
Hrvatska književna kritika pratila je naše književne pojave 
neposredno i bez zakašnjavanja od onoga vremena kad je knji- 
ževnost bila aktivnijim sudionikom u životu društva kome je 
bila namijenjena. To je bilo onda kad su se postavljale osnove 
i Matici hrvatskoj, četrdesetih godina prošloga stoljeća. Ota- 
da je književna kritika prisutna, bilo da bilježi gotove činje- 
nice, ili se neposredno unosi u proces književnoga zbivanja ili; 
štaviše, pokazuje putove za nove etape književnog uspona. Ona 
s književnošću raste, razvija se i stječe nove kvalitete. 

Iz kretanja hrvatske književnosti i iz književne kritike, 
ma kako se one u pojedinim epohama svojom intenzivnošću i 
sadržajnošću i ne podudarale, razabire se opći tok društve- 
noga kretanja. I jedna i druga rječit su dokument naših na- 
pora i našega kulturnoga razvitka. 

To što je narav kritike određivala i njezin položaj izme- 
đu umjetnosti i nauke, ne znači da je ona, u cjelini, bila dru- 
štvena vrijednost od sporednoga značenja. Bilo je pojava kad 
je kritičar oštre pronicavosti i udarnoga zahvata vladao jed- 
nim razdobljem uvjerljivije od niza suvremenih književnih 
imena, kad je on ostavljao duboke brazde u mišljenju jedno- 
ga vremena. 

Da kritička misao nije dopirala u svoj širini među suvre- 
menike, kao što je to stvaralačka književnost, dolazi i odatle 
što su kritički radovi rijetko sabirani u knjige i u glavnom su 
ostajali razasuti po periodskim publikacijama, pa i po novi- 
nama. 

Rezultati književne kritike, koja je već postigla znatne 
naučne i stvaralačke kvalitete, traže da se saberu, razvrstaju 
i pravilno uoče. ž 


Matica hrvatska, uvažavajući sve ono što preporučuje cje- 
lovitije poznavanje hrvatske književne kritike, odlučila je da 
tu kritiku donese suvremenoj čitalačkoj publici u izboru od 
nekoliko svezaka, i to ovako: 


1. svezak: Od Vraza do Markovića, 

Razdoblje realizma, 

Kritički radovi Milana Marjanovića, 
Kritički radovi A. G. Matoša, 
Nehajev i suvremenici, 

Kritički radovi Miroslava Krleže 


Kritički radovi Antuna Barca 


Kritički radovi Tina Ujevića 
Kritika između dva rata 
Suvremena kritika 


\ 


Pri zaključku će redakcija ove knjižnice donijeti opći 
osvrt i ocjenu o hrvatskoj književnoj kritici. 


MATICA HRVATSKA 

Prvu književnu kritiku u novijoj hrvatskoj književnosti 
napisao je Ljudevit Farkaš Vukotinović g. 1834. izvješćujući 
u »Letopisu Matice srpske« o »dramskoj vitiji« Dragutina Ra- 
kovca »Duh«. Bilo je to u vrijeme kad još nije bila pokrenuta 
ni »Danica« i kad je kajkavsko narječje još bilo književni je- 
zik znatnoga dijela Hrvata. ' Pod PARC 

Kad je stala izlaziti »Danica«, počeo je u njoj prvi pisati 
veferate o književnicima i književnosti Dimitrije Demetar. Go- 
dine 1837, objavio je članak o Puškinu, a g. 1838. o Gunduliću, 
prigodom dvjestagodišnjice njegove smrti. ' 

Ni Vukotinović ni Demetar nisu kritiku smatrali podru- 
čjem na kome su željeli ostvariti svoje književne težnje. Ali 
su i jedan i drugi počešće pisali o književnosti, znajući naba- 
citi zrelih i opravdanih, misli. 

Vukotinović (1813—1893) je bio novelist, dramatik, pisac 
lirskih. i epskih pjesama, feljtonist, političar, prirodoslovac. 
Voleći književnost, osvrtao se na hrvatske književne prilike 
u svojim jeljtonima (Zimske misli, Ljetne misli), zatim kao 
urednik »Gospodarskog lista«  (1855—1857) i kao suradnik 
»Narodnih novina« i »Vijenca«. U svojim sastavcima ove vr- 
ste nije se osvrtao toliko na pojedina književna djela i poje- 
dine pisce, koliko na opća pitanja književnosti, Najznatniji je 
od njih »Tri stvari knjiženstva«, objavljen u »Kolu« 1848. 

Demeter (1811—1872), jedan od najobrazovanijih književ- 
nika ilirizma, spremio je za »Danicu« nekoliko članaka o knji- 
ževnosti i književnicima. Neke je napisao spontano, kao npr. 

spomenute sastavke o Gunduliću i Puškinu, a neke po ured- 
ničkoj dužnosti. Četrdesetih je godina u tome listu objavio i 
neke prikaze o kazališnim predstavama novosadskih glumaca 
u Zagrebu, istakavši pri tome realistički talent Jovana St. 
Popovića. Kao urednik »Danice«, potkraj četrdesetih godina, 
objavio je nekoliko referata o novijim književnim pojavama. 
Iako se ni tada ni kasnije nije smatrao kritičarom, ipak je 
gotovo do kraja života pisao kazališne i književne ocjene po 
novinama i časopisima (Narodne novine, Domobran, Hrvatski 
sokol). Pri tome se najviše zadržavao na djelima koja su ima- 
la kakve veze s kazalištem. U svojim ocjenama i referatima 
naročito je isticao društvenu stranu književnosti i potrebu da 
se piše za široke slojeve naroda, a dodirivao je i pitanja knji- 
ževnog jezika, književnih pravaca, itd. 

I Vukotinović i Demeter iznijeli su u svojim člancima 
korisnih i dobrih napomena, važnih u vremenima kada su knji- 
ževnu većinu sačinjavali diletanti i stihotvorci. Ali ni jedan 
ni drugi nisu književnih pojava istraživali i prikazivali s ne- 
kim planom i sustavno. Učinio je to prvi Stanko Vraz. 

Vraz (1810—1851) je kao jedan od glavnih zadataka hrvat- 
ske kritike iznio: nakon sedam godina djetinjstva (1835—1842) 
hrvatska je književnost došla u doba kad treba da postane 
zrelom i kad u njoj treba ozbiljno pristupati pretresu knji- 
ževnih pojmova. 

Pokrenuvši s drugovima »Kolo« (1842), Vraz je u njemu 
gledao zabilježiti pojavu svake nove knjige, i kod Hrvata, 
Srba i Slovenaca, i kod ostalih Slavena. On je bio prvi hrvat- 
ski književnik koji je pratio cjelokupnu književnu produkciju 
svoga vremena, a ujedno pretresao različita načelna književna 
pitanja. U kratkim bilješkama pisao je i o Mažuraniću, i o 
Njegošu, i o Kukuljeviću, i o Vukotinoviću, i o Radićeviću 
itd. Dodirivao je i pitanja stila, književnoga jezika, i metrike, 
i tradicije, i književnoga pravca. Pored onoga što je pisao za 
»Kolo«, treba spomenuti njegove izvještaje u »Letopisu Ma- 
tice srpske« i u varšavskoj »Dennici — Jutrzenki«. Iako broj 
njegovih strana koje bi se mogle svrstati pod pojam knji- 
ževne kritike nije velik, opet se iz njih vidi kako je on o knji- 
ževnosti imao potpuno izgrađene pojmove i kako je za vreme- 

na uočio probleme pred kojima je stajala pomlađena hrvatska 
književnost. 


Vraz je od hrvatske književnosti tražio uglavnom dvoje: 
da bude umjetnost, i da bude u vezi sa životom svoga naroda. 
Htio je uvijek jasno povući razliku između spisa kakve izdaju 
dobronamjerni diletanti i između tvorevina pravih stvaralaca. 


.Hvalio je obžirno i Subotića, i Kukuljevićeve pripovijesti, i 


Trnskoga, i Bogovića, no divio se samo Mažuraniću i Prerado- 
viću od hrvatskih pisaca, a Njegošu i Radičeviću od srpskih. 
Književnost, po njegovu mišljenju, ima da odražava život i duh 
vlastitoga naroda, a ne smije biti samo kopija stranih uzora. 
Od hrvatske je književnosti, kao književnosti slavenskoga na- 
Toda, očekivao da će u njoj biti izražen slavenski duh. Tražio 
ga je i u jeziku, i u stilu, i u kompoziciji. Zato je zamjera- 
vao pripovjedačima, kao što je bio Kukuljević, što svoje novele 
pišu teškim i jedva razumljivim načinom, po njemačkim uzo- 
Tima. Zato je udarao i na kritičare koji slavenska djela sude 
prema mjerilima stvorenim na staroklasičnim vrelima. A 
zato je i suzbijao odviše jak utjecaj Dubrovčana. Kao uzore 
u koje bi se naši pisci imali ugledati spominjao je Gogolja i 
Puškina. 


U godinama kad je Vraz iznosio takve poglede oni su bili 
vrlo važni. Hrvatski su se pisci, pa i najbolji, povodili za nje- 
mačkim liricima trećega i četvrtoga reda, za starim klasicima 
ili za Dubrovčanima. Vraz je pitanja postavio teoretski isprav- 
no, a praktički je ukazao i na postignuta ostvarenja (Prera- 
dovićeva lirika i Mažuranićev ep »Smrt Smail-age Čengića« 
kod Hrvata, »Gorski vijenac« kod Srba). Ali na žalost, on svo- 
jih nazora nije iznosio iserpljivije, niti je kakvom analizom 
pokazao kako treba ostvarivati spomenute zahtjeve. I u slu- 
čajevima kad je pisao za inozemstvo, zadovoljavao se nabra- 
janjem novih knjiga i kratkim opaskama o njima. 

U nekim svojim kritičkim bilješkama Vraz je spomenuo 
da će o nekim djelima i opširnije pisati. Čini se da je to obe- 
ćanje bio i izvršio, spremivši za štampu cijelu knjigu, književ- 
nih studija. Ali za njega živa ona nije izišla, a poslije njegove 
smrti rukopis se izgubio. 

Vrazove su kritike izazvale otpor. Protiv njih pobunili su 
se pisci koji su držali da ih treba slaviti već i stoga što pišu. 
Blago pisani referat o Topalovićevu. izdanju narodnih pjesama 
u Slavoniji smatrali. su napadajem. Stoga je u »Danici« stao 
pisati bilješke o novim knjigama Bogoslav Šulek — s izričitom 
napomenom da u književnosti koja se tek stvara kritičar 
mora da bude obziran. Ali Šulek nije imao toliko književne 
obrazovanosti koliko Vraz, a ni ustrpljivosti da piše o svim 
novim književnim pojavama. Njegovi osvrti nemaju stoga zna- 
čenja za razvitak hrvatske kritike, 

Spomenuti počeci hrvatske književne kritike nastali su u 
razdoblju feudalizma. Tada su hrvatski književnici — uglav- 
nom djeca osiromašenih plemića, imućnijih građana i seljaka 
— htjeli da hrvatski narodni i kulturni život uzdignu do razi- 
ne na kojoj su bili zapadnoevropski i neki slavenski narodi. 
Svi su ti književnici bili obrazovani na zapadnoevropskim 
književnim vrelima, a poznavali su i razvijenije slavenske knji- 
ževnosti (rusku, češku i poljsku). Pisali su u vrijeme kad je 
hrvatski narod bio politički i nacionalno ugrožen (od njemač- 
koga i madžarskoga imperijalizma), ekonomski ugnjeten, i kad 
su široke narodne seljačke mase bile prosvjetno zapuštene. U 
školama se Hrvatske kao vrhovni ideal umjetnosti uznosila 
staroklasička književnost. Bez obzira na svoje teorijske pogle- 
de na literaturu, spomenuti su začetnici hrvatske kritike ipak 
na svoj način shvatili i istakli sve što je u tadašnjoj hrvatskoj 
književnosti trebalo istaći: shvatili su književnost kao odraz 
stvarnosti, istakli su njezine narodne i slavenske elemente, 
kao i potrebu književnosti za široke slojeve naroda. A ujedno 
su — kao npr. Vukotinović — ustali protiv parola koje su 
se u ime politike širile i u književnosti, a na njezinu štetu (kao 
npr. parola o književnoj slozi). 

Prvu opširniju kritiku u hrvatskoj književnosti, napisanu 
s određenim književnim aparatom i zasnovanu na nekim teo- 
rijskim postavkama, objavio je Adolf Veber Tkalčević, u »Ne- 
venu« 1852, upravo deset godina nakon pojave »Kola«. Bila 
je to kritika »Mejrime«, drame Matije Bana. Veber (1825 — 
1889) je pisao o književnosti usput već i prije 1848. Ali je tek 
u doba apsolutizma, kraj prorijeđenoga broja književnika, po- 

stao plodniji i aktivniji. Iznoseći punih dvadeset strana »Ne- 
vena«, njegova je ocjena »Mejrime« po opsegu veća nego sve 
Vrazove bilješke zajedno. Suvremenici su je shvatili kao 0so- 
bito važan književni događaj, kao početak ožbiljnoga razdoblja 
u hrvatskoj književnosti. Različito od Vraza — koji je svoje 
rejerate pisao ili impresionistički, bez analize i dokaza, ili se 
iscrpljivao u nabrajanju činjenica — Veber je u spomenutoj 
kritici na svoj način izvršio opširnu raščlambu drame o kojoj 
je govorio. Ispripovijedao je njezin sadržaj, označio karaktere, 
prikazao piščev jezik, metriku i stil. Iznio je tu i tamo nešto 
ozbiljnijih zamjeraka, ali je »Mejrimu« ipak držao velikim 
djelom. Njegovi konačni zaključci zasnivaju se na određenim 
teoretskim postavkama, te su, uz provedenu analizu, za ono 
vrijeme imali dokaznu snagu. 


Očito je da se Veber, pišući svoju ocjenu, ugledao u nje- 
mačku idealističku estetiku. Ljepota je. za njega: jedinstvo-u 
Mnoštvu. Njegova je kritika uglavnom promašena. '»Mejri- 
ma« je djelo tipičnog diletanta koji je nagomilao mnoštvo 
napetih i ganutljivih prizora, ali koji nije imao snage da svoja 
ličca učini ljudskima, razumljivima. Veber se dao lako zava- 
vati. U njegovu se obranu može reći da početkom pedesetih 
godina u hrvatskoj i srpskoj književnosti i nije bilo mnogo 
novih i boljih djela nego što je spomenuta Banova drama. 
Njegoš, Vraz i Radičević bili su mrtvi, Mažuranić i Preradović 
bili su. se povukli. Veberova je kritika važna kao Prvi pokušaj 
u hrvatskoj književnosti da se na umjetničko djelo gleda s 
određenog stajališta, i da se za njegovu procjenu “moraju 
postaviti jasni kriteriji. nu 

Nakon uspjeloga početka, Veber ipak nije nastavio kritičar- 
skim radom u opsegu i pravcu kako se moglo očekivati. Mo- 
vajući se baviti školskim poslovima, jezičkim pitanjima, prevo- 
deći uz to sa stranih jezika, pisao je književne ocjene samo 
od zgode do zgode. Ocijenio je npr. Jurkovićevu knjižicu »Tri 
lipe«, Utješinovićeva »Nedjeljka« i Kazalijevu pjesmu »Tri- 
sta Vica udovica«. Najopširniji je njegov kritički sastavak iz 
kasnijega vremena »Najnoviji pojavi našega pjesništva«, u 
»Književniku« 1865. U njemu je Veber, bez potanje analize, 
prikazao neke nove knjige (»Cvijetu« Meda Pucića, »Ljeljinke« 

Josipa Eugena Tomića, i dr.). No dok su ga pri nastupu u 
kritiku pozdravili, člankom u »Književniku« uzbunio je i pisce 
(J. E. Tomić) i mlade kritičare (August Šenoa), jer su i jedni 
i drugi držali da Veber književnost prosuđuje odviše mora- 
listički. 

Veber se bavio i. teorijskim pitanjima književnosti, pišući 
o stilu, metrici, jeziku kao sredstvu izražavanja. Iako nije išao 
u dubljinu, znao je izreći dobrih i korisnih opažanja. 

Za razliku od Vraza, Veber nije bio apsolutni poklonik 
narodne pjesme. Iskazujući joj potrebne počasti, isticao je ipak 
kako bi se hrvatski pisci imali ugledati u velika književna 
djela naprednih naroda, a naročito slavenskih. Zato je i pre- 
veo »Irydiona« a zato je i parena Kazalija, zbog pjesme »Tri- 
sta Vica«. 

U činjenici što je za vremena znao uočiti književne pro- 
bleme, što je upozoravao na neka načelna pitanja književnosti 

«i što je htio izgraditi vlastitu kritičarsku metodu, značenje je 
Veberovo u razvitku hrvatske književne kritike. Inače, on je 
bio više dobronamjeran kulturni radnik negoli čovjek sa si- 
gurnim pogledima na književnost. Nim jedan od njegovih su- 
dova nije se održao. 

Veber se pojavio s kritikom »Mejrime« u godinama kad 
je u Hrvatskoj istom bio srušen feudalizam, i kad je mlado 
građanstvo imalo preuzeti vodstvo političkih i kulturnih po- 
slova. A građanstvo je u Hrvatskoj bilo većinom njemačko, 
stojeći neprijateljski prema pokušajima Iliraca i njihovih ne- 
posrednih nastavljača. Hrvatski narod, pritisnut u to doba 
politički (apsolutizam) i ekonomski (novčano gospodarstvo sa 
sve većim porezom) imao je voditi dvostruku borbu: i za na- 
cionalno i za gospodarsko održanje. Veber je, kao i svi na- 
predni hrvatski intelektualci njegova vremena, osjećao potre- 
bu rada na svim područjima gdje je trebalo stvarati ili čuvati 
stečene pozicije. Njegova je kritika. plod takvih prilika. . 

Nešto poslije Vebera javio se svojim kritičkim sastavcima 
Janko Jurković (1827—1889). Prvi njegov značajniji članak te 
vrste bio je »Moja o kazalištu«, u »Nevenu« .1855, a zatim 
njegova dva feljtona u »Pozoru« 1862. (Naši kalendari, Pi- 
smo nekomu mladomu prijatelju o spisateljskom zvanju.) Za 

razliku od Vebera, koji je Banovu »Mejrimu« htio procijeniti 
s nekoga tobože objektivnoga estetičkog stajališta, Jurković 
je u svojim ocjenama postavljao pitanja od neposredne važno- 
sti za tadašnji hrvatski književni život: kakvu funkciju ima 
hrvatska književnost u hrvatskome životu, i kakvi su to lju- 
di koji u Hrvatskoj hoće da budu književnici? I u jednom i u 
drugom slučaju njegov je odgovor bio nepovoljan. Utvrdio 
je kako je hrvatska književnost daleko od hrvatskog života. 
jer ne iskorišćuje bogatstva građe što joj ga on pruža. A 
hrvatski književnici — početkom šezdesetih godina — bili su 
po njegovu mišljenju ugluvnom sve sami diletanti, bez spre- 
me i talenta — futavci i kreštalice. 


Jurković je u sva tri slučaja bio jasan, glasan i potpuno 
određen. Svojih suvremenika morao se dojmiti jače negoli 
Veber. Ali je.i on na žalost doskora napustio kritiku, a tako 
i dodir sa živom književnošću. U svojim estetičkim raspra- 
vama, objavljenim u prvim svescima Akademijina Rada, on je 
doduše usput dodirivao i aktualna književna pitanja. Ali je 
sve to ipak bilo daleko od problematike hrvatske književnosti 
šezdesetih i sedamdesetih godina. Njegovi prvi i smjeli istupi 
ostali su bez jačih posljedica. 

Uz spomenute pisce bilo je u seianim i šezdesetim 
godinama još nekoliko književnika, koji su u novinama i 
časopisma objavljivali književne kritike: Mirko Bogović, 
urednik »Nevena« J. Praus, M. Dubravčić (u »Nevenu«). Dra- 
gutin Jambrečak napisao je u »Dragoljubu« (1868) opširan pri- 
kaz Markovićeva »Kohana i Vlaste«, a i u »Vijencu« je pisao 
nešto o književnosti. Ipak, njihov rad niti je bio sustavan, 
niti je u tadašnjim književnim prilikama označivao kakav 
naročito nov put. 

. Krajem šezdesetih godina osjetio se u hrvatskoj književ- 
nosti nov polet. Političke borbe o novo uređenje Austrije, u 
kome je Hrvatska imala da sačuva svoju samostalnost, svršile 
su se porazom tadašnjih hrvatskih političkih grupa (austro- 
ugarska nagodba 1867, ugarsko-hrvatska nagodba 1868). No 
u istome razdoblju stvorena je Jugoslavenska akademija, 
a poslije je otvoreno sveučilište (1873) i reformirana Matica 
ilirska (1874). Godine 1869. pokrenut je »Vijenac«. Dok su poli- 

tički poraz 1868 skrivili predstavnici starih klasa, feudalaca na 
umoru, dotle je: najnapredniji dio hrvatskoga građanstva, 
naročito napredna inteligencija, htio podržavati nacionalni 
otpor; ne mogavši to vršiti u politici, radili su na području 
kulturnog života. Dva su cilja imali pred očima: 1) podržava- 
ti ilirske tradicije, graditi kulturni život na osnovu nasljeđa 
prošlosti i bratstva južnih Slavena; 2) prisvojiti tekovine 
kulturne Evrope, i na osnovu toga izgrađivati vlastitu kultu- 
TU. 

U vezi s jednim i drugim razvija se u šezdesetim i se- 
ddmdesetim godinama i hrvatska kritika. Potkraj šezdesetih 
godina javlja se niz pisaca, Koji su nastojali hrvatske čitaoce 
upoznati sa:svim važnijim pravcima i ličnostima zapadno- 
evropskih i slavenskih književnosti. Vatroslav - Jagić, . Ivan 
Zahar, Vladimir Mažuranić, August Šenoa, Franjo Marković, 
Ičan Dežman, Armin Pavić i Franjo Ciraki objavili su u »Vi- 
jencu« velik broj članaka, o različitim problemima književ- 
nosti, nastalih isprva kao predavanja za žene. Njihovi su na- 
pisi, među ostalim: :O baladah i romancah, O slovenskih 
baladah, Tuđa književnost naprama našemu narodu, Franjo 
Prešeren, Ivan Turgenjev, William Shakespeare, O Ossianu 

“i njegovih pjesmah, Madame. Stačl i George. Sand, itd. Va- 
troslav Jagić u svojim je člancima (u Književniku i Vijen- 
cu) promatrao . hrvatsku i srpsku književnost na širokoj 
komparativnoj osnovi, i ujedno je na njih htio primijeniti 
poglede Bjelinskoga, povezujući književne pojave s razma- 
tranjem tadašnjih = ekonomsko-društvenih pojava. Od svih 
tih pisaca utvrdili su svoje kritičarske fizionomije samo 
August Šenoa i Franjo Marković. 


August Šenoa (1838—1881) bavio se književnom kritikom 
punih dvadeset godina — za cijele svoje književne dje- 
latnosti. Prve svoje zapise o književnosti i kazalištu  obja- 
vio je već 1860, kao praški pravnik, u »Pozoru«. A pisao je 
kazališne i književne ocjene sve do pred smrt. U njegovu 
kritičarskom radu prevladava kazališna kritika, jer je sve od 
1860. do potkraj 1881. bio kazališni referent, uz male pre- 
kide. Ali, se u njega kazališna kritika ne da potpuno odvojiti 

od književne, jer je pišući o prikazivanjima različitih drama, 
imao pred očima njihovu književnu vrijednost. 

U svome kritičarskom radu Šenoa je imao pred očima 
nekoliko ciljeva. 

Kao teoretik realizma, on je u književnosti gledao odraz 
života, Već u prvim godinama svoga kritičarskoga djelovanja 
tražio je da se zabaci Demetrova repertoarna politika, 
udešena prema bečkim kazalištima, i da se mjesto njemačkih 
drama u Zagrebu prikazuju francuski realistički komadi. 
U svojim teoretskim i literarno-kritičkim sastavcima isticao 
je kao uzore Gogolja i Turgenjeva, zbog njihova .istinitoga 
prikazivanja života, i zbog tendencioznosti njihovih djela. 
Njegov prvi izrazitiji kritičarski istup, članak »Naša književ- 
nost« (1865) sadržava kao glavnu misao pitanje: kakav je 
hrvatski i srpski život, i kako su ga odrazile hrvatska i 
srpska književnost. U svome daljem radu isticao je uvijek 
potrebu da književnik proučava život u svim njegovim 
oblicima i s obzirom na prilike u svima slojevima društva. 
Naročito je nukao mlađe književnike da zalaze među narod, 
proučavajući ga i u palačama i u kolibama. 

U vezi s time, Šenoa je isticao da pripovjedač mora 
uzimati gradivo iz svagdanjega života, a ne smije izmišljati. 
Po njegovu mišljenju, na svakom se licu, u svakoj fiziono- 
Miji može naći gradiva za stotine novela i romana. Tko toga 
ne vidi, neka se okani književnosti. : 

U tim godinama političkoga i ekonomskoga pritiska na 
hrvatski narod, kad su i strani kulturni utjecaji, poimence 
njemački, bili veoma jaki, Šenoa je konstantno uznosio sla- 
venske i romanske književnosti, naročito rusku i francusku, 
kao najbolje uzore hrvatskim piscima. 

Po Šenoinu shvatanju književnost ima određenu socijalnu 
Misiju. U narodu, kao što je hrvatski (klasni odnosi, zadruge, 
zanemarenost seljaštva, politički pritisak stranaca), ona treba 
da diže duh otpora i borbe. Ona ima biti izrazito tendenci- 
Ozna. kos 


Razumije se, Šenoa je uz to tražio da književnost = 
prije svega umjetnost. Zato je kroz: cijelu svoju kritičarsku 

djelatnost jasno isticao književne vrijednosti hrvatske i 
srpske književnosti i suzbijao pojave diletantizma, stvaralač- 
ke nesposobnosti, bezodgovornog razmetanja. 

Pišući svoje referate.i ocjene, Šenoa nije stvorio neku 
određenu kritičarsku metodu. Pisao je brzo, zbog redakcijskih 
potreba. Njegovi se prikazi katkad iscrpljuju u podacima ili 
nabrajanju, između kojih najednom osvane kakva dragocjena 
misao. Njegove najvrednije opaske nabačene su često usput 
— u nepotpisanim bilješkama, u kratkim osvrtima. Kad je 
htio da djeluje ozbiljnije, slijedio je kritičarsku metodu Fra- 
nje Markovića, npr. u ocjeni Banove »Marte posadnice«. Ali 
se i u tome članku vidi da kod njega nije bila glavno metoda, 
nego sposobnost da razluči vrijedno od nevrijednoga. 

Utjecaj Šenoine kritike na razvitak hrvatske književnosti 
bio je veoma velik. Pišući dva desetljeća u najraširenijim 
hrvatskim novinama i časopisima (Pozor i Vijenac), Šenoa 
je našao i najneposredniji ton, kojim se dojmio i čitaoca i 
književnika. Ne upuštajući se mnogo u teorijska razglabanja 
i formalističke analize, znao je uvijek istaći ono što je u 
nekome književnom djelu najbitnije. Zato je mnogo djelovao 
na mlađe književno pokoljenje. ' 

Drugačije se razvijao Franjo Marković (1845—1914). Nešto 
mlađi od Šenoe, ali s većim formalnim školskim kvalifikaci- 
jama i s društvenim položajem koji je imponirao, on je i kao 
kritičar došao prije do uvaženja. Doktor filozofije, sveučilišni 
profesor, akademik, Marković je, poslije Vebera, prvi u hr- 
vatskoj književnosti želio stvoriti i određenu kritičarsku me- 
todu, te je dosljedno i provoditi. Učenik bečkoga profesora 
Roberta Zimmermanna, slijedio je metode svoga učitelja ne 
samo u estetici nego i u njezinoj primjeni na književna djela. 
Marković je doduše s vremenom upoznao i druge teoretike 
umjetnosti i estetičare (Bjelinskoga, Tainea), koristeći se nji- 
hovim pogledima. Ali je do kraja života ostao dosljedno na 
stajalištu što ga je zauzeo u počecima kritičarske djelatnosti. 
Vjerovao je da ima općenit ideal umjetnosti, koji vrijedi za 
sva vremena, i da ga svaki umjetnik u svome radu mora na- 
stojati ostvariti. Držao 'je da ima pravila koja svaki stva- 
ralac mora slijediti. Ta je pravila nalazio u formi — ne sma- 

trajući formu kao nešto izrazito spoljašnje, već svodeći na 
nju i karakterizaciju, i kompoziciju, i stil. Ostao je trajno 
protivnik realizma i naturalizma, shvaćenih kao kopija stvar- 
nosti. Držao je da se u prirodi nigdje ne nalazi građa gotova 
za umjetninu, već je u svakom slučaju mora umjetnik obli- 
kovati prema estetičkim pravilima, čisteći je od slučajnih 
primjesa. z 

Svoje prve ocjene objavio je Marković u prvim godištima 
»Vijenca« — kao njegov književni i kazališni kritičar. Za 
razliku od ostalih hrvatskih kritičara toga vremena, koji su 
ostajali uglavnom  referentima, Marković je već u svojim 
prvim kritičkim sastavcima mastojao svoje sudove zasnivati 
na općim teorijskim postavkama, i opravdati svoje zaključke 
nekim općim zakonima: ljepote. Postepeno je napuštao tekuću 
kritiku, držeći svojim glavnim zadatkom da opširnim estet- 
skim analizama pokaže prednosti i nedostatke poznatijih hr- 
vatskih književnih djela, ili da prikaže umjetničko značenje 
istaknutijih hrvatskih pisaca (Mažuranićeva »Smrt Smail-age 
Čengijića«, pjesme Petra Preradovića, Luke Botića, Stanka 
Vraza, djela Dimitrija Demetra, Simona Gregorčiča, Stanka 
Vraza, itd.). Ali je, u posljednjim slučajevima, ipak pristupio 
i pojavama žive književnosti (Kumičićev »Jelkin bosiljak«, 
Vojnovićeva drama »Psyche«, hrvatska Moderna). 

U skladu sa svojim načelnim pogledima na umjetnost 
Marković je u književnim djelima ispitivao kompoziciju, ka- 
raktere, stil. Svoju jednom utvrđenu kritičarsku metodu za- 
držao je do kraja života. Živeći još 33 godine nakon Šeno- 
ine smrti, proživio je i razdoblje realizma, i razdoblje Moder- 
ne, ostajući velikim dijelom u opoziciji prema članovima mla- 
đih literarnih pokoljenja. Njegov utjecaj na.mlađe intelektu- 
alce, preko sveučilišta i akademije, bio je međutim trajno 
jak. Pa i njegov posljednji radikalniji istup u. književnosti — 
predavanje na izložbi hrvatskih umjetnika 1899. — dade se 
shvatiti samo kao posljedica njegova velikoga ugleda. 

Analiza Markovićevih članaka i njegovih formalnih me- 
toda pokazuje da je on — unatoč svome formalizmu — ipak 
osjećao potrebu da istakne vezu između književnih djela i 
života. Treba istaknuti da je u ocjeni Kukuljevićeve drame 

»Poturica« ustao protiv hrvatskih artista sedamdesetih go- 
dina na isti način kako je krajem stoljeća ustao protiv hrvat- 
skih dekadenata — s opravdanjem da se umjetnost ne smije 
udaljavati od problematike vlastitoga vremena. Oštro je žigo- 
sao pokušaje da se kao nešto novo i vrijedno u hrvatsku 
književnost unose plodovi stranih literatura, koji su odraz 
drugačijih prilika i drugačijih potreba. Marković je tako, na 
svoj način, zapravo ipak nastavljao liniju hrvatske kritike 
kako ju .je započeo Vraz — samo je gledao da se ona od ni- 
zanja činjenica i sudova uzdigne do teorijski i naučno zasno- 
vane grane književnosti. 

U ovoj knjizi obuhvaćen je.izbor karakterističnih hrvat- 
skih književnih kritika od početaka obnovljenoga hrvatskoga 
književnog života do. Šenoine smrti. Izbor se započinje Vra- 
zom, koji je kod nas prvi stao sustavno pisati bilješke o pita- 
njima i pojavama književnosti, a završava se krajem Šeno- 
ina razdoblja, kada se protiv njegovih glavnih predstavnika — 
Šenoe i Markovića — javljaju pripadnicima novih pokoljenja 
s novim vidicima i metodama u kritici. Iako je sam Marković 
živio do g. 1914, svoju je kritičarsku fizionomiju bio potpuno 
razvio već u sedamdesetim godinama. Tada je uglavnom i dje- 
lovao kao kritičar; najveći dio onoga što je pisao poslije Še- 
noine smrti, odnosi se uglavnom na književnu prošlost, te 
nosi više obilježje estetske analize negoli književne ocjene. 
Svi Markovićevi članci, uvršteni u ovu knjigu, napisani su 
prije 1881. Izuzetak je učinjen samo s njegovim  predava- 
njem na izložbi hrvatskih umjetnika. Ono je održano doduše 
istom g. 1899, ali se njime nekako upotpunjuje Markovićev 
kritičarski lik. Uz to su u njemu, na radikalniji način, izneseni 
pogledi kakve .je Marković branio već u svojim ocjenama u 
sedamdesetim godinama. Pri uređivanju knjige nisu .odluči- 
vali samo hronološki razlozi, već i nastojanje da ona: bude 
donekle povezana cjelina. 

Izbor pisaca i članaka proveden je prema ovim načelima: 
1. Od književnih kritičara iz spomenutoga razdoblja uzeti 
su u obzir samo oni koji su o književnim pitanjima iznijeli 
kakav određeniji pogled, a uz to su se književnom kritikom 


bavili duže vremena. Pisci kao Šulek i Kurelac — slučajni 
književni referent i ljubitelj starih knjiga — nisu uzeti u 
obzir. 


2. Od članaka iz razdoblja od 1835—1881 uneseni su u 
knjigu ponajprije oni koji su u svome vremenu pobudili na- 
Točitu pažnju ili izvršili znatniji utjecaj (Vrazova kritika To- 
palovićeve knjige narodnih pjesama, Veberova kritika »Mej- 
vime«, Jurkovićevi feljtoni, Šenoina »Naša književnost« i »O 
hrvatskom kazalištu«). Markovićev prikaz »Smart Smail-age 
Čengijića« uzet je stoga što je u njemu pisac najbolje pokazao 
svoju kritičarsku metodu. Njegovo pak predavanje u izložbi 
»Društva hrvatskih umjetnika« značilo je posljednji njegov 
srčan istup u javnom životu, s dosljednim zastupanjem vla- 
stitih načela. PNE. 

Ostali članci pojedinih kritičara uzeti su da bi se njima 
što bolje upotpunila slika njihova autora. Od Vraza uzete su 
sve njegove opširnije ocjene. Uporedo s Veberovom ocjenom 
Banove »Mejrime« unesena je i Šenoina kritika Banove »Mar- 
te posadnice«, jer se iz nje vidi koliko je hrvatska kritika od 
Vebera do Šenoe napredovala, znajući da razlikuje umjetnost 
od diletantski skalupljenih djela. Najviše književnih ocjena 
uzeto je od Markovića, jer je on bio u svome vremenu i 
najplodniji kritik i jer svoje ocjene nije Pisao novinarski 
brzo, već trijezno i promišljeno. 2. 

3. U obzir za ovaj izbor ušli su samo članci koji imaju 
i neko književno značenje, te se mogu s nekim zanimanjem 
čitati i danas. Nisu pak uneseni sastavci, u kojima se ili samo 
nabrajaju činjeniće, ili se pisci odviše zadržavaju na pojedi- 
nostima koje nemaju čak ni historijske vrijednosti. Šenoa je 
npr. pisao opširne prikaze omladinskih almanaha »Velebit« i 
»Hrvatski dom«, kraljevičke »Zabavne biblioteke«, i sl., no 
najveći dio njegovih rečenica u tim člancima usko je vezan za 
same te edicije, a nema općenitijega književnoga značenja. U 
knjigu nije unesen niti jedan sastavak Vatroslava Jagića — 

iako je Jagić u hrvatskoj književnosti htio slijediti Bjelin- 
skoga. Nije to učinjeno stoga što je on, iznijevši kakvu dobru 


misao ili tvrdnju, najveći dio svojih kritičarskih sastavaka | 


ispunio nabrajanjem pisaca i knjiga. 

4. U ovaj izbor hrvatske književne kritike uzeti su i neki 
članci koji se ne odnose izravno na književnost, nego ili na 
kazalište, ili na likovne umjetnosti (Jurkovićeva »Moja o ka- 
zalištu«, Šenoina rasprava »O hrvatskom kazalištu«, Markovi- 
ćevo predavanje). Učinjeno je to s razloga što su ti članci zna- 
čajni za njihove autore u vremenima u kojima su ih napisali, 
i jer su u njima iznesene misli koje se ipak više-manje od- 
nose na pravac književnosti. R 

U knjizi ima prikaza koji se ne odnose na hrvatsku, nego 
na srpsku književnost. Oni su uneseni s razloga što su važni 
u razvitku hrvatske kritike. Činjenica, pak što su i Vraz, i 
Veber, i Šenoa, i Marković pisali podjednako i o hrvatskim 
i o srpskim knjigama i piscima, da se objasniti time što su 
oni svjesno provodili ili nastavljali poglede i tradicije iliri- 
zma. : 

Sastavi pisaca kao što su Vladimir Mažuranić, Ivan Za- 
har, Ferdo Ciraki, Armin Pavić — spomenuti u ovome uvo- 
du — nisu uneseni s razloga što su to u prvom redu popu- 
larizacije, ili se odnose na strane književnosti; osim toga, nji- 
hovi autori nisu uspjeli da se učvrste kao kritičari, ili plod- 
nošću rada ili dosljednošću svojih nazora. 

Svi su članci uneseni u knjigu kritički, ali s nešto osvje- 
ženim jezikom (u oblicima) i s današnjim pravopisom.* 


Zagreb, 1950. 
ANTUN BARAC 


* U ovom, II izdanju izmijenjena je interpunkcija prema novom pra- 
vopisu od god. 1960. (M. h,) 

NARODNE PJESME U SLAVONIJI 


Naumili smo o pojedinim ilirskim djelima govoriti tek 
u 2. ili 3. svesku; no opet propustiti ne mogosmo, da jednu u 
mnogom obziru znamenitu knjigu, koja je nedavno u Osijeku 
izišla, barem s nekoliko riječi u bijeli svijet ne ispratimo. — 
Gospoda štioci neće nam zamjeriti da pri toj prilici o istoj 
stvari ab ovo počmemo. 

Poznato je već većoj strani učene gospode štilaca s ko- 
likom su bukom i slavom obilazile izobražen svijet narodne 
naše pjesme u Vukovom izdanju. Nijemci, Englezi, Francezi 
i Talijani, sve udari u jedan mah čuditi se i u jedan glas hva- 
liti prostu krasotu i prirodnu čvrstoću ideja, razloženih u ilir- 
skoj narodnoj poeziji, od kojih je veća strana (kazaše) srodna 
s neumrlim pjesmama Omira. Ista naša zapadna i sjeverna 
braća, koja u ničem, šta izobražen zapad za krasno i dobro 
priznaje, ne zaostaju, puhnuše u jednaki rog, ne mogući dosta 
nahvaliti našu narodnu poeziju, ustupljujući joj odmah prvo 
mjesto u Evropi. Samo kod nas se još svejednako malo ci- 
jenilo ono nad čim nam se čudio čitav prosvijećen svijet. 
Dapače istoga najdostojnijega svećenika te narodne svetinje, 
utemeljitelja naše slave i vjere, stali smo prezirati i grditi 
s krivim ponosom svoje nezrele učenosti, u taštoj ljudskoj 
oholosti. — No kako se opet i kod nas zapadnih Ilira narodni 
probudi duh i s njime i književni život, stadosmo se i na polju 
narodne poezije brojnije sastajati i žurnije okretati. Nakupi 
se domalo hrpa tog bogatoga dara božjega osobito iz gornje 
i srednje strane naše domovine, od kojega još žalibože veća 
strana u rukopisu leži, čekajući Mecenata, koj" će ga izvesti 
ne bijeli svijet. Samo u dolnjim stranama, osobito po Slavo- 
niji, Srijemu, Bosni i Hrvatskoj granici, slabo se još glede 

na to radilo. Koliko nas je dakle razveselio glas da se g. 
Topalović slavni pjesnik, dobar znalac jezika narodnoga, toga 
posla prihvatio sabirući po svom zavičaju (Slavoniji) sa pri- 
jateljima svojima narodne pjesme. Dočulo se također da 
se u glavnom gradu Slavonije sastavilo društvo, koje će svo- 
jim troškom plod truda g. Topalovića i njegovih pomoćnika 
na svjetlo izdavati, što nas nadahnu nadom da neće mnogo 
obećajuća namjera g. Topalovića proći u vjetar ili zaglaviti 
(kao što je obično kod nas) sa suhom dobrom voljom. A sada 
imademo čast objaviti čitajućoj gospodi da se u svom očeki- 
vanju nismo baš sasvim prevarili. Prvi stoji svezak na stolu 
našem nazivajući se pleno titulo: »Tamburaši ilirski, iliti prva 
kitica narodnih ilirskih pjesamah po livadah i dubravah sla- 
vonskih sabrana i svemu junačkomu i lirskom narodu prika- 
zana; u društvu s više rodoljubaca skupio, u red stavio i izdao 
Topalović, Sveščić (!) I u Osijeku, Tiskom Mart. Alojs 
Diwalda, kr. pov. knjigotišca (!) 1842, 8. str. XVI 84. Cijena 20 
kr.« — A sada da vam kažemo kakva je ta knjižica; da pre- 
tresemo i rasudimo djelo. Razumije se da ovdje nema mjesta 
rasuđivanje narodnih pjesama kao pjesama, zašto šta nam je 
u vjerozakonskom obziru sveto pismo, to treba da su nam u 
narodnom estetičnom prave narodne pjesme: — svete i uz- 
višene nad svakom kritikom; nego ovdje se može zametnuti 
sakupljene pjesme, jednom riječju: pretresti i rasuditi poso 
sakupitelja i izdavatelja. — No i tu ima svojih teških nevolja. 
Teško je naime rasuđivati objektivno stvari ondje, gdje još 
spisatelji nisu naučni gole slušati istine. Taj je bio običaj 
dosad i kod nas. Svaka se nova, ta bila i najgora, knjiga 
hvalila, i pisalac u zvijezde kovao. No kad je naše knjiženstvo 
već u osmoj godini, to je istina već krajno vrijeme da se je- 


dared pisaoci od slatke sise odbiju, dječinski se im bašmaci 


svuku i da se postavljaju na mladosne svoje noge. Da, moja 
slavna gospodo i prijatelji! taj da Rubikon prekoračimo, treba 
je, ako hoćemo na kapitol prave narodne izobraženosti da 
stignemo; treba je da se osvijestimo i da riječ zametnemo 
o stvarima našega knjiženstva, i vrhu njih da se trijezno 
razgovaramo ne gledeći na prijateljstvo, srodstvo ili druge 

okolnosti. Ili da tu žrtvu donosimo, ili da ugreznemo, ili osta- 
jemo uvijek vijeke vrteći se u jednom istom kolu kao muhe 
bez glave. Drugog izlaska nema. Dakle bez zamjere, u ime 
boga! ; 

U predgovoru djela tuži se g. Topalović vatrenim riječima 
na one pretresače koji na svaku novu knjigu ilirsku navale 
kao čavke, grdeći i tražeći u njoj zlobno i navisno svako zlo, 
dapače više puta isto ono na što pisac ni pomislio nije. Dobru 
bi nam zaista učinio g. Topalović službu da je time svim 
književnim opadnicima zavezao i zatvorio usta; no sve nam 
se čini da je u vjetar govorio (ako ne laže Dositej). Poslije 
toga govori o uzrocima zašto je dosad literatura naša zaostala. 
I tu navodi mnogih istina, no scijenimo da to ne spada u 
predgovor k narodnim pjesmama. G. Topalović bio bi mnogo 
bolje učinio da je čitav taj predgovor metnuo u svoju Jeku 
iz Osijeka, gdje bi mu mutatis mutandis išlo mjesto, a u ovoj 
knjizi da je govorio ono o čem (obećava) da hoće govoriti u 
drugom svesku, jer mu je zasad (kaže) nestalo prostora. 
Iza predgovora slijedi A. 30 ženskih, a iza njih B. 13 muških 
(!) pjesama. I ženske i muške pjesme ispremio je lijepo s opa- 
skama, koje nas vrlo obradovaše, jerbo nas obavještaju o stva- 
rima, koje nam dosad većinom nepoznate bijahu, npr. o na- 
činu pjevanja, o pripjevima itd. Istina, mogo bi nam g. To- 
palović to još jasnije predočiti da je dodao i jedan, dva na- 
pjeva, no — tko smije toliko tražiti na početku! Nekoliko 
komada toga sveska poznato nam je već iz drugoga izdanja 
Vukove zbirke, kao npr. u A. br. 4, 5, 10, 17, 19, 20, 25, 28, 
a u B. br. 1, 5, 6, 7, 8 i 9. (po koliko se napamet spomi- 
njati možemo). No ta opaska ne oduzima im ni mrve cijene, 
zašto mi ih ovdje pozdravljamo opet u drugom odijelu, pri- 
krojenom po ukusu mjesta gdje su sakupljene. — Pravo je u- 
činio g. Topalović što je kod svake pjesme metnuo mjesto 
gdje je sakupljena i ime od koga ju je primio, no malo je po- 
srnuo u tom što je svaku (tako reći) prelio u književni ka- 
lup; npr. metnuo bijeli, lijepi (mjesto bili, lipi ili beli, ili 
bjeli, ljepi), carno, varlo, te opet cerno, verlo, a na nijednom 
mjestu, kao što bi moralo da bude, npr. crno, vrlo. Po koliko 

nam je poznato, ima slavonsko narječje više razrječja iliti ra- 
zlika u izgovaranju riječi. Drukčije se govori u Srijemu ne- 
goli u Požezi; drukčije opet u Gradiškoj, a drukčije u Brodskoj 
i Varadinskoj regimenti. No pjesme Tamburaša ilirskih, prem- 
da kod jedne stoji iz Nuštara, kod druge iz Oriovice, opet kod 
drugih iz Brodske regimente, imadu ipak sve isto lice, a 
to onakvo, kao da su se sve rodile iz jedne (književno-ilirske) 
glave. — Kod narodnih pjesamah, ne smije se ništa prena- 
činjati, promijenjati ili popravljati, nego ih valja bilježiti 
onako kako izviru iz ustiju naroda. Ljepote i mane njihove, 


sve je sveta baština praotaca naših. U njima kao u starinskom . 


nekakvom zrcalu čitamo način od mišljenja i ćućenja njihova. 
I tu starinu treba da mi čuvamo i poštujemo kao uspomenu 


njihovu, kao grobove gdje leži prah kosti njihovih. Neka se ' 


dakle u narodnim pjesmama iz Slavonije piše: vrlo, crno, neka 
se piše: bilo, kolino, vira, gdje se ovako izgovara, a gdje se ne 
izgovara ovako, neka se opet piše onako kako se izgovara kod 
“ prostoga naroda. No nikako se i nigdje u narodnim pjesmama 
metati ne može: Ičpo, bčlo, itd, jer je taj & samo za knji- 
ževni jezik od književnika prikrojena kapica sjedinjenja, sup- 
stitut glasa, koji se u nekim stranama velike naše domovine 
izgovara kao i, u drugima opet kao e ili je, ili ej. 

Ne možemo pored toga odobravati, što je g. Topalović za- 
bacio Vukovo razređenje narodnih pjesama, razredivši ih u 
svojoj knjizi na svoj sasvim vlastit način. Vuk u I knjizi 
svoje zbirke (u Lipisci 1824) na str. XVI ovako govori: »Sve 
su naše narodne pjesme razdijeljene na pjesme junačke, koje 
ljudi pjevaju uz gusle, i na ženske, koje pjevaju ne samo žene 


i djevojke, nego i muškarci, osobito momci i to najviše. 


po dvoje u jedan glas itd.« — A sad da slušamo kako g. To- 
palović govori (str. 51—52): »... ja zasad među ženske pjesme 
samo one brojim u kojima poglaviti predmet il' osoba ženska 
jest, naproti pak među muške brojim one gdje il' muško go- 
vori i! o muškom poglavito govor biva, bez ikakvog obzira na 
slogomjer itd.« — Zaista neosnovan kriterij! Polag g. Topalovi- 
ća bi morala i ona pjesma »Kraljević Marko i Leka Kapetan« 
biti ženska, kao i ona druga o Kosovki djevojci; i ona u Mi- 
lutinovićevoj zbirci: Jakšići. Što se tiče posla narodnih pje- 

sama, tu je starac Vuk imar (majstor), a mi smo tek slabi i 
nejaki šegrti, koji treba da slijedimo njega, jer je on taj 
zanat već davno izučio, ne pako da tražimo i udaramo na 
druge pute, dok nismo i mi pokazali svijetu dobre rukotvo- 
rine. Uopće treba da vrlo pazimo i da se čuvamo ono drmati 
i obarati bez potrebe. što su drugi prije nas teškim trudom 
utemeljili i uzidali. G. nam Topolović u svom djelcu pretpo- 
stavlja (indirekte preporuča) opet nekoliko novo načinjenih 
riječi, za koje imamo jurve davno dosta dobrih izraza, npr. 
knjigotišac m. knjigotiskar, događajka m. dogodovština. S du- 
hom jezika složne u literarni jezik uvedene riječi polag na- 
šega mnijenja samo onda se opet ukinuti mogu kad se na 
njihovo mjesto postave riječi koje su se poslije ili našle kod 
naroda ili ih koje narod predstavljajuće društvo za bolje 
nalazi i proglasi. : 

Ovo su one glavne tačke koje smo bili polag naše rasu- 
đujuće savjesti dužni napomenuti. Međutim želimo knjizi g. 
Topalovića da se po čitavoj našoj domovini raširi i prodaje. 
Istihabog! mogli bi te iste pogreške g. Topalovića privatnim 
kakvim pismom napomenuti. No — budući da to isto treba da 
znadu i sva čestita gg. što za njega kupe, ono bih ili ja ili g. 
Topalović morao to isto da raspiše svoj rečenoj gospodi, za 
koj' poso nemam vremena ni ja, pa će ga i teško imati g. Topa- 
lović. Zato neka ide u ime boga na javnost za vladanje svih 
kolikih kupaca naših narodnih pjesama, najpače za vladanje 
£. Topalovića kao izdatelja 2, 3, 4, 5. i 6. sveščića, koji će 
nadamo se, izaći pravilnije, a mi ćemo ih pozdraviti s obil- 
nijom pohvalom. Pri ovoj prilici ne možemo propustiti na 
Svrsi naših riječi pridati gg. kupiteljima in forma molbe još 
evo ovaj savjet: neka sabirući riječi od pjesama također 
glas pjesama (napjeve) bilježe. Riječi pjesme nisu još ista 
pjesma. K tomu spada i napjev. A kod mnogih od naših na- 
rodnih pjesama, (najpače ženskih) glavna je stvar (napjev). 
U tom su dakle obziru napjevi veoma važni. Ali još iz druge 
strane od velike su cijene. Kao što iz riječi pjesama naši 
umjetni pjesnici treba: duh narodni da crplju, tako će i na- 
Pjevi vremenom postati voda života, iz koje će negda naši 

slagaoci napajati svoje umotvorne duhom narodnim. Sku- 
pljajmo dakle i njih. Taj trud nalaže nam dužnost za buduć- 
nost. 


Hvalimo učtivo slavnom društvu domorodaca što je tro- 
šak izdavanja na se uzelo. Skoro izdavanje narodnih pjesama 
S mnogim je tegobama i nevoljama skopčano, kojih pojedini 
čovjek ne može podnositi, a najmanje spisatelj i kupitelj. Na- 
damo se dakle da će sl. društvo vijenac svojih zasluga na 
glavi tim učvrstiti što će g. Topalovića kod izdavanja naslje- 
đujućih svezaka podupirati. U istu potporu preporučamo g. 
Topalovića također gg. pomoćnicima njegovim u sabiranju 
pjesama. A g. Topalovića molimo neka nam ne zamjeri što 
smo iskreno istinu govorili. Istina, svaki je početak težak. No 
baš ova tegoba nalaže nam dužnost da gledamo i savjet tra- 
žimo u onim djelima koja su u toj struci jur prije nas na 
svijet izdana. Da je g. Topalović promotrio i proučio kako je 
slavno poznati Vuk St. Karadžić svoju zbirku sabrao i uredio 
(5 knjiga), ne bi zaista ni u jednu napomenutu grešku bio za- 
gazio. Svaki popo u svojoj knjizi vješt, a đak treba da se uči 

. od popa. Nunc satis est dixisse. 


NB. Zbilja! Čuo sam također nekoju gospodu tužiti se na 
skupoću, kažući da bi morao da je za te novce i tisak pra- 
vilniji i hartija tanahnija. No mi sudimo da se nek onaj koj? 
hoće da kupi po 20 kr. šenice, koju su golubovi birali, a to 
još u zlatnu vaganu, odmah odijeli u Misir ili kud mu drago. 
Valjda će je tamo naći. Kod nas toga još nema, pa će i teško 
skoro imati. 





“asa + 





Q. HORATIUS FLACCUS 


Premećući onomadne stare moje knjige, dođe mi u ruke 
knjižica jedna, koju po veličini i po vezu upoznam da je 
između onih što sam ih budući đak kupovao za one novce 
koje mi je mati davala na rastanku, na račun nedjeljnih ušti- 
paka. Otvorim je, a eto ti moga ljubimca Horacija. Zdrav 
mi bio, stari moj žnanče i prijatelju Quinte! reknem ja, raši- 
rim ruke i u lice ga poljubim. Da istinu kažem: ja sam za- 
kleti neprijatelj i vrag latinštine, latinštine one, koja se 


i tjerala dosad u školama ugarsko-hrvatskim, tj. školasticizma 


onog kojim su mladež našu mučili i u nas zatrli onaj narodni 
bistri i vedri način mišljenja, govorenja i pisanja. No latin- 
štinu, koja sjaje iz djela Horacijevih i drugova dobe njegove, 
uvijek ću cijeniti i obožavati. Ja dakle'i sada s igrajućim 
srcem primem u ruke Horacija, preberem sve II knjige car- 
minum i knjigu epodon. Tu nađemo opaske iz školske svoje 
dobe, kad sam tako vatreno ljubio i čitao ode te rajske i bo- 
žanstvene, i poljubim svaki pobilježen redak kao ostatak 
cvijeta ili kose od prve moje ljubovce; zašto baš onako cije- 
nim ja svaku onu slabom rukom zapisanu crticu. Poslije do- 
đem na satire (dvije knjige) i na epistole (dvije knjige): sve 
krasno. Tu ne nađem nikakve opaske, zašto ja ni satira ni 
epistola nisam onda cijenio, a to poradi toga što ih nisam 
razumio. I u njima ima puno žive mudrosti, no one nisu za 
mladež, nego za dobu mušku, i-tu čovjek ne može dobro 
Proći, sasvim ih razumjeti i užiti, ako ne uzme u pomoć ko- 
mentar kakav. Ali šta poslije epistola slijedi, za mene je ne- 
brojeno blago, zlato žeženo: slijedi naime Epistola ad Pisones. 
Epistola ta ima samo 476 redaka, no svaki taj redak vrijedi 
alem iz carske krune, i dostoji da se u svakoj školi gdje se 

izobražavaju mladi pisaoci i suci pisama, zabilježi sa krupnim 
zlatnim slovima na čelo dvorane. Koliko ima tu istina vje- 
kovitih, istina za sve narode i pisaoce njihove! »Epistola od 
Pisones« prva je estetika svijeta. I koj* je pisalac ne bi na- 
pamet učio i svaki redak razložio i protumačio, kad ih 
nema više od 476! Da (postavimo) latinski jezik ništa više 
izvrsnog nema do jedine te epistole, a ono bi već ona dosto- 
jala da latinski nauči svaki mladić koj' hoće da šta piše. I ja 
sa strane svoje preporučam svim mladićima koji se na tu 
stazu spremaju neka kupe Horacija i neka svaki put prvo 
nego zarežu pero, ili barem prvo nego šta pošalju u svij et »epi- 
stolu ad Pisones« pročitaju od versa: Humano capiti cervicem 
si pictor equinam — pa do onog mjesta. gdje stoji: Non 
missura cutem nisi plena cruoris hirudo; i ja im tvrdu dajem 
vjeru da će se mnogih ukloniti pogrešaka, u koje bi drukčije 
bili zagazili kao u rupu ptičar njegov (vidi Epist. ad Pisones, 
veras 458). 








SUD O SLOGU 


Botta, opisujući put svoj po Arabiji, pripovijeda evo što 
slijedi: ' ' 

»Šeik-Hasan vrlo se začudi nada mnom što sam mu kao 
Evropejac pisao list arapski. Još većma začudi se nad prostim 
mojim perom. U toj stvari (veljaše) Evropejci daleko natkri- 
ljuju istočne narode, zašto pišu samo ono što se baš tiče stvari, 
dočim Arabi misli svoje zakapaju pod gore od oratoričnih fra- 
za, nadsipajući grob taj silom božjom od poetičnog cvijeća. 
Ovako sudi Šeik-Hasan. No sasvim drugčije mudruje Huisein- 
efendija, zapovjednik Hodaidski. Taj mi se ne mogaše dosta 
nahvaliti prekrasna razuma i ukusa Ibrahim-paše. Uzorom pre- 
izvrsnog pera navodi mi listove njegove, koji su (kazaše) toli 
krasno složeni da ti ih je teška muka razumjeti.« 

Ne znam jest li živa istina, šta Piše g. Botta,. ili gola mis- 
tifikacija pod koje rukom hoće da se mimogredice sitno naruga 
stanovitim pisaocima koji se još i u naše vrijeme bore sa ško- 
lastičkom retorikom, kao i stanovitim štiocima koji njihov na- 


.duven i naravi i vremenu protivan slog u zvijezde kuju. I kod 


nas ima takvih umova koji, u školi školasticizma odgojeni i 
narodu otuđeni, samo ono hvale što je teško, nenaravski skro- 
jeno, zapleteno na uvoje kao zgrada zahoda kretskog. Osobito 
teški su prijevodi naši, gdje čovjek mora obično uzimati u po- 
moć maticu (original), ako hoće da razumije prijevod. No može 
li se šta takvog hvaliti? Nipošto. Šta je pismo? Pismo je nam- 
jestnik usmenog govora, a ja vas pitam, slavna moja gospodo: 
Šta biste vi kazali da sad stane tko u društvu ljudskom onako 
govoriti kao što mnogi naši pisaoci pišu? ne bi li se svaki od 
Vas krstio i kazao da čovjek taj nije čitav? Istinabog! velika 
su mahnitost oni dugački periodi na koje svaki zdrav razum 

mrzi kao na stvar protunaravnu. I kad se još njima dodaju 
one dugovrate i dugokrake riječi, one sesquipedalia verba 

koja su došla u običaj kod nekojih pisalaca srpske strane, to 
bog i bogme nemamo razloga tužiti se na sirote žene i dje- 
vojke što ne mare za naše knjiženstvo, kao što se lani _potu- 
žiše P. S. N. Novine. Da, slavna moja gospodo! ukus naš vrlo 
je naličan ukusu paša egipatskih, a sud o slogu shodan suđu 
efendija arapskih. A otkuda to srodstvo? Ibrahim-paša i 
Husein-efendija istina nisu Slovinci, niti smo mi Arabi po ko- 
ljenu; već su nas pisaoci naši zaveli perom svojim među 
Arabe, u pustoš arapsku, i ja svaki dan uzdišem i bogu se 
molim ne bi li nam što skorije poslao otkud drugog proroka 
Aarona, koj! će nas u tom obziru izvesti iz pustoši u zemlju 


obećanja! 


PJ 


, iječi i Ć utešestvije ili 
* U tu vrstu idu riječi: blagopolučije m. sreća, p X 
putešestvovanije m. put ili putovanje, ij inim ago i 
( estvo m. društvo, nadežda m. nada; sva ko ita | : 
img dramatičeski, arheologičeski, i k tomu još sila drugih izraza i riječi 
protivnih duhu i naravi jezika. 

O DUBROVČANIMA 


(Iz dodatka članku »Prijateljski dopisi o 
pravopisu ćiriliskimi i latinskimi pismeni« među 
Vukom St. Karadžićem i Vjekoslavom Babukićem.) 


Ako hoćemo nestrano da sudimo o našim Dubrovčanima, 
treba da njihova djela istražimo bez ikakva zanešenja. Vrhu 
svega treba da prosudimo duh vijeka u kojem su oni živjeli, 
i ukoliko je taj duh imao upliv na stvaranje njihovih umnih'“ 
djela. To je glavno ono gledište s kojeg ih suditi valja. — Gun- 
dulić i ostali najbolji pjesnici dubrovački živjeli su prama 
koncu XVI vijeka i na početku XVII. I svemu je svijetu poz- 
nato da je onda vladao u zapadnoj Evropi duh starog klasi- 
cizma, koji se već počeo izrođivati u takozvani školasticizam. 
Iz Italije, koja je onda stojala na čelu prosvjete evropejske, 
Prebrodio je duh izobraženosti zapadne i u Dubrovnik. Tu su se 
podigle stolice nauci klasika rimskih i grčkih, i pod uplivom 
duha crpenog iz pjesnika klasičkih rodiše se i odgojiše um- 


| jetne vile dubrovačke, a jezik naš uzmahnu se na najviši stu- 


ma 


s 


- 





Panj izobraženosti. Da su i plodovi romantičke poezije tali- 
janske, koja je onda već dovršavala zlatni svoj vijek, imali 
upliv na stvore pjesnika dubrovačkih, toga nitko pametan ta- 
Jiti ne može, koji znade koli usko bio je onda Dubrovnik 
skopčan sa prekomorskom susjednom Italijom, po blagom vezu 
trgovine i društvenog života. Koji dvoji o temelju ovih naših 
riječi, ne treba mu ništa nego da usporedi našeg »Osmana« sa 
Tassovim »Gerusaleme liberta«. Kao što su vitezi i viteški- 
nje u »Osmanu« samo po imenu slovinski, a srce i duša u njih 
je romanska, tako isto priznat će svaki nestran istraživalac 
Stvari da su Dubrovčani naši više po licu (formi) jezika negoli 


PO materiji (duhu) ili skladu njegovom Slovinci. Pa tko se o 

razlogu tih riječi nije već osvjedočio, toga upućujemo neka 
postavi naše klasike dubrovačke uz narodne pjesme, poslije 
toga opet uz pjesnike talijanske zlatnog vijeka, pa da rasudi 
s dušom jedno sprama drugomu, a ja kriv, ako ne ispovjedi 
da su po duhu srodniji s Talijanima negoli sa pjesmama na- 
roda svoga, koje su pravo i jedino mjerilo i narodnog duha. 
Pa kad je ukus prekomorski toliku stekao silu nad stvorma 
naših pjesnika glede na materiju ili duh, pa kako bi se moglo 
stati, te se ne bi prilijepio barem ovdje-ondje i forme ili lica? 
I ja rado priznajem da su Dubrovčanima bile poznate na- 
rodne pjesme, no ne mislim da su bile u njih baš u tolikoj 
cijeni da bi ih pjesnici učili i gledali kao uzore kakve, koje 
treba slijediti ma u čemu mu drago, zašto da je to tako 
bilo, drugi bi imala obraz naša književnost onih stoljeća koji 
bi se sasvim razlučavao od obraza literature prosvijećenih 
naroda onog vijeka na zapadu evropejskom. Da su Dubrovča- 
ni učili versifikaciju od naroda, ne bi ni u metrici njihovoj za- 
vladala tolika jednoobraznost, stegnuta na cigle tri vrsti: na 
trojestopni, četverostopni i šesterostopni trohej*, da su Du- 
brovčani učili i cijenili narodne pjesme zacijelo bi im bila 
omiljela prekrasna raznoobraznost narodnih mjerila, pa bi se 
njima služili i u umjetnim svojim tvorbama, osobito krasno- 
zvučnim i veličanstvenim peterostopnim trohejem, kojim te- 
ku gotovo sve pjesme junačke. U Dubrovčana međutim sve- 
mu tomu (koliko se spominjem) nema traga. Ja, dakle sla- 
žući se s g. Vukom, svakako mislim i sudim da imamo tražiti 
u Dubrovčana razlog slobode elizija u. vrelu inostranom, ma 
on isticao od Latina ili Talijana, niti me ona specimina iz na- 
* rodnih pjesama, koje g. profesor navodi, na drugu vjeru pre- 
krstiti mogu. Rado priznajem da u našim narodnim pjesma- 
ma ima amo tamo i takvih redaka za koje se čini na prvi po- 
gled da ima u njima elizija, tj. ima redaka takvih o kojima 
bi čovjek sudio da ih pjevač pjevanjem neće moći čestito 
izvesti, već da koju slovku izbaci, tj. elidira. No reko bih da 
tu nema elizija, već mi se čini da tu naši slijepci sebi druk- 
čije pomažu, te pjevajući mjesto troheja čine daktile, jer se 


* Mjerilo to sasvim odgovara aleksandrinu ili starom endekasilabu, 
koje su i Talijani prigrlili za sve svoje veće pjesme. 

ja spominjem na nekoje retke u narodnim našim pjesmama, 
gdje jedna slovka pretiče, bez da se sudaraju samoglasnici 
dviju susjednih riječi, pa se dakle ni sliti ne mogu. Ta oso- 
bina nalazi se mnogo češće u narodnim pjesmama drugih sla- 
venskih grana, a kod nas ponajviše u pjesmama s junačkim 
mjerilom, a ono u prve dvije stope pred odmorom (cezurom). 
Vuk bilježeći ih pomaže se otkidajući koji samoglasnik, npr. 
Momci dojdeš' mj. Momci dođoše (je li pravo il' ne? ne mo- 
gu odsuditi, jer nijesam slušao pjevača). — No razgovarajući 
se o ovoj stvari, porađa se sada evo i drugo pitanje: Imamo 
li odobravati elizije i danas nasljedovati Dubrovčane u ovoj 
slobodi? Ja od svoje strane mislim da se sadašnjim i bu- 
dućim našim pjesnicima ima dosuditi ta sloboda, no sumpta 
pruđenter, tj. da se elizijama služe što rjeđe; kao što to 
čine Ostrožinski, Preradović i nekoji drugi našinci; jer sva- 
kako bit će shodnije da ona podupire misao, da krasnija i ja- 
snija na vidjelo stupa i cijeli redak glađi i svečaniji ističe, 
nego da za volju nekakvih pedantičnih pravila misao propada 
ili zamućiva se, a glatkoća i milina zvuka sasvim iščezava 
otkidajući samoglasnike kao što to čine sadašnji srpski sie 
snici s riječima: meni, tebi, sebi, mu, mi, su, si, se, te, ti, 
samo da se uklone elizijama. No ne čini se opet nimalo 
spretno, utjecati se k toj slobodi (elizija), kad nema ni naj- 
manje nevolje, nego kad se to radi samo od ciglog nekakvog 
Zanošenja za starim našim klasicima. Svaka stvar ima svoju 
mjeru, pa i ova. 


Ovo budi dovoljno kazano o elizijama, ukoliko barem s 
kakvim takvim pravom na nje pristati možemo. No pored toga 
Ima u gdjekojim recima istih najprvih klasika i onakvih 
elizija koje za se baš nikakvog nemaju prava, te su upravo 
Pogrešne. U taj red idu i tri od onih redaka, koje g. Vuk pod 
Imenom hrapavijeh navodi iz Gundulićeva  »Osmana«. 


Gjurgja despota i Jerine... 
I od istoka i od zapada... 
Vodi tri čete iz daleče... 
Vran štit i vrana ima pera... 

Drugi“ između njih, dopuštajući slobodu elizija, pravi- 
lan je; treći mogo bi se tim popraviti, kad bi umetnuli riječ 
»tri« poslije riječi »čete«, te bi redak pravilno glasio ovako: 


Vodi čete tri iz daleče... 


no ostala dva (prvi i četvrti) ostat će svakako pogrešni, jer se 
ne daju, premještajući se, nikako ispraviti. 

Pogrešnost njihova sastoji se u tom da se u njima gazi 
ritmus, vrijeđa bitnost i zakoni odmora, kako žive u narodnim 
našim pjesmama. Pa da sad kažemo što je odmor u narodnoj 
poeziji. Odmor u narodnim mjerilima stoji u tom da su one 
stope retka što se nalaze pred odmorom takvog svojstva da 
se mogu smatrati kao redak za se savršen, a poslije njega da 
se već počinje redak novi, ili drugim riječima: odmor rascijepa 
redak na dva dijela ili dvije strane, kojih svaka opet za se 
može biti novi redak (stih). Gundulić je svoga Osmana (kako 
.svi znamo) složio od samih četverostopnih troheja; a kod te 
vrsti mjerila (tako se potvrđiva u narodnim pjesmama) odmor 
pada među drugu i treću stopu. Nuder sad polag ovih pravila 
razglavimo rečena dva pogrešna retka u svoje strane! 


Gjurgja despota i Jerine... 
Vran štit i vrana im pera... 


pa načinimo od dva retka četvero: 


Gjurgja despo- 
taiJerine... 

Vran štit i vra- 
ma ima pera... 


Eto ti na prvi pogled da ritmus u ta dva retka ne valja, zašto 
razdjeljenje slovaka ne odgovara gore navedenim pravilima 
odmora, čim se reci poslije druge stope ne daju rascijepiti bez 
rane, niti se sa trećom stopom može počinjati redak novi. Ovi 
su reci upravo hrapavi i nepravilni, te ih danas ni odobravati 
niti slijediti ne valja. I sva je prilika da ih danas ni isti Gun- 
dulić branio ne bi, i reko bi sam da je i onda znao da su 
nevaljani, nego ih je metnuo amo samo za prvu tešku ne- 

volju, dok mu se bolji ne udese (barem ih nećeš naći u »Su- 
zama sina razmetnoga«, najkrasnijem i najsavršenijem umo- 
tvoru njegova pera). Što ih ima danas u »Osmanu«, tumačiti 
valja time što je prvo pjesnika zatekla smrt nego je uspio 
veličanstveno to djelo dovršiti kako valja. 


No sve to što sam dosad spomenuo za Gundulića i Du- 
brovčane uopće neka nitko ne misli da je kazano za uma- 
njenje njihove cijene i slave. Dubrovčani naši jesu pravi 
alemi-kameni naše starine, zvijezde prethodnice sadašnje pro- 
svjete zapadne. Izvan. Talijana i Španjolaca nema ni jednog 
naroda u Evropi, koji bi se u ono doba jednakim smio ponositi 
blagom umjetne poezije. Između Slavjana Dubrovčani su prvi 
podranili na to polje. Drugi bili su Poljaci, no oni se probu- 
diše kada je književnost ilirska u Dubrovniku slavila već 
zlatni svoj vijek. Što su Dubrovčani nagnali više za klasi- 
cizmom romantičkim, zanemarujući uzore narodne, to je bila 
moda ili ukus, koji je oteo mah u sviju naroda onog i naslje- 
dujućih vjekova, kako su brže pomolili glave na polje duševno 
ili književno. I tekar u današnje stoljeće krenuo je književni 
duh naroda drugim putem, vraćajući se k svome pravom či- 
stom izvoru, koji udara ispod korijena živog domaćeg, ispod 
srca istog puka ili prirodi ostavljenog naroda. Što međutim 
ima najznamenitije u naših Dubrovčana, moramo priznati. Oni 
su bili razložni i umnosrii pisaoci i osobito vrsni vještaci u 


- narodnom jeziku, da im nije bilo drugova u ni jednom kraju 


prostranih naših zemalja ni prije ni poslije. 









































KRITIČESKI PREGLED 


Kritičeski pregled nagradom uvjenčanog 
djela »Kralj Dečanski, epos u 8 pjesama« od Gjorgja 
Maletića. U N. Sadu 1846. Tiskom I. Kaulicije. 8 str. 126. 
Cijena u Zagrebu 34 kr. sr. 

S ovim djelom g. G. M. sud kroji »kralju Dečanskome«, a 
to po strogom estetičnom zakoniku staroklasičkom, grčkorim- 
skome. No ako sud našeg antidečanca valja, zlo si onda bogme 
po cijenu i valjanost sviju i najslavnijih epopeja slavjanskih 
našeg vremena i zlo si po Mickievićevog Konrad-Wallenroda, 
po Gražynu, po Pan-Tadeuša i po sve one prekrasne Puški- 
nove pripovijesti, vezanim slogom pisane! Ako (rekoh) sud g. 
M. posve valja, onda su kao ništavilo propale i sve pjesni Mi- 
lutinovićeve; dapače najljepše je spalo cvijetje iz vijenca istog 
slavnog našeg Gundulića zbog njegova »Osmana«. No mi bismo 
rekli da to ipak nije tako. Istinabog! rado priznajemo, da je 
potresavalac amo-tamo po koju zdravu riječ pronesao, no opet 
sud njegov u glavnosti ne valja, čim »kralju Dečanskome« sud 
izriče sa stolice i polag pravila starog klasicizma. Drugo ima 
gledište, s kojeg valja da smatra slavjanski kritik na knji- 
ževne proizvode naroda svog; a to gledište jest mogući duh 
slavjanstva, kako se izjavljuje u književnosti slavjanskoj, sa 
svom svojom živom prirođenom silom: kako on vlada u naše 
vrijeme, koji li mu daje oblik sadašnjosti, koji li on udara pe- 
čat na isto vrijeme. Taj kriterion treba da uzme na um naš 
kritik, i vazda pred očima da ga drži kao zrcalo jedno. Da je g. 
Maletić sudio djelo Subotićevo s gledišta slavjanosti, da ga je 
usporedio sa slavnim tvorbinama ove ruke, što ima u Rusa i 
Poljaka našeg vremena, ma ga i sječimice prorešetao i prečice 
osudio, mi bismo mu svu onu žestinu odbili na račun plemenita 
zanešenja za obranu slavjanosti u književnim našim djelima, 

“pa mu oprostili s ljubavi slavjanske. No to nije tako. G. Ma- 


Jetić ni ne napomenu slovca o pjesništvu slavjanskom našeg 
vremena ni o duhu njegovome. Nema tu riječi ni o Mickieviću 
ni o Puškinu i epopejama njihovim, već on sa žestinom radi- 
kalnom a la Marat sudi nemilice siromašnog »kralja Dečan- 
skog«, prigovarajući mu da nije ono zašto se izdaje, da vara 
štioce, kvari ukus itd. No pri svemu tome on se kao najokor- 
jeliji konservativac drži ropski pravila i zakona starih, koji do- 
duše posve valjaju, sudeći tvorbine pisalaca starinskih, no ne 
mogu biti mjerilo ili lakat po kojem se imaju mjeriti tvorbine 
pjesnika današnjih.“ Međutim ipak je i ova knjiga pohvalno 
pojavljenje; jer posvjedočava, da gg. braći drugovima, pisaoci- 
ma srpskim, stoji do toga da rasuđivaju djela književna i zbilj- 
nije da ih razglabaju i protresavaju polag pravila estetičnih. 
Samo bismo još željeli da se to čini s mirnim razborom, bez 
školskog pedantizma, bez prijekog zanešenja i žestokog zaba- 
danja u ličnosti i bez tužnog zatrkivanja stranputice, spu- 
štajući se u pojedinosti koje se ne drže iste stvari, ne stoje 
u istom predmetu rasuđivanja. Ta mana hlepi, žalibože! kao 
gora jedna na sviju gotovo kritika srpskih izopačivajući ih u 
puke polemike. I ova ti nam je bolest i uzrok da se već i isti 
pobrkao pojam kritike, te danas pod njom u nas većina ne 
razumijeva drugo, nego opadanje, korenje, psovanje, obešča- 
šćivanje, riječju: samo sramotu. Dapače čini se da je krivi taj 
pojam o kritici već zavladao i kod istih sudija književnih; jer 
kojim drugim načinom možemo protumačiti čudno pojavljenje 
da (dočim se o »kralju Dečanskom« i. g. već napisala čitava 
knjiga) nijedan srpski list ili časopis do pukih naslova nije 
dosad ništa spomenuo za prekrasne pjesni »Luču mikroko- 
zma« i »Vijenac gorski!l« za pjesni narešene silom dubokih i 





* Mi smo kratak naš sud o »kralju Dečanskom« izrekli još ne pro- 
čitavši suda g. Maletića. G. Subotić naveo je na vrat to »neštedljivo 
Prorešetanje« g. Maletića najviše tim, da je svoje djelo turio u svijet 
kao homo grandia professus metnuvši mu na čelo onaj kobni motto 


“iz Goethea. Međutim mnogo bolje bi bio prošao da je izostavio na naslovu 


dodatak »epos u 8 pjesama«, jer djelo njegovo u strogom smislu nije 
€pos, nego puka jedna pripovijest na način narodnih pjesama, zato 
je g. Maletić i morao pomisliti pročitavši Dečanca na one riječi: 
»Amphora coepit institui; currente rota cur urceus exit?« 

visokih misli! za pjesni pravog vrućeg poetičkog nadahnuća! 
za pjesni kakvih nema svakolika dojakošnja umjetna poezija 
naša!!! Dvije ima već godine što je prva izišla, a sve još ni je- 
dne riječce o cijeni njezinoj! Valjda su je zbog toga mučke mi- 
moišli kritici srpski, što na njoj nijesu našli bolnog mjesta 
koje bi napipali, ljute svijetu pokazivajući rane? Eto vam, 
braćo draga, tuge što nas kolje! eto nemarnosti što nas pred 
svijetom sramoti! 
































TRI STVARI KNJIŽENSTVA: 
UKUS, SLOGA, KRITIKA 


Kad se za ukus u knjiženstvu razgovaramo, treba da riječ 
(ukus) smatramo u duševnom, nipošto pako u tjelesnom 
ogledu. Ovaj ukus samo toliko s tjelesnošću stoji u savezu, 
nakoliko ga uživamo (kao i sve naše druge duševne vlasti- 
tosti) pomoću tijela. Ukus je dakle u knjiženstvu (štono Nijemci 
kažu »Geschmack«, a Francuzi »le goit par rapport a 
Vesprit«* svojstvo duševno koje nas čini prikladne da ovaj 
ili onaj proizvod duha za dobar ili rđav spoznajemo. Svoj- 
stvo ovo prirođeno je svakomu čovjeku, kao i ostale (duševne) 
vlastitosti, samo da se kod jednoga bolje razvilo, kod dru- 
goga dublje spava; kod jednoga pravim putem, kod drugoga 
krivim ide. Otuda dolazi da se često puta mnogim štogod do- 
pada, što se drugim ružno viđa. Ukus uopće ne imade stano- 
vitih zakona, jer se to propisati ne može da se komu ovo ili 
ono, ovako ili onako dopadati mora, nego znanosti i umjet- 
nosti imadu zakona i temelja polag kojih treba da budu ustro- 
jene. No glede toga kako tko znade ili umije zakone ove upo- 
trebovati, ili proizvode znanstvene k zakonima prispodabljati 
(aplicirati) i cijeniti, u tom stoji dobar ili rđav ukus. — Izo- 
braženje duševnoga toga svojstva u knjiženstvu od vrlo velike 
je važnosti, jer u njem stoji glavni uzrok dobroga ili zloga 
teženja u duševnom životu cijelih naroda. K duševnom životu 
spada i politički život naroda; ali neka nitko ne misli, da ne 
treba oslanjati i politiku, zakonosnu i juridičku (pravničku) 
stranu na znanstvene temelje. Dakako! to je najpotrebitije. U 
knjiženstvu viđa se izobraženost cijeloga naroda. Knjiženstvo 


* Ukus u obziru na razum 

je ogledalo, u kojem se duševne sile viđaju. Ako u njem dobar 


ukus ne vlada, cijeli je narod duševno bolestan. Učeni su 


svigdje i uvijek esencija od naroda, oni na izobraženje svojega 
vijeka imadu najveći upliv. Oni su gledeći cijelih naroda ono 
što su pojedinomu čovjeku dobre misli koje se u njem samo 
katkada rađaju. 

Ukus nema zakona, on je slobodan, niti mu je moći nači- 
niti pravila, kako god ni mislima čovječanskim. Ipak su mnogi 
silom slobodu njegovu podjarmiti htjeli. Nijemci stvorili su 
nauku ukusa »Geschmackslehre« (geumatologiju) misleći da 
zato što duševno djelovanje rađa kroz ćute upoznanje kra- 
snoga, dobroga i istinitoga, a u spoznanju (kažu) stoji naš 
ukus, jer čim štogod upoznamo, gane se u nama ćućenje 
povoljnosti, ili nepovoljnosti, zato, rekoh, kažu da se ova 
povoljnost ili nepovoljnost kano svrha duševnoga djelovanja 
složiti može u sistemu znanosti. Ali cijeli ovaj predmet tim se 
načinom odviše subjektivno (podmetno) uzima. Cijelo duševno 
djelovanje u nas bi duboko šutjelo da nije izvanjskoga uzroka 
koj' ga probuđuje. Spoznanje i izvirajuća iz njega povoljnost 
ili nepovoljnost (ukus) posljedica je samo krasote, dobrote ili 
istine koju vidimo, iskusimo, i o kojoj se osvjedočimo. Kra- 
sota, dakle, dobrota i istina ona su tri glavna i istočna uzroka 
koja putem naših ćuti stvaraju povoljnost ili nepovoljnost. 
Krasota upoznaje se ogledanjem, dobrota upoznaje se u činu, a 
istinu dokučujemo učenjem i smatrivanjem. Znanost ona koja 
uči što je krasno, i koja postavlja načela, polag kojih kra- 
sota u našem ćućenju probuđuje povoljnost ili nepovoljnost, 
zove se krasnoslovlje (estetika). Krasota je ćutovno (sinnlich) 
upoznano savršenstvo. Što mi savršenim upoznamo, ono pro- 
buđuje u nas povoljnost, a baš porad toga što je savršeno. Pod 
ovo naimenovanje, uzeto u širem smislu, spada i dobro, isti- 
nito, veličanstveno, ugodno, korisno itd. zašto svako od ovih 
u sebi je savršeno, i kroz to u nas uzbuđuje povoljnost. 


O tom nitko dvojiti neće da je krasnoslovlje vrlo po- 
trebno za dobiti pravu izvrstnost, tanahnost i vještinu u lite- 
rarnim stvarima. I ovo je s druge strane istinito, da može knji- 
ženstvo procvjetati, i lijepih plodova donositi, bez da je zna- 
nost krasnoslovlja izdjelana. Estetika ne uči, niti ne može 

učiti, kako se krasota stvara, ili kako je tko upoznati može... 
Glave su same prirođene; njih ni jedan nauk nadomjestiti ne 
može. Ali sravnati može krasnoslovlje prirođene sposobnosti, 
nje od krivih mnijenja očistiti, i ukusu dobar put pokazati. 

Manut ću se sad svakoga znanstvenoga istraživanja, jer bih 
nadaleko zabludio od namjere svoje, tj. ukratko govoriti o 
tom. Ja želim samo nekoliko zrna baciti u polje naše knji- 
ževno, nadajući se da ih neće možebiti pogaziti nesreća, već 
da plod donose, ako ne toliko za nas, a ono barem za potomke 
naše. Prije nego na opaske o ukusu književnom prelazim, hoću 
nekoje da napomenem, što je potrebno za slogu, za dobar | 
napredak, i za slavu literarnog svijeta. 

Prvo za slogu! Kod ove riječi ne mogu drugo nego da 


“ kažem odmah na početku: Ne primaj ime to isprazno u usta 


tvoja. Ime to zaista je sveto, i sa riječju »sloga« tako važno, 
tako uzvišeno je savezano ponjetje, da toga nije moći dostatno 
izraziti: 

Bez svakog straha da griješim, mogu kazati da ih mnogo 
imade koji o slozi govore, a na to i ne misle šta je sloga?... 
Imade domorodaca koji dobro znadu šta je sloga, koji su slozi 
učni, koji su se u slozi i kroz slogu uspeli na tu visost, na 
kojoj stvar naša domorodna s nama zajedno stoji. Ali imađe i 
takve braće koja slozi podmeću drugo znamenovanje negoli 
što treba i može biti. Svaka stvar imade, kako praktični ljudi 
kažu, dvije strane. Oni slogu baš s druge strane smatraju 
nego što valja da se smatra. Hoćemo dakle predmet taj ab 
ovo protresti... nego breviter; jedno zato-što je malo teže 
nakratko mnogo izreći, a drugo, što polag moga mnijenja ne 
samo varietas nego i brevitas delectat... Kratka riječ dugim 
mislima povod daje. ' ' 

Što je sloga?... Sloga je slobodno sudaranje raznih sa- 
mostojnih sila ili živalja u jednu svrhu. Čini mi se da je 
dosta razložno i razumljivo kazano što pod slogom razumije- 
vam. Ali ipak hoću da se bolje izrazim. Slobodno mora su- 
daranje biti kod samostojnih živalja, drukčije, kada se življi 
silovito k jednoj svrsi prigone, to nije sloga, nego silovitost, 
despotizam, koji se umah, kako sila vladajuća popusti, razlomi 
i u svoju prvu neslogu rasprši. Življi mogu također razni biti, 

drukčije da su svi one iste naravi i vrsti, tada su posve jed- 
naki, i čine jednakost, ili istovetnost (identitatem). Polag mo- 
ga mišljenja sloga je moguća samo kod stvorenja samoćućem 
i instinktom nadarenih. Kod neživućih stvari nema nikakve 
sloge u strankama gledeć jedinosti, nego samo skladnost (har- 
monija). Uzmimo sad gore rečeni upit (pitanje) slobode, i pri- 
podobimo ga praktički na nas. 


Mi domoroci, mi smo slobodni, razni, samostojni življi, 
jer imajući dušu slobodnu, možemo ovako misliti i raditi. 
Mi dakle imademo sposobnost da budemo članci, ili življi u 
onoj cjeloći koja se zove slogom. Mi smo zato opet razni i sa- 
mostojni u svemu, samo u tom se slažemo što k jednoj istoj 
sudaramo svrsi. Svaki iz svoga stanja i položaja duševnoga, 
makar kako razno stojao, a ono opet može i različitim putem 
k onoj istoj svrsi sudjelovati. To se razumije da svaki do- 
morodac svrhom postavi procvjetanje domaćega knjiženstva. 
Treba dakle svakomu domorocu u svemu onako živjeti da 
prvo ništa onakva ne učini, što bi knjiženstvu na štetu biti 
moglo: drugo, da koliko može, ono učini što ide na korist 
njemu. Ne stoji sloga u tom da svi o jednoj stvari jednako 
misle, osobito u književnim predmetima, gdje najveća ra- 
zumna sloboda vladati.ima, jer samo pod krilom najveće te 
slobode može se knjiženstvo bez svakoga  prisiljenja, bez 
afektacije razviti. U literaturi nikakve druge sloge biti ne 
može, nego da se sve sile duševne k prosvjećenju naroda sje- 
dine. Čim se bolje sile Prepiru, različita mnijenja očituju, pro 
i contra piše, tim se bolje izjašnjuju stvari, i bliže stupaju k 
istini koja prosvjetljuje narod. Otuda dolaze disertacije, opu- 
gnacije, demonstracije, recenzije, kritike itd. Baš u literarnoj 
borbi stoji literarni život, i iz ovoga vodi put k prosvjećenju. 
Pod tom borbom i pod tim životom u literaturi ne razumije- 
vam ja da je komu slobodno ono Pokvariti, ono na zlo obra- 
titi, šta je drugi učinio proti Volji ili misli našoj; ne mislim 
ja da je morati ili smjeti osobe one koje se s nanfa duševno 
Prepiru, gaditi, poštenja ih lišavati, njih zatrti htjeti, i razli- 
čitim privatnim strastima uzdu puštati... Osoba svakog li- 
teratora da se razluči od predmeta; proti osobi, proti okolno- 
stima osobnim, i svakojakim njegovim savezima ne valja niti 

pisati niti govoriti. Onoga koji to čini, valja izbaciti ispod 
krila svete sloge, jer on nije živalj koji k jednoj svetoj svrsi 
sudara, jer se u boj postavlja s drugim življem, i tako se uda- 
ljuje od općenite svrhe; nije dakle član od sloge, : bd 

Kritika treba da je zdrava. U literaturi koja se razvija 
ima biti krotka, i prijateljska, svigdar učeća, a nikada zlobna 
i porugivajuća. Lako je ono što čovjek s velikim trudom stvo- 
ri smiješno načiniti bez da se tko iz kritike ili (bolje rekuć) 
iz takvoga paskvila štagod nauči. 

To je u predmetu od sloge najvaženije, da slogu književnu 
nije treba sa slogom političkom pomiješati. Drugo je sloga u 
politici, u kojoj ne mogu, i ne smiju tako različna načela, 
i mnijenja da budu kano u literaturi. Kad bi se u politici 
mnogo prepirali, moglo bi stanje cijeloga naroda propasti. 

Drugo, za dobar napredak u knjiženstvu potrebno je uza- 
jemno spisatelja porazumijevanje (to jest: nakoliko je mo- 
guće). Spisatelji koji su susjedi, koji se poznađu, koji opće- 
nja među sobom imadu, treba da djela svoja priopćuju, je- 
dan drugomu čitaju prije nego ih izdaju, jer više očiju više 
vidi. Tako se pogreške koje, nitko sam tako dobro popraviti 
ne može, spoznaju, i prijatelji koji o istom predmetu pisati 
žele, ili bolja imadu mnijenja, pozorni čine da se na odgovor 
ili bolja izjašnjenja priprave. Ali to se nema razumijevati 
kano da bi svaki bio dužan pisati onako kako mu Prijatelji 
odsude, jer tim bi spisatelji samostojnost svoju izgubili, prošla 


bi njihova izvornost (Originalitat); zašto svaki pisalac imade 


osobiti način pisanja, i u tom stoji njegov karakter književni. 
Samo pogreške, načinjene proti jeziku, proti bitnim načelima 
imadu se popravljati, u ostalom svaki neka misli i piše slo- 
bodno, samo da knjiženstvu ne škodi. Još je važnije za do- 
bar napredak: da literatura blagostanju naroda podvržena 
bude. Svi dakle literatori moradu poznati položaj svoga na- 
roda, jer oni knjigama svojima narod pobuniti i na krivi put 
zavesti mogu. Literatora dužnost jest da duh naroda jače i 
vode k jednoj svrsi, k procvjetanju domorodne literature. Tu 


treba najvećma da bude sloga, jer ako nam se narod pokvari, 


šta će nam onda literatura? ... Kud nam je onda sa svrhom ge 
Cvijetom njezinim?... Neka svaki spisatelj, kad piše, opće 

dobro pred očima imade, pa neće zabluditi. Nek ne misli na 
slavu te na slavu. Pa kako je dugo uživati može? Je li vri- 
jedno za ovako kratko vrijeme, koliko je život naš, dugo tra- 
juću kritiku poslije smrti proti sebi probuditi? Dogodovština 
na svakoga učitelja pučkog pazi; ona mu ništa ne oprašta. 
Slava od svakoga u slavi čitavog naroda stoji. Nikoga, koj' za 
narod radi, ne treba prezirati, to bi bila gadna nezahvalnost. 
Svakoga treba cijeniti i podupirati, to je dužnost naša. 

Ako budemo ove dvije gore navedene tačke obdržavali, 
radit ćemo za slavu literarnoga života i kroz to i za slavu 
cijeloga naroda. K tomu još osobito treba za slavu literature 
da se spisatelji s dušom i tijelom naucima posvete. Znademo 
da je naš život veoma kratak; no koliko truda čovjek ne po- 


troši dok se štogod ne nauči! Domorodni literator neka dakle: 


“ništa ne propustiti: u narodu je sve važno, sve je motrenja vri- 
jedno, najvećma kod nas, gdje su sva polja još neobrađena, a 
osobito polje. historije, etnografije, geografije itd. Susjedi 
naši evropejski većom su stranom veoma izobraženi, i braća 
naša slavenska velikim su brojem pred nama. Zato treba da 
se pobrinemo da ih što skorije zastignemo,'i dobro pazimo 


šta pišemo da učeni svijet ne bi stresao plećima nad poslom , 


našim. Usuprot, ako se nauka ozbiljno primemo, štovat će nas 
narodi ostali, daljni i susjedni i dragovoljno ogrliti kano vri- 
jednu svoju braću. U sadašnjem vijeku osim blijeska od novaca 
ništa ne imade toliko .prevage koliko baš ta inteligencija ili 
nauka. Duševna sila sada je stoprv poslije borbe i bitva s tje- 
lesnim silama ono uzvišeno mjesto zadobila koje je ide. Sada 
već nisu oni narodi jaki i silni koji goropadnih ljudi i nebro- 
jenih četa imadu. Pored silnoga carstva ruskoga stoji samo- 
vladarstvo Sv. Marina, i njemački slobodni varoši tako mirno, 
kako pored Engleske i Francuske mnogobrojni ustavi nje- 
mački... Toliko biva sad između naroda porazumljenje, to- 
lika duševna uzajamnost, da sada Evropa svaki genije, koga 
god on bio naroda, odmah osvoji. Inteligencija tako je sada 
možna da mora jednom da nadvlada. Trsimo se dakle i ra- 
dimo nadalje pod barjakom inteligencije. Bit će nam pobjeda, 
te mora da bude. Ako tim načinom postupali budemo, imat 
ćemo pravi ukus, pravo ćućenje i dobar takat. 

Što se pako ukusa tiče, to se mi svi spisatelji trsiti imamo 
da se onoga najvećma držimo što je narodno. Osim znanstve- 
nih djela, koja su ustrojena više-manje svigdje polag jednog 
značaja, treba da poetička strana knjiženstva slavenski zna- 
čaj na sebi nosi. Na tu svrhu jedino nam narodne pjesme slu- 
žiti mogu. Znano nam je kakvu su pozornost narodne naše 
pjesme koje je g. Vuk izdao probudile, ne samo kod Slavena, 
nego i kod drugih naroda. Narodne naše pjesme najbolje su 
pravilo polag kojega se ravnati imamo. Ondje vidimo osobiti 
duh poezije, koju nijedan drugi narod nema. Ako hoćemo 
da se literatura naša u druge literature ne izgubi, i da joj 
slavenski značaj ne izgine, dužni smo učiti se narodne pjesme, 
za da njihov duh i formu (obličje) od jezika prisvojimo. To 
isto valja i o novelistici da držimo. U to ime treba narodne 
basne i pripovijetke sakupljivati, i iz njih se učiti, kakve priči- 
ce i kakav način pripovijedanja narod imade. U narodu leži 
gradivo koje treba da izradimo. U njem leže življi kojima izo- 
braženje narodno treba da sagradimo; inače donosit će nam 
trud onakvo voće, koje bude inostrano, tuđinac u odijelu sla- 
venskom. Njemačka literatura veoma je lijepa i obilata u sva- 


'kom obziru, ali ona već gotovo ništa njemačkoga u sebi ne 


imade osim jezika (tako se isti bolji Nijemci tuže), Nijemci 
najvećma su nasljednici Francuza i Engleza. Toga se mi ču- 
vajmo. Nama toga ne, treba. Nas nek u svemu vodi duh sla- 
venski. U tom neka bude originalnost naša! 


Drugo: da pišemo ono što je stanju naroda našega pri- 
imjerno. Naša je dužnost dvostruka: jedna, da samoćuće i lju- 
bav k rodu zdravo probudimo, a druga, da izobraženost puka 
u narodnom duhu rasprostremo. Prvo laglje steći ćemo, ako 
pokažemo narođu u prijaznoj slici koje su mu mjesto praoci 
držali nekoć u svijetu, koje su kreposti kod. naroda vladale 
koliko je narod junaštvom valjao itd. Otvorivši tim načinom 
veliku knjigu od dogodovštine, stavit ćemo narodu našemu 
Pred oči živo ogledalo, u kojem će vidjeti kreposti i slavu 
Svojih djedova, ali pored ovih i pogreške i slaboće njihove. 
Kada pogled u prošasnost bacimo i kad išta samo u njem ve- 
ličanstvenoga, slavnoga opazimo, nećemo zaista ni mi da odu- 
stanemo od imena, od narodnosti. U onim davnim činima ćutjet 


ad ' 51 


















































ćemo slavu našu, ćutjeti sile naše kako se preporađaju, ćutjeti 
želju da i mi budemo onakvi. Pa kad malo promotrimo da 
smo i mi ljudi imajući one iste sposobnosti duševne mora u 
nama volja da ustane, da hoćemo i da moramo da budemo ono 


isto što su starci naši bili...i još više... jer je sada drugi duh | 


vijeka nego je bio onda i vijek taj drugo zahtijeva od nas 
nego je vijek njihov zahtijevao od njih. Slike ove od prošasnih 
vremena ne treba čitateljima našim da kažemo u oštrom, 


ozbiljnom i dugačkom obličju od historije, nego u prijatnoj, 


cijelim svijetom vladajućoj, čara punoj lako ganjujućoj i upa- 
ljujućoj haljini poetičkoj. Bile one pjesme, bile pripovijetke, sa- 
mo da budu poezijom začinjene, kano zdrava jela solju, jer 
ono, što je zato stvoreno naša srca da probudi, ono će i srce na 
hitrom razumjeti moći. Kod znanstvenih, dubokih, teških špe- 
kulacija samo um radi, i to hladnokrvno; mi pako hoćemo da 
ljubav probudimo, ne treba nam dakle ljubav hladokrvnu 
htjeti stvarati, jer ljubav je vatra. — Da pako izobraženost 
pravu i čistu u narodu rasprostremo, valja gledati strogo, da 
budu proizvodi naši kreposni i puni dobrih držanja. Čednost 
i čisti moral svigdje neka vlada. Čuvajmo se dakle lakrdija 
kojekakvih. Mi možemo da budemo veseli, mi možemo da bu- 
demo oštri riječju, ili prosto bezazleni (naivni), mi možemo da 
budemo sve, samo ne sirovi, glupasti ili (štono se kaže) trivi- 
jalni. Trivijalnost u kojekakve lakrdije obučena najvećma 
kvari dobar ukus. U dosjetkama ili domišljatim iskrama (Witz) 
treba da vlada najveća tanahnost. Nečedna pisma kvare či- 
stoću držanja i slabe narod. Naša pako dužnost jest duh na- 
roda jačiti i plemeniti, inteligenciju oštriti. U našoj poeziji 
neka ne bude niti Apolona, niti Jupitra niti Venera niti ni- 
kakvih krivih, tj. tuđih bogova, nego u svetoj naravi i u obi- 
čajima naroda našega tražimo slike za poeziju: ona neka bude 
izvor izobražnje (fantazije) naše. Više neko ogledanje svijeta 
mora da bude u nama kad pišemo. Mi moramo da budemo 
u poeziji sasvime sinovi naravi, i da onako ganjamo, ili upa- 
ljeni vrhu zemlje stojeći ganutim ili upaljenim okom uzi- 
mamo u dušu slike koje nam zemlja predstavlja. Naša zemlja, 
naša domovina predstavljat će nam samo slike naške domaće, 
i sve ako.i ne sve upravo slavenske, a ono opet u duhu sla- 

venskom. Kako prvo budemo tražili tuđih živalja, postat ćemo 
prisiljeni (afektirani), nenaški, tuđi. U redu naših pjesama 
neće nikad dobro stojati: Sonet, oda, elegija, carmen saphi- 
cum itd. i sve, što se mogu i ovakve stvari pisati, kano igra 
za dobre glave koje pokazuju da je jezik naš toli gibak i 
okretan, te se i na to privijati može; ali taj značaj neka ne 
prima literatura naša. Niti k tomu ne bi privoliti mogao da tko 
u versima čovjeka nauča. Tako zvanu didaktičku poeziju pod- 
nipošto ne odobravam. Proza je za znanosti i za poeziju, ali 
versovi su samo za poeziju. U poeziji vlada fantazija, a fanta- 
zija pomaže slagati različite slike u različite forme... u ver- 
sove; po tom dođe život, skoroća (Frische) u versove. No u 
znanostima nimalo nema posla fantazija, jer se tamo traži 
istina, koja se ne može dokučiti putem fantazije. Svi nauča- 
jući versovi u očiju su naših veoma suhi, netečni! barem ja 
ostajem uvijek žedan dok ih čitam... Toikod kritike valja... 
jer je i kritika znanost, a to velika i teška... Koji hoće da 
kritizira, i u glavi i u srcu treba da ima, tj. da razumije stvar 
dobro, o kojoj se govori, i da ima volje govoriti o njoj bez 
niske strasti, zlobe itd. Ovakvi versovi koji se za kritiku 
pišu, polag rifa mjere, koliko ih tko hoće, bili oni dugi ili 
kratki... skoro opet propadnu, i skupo se ne kupuju, niti im 
ima duge uspomene. 


To je opće moje mnijenje o ukusu. O ukusu pojedinih 
svrži knjiženstva govorit ću možebiti kasnije, kad domorodna 
naša literatura jednom još bolje procvate. 







































































KNJIŽENSTVO ILIRSKO 


Mnogi prebacuju našim književnicima da su dosad pro- 
sti narod zanemarivali, i samo za gospodu i izobražene ljude 
pisali. Istina je da to dokazuju sve knjige koje su do sada 
njihovim trudom u našem jeziku izišle, tako što se tiče tiska 
kao također njihovoga sadržaja. Ali tko je proučio temeljito 
naše okolnosti, mora pravo dati našim književnicima. Oni nisu 
mogli udariti drugim putem, ako su htjeli da okruni barem 
ponešto dobar uspjeh njihova nastojanja. Umjetnost čitanja 
bila je dosad rasprostranjena kod nas žalibože samo među 
velikašima, izobraženim plemstvom, duhovništvom i građan- 
stvom, da. među istim građanima nižega zvanja bila je posve 
rijetka. Po našim selima pako morao bi čovjek Diogenovom 
lampom tražiti ljude koji su se čitati učili, a i oni rijetki, 
kojim u dio pada ova sreća, kod tolike nemarnosti zemaljske 
gospode za duhovno blago svojih podložnika, morali su, dok 
su odrasli, zaboraviti i ono malo što su naučili. Istina je da 
se to većom stranom samo na provincijalnu Hrvatsku i Sla- 
niju proteže; u granici bilo je već odavna u tom obziru mno- 
go bolje. Ali tamo su se nalazile opet druge zapreke raspro- 
stranjenju knjiga u našem jeziku pisanih. K tomu dolazi jošte 
veliko siromaštvo i tegotno stanje našega prostoga puka, koje 
uskraćuje mu sredstva i čini ga nesposobna za svaku pleme- 
nitu zabavu. Pri takvim žalosnim okolnostima ne bi li bila 
jošte pred nekoliko godina prava bezumnost od strane naših 
spisatelja trošiti svoje duhovne i novčane sile na izdavanje 
pučkih knjiga, koje nitko nije čitao? Ovaj trud i napor bio bi 
bez svake svrhe, a kakvo ime bi zaslužio onaj koji bi bez 
svake svrhe radio i napinjao se? To bi značilo orati po kame- 
nu ili vodu u situ nositi. Naši spisatelji zaslužuju dakle poh- 

valu, a ne ukoravanje, da su odmah s početka svoju zadaću 


tako dobro razumjeli i da su onim putem udarili koji jedini k - 


svrsi vodi. Ako hoćeš da podigneš kakov zavod, prva ti skrb 


biti mora da se tvoja namjera dopadne ljudima koji imadu 


sredstva da ga podignu. Kada ovi jednom tvoje mnijenje odo- 
bre, i za podupirati ga svoje škrinje otvore, onda stopram mo- 
žeš se poskrbiti za građu i ljude koji će ga izvesti: ako po 
toj stazi ne pođeš, nikada nećeš steći svoje svrhe. Gdje nema 
školskih fonda, tamo neće biti učitelja, a gdje učitelja nema, 
nema bogme ni učenika, ni izobraženoga puka, ma nakrcao 
cijele magazine školskim i pučkim knjigama, jer ne znam što 
bi s njima pri takvim okolnostima drugo učiniti mogao! Tko 
hoće da na vrh kakve kule dođe, mora se najprije s onim 
sprijateljiti, koji od njezinih vrata ključ imade, a kad mu taj 
vrata otvori, onda stopram misliti može kako da se na nju 
popne... prije je sve zaman! Pravo je dakle da su naši spi- 
satelji odmah spočetka svoga djelovanja gledali, i da još sveu- 
dilj gledaju izdavati poglavito takve knjige po kojima jedino 
naš jezik zavoljeti mogu oni koji udesom njegovim kreću, 
dobro znajući da je samo maleni korak od ljubavi k jeziku do 
ljubavi k narodu koji ov jezik govori, a ova sveta ljubav je- 
dino je sidro nade našega jedroga, ali kroz tolika stoljeća za- 
nemarenoga ubogoga naroda! Nemojmo dakle ovo sidro ispus- 
titi iz ruke, nego starajmo se da ga uvijek većma prisvoji- 


mo, jer ako ono ne učvrsti slabi brod naše narodnosti, dru- 


goga za sada nemamo da bi njime prkositi mogli uzburka- 
nim valovima koji ga okružuju i prijete mu uništiti ga! S toga 
gledišta moraju se napori naše mlađahne književnosti sma- 


trati, i onda će zacijelo zadobiti ono odobrenje koje zaista za- 


služuju. Prije pojavljenja naše književnosti prezirahu naša 
gospoda i skoro svi oni naši zemljaci koji su evropejsku 
izobraženost iole prisvojili naš jezik natoliko da su mislili 
da nije za drugo sposoban nego za sredstvo po kojem se s po- 
dložnicima i slugama općiti i na pijacu zelenila kupovati može. 
Ovaj predsud morao se uništiti. Kako je to bilo inače moguće, 
nego da se tako mislećim ljudima činom dokaže da se i u 
njemu isto tako lijepo i tačno izraziti može sve ono što su u 
drugim jezicima obožavali. Nismo li dakle naš posao žurnali- 

stikom, publicistikom i beletristikom započeti morali? Samo 
tako mogli smo na se povući pozornost čitateljstva naših po- 
krajina, budući da je isključivo toj hrani priviklo bilo. Spo- 
četka su nam se posmješkivali, no malo zamalo stali su iz 


& ljubopitnosti čitati, a napokon i cijeniti naše proizvode. Tko 


ne zna, pako, da je ljubav dijete cijenjena? Tako veća stra- 
na od njih zavoli svoj do sada prezirani jezik, kada na svoje 
veliko udivljenje opazi da se u državnim skupštinama isto 
tako svetačno i krepko ori, kao obožavani latinski, da se u 
novelama, pjesmama i igrokazima isto tako okretno i čarobno 
prelijeva, kao uglađeni njemački, i da u pjevanju isto tako 


milo udara u uho, kao blagozvučeni jezik Petrarke i Metasta- 


sija. Tako se dogodi da se najposlije oni koji ga malo prije 
prezirahu s njime ponositi i za njega boriti stadoše. Ove naše 


= beletristike i žurnalistike isključiva je zasluga da su na pos- 
 ljednjem općem saboru sjedinjenih naših kraljevina svi stališi 
zauzeli se jednoglasno za taj jezik i za uzvišenje onoga naroda 


koji njime govori, da se napokon podigne katedra toga jezika 


X u našoj akademiji nauka, i da se nitko više njim ne stidi, što se 


zacijelo zbilo ne bi da nismo za više stalište nego za puk pisali. 


Takvi spisi nepoznati bi ostali našem tako nazvanom izobra- 


ženom svijetu, i naš jezik još uvijek nosio bi ime seljačkoga, 


koji bi bez dvojbe naša gospoda zamala zamijenila bilo kojim 

tuđim gospodskim no živućim jezikom, kada bi polag vremena 
odbacili mrtvi latinski, koji je do sada u našim pokrajinama 
. Sospodovao. Da pako ne misle naši spisatelji da su već ispunili 


svoje zvanje time što se staraju narodni jezik u više krugove 
uvesti, nego da im je i do izobraženja cijeloga naroda stalo, 


neka služi za dokaz što su u najnovije vrijeme počeli i puč- 
ke knjige izdavati; jer sada već počinje pucati zora ljepšega 


dana Vrhu naše domovine, sada ima hvala bogu već duhovnih 
pastira, koji se za razviće duha svojih stada skrbe, sada nalazi 


se gdje po koji gospodin koji malo pomalo uvađa škole u bo- 


ljem duhu u svoja sela, i premda je još veoma malo u tom obzi- 


ru učinjeno, ipak nastojanje za puk pisati, nije više tako bez 
 Svrhe, kao što je dosad bilo. Mi moramo još uvijek napredovati 


Poglavito stazom po kojoj smo do sada hodili, jer još nam nije 


jezik sasvim emancipiran, jer je slabo korijenje koje je u 

zemljište našega izobraženoga svijeta rasprostro, ali opet osvo- 
jili smo već nekoliko bogaza, po kojima i do našega puka do- 
prijeti možemo da mu štogod duhovne hrane pružimo, i zato je 
sada naša dužnost i na njega se obazreti. U tom obziru zaslužu- 
ju dakle veliku pohvalu i oni spisatelji koji su uzeli za zadaću 
svoje radinosti pučko othranjenje, jer ako i nije jošte kod nas 
po našem mnijenju ono blaženo vrijeme nastalo gdje bi se to 
pravim uspjehom činiti moglo, ipak čini se da se već sta- 
la bijeliti zora njegova. Među knjigama toga pravca zaslu- 
žuje osobitu pozornost Kolendar za Puk, sastavljen po g. Dra- 
gutinu Rakovcu, i onomadne izišavši iz narodne  povl. 
tiskarnice g. dra Ljudevita Gaja, troškom horv.-slav. gos- 
podarskog društva, kojega je tajnik i čuvar rečeni g. sastavi- 
telj. Knjiga je lijepo utištena u 16-ni i ima 4 tabaka i 23 
drvoreza. Njezin sadržaj je sasvim svojoj hvale vrijednoj 
svrsi shodan, jer tamo ćeš naći izvan kronologičnoga djela i 
puku potrebnih crkvenih (zahodnoga i istočnoga vjeroispovije- 
danja) izvješća, kao također naznačenja kada se obdržavaju 
Poglaviti vašari (sajmi) po svima mjestima domovine naše i 
susjednim pokrajinama itd., više cijene vrijednih izjašnje- 


nja o zavodima za puk korisnima i različnim naravskim. 


pojavljenjima, podučavanja kako se gospodarstva poboljšati 
mogu, deset primjera kao opomena proti mučenju živine sa 
20 drvoreza, jasno rastumačenje zakona 9. članka od god. 
1840. (o poljskoj policiji), jednu pripovijest punu nauka iz 
pučkoga života, zatim kako treba postupati kod marvinske 
kuge i bolesti, koje ponajviše seljacima silne štete čine itd. 
Osobito za vrijedno hvale nalazimo, što su neki sastavci u 
hrvatskom provincijalnom podnarječju pisani, i što se uopće 
obzir imao na hrvatsko i slavonsko podnarječje. Veći sastavci 
su od gg. Ivekovića, Fr. Veselića, Ljud. Vukotinovića, Iv. 


.Taubnera i Dragutina Rakovca. To velevažno djelce _ ku- 
piti se može za 6 kr. srebra, i mi ga srdačno preporučujemo - 


svim prijateljima našega naroda, koje se tim laglje raspros- 
traniti može, budući da je tako jeftino. Dobro bi bilo da bi u 
onim pokrajinama gdje ima malo ljudi koji čitati znaju, a ta- 
kvih bit će u našoj domovini žalibože sijaset, gg. duhovnici 
i drugi pismenici pri shodnoj prigodi članak po članak iz ove 

knjižice puku priopćiti izvolili i tako da bi se kao dobri do- 


moroci, što bi im veoma na slavu služilo, poskrbili za ras- 
prostranjenje puku korisnih znanosti, a osobito gledati bi se 


“ moralo da svaki seljak koji čitati znade dobije ovaj kolendar, 
i da mu se naloži, da među svojom braćom usmeno raspros- 


trani njegov sadržaj. Konačno zahvaljujemo u ime svih domo- 


- rodaca slav. gospodarskom društvu, koje je za svojega kratkog 


opstojanja već toliko koristi našoj domovini prinijelo, za ovaj 


novi dokaz njegovoga svaku hvalu  nadilazećega i čovjeko- 


ljubivoga nastojanja, i“želimo iz svega srca božji blagoslov 
i najbolji uspjeh svim njegovim spasonosnim poduzećima. 



















































































SLAVJANKA 


Pjesme našega prostoga naroda tako su izvrsne da svaki 
koji ih čita pomisliti mora da nas je priroda osobitom ćuti 
krasote, izvanrednom blagorječnošću, neobičnim razumom iri- 
jetkim poetičnim ushitom uresila, no kada pjesnička djela ma- 
lone svih naših, osobito ćirilicom Pišućih književnika čitati 
stane, ne može se dosta načuditi kako je moguće da izobra- 
ženi ljudi jednog toli poetičkog naroda, kojega pastiri i gove- 
dari tako prekrasne pjesme: izvode, ni najmanjeg poetičkog 
čuvrstva, da, ni toliko ćuti krasote nemaju, da bi se barem 
starali svojim stihovima kakvu takvu blagozvučnost podati. 
Tu se ne pazi ni na rithmus ni na cezuru — tu se stežu 
riječi od tri slovke u jednu — tu se elidira i pred suglasnikom, 
ito po dva tri puta u jednom stihu, tako da misliš da ćeš sva- 
ki čas gotovo prelomiti jezik. Što se pako rima tiče, o tome, 


izuzevši stare Dubrovčane i njihove nasljednike, nitko od te 


gospode baš ni ponjatja nema, srce i lice, glava i ova, noga i 
snaga itd., to su kod njih prekrasne rime. Mi smo više puta 
već o toj stvari mislili i starali se iznaći toga golemoga 
nedostatka, kojega u pjesmama nijednog drugog evropejskog 
naroda ne nalazimo. Poslije dugog istraživanja učini nam se 
kao da se ta mana iz nedostatnog poznanja ruskoga jezika 
u naš jezik uvukla, i to se .po svoj prilici tako dogodi: Svi 
narodi evropejski imaju dvostruke rime tako nazvane ženske 
i muške; ženske zovu se one gdje po dvije slovke, a muške 
gdje se po jedna slovka ili samo posljednje slovo dviju riječi 
skupa slažu; kod prvih rima pada glasoudaranje na pretpos- 
ljednju, a kod drugih na posljednju slovku. Kod Rusa je pako 
drugo  glasoudaranje nego kod Ilira, kod njih bo pada, 
glasoudaranje na primjer u riječi noga i glava, na posljednju, 

kod nas na pretposljednju slovku, zato se kod njih sasvim 
dobro rimaju glava i noga — gdje to kod nas posve nikakva 
rima biti ne može. Ne poznavajući dakle naši ćirilicom pišući 
spisatelji, koji su od nekad za uzor rusko knjiženstvo uzeli, 
ovu razliku u glasoudaranju među ruskim i našim jezikom, 
pomislili su zašto ne bismo i mi tako rimali, kao što Rusi rima- 
ju, i tako su uveli ovu neskladnost u svoje stihove, koji su time 
najnespretnijim na svijetu postali, gdje bi po svojoj naravi 
tako slatki biti mogli kao što su talijanski ili španjolski, jer 
se naš jezik, što se blagozvučnosti tiče, svim pravom s ovim 
jezicima usporediti može. Dodaj k ovim nakaznim rimama 
još nakaznija zgrčenja i osakaćenja riječi, kao na primjer zašt" 
b' € rekao, i tima slične apostrofacije, pomisli još k tomu na 
stran svaku cezuru, pa predstaviti možeš blagozvučnost 
takvih stihova. Spodobna štogod nećeš u nijednom evro- 
pejskom jeziku naći, to je pravo barbarstvo, pred kojim se 
svakom izobraženom čovjeku uprav ježiti mora. Da u tako 
izopačenoj formi na krasne i ushićujuće misli ni pomisliti nije, 
naravna je stvar, jer tko krasotu forme dohititi kadar nije, 
kako da se popne do duhovne ljepote, što mnogo više duhovnih 
sila iziskuje? U osakaćenom tijelu rijetko kad stanuje zdrava 
duša, forma bo je vidljivi izraz duha. Tako su s malim 
iznimkama dosad naši pjesnici pisali. 

Kod tako žalosna stanja naše književne poezije mora prija- 


telja naše književnosti ushititi već svako djelo u kojem se 
nalazi barem nekoliko čistih rima neosakačćenih stihova, ma 


.i ne imali oni nikakve unutarnje vrijednosti. Ne možemo 


dakle opisati veselje koje poćutismo kada smo pročitali pre- 
krasnu knjižicu, koju je ljetos mladež srpska u Budimu pod 
imenom »Slavjanka« izdala. S ovim djelom nastaje po našem 
mnijenju novo doba za književno pjesništvo one grane našega 
naroda koja se ćiriliskim pismenima služi, s ovim djelom uvede 
se i ovo divno dijete ushićenja u sveslavlje ostalih izobraže- 
nih evropejskih naroda, kom djelu malone nema ni traga 
onih ružnih nedostataka jezika i stihotvorstva koje smo malo 
više napomenuli, i koji, kao tamni oblaci sjajno sunce, sakriva- 
ju mnogu božanstvenu iskru, i ne puštaju da do srca čitaoca 
dopre i tamo svetom zabukti vatrom. Kolikom očarajućom 

silom prolijeva se ovdje naš krepki i blagozvučni jezik, koli- 
kom slašću napunjuje naše uši ta pravilnost stiha, ta skladnost 


i čistoća rima. No nije samo izvanjska slika što u. tom djelu | 


hvalu zaslužuje, jezgra ove lijepe ljuske također je zdrava 
i puna najslađeg i najnovijeg soka! To nije zbirka već do 
gnjusa čuvenih običnih poetičkih izraza i tirada, tu nećeš naći 
onu prenapetu ćutljivost koja je svojim lažljivim suzama u 
najnovije vrijeme sve evropejske literature poplavila i malone 
svu muževnost i krepkost našega vijeka na svojim valovima 
odnijela; ne, tu je sve istinito, sve teče iz dubljine srca, 
srca čovjekoljubivog, srca slavjanskog, srca hristijanskog! Ovi 
mladi, nepokvareni, narod Svoj i sreću čovječanstva vrhu svega 


ljubeći mladići, slijedeći svoje unutarnje nagnuće, svoju du-. 


ševnu bolju, koju svakomu boljemu čovjeku tolika stradanja 
ljudskog plemena i zabasanja s pravog spasonosnog puta za- 
dati moraju, dokučili su veliku zadaću pjesnika devetnaestog 
vijeka, koji mora imati glas, koji se silom groma kao trublje 
od Jerika ori, da razruši Ponosite zgrade koje tamne moći 
podigoše, a zatim na njihovim razvalinama božje podigne car- 
stvo uživljajućim zvucima svoje bogomile lire, na način onoga 
koji je nekad milinom svoje čarobne svirale kamenje ganuo 
da se samo uvis digne i tako sagradi tebanske zidine, Pjesnik 
nije glumac kojega pjesme svijetu samo za razveseljenje slu- 
že, on mora biti svećenik najdubljih tajnosti čovječanske na- 
ravi, on mora onu božanstvenu iskru kojom se čovjek od 
. ostalih stvora razlučuje ne samo čuvati da je zemaljske bure 
ne utrnu već i gojiti je da većma i čistije kroz tmine toga 
života zabliješti i siromašnim umrlim stazu pokaže po kojoj 
hodati imaju, da k onom blaženstvu prispiju koje im je blagi 
stvoritelj opredijelio i od kojeg ih putenost i materijalnost 
obustavljaju — on mora sići u dubljinu čovječanskog srca i, 
upoznati se s njegovim mukama, boljama, nadama — njegova 
ćut, njegova ljubav mora ga na krilima ushićenja i preko gra- 
nica nedostatnog čovječanskog znanja odnijeti — kao žitelj 
duhovnog svijeta gdje je Prošasnost, sadašnjost i budućnost 
jedno, gdje nikakvih tmina nema, mora ostaloj braći svojoj 
kojoj zemaljska teža ne dopušta da se podignu u više krajeve, 
s kojih je moguće i preko međa sadašnjosti u budućnost po- 

gled baciti, koju oni puzeći po nizinama toga života i okruženi 
golemim brdima sadašnjosti, koje pogled njihov prebaciti nije 
kadar, i ne slute; on ih mora, rekoh obavijestiti o onom što 
je on sa svoga višega gledišta, kamo se ljubavlju i vjerom 
popeo, opazio, mora im kazati da i preko tih brda još nešto 
ima — jednom riječju, mora biti prorok. 2 Kk 
Pjesnik koji se želi podići do onih jasnih visina koje smo 
opisali u prvoj strani ove naše rasprave nije dosta da ima 
samo živahnu fantaziju, prirođenu ćuk. krasote, ushićenja i 
blagorječnost, ne, on mora imati i srce čisto i bezazleno kao u 
zdravog djeteta, srce onakvo kao što je proizašlo iz .. 
stvoritelja, srce koje nisu jošte izopačile ljudske nauke i pod e 
strasti ovog svijeta, srce koje ćuti svaku tugu i Pago 
brata, kao da je njegova vlastita, srce koje je kadro iz sebe 
sama, crpiti utjehu i zadovoljstvo i koje ne zna što će reći 
zdvojenje, već koje se nada još i na rubu od bezdna i od ita 
Pjesnik mora biti čovjek nepokvaren ili izvanredan, bu ući 
da je nepokvarenost dan današnji, gdje svaki samo za svoj 
trbuh skrbi i tamo samo teži da u zemaljskim slastima plivati 
može, gdje čovjeku njegov besmrtni bogoslični duh nije ništa 


.drugo nego sredstvo da steče ništetno blaženstvo toga svijeta, 


i zato ga on samo oštri i vježba — budući da je, rekoh, nepo- 
kvarenost dan današnji stvar izvanredna. Srce pjesnika mora 
biti čvrsto kao pećina koja posred morskih valova nepomično 
stoji i ne boji se njihove bjesnoće, tako i pjesnika ne smiju 
uskolebati ni stradanja, ni nevolje, ni tuge, koji na njega na- 
srću. Srce mu mora biti jasni biser, opkoljen okornom ljuš- 
turom, da ga ljudske zlobe ne oskvrnu, a taj biser dragocjena 
suza koja kapnu-iz oka ljubavi i koja se svemogućom silom 
vjere u biser pretvori. Samo u društvu čiste ljubavi i krepke 
vjere može se njegov duh podići do nebeskih visina, ova dva 
anđela mogu mu jedino put pokazati kuda se penje u nebo, 


jer su djeca nebeska, tamo porođena, tamo odgojena i od bla- 


gog stvoritelja k nama poslana, da svojom blagotvornom lučju 
rasvijetle tminu kojom su sile pakla našu lijepu zemlju oba- 
strle. — S radošću opazili smo da su pjesnici »Slavjanke« oži- 
vljujućim dahom ovih anđela oduševljeni i zato pozdravljamo 
ih s ushitom. Premda njihova krila još toliko jakosti nemaju 

da ih do vrha one visine odnesu, kamo teže, no ipak to te- 


ženje zaslužuje već naše udivljenje. Neka se vježbaju, i ojačat - 


će im ta krila, i oni će svoju svrhu dostići, i snijeti nam bo- 
žanstvenu luč za kojom čeznemo. No oni okrijepiti neće svoju 
silu naukom svjetskim, ne smiju se knjigama vježbati, nego 
životom, neka se umiješaju u svoj narod, neka prouče njegove 
nade i njegove boli, on je bogu miliji nego ikoji drugi, jer 
mnogo je prepatio, on je prost i živi Po pravilima prirode, 
nije sišao još s prave staze, duh mu je krepak, srce čisto 
puno slutnja i vjere — to je izvor iz kojega oni crpsti moraju, 
to je životvorna ona sila koja će ih okrijepiti. Kada mu duh 
dokuče i njegov pravi izraz nauče, onda će nam oni biti ono 
čemu su se nakanili i čemu je priroda tolikim darima naresila. 
Samo neka budu postojani i neka se ne dadu zavesti od krivih 
proroka, neka ne teže za svjetskom slavom; već neka traže u 
sebi zadovoljstvo, neka budu uvijek na oprezu, neka oklope 
svoje srce i neka ga vježbaju u ljubavi, vjeri i patnji, i oni će 
svoju svrhu dokučiti. Svaki od ovih vrijednih mlađanih pjesni- 
ka zaslužuje priznanje, no najljepši i najjači duh očituje se po 


našem mnijenju u pjesmama Svetozara S. Miletića i Pavla. 


Popovića. Uredništvo toga lista priopćilo je od ova dva 
nade punih pjesnika već dvije manje pjesme u našoj »Danici«, 
i naši čitatelji mogli su se sami osvjedočiti da nije odviše 
što smo u njihovu slavu kazali. Osobito Miletićev duh čini 
nam se za visoki polet kadar. Njegova poveća pjesma »Spa- 
sova noć« tako nas je očarala da bi je željeli svukoliku malo 
pomalo u našu Danicu pretiskati, jer istine koje se u njoj iz- 
ražuju držimo za tako važne za naš narod da mislimo da 
bi bilo potrebno da se čim najviše rasprostrane. Budući pako 
da veliki dio našeg naroda ćirilicu, kojom je ta pjesma pisana, 
ne razumije, zato bi dvostruko željeli da bi k tomu dozvoljenje 
od g. sastavitelja dobili — samovoljno nećemo da postupamo 
S povećom tuđom vlastitošću. Ako pjesnik ništa proti našoj že- 
lji nema, neka piše potpisanom,'i mi ćemo to prekrasno djelo 
odmah našim čitateljima Priopćiti, koji će zacijelo čitajući ga 
veliku slast poćutiti i iz njega dosta koristi pocrpiti. — Konačno 
izrazujemo želju da bi nas skoro vrijedna srpska mladež, koja 
»Slavjanku« izdaje, sličnim «djelom opet razveselila. 

FRANKOPAN 


(DRAMA U PET ČINOVA OD MIRKA BOGOVIĆA) 











L Ako izuzmemo naše narodne pjesme što slijepci pjevaju 
po sajmovima i crkvenim zborovima — običaj preostali iz 
prastarih poetičnijih vremena, kojem ništa sličnoga ne nala- 
: zimo kod ostalih sadanjih evropljanskih plemena — izvan ka- 
zališne nema te vrste pjesništva koja bi bila za sve razrede 
društva. b . 
Lirika, novela, i roman — posljednji zastupa u naše vri- 
je epopeju, koja sada broji jedva više ljubitelja negoli sta- 
rinarstvo — postaše, kao što dandanas opstoje, isklopnim 
vlasništvom takozvanih izobraženih ili bolje reći čitajućih, 
tj. mogućnijih razreda, koji su svoju mladost više-manje pro- 
veli u gradskim školama. MA 
H Ove vrste pjesništva ne dopiru do veće strane naroda, 
jer ako koja lirična pjesma i dođe kadikad u usta naroda, 
to ona ne dolazi neposredno iz knjige, već putem žive riječi, 
moću glasova, tj. tek onda kad je oživi božanstvena glazba, 
no glazba proizviruća iz dna ganuta srca bez izumljenoga 
. Školskoga osnutka i nakita, ploda učenoga umstvovanja, osni- 
vajućega se rijetko kad na naravnu temelju. ' 

Kad je dakle drama namijenjena za vaskolik narod bez 
X. svake iznimke, potrebno je, da postigne svoju svrhu, da se 
posluži takvim sredstvima koja su pristupna svim: razredima 
društva. ' 

Uslijed toga mora ponajprije jezik u drami biti takav 
kakav je u sadanjem javnom općenju, opće razgovijetan, bistar 
kao čista voda, nezamršen, neprepleten mnogim dugačkim 
međustavkama, neopterećen kojekakvim nebitnim nakitom, 

ostarjelim neobičnim ili samo u nekim pokrajinama poznatim 
riječima, što mu priječe hitar tečaj, a još manje smije sadrža- 
vat izraz ishitrenih za učene (apstraktne) pojme, koji vas 
svoj čar gube čim ih preneseš iz školskoga uzduha pod vedro 
nebo, gdje povenut moraju sadovi odgojeni ishitrenom spra- 
vom, umjetnom njegom, budući djeca tuđeg podneblja. 

Takvi izrazi mogu se u drami samo onda upotrijebiti kad 
imaju služiti za karakteriziranje stanovitih izrođenih značaja, 
inače su za svakog pjesnika uopće savornja, koju valja da 
baci iz svoje plavi, ako želi da sretno dopre do žuđene obale, 
no nada svim oni su neshodni za dramatičnoga pjesnika ne 
samo zato što ima on obzir uzeti na sve svoje slušaoce, od 
kojih nisu svi učili knjige, već i po naravi stvari. 

U drami ne govori sam pjesnik kao u lirici, a stranom još 
većma u romanu, gdje može uspješno raspačati sve svoje tru- 
dom nakupljeno blago iz svake struke čovječjeg znanja i 
umstvovati koliko mu drago, već on čini govoriti osobe koje 
predvodi općinstvu, kako izvode kakav čin. 

Naravna je stvar da takve osobe koje se nalaze posred 
činjenja koje ne mogahu predvidjeti, imaju govoriti onako 
kako slučaj sa sobom donosi, kao iznenada, kao što se govori 
u običnom životu, gdje nema čovjek vremena da se pripravi 
na odviš izglađene i iskitćene govore, već ti govori moraju 
biti takvi da se slušaocu uzvidi kao da je misao začela u 
onom času, kad čin biva, jer u drami, koja ima predstavljati 
uprav bivajuće djelovanje, ne smije ni značaja, ni čina, ni 
govora biti unaprijed gotova, savršena, već sve mora pred na- 
šim očima nastajati, rasti, postati. 

Umjetnim govorima, kao plodu duljeg razmišljavanja, nema 
dakle mjesta u drami, gdje mora sve glasiti kao da baš sada 
nastaje, sve biti kao da baš sada biva. 

Spisatelji koji ne umiju pisati tako reći iznenada, jed- 
nostavno kao što se govori u običnom životu, neishitreno, 
netraženo, nenačinjeno (a vjerujte, malo ih ima, koji to umiju, 
koji su tu plemenitu prostotu održali posred vijeka gdje viši 
razredi jedva su još kadri razlučiti hitrinu od izobraženosti i 


. prenavljanje ili izrođenje od oplemenjenja naravi ili prave 


finoće, i kojima nije sve što ne udara na školu malone nepo- 

znato ili barem odurno) ti neka se ne late poezije dramatične 
tim neće nikad biti trudovi ovjenčani željenim uspjehom. 
Gospodin sastavitelj drame stojeće u govoru, zacijelo ne 
spada među ljude ove bagre. On ne traži izraza iz svih kutova 
naše domovine, ne šara, i ne cifra, ne bani se, poput dodole 
obložene različitom travom i cvijećem, kojekakvim rijetkim 


samo nekolicini jezikoslovaca ili u kojem zabitnom kutu naših 


prostranih zemalja poznatim izrazima (kojom stranputicom 
žalibože mnogi od naših najboljih glava zalutaše u novije vri- 
jeme, koji valjda misle da u bogatoj frazeologiji sastoji sva 
mudrost i poezija!), već umije za brzu misao naći odmah i 
shodan izraz, kako ga natukne trenutak čovjeku, i to različito 
po različnosti ljudske naravi. Noa 

= Takav jezik neophodno je potreban po našem mnijenju 
za dramu, i već zato s radošću pozdravljamo g. Bogovića na 
ovom polju, na koje stupa ovim svojim djelom prvi put, jer 
dosad bavio se ne bez uspjeha izvan dnevne literature samo 
lirikom i novelistikom. 

Jedno bitno svojstvo dramatičnoga pjesnika: neprisiljeni, 

naravni bi reć iznenadni, a većom stranom i objektivni način 
izraživanja, ne može mu se nikako odreći, premda tim nećemo 
da rečemo da mu je zato jezik i stih u svakom obziru bez 
mane. 
I u ovom njegovom posljednjem djelu opazismo da još 
gdjegdje griješi proti takozvanoj cezuri, koja u narodnom 
metru, u kojem je to djelo pisano, ima vavijek doći za če- 
tvrtom slovkom, jer inače zapinje stih; isto tako opazismo 
pokoju enklitiku (riječ nenaglašenu kao što su: mi, ti, si 
itd.) s početka stiha i za cezurom, što je također proti blago- 
zvučju našega jezika i vrijeđa uho slušateljevo; gdjegdje nije 
ni glagolj sasvim na svom mjestu, a u negativnim konstrukci- 
jama upotrebljuje pjesnik više puta mjesto genitiva akuzativ, 
što je proti duhu našega jezika, napokon ne može se tajiti 
da mu se gdjegdje uvukla i pokoja inostrana fraza, što bi 
Mmožebiti manje pogrešno bilo da čini govoriti osobe iz našeg 
vijeka, jer se sada više toga u naš jezik, kako ga obično go- 
Vore, i uistinu ugnijezdilo, no u doba Frankopanovo zacijelo 
nije bilo još u našem jeziku takvih izraza. 

Toi slično tomu opazismo i u tom djelu, no to su ma- 
lenkosti sprema neprisiljenom naravnom tijeku govora, koji 
sve djelo protiče kao oživljujuća sila, i mogu se malim tru- 
dom ispraviti, a mi ih nismo iz druga razloga naveli, već da 
na njih povučemo pozornost našeg tako nadarenog pjesnika, 
znajući da učinjen pozornim umjet će uklanjati im se ubu- 
duće, i da pokažemo čitatelju da nam nije stalo do hvali- 
sanja našeg štovanog pjesnika, već do gole istine. Toliko o 
jeziku, koji, što se tiče njegove temeljne boje, to jest gle- 
dišta s kojeg u tom obziru izlazi pjesnik, ako i ne u sasvim 
podrobnostima izvedenja, dosta: nahvaliti ne možemo. Sada 
prelazimo na sadržaj. 


Predmet je uzet iz domaće pPovjesnice. Radi se o borbi 
među pristašama Zapolje i Ferdinanda. Junak drame je ban 
Frankopan, koji je, kao što povjesnica svjedoči, bio duša 
stranke Zapoljine, jer po njegovoj smrti propade i ona. On je 
bio čovjek urešen svim svojstvima prava viteza; hrabar, vješt 
boju i državnoj znanosti, postojan, veledušan i izvanredne du- 
ševne sile. On osta vjeran stvari kojoj se posveti do svoje 
smrti, koju steče na junačkom polju boreći se za pomisao 
koja mu se činila korisna za državu, premda uspjeh dokaza 
da nije bila već varalica mašta. Tako ga predstavlja povjesnica 
tako ga je narisao pjesnik. 

x Sad se pita, je li to značaj shodan za višu dramu ili trage- 
diju? Od Aristotela do najnovijih estetika, svi jednoglasno 
vele da je zadaća tragedije borba čovjeka neobičnoga, iz- 
.vanrednoga (junaka) proti svagdašnjosti, i propast istoga pre- 
, težnošću postojećih sila ili, kako su ih stari zvali, sudbine. 

To Pravilo ima svoj: temelj u naravi stvari, i zato je neo- 
borivo, istinito, a ne samovoljno, samo iz običaja crpljeno, te 
po ništetnom dogovoru vještaka ustanovljeno, jer udes samo 
takva čovjeka može razumna bića zanimati u višem smislu, 
u njima buditi pravo sućuće i, puneći ih duševnom bolju i 
divljenjem, činiti na iste dubok, moralan “utisak, koji čisteći 
naša čuvstva i približujući nas čistijim dusima diže nas na 
časove u vrhzemaljske krugove i tako napaja nas nedoku- 
čivom slasti, a to i ništa drugo ne može biti svrha lijepih 
umjetnosti. 

Kada običan čovjek strada, to je žalosno, ali nije tra- 


j gično; ako je taj čovjek dobar, dira u nas istina i njegov 
udes, mi ga žalimo, no to žaljenje ne uzdiže nas, ne stavlja 


nas u ono gorko-slatko stanje, koje čisteći nam čuvstva blaži | 
nas; ako je taj običan čovjek opak, ne samo da njegova ne- 
sreća ne prouzrokuje u nama ugodnih čuvstava već nas puni 


duševnim gadom, pa baš ako i osjetimo kojiput štogod milo- 


srđa; videći patiti biće nama slično, to biva, što nas boli, da 
se čovjek nadaren tolikim uznositim svojstvima navlaš tako 
ponizio ili da je bio tako slab ne oprijeti se neprijaznim okol- 
nostima koje su ga tako ponizile. To je pako čuvstvo mučno, 
čuvstvo potlačno. Ni jedan ni drugi slučaj nije dakle pred- 


met umjetnosti, jer ne sadržaje živalja, kojima bi umjetnost 


mogla pobuditi čuvstva što uzdižu i blaže, a to je svrha 


umjetnosti. 


Frankopan je bio čovjek neobičan. I on ćutio je u sebi 


sile zapaočiti točkove neobustavno napredujućih kola, kojima 


hara prijeka sudbina sve što joj put priječi, i prolazi preko 


nesmiljeno smrvljenih tjelesa, gradova, carstava. On se smjelo 
stavi na put sudbini i svojom krepkom mišicom htjede opre- 


dijeliti joj hod, i zagrabi u paoke njezinih kolesa. No i njemu, 
kao tisućama smionika pred njim, preotme vrteće se kolo mah 


i smrvi ga baš u onaj čas kad mu je začuđeni svijet već stao 
. Pljeskati, misleći da će izvesti vratolomno djelo, što preduze. 


Tko da se kod takve borbe ne ponese, da je čovjek, tko 
da-ne ustrepti, ne prepade se kad opazi da predmetu njegova 
divljenja napokon stanu čeznut sile, kad ga vidi da smjelim 


= borcem, zavrti najposlije kolo od sreće, i tko da ga ne požali 


motreći ga smrvljena pod istim. Plače svijet, no i pjeva mu pje- 
sme neumrle hvale, vjenča ga neuvelom lovorikom slave i 
.ublažujuće čuvstvo da takva šta poduzeti usudi se čovjek, nad- 


- vlađuje gorku bol koja mu obuze srce i, čisteći ga od zemalj- 


skih podlih izvaraka, diže ga k njegovom izvoru, približuje ga 
čovječjem dostojanstvu. : 
Takav je onaj Frankopan, koga povjesnica nazivlje brani- 
teljem svekolike Ilirije, takva čuvstva zavladaju nama kada 
slijedimo razvitak njegova golema, ljubežljiva značaja, kada 
suznim okom gledamo njegovu junačku svrhu. Tko da se ne 


"1 










































































divi tolikoj snazi, tko da ne žali, koga da ne ushiti toliko ju- 
naštvo, ma i ne odobravao. stvar za koju se junak žrtvovao? 

Frankopan je bez sumnje značaj, i što ga je pjesnik iza- 
brao predmetom svoga prvenca, pruža nam novi dokaz za 
njegovo dramatično zvanje. 


No nismo zadovoljni samo tim sretnim izborom, već i na- 


činom kojim ga je narisao. — Frankopan, kako nam ga pje- 
snik narisa, čini nam se onaj isti kojeg nalazimo u povjesnici: 
hrabar, plemenit, velikodušan, jednak u sreći i nesreći, rječit, 
ljubežljiv, jednom riječju, uzor hrvatskog junaka, junak od 
oka. 

Što nas osobito obradova, jest što nismo u slikanju toga 
značaja nigdje opazili nikakve nedosljednosti, i to da je 
pjesniku za rukom pošlo, što nada svim posvjedočuje nje- 
govo izvanredno zvanje za tu vrstu poezije, da ga naslika 
plastično, objektivno, to jest da nam Frankopana predvodi 
od početka do konca tako da iz onoga što čini zaključiti 
možemo njegov značaj; a nije mu u usta metnuo kojekakvih 
nakićenih tirada i lijepih govora, koji istina nukaju na plje- 
sak množinu, no sasvim su proti naravi drame, jer ona nema 
opisivati, već predstavljati. 4 

ao nam je da ne možemo isto kazati o slikanju zna- 
čaja kraljice Marije. Taj se ne razvija djelima pred nama, 
kao što bi imalo biti u drami i kao što je načinio naš poštovani 
pjesnik, kad nam je tako prekrasno narisao značaj Frankopa- 
nov, već on stupa gotov pred nas. 

Marija odviš rasuđava samu sebe. Mjesto da bi iz njezinih 
čina razabirali što hoće, što namjerava, kako misli i ćuti, ona 
nam to sve sama kaže. 


Ja sam slaba i mlađahna žena, 
Ali što se čvrste volje tiče, 
Mogla bi se lako natjecati 
Sa mnogimi junaci na glasu! - 
(Čin I. pr. IV.) 


Slušaocu ne treba nipošto da se kaže, a najmanje po sa- 
moj činećoj osobi, kakva je značaja, što valja i što more, on 
će svoj sud već pocrpiti iz njezinih čina, ako su samo istinito 

i dosljedno naslikovani, a ako nisu, ne hasne svi takvi samo- 


pisi i osiguranja; gdje pako odgovaraju čini istini, tamo su 
zališni, kao što su potpisi pod slikama osoba koje su nam 
poznate. Mi ćemo ih i bez potpisa iz njihovih crta spoznati, i 
tim ćemo više slasti poćutit, spoznavši ih, čim nam ih ništa 


-neizda. 


Mislimo da ćemo moći pogoditi zašto se naš pjesnik 
koji nam je pokazao da umije risati plastično, utekao tom ne- 
dramatičnom načinu opisivanja. Da je mogao kraljicu Mariju, 


koju je tako veličanstveno osnovao da je time spočetka svu 


pozornost slušalaca na nju obratio, kroz svukoliku dramu pro- 


vesti, on toga zacijelo učinio ne bi, ali stisnut na jedan jedini 


akt, bio je nekim načinom prisiljen ono, što nije imao pro- 
stora da islikuje činima, doknaditi monolozima i zasebnim 
govorima, gdje čini svoju junakinju o sebi samoj zboriti i ras- 
krivati svoju unutarnjost. 

Po vašem mišljenju bolje bi bilo da ju je sasvim izosta- 
vio, nju i Zapolju, koji također dolazi samo u drugom činu i 


oni najmanje nas ne zanima (budući ga pjesnik narisao kao 


značaj. neopredijeljen, pasivan, svagdanji) a s njima da su 
izostala oba prva akta koji ravnomjerju svega djela samo 
smetaju, a što prinose k razjašnjenju svega čina, to bi se i 
drugim načinom moglo postići. 

Zapoljino djelovanje nije baš nikakvo, zato ga ne bi po- 
griješili, ako i ne bi izvan njegova imena ništa o njemu dola- 
zilo u svoj drami; Marijin pako upravljajući duh lako bi se 
očitovao općinstvu iz posljedaka njezinoga činjenja i posred- 


.stvom njezinih radila, kao što je poglavito nadvornik Batori, 


koji dolazi i tako na hrvatsko zemljište prema koncu čina, 
gdje bi svakako zanimljivije sudjelovati mogao izvršujući 
čine iz kojih bi slušalac gatati mogao kakva je duha ona 
koja im je povod dala. Sada pako gdje nam je ona već prije 
svoju politiku priopćila usmeno, sada nas ne može ni naj- 
manje više zanimati ta makina koje nam je unutarnji stroj 
potanko poznat. Ona nam nije ništa više već svagdanja sprava, 


N * . & “2 . pa . .1. . . . s: . 
“gdje bi se inače divili njezinim učincima. 


Uostalom, da je izostala Marija, dobro bi bilo i stoga što 
se toliko o njoj govori u prvom činu da je, kao što smo već na- 

pomenuli, sva pozornost poglavito“na nju upravljena, a kad 
tamo, poslije toga čina nema o njoj ni traga ni glasa. 

U drami veoma pači kada glavnih osoba — a takva je 
svakako Marija, barem kako ju je pjesnik osnovao — nestaje 
već spočetka; to pako ima svoj naravan razlog u tom što 
slušatelj želi saznati što se dogodi s osobama koje mu zauzeše 
dušu, a osobito kada ih, kao što ovdje biva, ne vidi poginuti 
pred očima, a i ne čuje ništa više o njima. 

Vjerujemo: da povjesnica o Mariji ne govori više, čim 
joj za rukom pođe posaditi brata na ugarsko prijestolje — 
no baš zato, bolje bi bilo sasvim izostaviti je, jer pokazavši 
se tolikom važnošću, a zatim netom iščezavajući bez svakoga 
traga, mora svakako prouzročiti da dalji tijek drame, gdje 
nestane te tako važne osobe, učini na nas onaj utisak koji čini 
tijelo komu fali glavni koji ud. 


Umotvor je ustroj, gdje mora među stranama vladati pot- | 


puno ravnovjesje, koje nam se čini u ovom inače prekrasnom 
djelu uslijed onoga što rekosmo po prijekom iščeznuću tako 
važne slike, kao što je kraljica Marija, svakako ponešto po- 
remećeno. 

Sve to dobro rasudivši, voljeli bismo, da je pjesnik proti po- 
vjesnici pogriješio i da je kraljicu kroz svu dramu djelovati 
učinio, kad je već nije htio izostaviti i njezino djelovanje za- 
mijeniti gore naznačenim načinom, što bi možebiti moguće 
bilo izvesti. 

Što se ostalih značaja tiče, koji dolaze u toj drami, dobro 
su narisani, većom stranom posve objektivno, plastično, što 
zaslužuje najveću pohvalu; no ipak ne možemo mukom mimo- 
ići, da neki između istih, premda su dobro naslikovani, ipak 
nisu kao što nam se čini shvaćeni po duhu vremena iz kojeg 
je crpen predmet drame. 


Nada svim pada nam u oči čovjeko i rodoljubiva slika 


Bakića, istinabog sjajna, da, obajajuća, i dobro te dosljedno > 


predstavljena, no za ono tamno vrijeme, kad još nije nigdje u 
Evropi, a najmanje kod nas, ne bijaše čuvstva za ljudska pra- 
va i narodnost, malone prava nemogućnost, dakle anakronizam. 
To lijepo čuvstvo probudi se stopram u mnogo kasnije vri- 
jeme. 


T4 





Da uzmemo da bi se po nekom čudu i u ono vrijeme 
takav značaj pojaviti mogao... zacijelo bi ga bili naznačili u 
historiji kao kakvo čudovište... a da bi baš i sve to bilo, ipak 
nije ni najmanje shodan karakteriziranju one dobe, a to se od 
sastavitelja historičnih drama većma traži negoli tačno po- 
novljenje historičnih događaja. : 

Preinačenje događaja mora i najstroža kritika pjesniku 
više puta prezreti, jer ima događaja koji upravo pače pjes- 
ničkomu, koji bi točno po povjesnici predstavljeni uništili 
najveće poetičke ljepote; kod umotvora pako zauzima ljepota 
prvo mjesto, i zato su istoj pjesnici svih vremena, često žrtvo- 
vali historičnu istinu; no bojadisanje vremena ne može biti 
na uštrb nikakvom poetičnom planu, nikakvoj ljepoti, jer ne 
preinačuje situacija hoda drame, već daje samo izrazu drugu 
boju, a značajima drugi kroj, i to pjesnik postići može ne 
žrtvujući ni najmanje poetičke ljepote. 

Dalje i dublje razmatrajući tu stvar, naći ćemo da je 
shvaćanje duha od vijeka, kojeg je zadaća i historičnih studija, 
a ne zapamćenje tačnog hoda pojedinih događaja... to je sva- 
kako pobočna, uzgredna, ono pako glavna stvar. 

Stoga bit će svejedno da li pjesnik sasvim tačno polag 
povjesnice predstavi kakav događaj ili ga po potrebi promi- 
jeni; no nije svejedno kako bojadiše ukupnost čina. To mora 
odgovarati duhu vremena, inače prestaje drama biti histo- 
ričnom. k đ ; . 

Da li onu tamnu dobu, koju naš pjesnik preduze slikovati, 
može karakterizirati prosvijetljen karakter, kao što je Baki- 
ćev, baš da bi se iznimice (no o čemu sumnjamo) u kojem 
god kutu i tada pojavio bio? Mi sudimo, da ne može, i misli- 
mo da će nam svatko dati pravo. 

Ništanemanje ne korimo zato pjesnika, drama može biti 
dobra, da, pravi umotvor, ako i ne bi zaslužila imena histo- 
rične... i uslijed toga, premda smo osvjedočeni da ta slika 
ne spada u ono vrijeme, opet je naznačujemo kao jednu od 
najljepših tvorina poetičkih, koje rese naše novije knjištvo, 
i ne dvojimo da će, dobro predstavljena, naše domorodno 
općinstvo raspaliti do ushita. 

Isto tako dopast će se i općinstvu bez sumnje i nježna 
pjesmica Katarinina u četvrtom činu, kojoj se odziva prislu- 
škujući Frankopan; no s višeg gledišta ne može se odobriti, 
jer je tražena, smjera ciglo na pljesak općinstva i ne osniva se 
na istini, a samo onaj učinak koji nije navlaš ishitren, već 
proistječe nehotice iz naravnog razvitka čuvstva, to jest koji 
se osniva na goloj istini, jest dramatičan, i kritika ga odo- 
brava, svaki drugi nije već opsjena, i zato ga nazivamo kaza- 
lišnim, premda i on iziskuje od strane pjesnika mnogo lijepih 
i neobičnih svojstava duha, koja su svakako vrijedna da ih 
uvažimo i pohvalimo. 

Još moramo napomenuti da nam se čini da bi valjalo 
bilo Zapolju,. kad ga je pjesnik doveo na kazalište, nešto krep- 
čije narisati. On nam se vidi ipak premlitav za čovjeka komu 
povjesnica u usta meće izreku: »Si superos nequeo, Acheronta 
movebo.« On je morao biti svakako krepčije volje. 

Pekrijeva mržnja odmah spočetka, prije jošte nego što ga 
je Frankopan osramotio na mejdanu, čini nam se također kao 
da nije dosta motivirana, jer jedino zato što nije Frankopan 
odveo vojsku na Mohačko polje da se tamo s Turcima junački 
ogleda, ne može loš čovjek, kao što je Pekri, koji nema ni 
iskre junaštva u sebi, toliku mržnju gojiti proti istomu. Ili 
učini li to iz vjernosti prama vladajućoj kući?... da bi to 
učiniti bio kadar, morao bi biti druga značaja negoli kako je 
opisan; ili radi li to iz pohlepe za mitom? Toga bi mogao imat 
i kod druge stranke. Mislimo dakle, ako bi se ta mržnja odo- 
briti imala, da bi se morala osnivati na drugom kojem temelju, 
koji nam nije pjesnik žalibože naznačio. Isto tako ne vidi nam 
se u obziru istoga nevrijednoga čovjeka valjano zastupana 
dramatična pravda. 

Značaj Katarine veoma je nježno i psihologično narisan, 
a ciganičin sasvim je za rukom pošao, slika iz života i veoma 
zanimljiva, isto tako zaslužuju pučki prizori potpunu pohvalu, 
no možebiti bili bi još od većeg utiska da su pisani u mojssneni 
narječju. 

Napokon s radošću izjavljamo da, kao što su treći i če- 
tvrti akt puni teatralnog efekta, tako se peti. podiže do dra- 
matične znamenitosti. Tu je sve istinito, nehotice, bez teatral- 

nih titrenka, prava narav. Tu se ne igra, tu se ne pravi kao 
da što biva, već se uistinu dogadja. 

Tko to može, taj je nadaren dramatičnim talentom, taj je 
zvan da piše drame: Ex ungue leonem! 

Ako g. Bogoviću neumornim nastojanjem pođe za rukom 
stvoriti jednu svukoliku dramu, kao što je stvorio ovaj akt, i 
ono nešto nepravilnosti u jeziku i stihu, što se u njega jošte 
pogdjegdje nalazi — čemu se, poznavajući opširnu izobraže- 
nost, dobru volju i neutrudnost njegovu, zacijelo nadamo — 
ispravi, ovjenčat će mu vedro čelo i stroga kritika neuvelom 
lovorikom. 


ADOLF VEBER TKALČEVIĆ" 

Svaka književnost, prekoračivši granice djetinjstva, ako 
hoće da ojača i muževnim plodom urodi, treba da se podvrgne 
sudu nepristranih književnika. Jer kano što se dijete dok je 
u povojima hrani mlijekom i medom, a odrasli se dječak sad 
hvali radi dobra ponašanja, sad kori s nestašnosti i pogrešaka: 
tako se mora postupati i s književnosti. Dokle joj se hram ori 
glasom ugodnih pjesmica, treba ju grijati suncem građanske 
blagosti i dopadnosti; kada pako počinje zboriti muževnim 
glasom, treba ju rukovoditi strogim aP i nepristranim su- 
dom, da se ponizna ne poništi a ponosita ne pomami. Tko bi 
ju hotio u djetinjstvu skučiti pod jaram suda, popario bi ju 
pogubnim mrazom; tko li bi ju u muževnoj dobi pustio prostu 
i slobodnu, razmazio bi ju i razuzdao, te bi svakako zalutala 
stranputice. Mi smo, da istinu otvoreno kažem, u tom pogledu 
postupali upravo protivno. S početka svoje književnosti, kad 
bi se pojavio koji novi pjesnik ili pisac, što nije bio odmah 
savršen, udarasmo na nj svim oštroumljem i svom strogošću, 
ne bi li se natrag povukao u svoje skrovište i nekolicini po- 
veljenih tobože od naroda pisaca ostavio prosto polje. Tako je 
mnogi umukao, ne buduć još dorasao do mača i koplja, koji 
bi bio, ojačav, mnogomu tobože jur ovjenčanom junaku pre- 
grabio lovoriku. Sada pako, pošto smo se zadnjim prevratom 
osvijestili i snagu svoju spoznali, nitko ne progovara. Ne znam 
je li uzrok tomu neznanje, ili lijenost, ili koja druga važna 
okolnost, a po svoj prilici bit će od svačega nešto da se na 
polju književnosti slabo tko pojavlja, pa ako se i pojavi, mi- 
moiđe se mukom, ako ne uzmemo za rasuđivanje ono izbra- 
janje izašlih djela što se svake godine u — Kolu — ti- 
skalo. Pisac misli da je sve divno napisao, te kori narod 

što ga ne kuje u zvijezde; a narod, misleći da ne može biti 
ništa dobro što je naški pisano, i ne čita tih djela, te kori 
književnike što ništa ne rade. Tomu zlu može se doskočiti 
zrelim i nepristranim rasuđivanjem izašlih.na vidjelo djela. 
Pisac će uvidjeti da — premda je mnogo toga dobro napisao 
— nije ipak jošte izvrstan, te će nastojati da se sve većma 
usavrši; a čitatelj, saznav iz suda da ima u naših pisaca mnogo 
dobra, i uvidjev što je u njih pogrešno, prionut će uz čitanje, 
bistriti sebi um i gladiti ukus. No da se ova svrha postigne, ra- 
suditelj treba da bude oduševljen ljubavlju napretka, te da 
mimoišav svaku osobnost o samoj stvari sud izreče. Od ova- 
kva će suca pisac, ako nije tako nadut da misli da je sve 
sam pozobao, svaki temeljiti savjet rado primiti i ostvariti. — 
Ako li pako koji pisac i sada još misli da do njegove vještine 
nije još nitko dorasao, i da ga čovjek vrijeđa ako mu koju 
pogrešku otkrije, bolje će učiniti da ništa ne piše, jer od 
njega nema nade da će se usavršiti, a plitko i površno piska- 
ranje narodu više škodi negoli koristi. — Ovako osvjedočen, 
hoću da napišem što sam, čitajući navedeno djelo, ili dobra 
ili zla opazio. Prije pako nego stanem suditi, treba da sadržaj 
rečenoga djela ukratko navedem. 

Oholost bosanskih Turaka, osobito begova i njihovo 
okrutno postupanje s rajom, zabrine divan u Carigradu, ne 
bi li raja, ne mogući podnostiti turskih zuluma, skršila po pri- 
mjeru Srblja okove ropstva, te on izdađe nov ferman, da se 
bosanski Turci okane okrutnosti i da se prime blaga načina. 
Ali-paša visočki pozove begove da slušaju carski ferman. 
Saslušavši ga, uzme mu svaki beg nešto prigovarati, osobito 
da je Bosna više njihova negoli careva, i kuditi travničkoga 
vezira, koji raju proti Turcima huška, pak izreknu jednim 
glasom, da treba istrijebiti raju. No Ali-paša, mudro i lukavo 


Ture, nagovori na mir nekoje begove, osobito Osmana, bega“ 


krajinskoga, koji mu obeća pomoć, ako mu dade kćerku Mej- 
rimu za ženu, što on i obrekne. U to Novko, bogat kršćanin i 
prijatelj Ali-pašin, pošto je dočuo da njegov sin Živan kani 
oteti Mejrimu, bojeći se osvete turske, dođe Ali-paši te mu 
stvar prijavi. Mjerimu okupe grdni jadi što Živan nije htio 
da dođe na noćni sastanak, misleći da joj se iznevjerio, što 

ga je otac za kršćanku Ljubicu zaručio, te se o tom razgovara 
s Terifom, svojom razboritom i vjernom dvorkinjom. Razgo- 


vor im prekine Ali-paša, koji stane koriti kćer radi klete lju- 
bavi prema kaurinu. Ona priznade ljubav, ali osobe ne htjedne 


= nikako kazati, pa ni onda kad je otac sav razbješnjen nava- 


lio na nju nožem, a ona se onesvijestila. Osvijestivši se, kaže 
ocu, na tvrdu vjeru da mu neće ništa biti, ime Živanovo, 
koga dade Ali-paša dozvati, a Mejrima se sakrije u ormar 


da sluša njihov razgovor. Živan, uplašen, zataji spočetka lju- 


bav, ali videći da Ali-paša sve znade, prizna ju kajući se 


= s laži. Ali-paša mu obeća kćer i silno blago, samo da se po- 
 turči, no Živan se ne htjede nikako odreći kršćanstva. Mejrima 


čuvši njegove riječi, osvjedoči se da je više ne ljubi, te pla- 


- nuvši gnjevom zamoli oca da ju osveti. Nego, kad nije otac u 


tako neprijatnim okolnostima htio to učiniti, poduze kći, vele- 
ći ocu da će poći za onoga koji je najhrabriji junak. Spočetka 
htjede Mejrima smaknuti Živana, no kad joj tu nakanu Terifa 


 rastepe, odluči ukloniti Ljubicu, Živanovu vjerenicu, i javi 


Osmanu da će ju tek onda steći ako to učini. Osman ugrabi 


= Ljubicu. — U šumi sakupi se oko vatre četa mladih hajduka, 
provodeći razne igre i pripovijedajući kako se svaki od njih 


odmetnuo u hajduke. Uto dopane Živan 'sa četiri druga tražeći 


otetu Ljubu. Arambaša porazmjesti četu, na Osmana se učini 
= juriš, svi se njegovi drugovi isijeku, Osman slobodan se pusti, 
a Ljubica se otme. Po dovršenoj bici dođe Novko, tražeći svoga 


sina Živana. Pozdraviv se s Arambašom, svojim starim znan- 
cem, pozove ga da mu bude u pomoć kad se kršćanluk i veziro- 
va vojska digne na begove. Arambaša mu ju obeća, primijetiv 
neka ne radi napolak, inače da nema lijeka. Ali-paša dobije 
list od paše mostarskoga, gdje ga svjetuje da za -ugušenje 
bune koja pomalja glavu treba pohvatati sve kmetove i tako 
prepriječiti ustanak; no Ali-paša, ne mogući toga na brzu ruku 
izvršiti, odabra mirovanje s kršćanima. Uto dopade Osman, 
komu reče Ali-paša, da kupi svatove i da ide po Mejrimu, ko- 
ja je u svojoj sobi kukala i jadikovala, osobito stoga, što se je 
osvjedočila, da je Živan, oslobodiv Ljubicu, više ne ljubi. Nje- 
zinoj se tuzi smilova Terifa, te pošavši Živanu; nagovori ga, da 
dođe Mejrimi na sastanak. U pol se noći sastanu ljubavnici u 

Mejriminu vrtu. Na sastanku otkrije joj Živan da Ljubice ne 
ljubi, da ju je oslobodio od stida što mu je Ture ugrabilo za- 
ručnicu; već da nju od sveg srca ljubi. Mejrima ga stane nago- 
varati da se odrekne krsta, ali pošto on nije htio to učiniti, 
odreče se Turkinja svoje vjere, i nagovara ga da uskoče za 
granicu. Nego Živan ne mogaše sada od sramote ostaviti svoje 
zaručnice, a Mejrima planuvši osvetom dozove u vrt Turke, 
da ga uhvate i smaknu. Živan popev se na stablo spasi glavu. 
U jutru Živanove svadbe, šetajući se Ljubica u vrtu u odijelu 
nevjeste, dođe k njoj Mejrima, otkrije joj da Živan drugu lju- 
bi, i zagrozi joj se ako ga se ne okani. Pri koncu razgovora do- 
đe Živan, stane tješiti uplašenu Ljubicu, kunući se da nije ni- 
kad ljubio druge. — Međutim dočuje Ali-paša da se kršćani 
čudno kreću, te pozove begove na sastanak. Došavši, stane sva- 
ki obećavati vojske da udare na kaure. No Ali-paša, znajući, 
da su svi klanci zauzeti, odabere mir s kršćanima, odlučiv po- 
slati poklisare travničkom veziru da vide je li on u spora- 
zumku s rajom; onda tek reče da će i on na njega udariti. Na 
dan Živanove svadbe, dok se na gozbi pjevalo, pucalo i ple- 
salo, uvuče se Mejrima u kršćanskom odijelu u nevjestinu so- 
bu, kamo skoro i Ljubica dođe. Mejrima ju probode nožem i 
pobjegne, ostavivši krvavi nož na podu. Uto dopane Živan, za- 
grli svoju zaručnicu, koja mu u naručju ispusti dušu. Živan, 
dignuv s tla nož, nađu ga svatovi i otac, te ga potvore da je 
ubio Ljubicu: on pako, ne mogav se opravdati, pođe sam na 
sud, gdje ga i zatvore. Osman se vrati od vezira veleć da ve- 
zir ne drži s rajom, i dovede svoje svatove. Mejrima, dočuvši, 
da Živan nije htio na sudu kazati ubojice, zavolje ga opet u 
srcu, te pripravi otrov s koga će poginuti. Živan se u tamnici 
bori sa svojim čuvstvima, želeći brzu smrt. Uto dođe u tam- 
nicu otac da mu javi da ga je mati na umoru proklela, i da 
ga on proklinje kano ubojicu i osramotitelja njihova poštenja. 
Živan u štrašnoj: žalosti zaprosi oca da ga sluša; otac, raza- 
brav da mu je sin nevin, odluči ga spasiti. Poslije Novka dođe 
u tamnicu i Mejrima da oslobodi Živana. On, videći da ga ona 
oslobađa, koja ga je dosele progonila, probudi mu se u srcu 
opet ljubav, oprosti joj progone, i dade se nagovoriti da po- 
bjegne iz tamnice i da ju sutradan, kad će ju svatovi kući vo- 

Biti, pomoću hajduka otme. Novko digne bunu, hoteći izbaviti 


sina, no kad ga ne nađe u tamnici, udari na Turke, ali bude 
svladan, uhvaćen i u tamnicu bačen. Ali-paša ga ispituje tko 


"je vođa toj buni, tko li ju potiče, ali on ne htjede ni pisnuti, 
te ostane u tamnici. Međutim dobije Ali-paša list od vezira da 


je ion ustao na raju; Turci se sakupe i rastjeraju kršćane. Po 
dovršenom ratu Osman dođe po Mejrimu, s kojom se htio 
zaputiti i Ali-paša. Mejrima, bojeći se da joj otac od hajduka 
ne pogine, uzalud ga nagovara da ostane; oni odoše. Čekajući 
 hajduci u šumi jur tri dana svatove, dočuju da će Novaka da- 
nas pogubiti, i da su svatovi odveli Mejrimu. Ne mogav se raz- 
dvojiti, da oslobodi obadvoje, Živan odabra izbaviti prije 
oca, pa zaručnicu. Svatovi stanu noćivati. Mejrima u čadoru 
nasluškuje hoće li Živan skoro doći, no uzalud; čuvši pako 


gdje mjesto njega dolazi Osman, popije otrov što je u bočici 
sobom imala. Osman, unišavši u čador, ispituje zaručnicu zašto 


je tako poblijedila. Uto se čuje strašna pucnjava -— Osman 


ispade; nadošli hajduci isijeku sve svatove do jedinoga Ali- 


paše, koji se uvuče svojoj kćerci da ju s jataganom u ruci bra- 
ni. Uto dođu hajduci, Novko i Živan. Mejrima reče da je otro- 
va popila, preporuči Živanu oca i izdahne. Ali-paša, čuvši od 
nadošlih hajduka i Arambaše da je vezirova vojska svladana i 


Visoko osvojeno, probode se do kćerke, Živan htjede se ubiti, 


ali ga zadrži Novko, zaklev hajduke da će se proći hajduko- 
vanja, da će biti složni i pokorni svomu poglavaru, da budu 
vrijedni slobode. Zastor pade. 


Čin te igre biva u Bosni, dakle u zemlji, nakvašenoj 


kršćanskom krvi našega naroda, u zemlji koja je krasotom i 
= bogatstvom prva, a blagostanjem zadnja između svojih slavjan- 


skih sestara, pa već i zato zaslužuje da joj cijelu svoju po- 


 zornost posvetimo. Osnova je igre takva da joj nema prigo- 
=, vora; jer stvar se na posve naravski i dušoslovni način razvija 


i mnogostručno zapleće, pa opet razjašnjuje tako, da čitatelja 
sve do pretposljednjega prizora sapeta i napeta drži; pak u 
tom sastoji glavna zasluga našega pjesnika, koji je niti cijele 
igre vješto zapleo, i jednu po jednu krasno razmrsio. Igra se 
osniva na životu bosanskoga naroda, koji je naš pjesnik te- 
meljito proučio i u jasnoj nam slici predočio. Premda se tu na- 


85 


vodi jedan slavjanski narod, opisuju se ipak dvije njegove 
glavne i različne ćudi, koje su odatle postale što je jedan dio 
ostao vjeran kršćanstvu, pa uza to svim krasnim krepostim 
koje su s njim skopčane, a drugi se odmetnuo u Muhamedovu 
sljedbu, uzam na se sve mane koje su s njom srasle. Turci su 
oholi u sreći, lukavi u nevolji, uvijek okrutni prema kukavnoj 
“raji. Ne poznađu ni vjere ni zakona, ni razloga, samo da'zado- 
volje svojoj divljoj ćudi. Carska im je zapovijed ništa; pošto 
im se objavi, zabace ju kano ništetnu, rugajući se Sultanovoj 
slaboći. Nemajući nikakve izobraženosti, duh im je sapet u ve- 
rige putenosti, te pogiba samo za onim što ih usrećuje. Moć i 
bogatstvo, to su im bogovi, kojima se klanjaju i o kojima uvi- 
jek s nekim ponosom govore. Ženske, zatvorene u haremima, 
ne razumiju ništa, do jedine ljubavi; za nju će Turkinjica 
žrtvovati oca, rodbinu, vjeru i poštenje, pa buduć da je njezi- 
na ljubav slijepa, slijepo je i sve što se oko nje vrti, ter će 
ostavljena osvetiti uvredu svakakvim načinom; ljubav je nje- 
zina i osveta neizmjerna. Ovo su glavne crte turske ćudi, koje 
je naš pjesnik vrlo vješto nacrtao. — Kršćaninu je vjera naj- 
veća svetinja, za koju će sve žrtvovati. Osim toga ljubi i svoju 
domovinu, te je svaki čas spreman da na poziv koga vještoga 
i cijenjenoga vođe ustane na oružje, kao što pokazuje hajdu- 
kovanje, koje nije onaj izrod čovječje duše, što kalja hajduke 
ostalih naroda, već je lijepo izumljen način plemenite osvete 
proti silnicima. — Otac i majka još su ondje jaki stožeri o ko- 
jima se djeca i obiteljski život vrti i kreće. Sin se prepada kad 
ga stigne roditeljska kletva, te nastoji svakako da ju sa sebe 
skine. Sveta mu je i ljubav, ali nije slijepa; zabacuje ju kad 
se ne slaže s poštenjem i dobrim glasom, koji se više cijeni 
nego zlatan pas. Za bogatstvom ne pogiba, držeći ga za ljagu 
duše, kad se opire poštenju. Ali je s druge strane praznovje- 
ran, te vjeruje u čarobije i ostale ludorije, kano da su sveto 
pismo. — Odatle se može prosuditi mnogi čin koji uman čo- 
vjek za skrajnu ludost drži. Naš se pjesnik upro u te kre- 
posti, te ih uvodi u neprestani sraz s opasnostima, da se oči- 
ste kano zlato u ognju. Pa njegovi su junaci, osim nekoliko 
pogrešaka, koje ću niže navesti, uvijek isti, uvijek dosljedni i 
vjerni ili krepostima ili manama, a pobjeda je određena čistoj 

: , kreposti. Tim postaje djelo vrlo poučno i okrepno, premda nije 
lišeno prekasne romantike koja slična djela začinja. 


U cijeloj su igri najvještije izvedeni sastanci i dogovori 
turski i hajdučki, u kojima odsijevaju gore rečene ćudi kano 


Ž lice u zrcalu. Tko će vještije opisati oholost bosanskih Turaka 


i njihovu mržnju proti pravim Osmanlijama nego što riječi 


 Rustan-bega: 


Bog ubio travničkog vezira! 
On je nama zameo to maslo; 
AV sveca mi, i pokusat će ga. 
Već nam mnogo ti fermani carski, 
A još više dod'jaše veziri. 
Koj", god dođe, gori od pređašnjeg, 
Svi promjene nekakove hoće, 
Svi pucaju od žestoke želje: 
Da bi tužnoj olakšali raji; 
A onamo sva im briga pusta 
Da izjedu sami oni meso, 
. A ostave gole kosti nama. 
No, tako mi prorokove vjere, 
Još ničije ja ne glodah kosti, 
Pak ni sada ne ću osmanlijske. 


Ili tko će bolje izreći oholost urođenika nego evo Durat: 


Careva je, aV i naša Bosna; 

Više naša nego i careva, 

On gospodar imenom, mi djelom; 

Što imamo, nije nam on dao, 

No od davnih imamo djedova, 

Prije nego i glasa je bilo j . 
Tim osmanskim carima u svijetu. 


Mržnja nizama izražena je kratko, ali vrlo jedro: 


A šta veliš, bolan, o nizamu 

I posmješnom njegovom odijelu, 
Kojim bi nas car nagrdit htio? 
Ja, sunca mi, prije bi na sebe 
Krst metnuo negoli gad onaj. 

Ina drugom mjestu: 


Pak i sa tim nizamlijam carskim 
Ne bi mnogo baš razlike bilo. 
Gledam evo što ih je po Bosni, 
U nijednom ni nalika nema 

Na junaka; mršavi i slabi; 
Rekao bi, pod puškom će pasti. 
Bog i duša, svaki bi naš Turčin 
Odnio ih po troje na zubu. 


Ova je mržnja uzrok svih ratova što su carevi s Bošnjacima 
vodili, te će im zadati još mnogo jada dok ih ukrote. 

Ali-paša je plaho Ture, kano i svi ostali; ali uza to mudro 
i lukavo, klao bi da može, no poznajuć stanje kršćansko, kroti 
bjesnoću osmanlijsku, nagovarajući ih na mirovanje, te ostaje 
dosljedan kroz cijelu igru. — Lijepo opisuje stanje kršćansko 
u Bosni, i način kako bi se Turci oteli pogibelji: 


“Ti me pitaš 
Van oružja šta ostaje drugo. 
Nešto ostaje, i to ću da kažem. 
Sa šta Sultan navaljuje tako, 
Da podsiječe nama krila? Njemu 
Već dodija neposlušnost naša. 
Mi uprkos svima fermanima | 
Još držimo raju po staromu, 
A raja se nestrpljivo kreće; 
Zna za bolje, pak za bolje moli, 
I boga mi, ako ne izmoli, 
Pre iP poslije ugrabit će silom 
U mješinu sve jednako puhaj, 
Puknut će ti, bolan pobratime, 
Ma i da je od vražije kože. 
Tim sultanom otišla bi Bosna, 
Kao što im i Srbija ode. 


Mi od sebe olakšajmo raji; 

Nešto manjim zadovoljimo se; 

Ne dirajmo u crkve ni u žene; 
Gdje je pravo, dajmo i njoj pravo. 
Tko ne ima ništa, i malim je 
Zadovoljan; bit će tim i raja. 
Strah pobune njene prestati će 
Kod sultana, tere nas na miru 

On kod naših ostavit će prava. 
To je, braćo, još jedini način; 
A oružjem mi ne ćemo ništa 

Doraditi, okrom propast svoju. 


Zatim veli vrlo krasno kano u proročanskom duhu: 


Nešto gledam ovo mrko nebo 
Gromovima kako je nabreklo; 

AVP u crnim oblacima tiho 
Spavajući gromovi jošt šute. 
Bogme, lijepo, dok se ne probude. 
Zlo je slijepcu, samo jedno dobro, 
Što nikakve pogibe ne vidi; 
Dočim poji tiho na guslama, 
Dušman puškom cilja mu na srce; 
Puška plane, a slijep pojeć pane. 


Najljepše ćemo se rastati s Ali-pašom ako navedemo nje- 
gove riječi što ih, videć propast osmanstva, izreče. Riječi su 
ove vrlo važne, što moraju da su mnijenje svih bistroumnih 


Turaka: 


Svijet se stari srušava u propast, 

A iskače iz propasti novi; 

Na ovom meni mjesta nema 

Ja se dakle među razvaline 

Svijeta moga s kćerkom zakopavam. 


Golu putenost tursku izražava Osman-beg ovako: 


O Alina kćeri, 
Istina je dakle, što o tebi 
Kazivahu wjudi: ti si lijepa 
Kao jedna (sic) Urija s nebesa, 
Što su modre tako usne tvoje? 
Ali gdje je rumen s tvoga lica? 
Mejrimo, iP žališ 
Za očinim dvorom? u momu ćeš 
Očin skoro zaboraviti; tamo (sic) 
Ko carica gledana ćeš biti, 
Sto robinja otpravljat će tvoje 
Zapovijesti, majka će te moja 
Oblačiti svaki dan u svilu 
I u suho zlato; 
A ja ću te njegovat i ljubit, 
Više neg? u glavi oči svoje. 

Opis života hajdučkoga, i bune ustrojene po Novku, vrlo je 
jasan i krasan. Čitajući ga, vidi čovjek kano naslikane sve ne- 
botične planine na kojima hajduci pod vedrim nebom borave, 
sve klance koji vode iz jedne nahije u drugu, te ih zasjedaju 
hajduci da se Turci ne sastanu, vidi onu vatru što je u Viso- 
kom planula, i važnost onoga mosta za koji su se obje strane 
otimale; riječju, vidi sve kano da je bio ondje. Da se još življe 
predoči život hajdučki, dodao je pjesnik prekrasnu pjesmicu, 
koja mu i glede pjesničkoga duha i glede visokih i smjelih mi- 
sli i glede krasna uglađena sloga upravo na čast služi, i poka- 
zuje da ima pjesničkoga duha, koji bi se visoko zamahnuo da 
se pjesnik toj struci isključivo i marljivo posvetio. Evo je: 


Oj lijep li je taj hajdučki život! 
Na visinah živjeti planinah, 
Bliže neba i žarkoga sunca; 
Gdje na. zlatnim sjedeć oblacima 
Vozduh plove oblakinje vile, 

I prosiplju na junake sreću. 
Ovdje čovjek neima gospodara; 
Ne boji se nikoga do boga; 
Slobodan je, bezbjedan, ponosit, 
Kano sivi pod oblacim oro. 


' Oj lijep li je taj hajdučki život! 
Kad se nebo svo (sic) crnilom zastre, 
Gledat gdjeno sebi više glave 
Igraju se ognjevite munje; 
Slušat, gdjeno sebi naokolo 
Ko pomamni gromovi ti riču; 
Čut planinu sebi pod nogama 
Gdje se kano iz temelja ljulja; 
A ti na njoj posred tih strahoća 
Pjevat pjesmu junačku na guslam. 


Oj lijep li je taj hajdučki život! 
Svrh planine ko burija pasti 

Na dvorove turskijeh spaija; 
Spajine (sic) odsijecat glave, 
Zaplijeniti sve njihovo blago, 

A uz blago mlade spajinice; 
Pak im dvore ognjem izgorjeti, 
Da prokletog ne ostane traga, 

I vratit se pojeć u planinu... 
Oj lijep li je taj hajdučki život! 

Za onaj prilijepak ili epizodu, gdje se opisuje borenje mla- 
da hajduka sa starim, mislim da bi se bio mogao izostaviti. 
Nije pogrešno uplesti koju epizodu, jer stvar krasi, ali treba 
navesti takvu koja je, reć bi, srasla s cijelošću i razjašnjuje 
koji god glavni dio igre. Ova mi se pako čini odviše djetinj- 
ska, otrgnuta od cijelosti i nespretna za igranje, jer ne mislim 
da bi se onakvo koprcanje po pozorištu moglo dopasti ugla- 
đenu općinstvu. Ili je možebit pjesnik mislio da mora navesti 
tu borbu, da s njom skopča onu epizodu gdje se pokazuje vjera 
harambaše koji je ubio Vuka, što je iz prijevare ustrijelio 
Osmana. Ali to je mogao načiniti i na drugi način, navedavši 


Vukovo hvalisanje bez borbe. 


Novko je čovjek pun poštenja i razbora: premda ljubi 
svoga sina kano vid očinji, tuži ga ipak i proklinje kad se ko- 


jim činom osramoti. Mudar je ustrojitelj i vješt voditelj bune, 


otac cijeloga kršćanluka. S Ali-pašom postupa otvoreno i pri- 
jateljski, u sreći se ne ponosi, a u nevolji ne poništuje, prije bi 
mu izgulio jezik nego izvabio koju tajnu o kretanju naroda. 
Hajdukovanje podnosi za nevolju, no kad se jaram turski 
skrši, zaklinje narod da se okani toga zanata, riječju, Novko 


je značaj vrijedan štovanja i ljubavi. Lijep je način kojim 
. osvjedočava Arambašu da ne treba udariti na begove i vezire: 


Sve ić mora vremenom i redom, 
Ne bi nikad dana bez zorice, 

Ni zorice bez sitne danice. 

Mali oro želi u visinu, 

Ima volje, ali nema snage, 

Ter i ako s gnijezda svoga prhne, 
Padnuv dole o krš, rasprsne se, 
Bošnjaci su orlovi još mali. 


Nesmiljen je proklinjajući nevrijednoga sina: 


Ja dođoh, da tebi 

Donesem prokletstvo tvoje majke, 

I prokletstvo tvoje braće, 

I prokletstvo roda tvog, i moje, 

Moje očino prokletstvo; jerbo 

Ja sam već sto puta prokleo te, 

I sada te proklinjem nanovo, A pi 
I mrtva ću tebe proklinjati, 

Do (sic) god duša ustraje u meni. 

Strahotu ovoga prokletstva može samo onaj ćutjeti, koji 


znade da naš narod ne drži ništa za tako strahovito kako ova-' 


kvo prokletstvo. I danas drži naš narod da sin koga je otac 
prokleo ne ima sreće, kud god hodao ili što god radio, i da će 
se zemlja pod njim prosjesti i mrtve mu kosti izbaciti, a duša 
da mu neće nikada boga vidjeti; riječju, četvrta se zapovijed 
božja usjekla u kosti i mozak našem narodu kako ni jedna 
druga; posljedica, čini mi se, patrijarkalnoga života. 

Ćut poštenja izražava Novko ovako: 


I zato si pozvao me ovdje (sic)? 

Za kakvog me cijeniš? ... Da i jeste 
To što sumnjaš, da i ja znam za to, 
Ne bi tebi kazao ni riječce, 

Nit izdao braću svoju, pašo. 

Ma uz život da svo (sic) blago svijeta 
Poklanjaš mi, gore nego sablja 
Grijeh ubija i sramota pusta 

Dva dni više ili manje 

To nam nije ništa; 

Ali sve je duša i poštenje. 


Kakav treba da bude rat za slobodu, kazuje ovako: 


AV ovomu srećnomu početku 
Da i srećna odgovori svrha, 
Nama treba kreposti premnoge; 
Posluha nam i vjernosti treba, 
I čovještva i pravde za svakog. 


Zatim: 
Rat slobode 


Rat je sveti, koji hajdđučenjem 
Neima bit oskvrnjen; zato sada 
Izrecite naprijed kazn za one, 
Koji tuđe otimali budu; 

Tuđe dobro ili tuđu ženu, 

To kaursko ili tursko bilo. 


Odgovor: 
Takvima ćeš ti da sudiš smjesta. 


Napokon: 


Sad smo ljudi dostojni slobode, 
Hod'te braćo da se zagrlimo. 

Glede Novka ima u drugom prizoru prvoga razdjela ma- 
lena pogreška. Hoće da pokaže Ali-paši da mu je Živan 
nakanio oteti Mejrimu samo iz toga uzroka da ne dopadne 
jada od Turčina. Ovaj je uzrok odviše nizak i podao, te bi se 
bilo moralo navesti nešto iz poštenja, a osobito da ne dolikuje 
kršćaninu uzeti Turkinju, kćer onoga naroda koji tare i gazi . 
časni krst i vjeru kršćansku. Istina da se prost čovjek ne diže 
lako do ideala, ali ovakve su misli našemu narodu vrlo 
obične, te mislim da ih upravo nije prosto. mimoići, ako ne 
ćemo da osakatimo narodni značaj. Istina je također da je 
- Novko, proklinjajući sina u tamnici, to ponešto i učinio, al i 
ovdje ne bi smjelo manjkati. 

Od svih značaja, smatrao tko stvar s ove ili s one strane, 
najmanje se dopada Živan. Pročitav prvi put ovo djelce, činio 
mi se Živan mrzak, nego čitajući drugi put, opazio sam nekoli- 
ko lijepih svojstva, ali ni sada ne može mi posve omiliti. Istina, 
da se bori s poštenjem i ljubavlju, ali svakako je ponešto 
mrtav. 

' Za poštenje i narodne običaje još se nekako otimlje, ali 
u ljubavi svakako je studen; ljubi Mejrimu vatreno, pa nema 
do dima nadutih riječi, manjka mu ono prosto ali vatreno 
čuvstvo, puno slatkih izraza koji melem u dvojeće srce liju; 
riječju, u ljubavi je nešto ukočen i suhoparan, te:kad ne može 
uvjeriti dragu o svojem ćućenju, prima se kletva i hoće da joj 
se pred očima ubije. Ne vjerujem da naš mladić ne bi znao 
toplije očitovati svoje ljubavi. No i glede poštenja ima u njem 
do tri grdne mane, koje ću niže navesti. 

Poštenje mu je nad sve ino, te kad ga Ali-paša pita ljubi 
li mu kćer, s prva niječe, no kasnije, videći da je ljubav 
izdana, reče: 









Ona reče, a ja ne odričem. 
Laž me mrzi, av izgovor više. 


Kad mu se Ali-paša zagrozi ako se ne odmetne od krsta, 
odgovori: 


: Evo ja ti dajem glavu svoju, 
Al ne dajem vjere ni poštenja, 

U Živanu je uosobljena muka našeg naroda u Bosni, koji 
već mnogo vjekova podnosi teške progone radi vjere, odbacu- 
jući svaku ponudu i prezirući svaku grožnju. Doista, i vjera 
postaje jača u pogibelji. 

Njegovo čudnovato kolebanje i teturanje između Ljubice 
i Mejrime treba odatle protumačiti što je ovu ljubio, a s onom 
bio pod silu zaručen, pa znamo kakva je i danas kod našeg 
naroda sramota ostaviti zaručenu djevojku; ovdje ključa vru- 
tak sve njegove nevolje. Ljubice nije smio ostaviti, jer ju je 
prstenovao, Mejrime nije mogao uzeti, jer ga je priječila 
vjera i kasnije stid od ljudi i rodbine. 

Ovu svoju smetnju očituje ovako: 


Vaj, do moje nema grđe muke. 
Hotio bi da sam za sto koplja 

Sad pod zemljom, sve, sve je uzalud. 
Ja ne mogu... mati, otac, braća 
Kleli bi me... od srama od tuge 
Umrli bi možda. 

Pak i druga zapreka tu biva 
Zaručen sam s kćeri Uroševom, 
Pošten starac, poštena djevojka, 
Gledaju me ko zjenicu svoju; 
" Grehota je, pred svijetom sramota, 
Ostaviti : . 

Pod prstenom nedđužnu djevojku. 


Pa pošto je Mejrima htjela da se on odreče svoje vjere, 
primijeti Živan: 
Mi se u čas prokleti vidjesmo, 
A bio je proklet 
I tko nas je prvi sastavio. 
Sad odlaziš, i to kažeš meni, 
Počem drugu već sam isprosio, 
Prstenovo i od otmičara 
Preoteo u krvavom boju. 
Pak pozvao zatim i svatove! 
Ne, od stida već sad ne bi natrag. 
Da poda mnom baš propada zemlja, 
Van sramotu sve trpjeti mogu. 

se, umrla: 


Vidjelo se komu što mu drago, ovako bi postupio svaki 


= našinac, ostavši vjeran običajima i načelima našega naroda. 


Na sastanak ne htjede doći, no čim mu je Terifa napome- 


nula da je Mejrimu stid njegove ljubavi, ciknu kao zmija i 


reče: 

Prežire me, prezire me, reče? 
Stid je od mene i ljubavi moje! 
Oh, po boga, sve bi pretrpio, 
AV to neću, to jedno ne mogu. ' 


Ljubav svoju prema Mejrimi, koliko se sjećam, samo je 
jedanput valjano i ukratko očitovao, kad je ona, otrovavši 


Brzo pomoć; tko zna lijek za otrov? 
Koji god joj od vas spasi život, 
Dati ću mu svo (sic) imanje svoje, 
Dati ću mu svoju dušu. 


Još ću se jedanput sastati sa Živanom, kano s čovjekom, 
kad je, čuvši, da su mu otac i ljuba u pogibelji, uskliknuo: 


Konj gdje mi je?... braćo. 
Svak na svoga, a svi na Visoko! 
Ja sin bijah prije nego išta; 
Počem oca spasim, za djevojkom 
Pohitit ću; a“ otac prvi. 


Sad treba da ga ponešto ukorim. Kad ga je Mejrima ko- 
rila s ljubavi prema Ljubici, reče da joj je sto puta smrt 
poželio, pa kad su ju oteli Turci, da se u duši uzradovao. Ja 
bih kazao da sam želio da se ona u drugoga zaljubi, da 
mene nestane, da se zemlja poda mnom otvori, sve bih kazao, ' 
samo ovoga ne bih. Je li moguće da bi kršćanin, čovjek do- 
broćudan i pošten, a vrh toga zaručnik, koji ju je svakako 
htio uzeti, želio onakvoj duši od dobrote, kano što je bila 
Ljubica, da ju smrt ugrabi, ili još gore, radovati se što su 
ju Turci ugrabili? Ta najgori kršćanin u Bosni ne bi se, čini 
mi se, radovao da Turci otmu koju najgoru kršćanku. Nisu 
li njihove razmirice takve da svaki kršćanin mrzi Turčina 
Poradi uvrede koja se ma kojoj obitelji nanese? Meni se 
ovdje Živan prvi put ljuto zamjerio. 

Kad je Mejrima Ljubici u vrtu pred Živanom rekla da 
on drugu ljubi, stade se on ovako kleti: 


Što god ti je ona izbrbljala, 

Uzmi, kao da se tu pred toboni 
Izlajala jedna kučetina. 

Izvan tebe, za nikakvu ženu 

Ja sad ne znam, nit ću odsad znati. 


Tu se Živan slagao, a ja bih u njega volio vidjeti sve 
do laži. Živan, junak, odgojen najvećom pjesnikovom brigom, 
laže zaručnici i preda od žene. Ovo je svakako grdna ljaga. 
Pa je li mu bilo od potrebe lagati? Nije. Mogao je priznati 
da je ljubio prije ovu glavom, ali pošto mu vjera i poštenje 
Priječi ovu uzeti, da se okanio te ljubavi, a ona, ostavljena 
i osvetljiva žena, hoće da mu se osveti. Ne bi li bio ovako 
istinu rekao i ljubu umirio, dočim nije onako ni jedno ni 
drugo postigao, jer Ljubica je morala svakako misliti da 
onako ne bi mogla govoriti ni jedna žena da nije od te lju- 
bavi baš ništa bilo. 

Živan u tamnici moli Mejrimu, koja ga je posjetila s,tom 
nakanom da mu život spasi: 


Nabavi mi jedan nož, il otrov, 
Da bar sablji poganog dželata 
Izbjegnem i umrem kano čovjek. 


Romantika zapadnog svijeta puna je samoubistav4; pa 
mi se čini da se za njom poveo i naš pjesnik, zabaciv na- 
rodni život, koji inače dobro poznaje. Koliko se sjećam, naši 
junaci, nahodeći se u tamnici, pišu knjige svojim rođacima 
da ih izbave, gledaju ubiti tamničara pak uteći ili prose 
sablju i konja da sijekući porazbiju dušmanske čete koje bi 
ih stigle; ali sebe ne ubijaju. Naš će narod srnuti u vatru, 
golima će rukama udariti na cijele baterije topova, zato ima 
odvažnosti, ali se neće ubiti; tu mu vjera drži ruku. Biti 
može da gdje u kojoj pjesmi ima takov slučaj, ali istina je 
živa da se u svagdanjem životu naš narod slabo ubija, pak uz 
ovo treba pjesniku prionuti, a zabaciti onaj radni čin koji bih 

ja zvao najvećom slaboćom, ne pako da umrem kano čovjek. 
Pametnije i posve narodno misli Živan kad u tamnici sobom 


Oh, tko bi mi jedan konjic (sic) dao 
I u ruku sablju, pa nek udre 

Sto Turaka na me, nek na mrve 
Isijeku me, ne marim; u borbi 

Bar poginuo bi braneći se 

Kao junak. AP umrijet ovako! 

To je stidno, stidno. 


Mejrima govori Živanu: 


Sa sobom me zoveš, ali znaš li 
Svu krivnju moju? znaš li? da ti 
Ubih ženu ja, sopstvenom rukom, 
Ter dovedoh do ovoga tebe?... 
Možeš li mi prostit? odgovori; 
Možeš li me još i poslije toga 
Istimito ljubit? zagrlit me 

Svu njezinom krvi omaštenu? 


Živan joj odgovara: 


Vaj, o tomu ni riječi ne kazuj... 
Ne ću da znam tko je nju ubio, 
Sva mi prošlost iščeznu iz duha; 
Samo m? iz nje jedna osta miso, 
A to miso o ljubavi našoj, 

Nju si opet dolazeći ovdje (sic) 

U žilama meni raspirila, 

Tvoje djelo, najteže mi bilo, 

Ne može je više da ugasi. 


Tko ne vidi da je ovdje golema pogreška! Istina je da je 
ljubav slijepa, no samo pram onomu što je maleno, neznatno 
i površno, ne pako što dopire duboko, što čovjeku srce cijepa. 
Uzmi djevojku pa joj reci: — Tvoj je ljubavnik teška pijani- 
ca i ljuta svadljivica — ljubav je njezina slijepa, te će ga op- 
ravdati: — Zato je čovjek da se kadšto među braćom razve- 
seli, a što ne daje da mu svaka kukavica u brk dira, to mi je 
upravo milo — te će ga ljubiti. Ali reci joj i dokaži da on dru- 
gu ljubi, da mu je ona samo igračka, ako nije gadna bludnica, 

namah će ga ostaviti; ovdje ljubav nije slijepa. Tako radi že- 
na, nekmoli muškarac. Njemu nije ljubav žene najveća strast; 
ima on još i drugih dužnosti, to jest: za domovinu i za svoju 
porodicu. Uzmi našega najkukavnijeg čovjeka, pa mu samo 
uvrijedi ženu, ako je baš i ne ljubi osobito, planut će gnje- 
vom i tresnuti ti štogod u glavu; žena mu je, to je dosta. Pa 
Živan, čovjek pošten i bogobojan, koji nije bio baš poludio za 
Mejrimom, dočim se s drugom vjenčao, čuvši da mu je ona 
ženu ubila i njega teško progonila ne samo da se ni najmanje 
ne prepada već ju tako ljubi da mu ljubavi prema njoj ne 
može ništa ugasiti? To je sve nemoguće. — Ako mu nije 
omrznula, premda bi bio samo tako spasio svoj značaj, barem 

«da se prepao s tolikih opačina, pa da ga je ona koje žen- 
skom milinom, koje opisivanjem svoje žestoke ljubavi zava- 
rala i umirila. Ovako je postao čovjek bez duše i srca, bez po- 
štenja i časti, te sve ostalo što o kreposti i poštenju bunca, 
nije drugo do pustih riječi. 

Mejrima je prava Turkinja, te ima sve mane svoga naro- 
da; ljubav joj je žestoka i slijepa, za nju ostavlja oca, prezire 
poštenje, odmeće se od vjere: osveta joj je slijepa i neugasiva, 
te obara sve što joj na put stane, ne štedeći ni svoga ljubav- 
nika, ali se umiruje čim začuje da je Živan nedužan, baca 
mu se u naručaj, prosi ga za oproštenje i obećaje mu da neće 
biti ničija, pak održava obećanje. Ona je milo pjesnikovo di- 
jete, vjerna svojoj ćudi, i obavita čarom prekrasne romantike. 
Koliko je čovjek mrzi radi ubojite osvete, toliko ju miluje ra- 
di čiste žestoke ljubavi i skrajnje požrtvovnosti. Evo nekoli- 
ko dokaza. O svojoj ljubavi veli: 


On ne će da dođe! ... nekima se 
Dužnostima svojim izgovara; 

A ja, da me na sastanak takav i 
On poziva gdje god (sic), oh ja bi mu 
I u pako pošla, kad bi znala, 

Da od tamo ni vratit se ne ću. 


U početku, videći da joj zakon priječi družiti se sa Živa- 
nom, obeća mu da se neće nikada udati, kako sama veli: 

\ Ali mi smo obećali bili 
d Jedno drugom, tvrdo obećali, 
Da, počem je na putu nam zakon, 
Ja se ne ću udavati nikad, 
A on nikad ženiti se ne će. 
Pak nevjera iznevjerio je. 


Nego čim joj je ljubav, potaknuta ljubomornošću, ojačala, 
ostane ga nagovarati da se odreče krsta, pa pošto nije htio da 
to učini, odmetne se sama od svoje vjere, veleći: 

U 


Vjera u vas toliko je jaka! 

Njoj vi divno sve pregorijevate!... A 
Kuku meni! sve bi ja, ali : 
Ljubav... Vaj, ne mogu samo ljubav; 
Pred njom ništa ne vidim na svijetu, 
Ne vidim na nebu; njoj i sama 

Vjera moja poklonit se mora. 

Prosti meni, sveče Muhamede, 

Gdje € ostavljam, a krst na se mećem. 
O Živane, vjera tvoja sada ' 

I moja je; eto već nas ništa 

Ne rastavlja; ja bogatstvo, blago, 
Starog oca, pak i samu vjeru, 

Sve, Živane, ostavljam za tebe... 

Nu još noćas bježmo za granicu. 


Živan osta tvrda klisura, a ona, planuvši osvetom, naj- 
prije proganja njega, pa mu se obori na zaručnicu. Strašne su 
ove njezine riječi: 

Ha! eto te pri nogama mojim, 

Ja početak osvete već kušam. 

Ne, nikakve milosti ja nemam. | 

Da bi tkogod među rukam svojim 

Sad mi srce stisnuo, iz njega 

Kaplje krvi istještio ne bi, , 

No sve samu žuč preljutu. Nikog 

Još nijesam mrzjela ko tebe 

Mrzost mi je okupila dušu, ... 

Zaslijepila pamet,... ja ni sama 

Izreć ne znam... ti umrijeti moraš. 


Mnogim će se ovakva osveta vidjeti pretjerana sudeći po 
ćudi naših ženskih strana, ali ja mislim da su glede toga sve 
na jedan kalup udarene: sve će podnijeti, do prevarene ljuba- 

vi, svaka gleda da se nevjerniku osveti, te obiru način svaka 
Po svojoj ćudi i uzgoju, koja lijep i fin, koja pako silovit i 
krvav. Konja ćeš razuzdana stegnuti, zvijer bijesnu ukrotiti, 
ali uvrijeđenu i osvetljivu ženu nikada. Pa što, ako uzmemo 
još Turkinju? U ljubavi je i osveti slijepa! 

Lijepa je njezina požrtvovnost, ali su još ljepše riječi što 
ih je umirući izrekla, pune su ljubavi djetinjske i vjereničke, 
evo ih: 


Već je 
Sad sve docna... ja izdišem —:Babo, 
Prosti meni! ... Živane, ti vidiš, 


Riječ sam tebi održala vjerno. 

Ti me razumijevaš... ti dohitaš, 
Kako se je slučilo sve ovo, 

Bez da ti se ja sad izjasnujem, 

I tog starca, ljuće cvijeljam. Njega 
Kano oca sopstvenoga čuvaj, 

I nesrećne Mejrime se tvoje 
Katkad opomeni. 


Djelo je pisano peterostopnim stihovima, kakvima je pi- 
san veći dio naših narodnih pjesama, pa i neumrli » Čengić-aga« 
našega Mažuranića. Volio bih da je pisano prozom, jer se 


njom lasnije mogu razviti razna ćućenja, kojim treba da svaka ' 


drama obiluje; stihovi su svakako okovi uma i mašte. Pai 
Predstavljanje bi bilo razumljivije za naše varošane, koji su u 
toj struci tek početnici, ter teško razumiju prozu, kamoli će 
Stihove. Nego kad se spisatelju drukčije svidjelo, neka mu 
bude. Ali čitajući »Čengića« i »Mejrimu«, svako će opaziti da 
ondje stihovi teku, a ovdje nekako zapinju. Istina da još nije 
riješeno pitanje, imamo li u jeziku samih naglasaka, ili pako 
s naglascima pomiješano mjerilo dugih i kratkih slovaka, kano 
što imaju Grci i Latini; nego to je svakako istina da u nas 
ne valja brojiti slovke, kano u Talijana, već da treba imati 
obzir na tako rečene naglaske, uzimajući ih izmjenice po ne- 
kom stalnom pravilu. Jer nemajući sroka, pa još ne pazeći na 
rečeno pravilo, pisali bismo prozom, ma koliko se pravdali da 
pišemo u stihovima. Osim toga sam opazio da u peterostopnim 
stihovima treba da je poslije druge stope odmor (diaeresis), 


to jest da se uvijek svršava i riječ i stopa; pa niti na ono pri- 

jašnje pravilo, koje će biti po svoj prilici istinito, niti na ovo 
ugo, što je jamačno, čini se da se nije naš pjesnik obazirao, 

e su mu stihovi podosta hrapavi, a nekoji su upravo izopače- 

ni, kano: ' 

Voljela duboko biti pod zemljom. 


Ovdje i nema odmora, i jedna je slovka odviše. 
Ovoga otrova poginula. 


Nema odmora. 
I je? ga vezir nagna na bunu? 


Manjka slovka. 
Dušmane imamo, Ej Čamile! 


Nema odmora. 
Travničkog vezira ovo pismo. 


Nema odmora. 
Šta da gledaš, šta da posluješ? 


Manjka slovka. 
Izrecite naprijed kazn na one. 


Naš pjesnik kvari jezik porad stiha, uzimajući ovdje riječ 
kazn za jednu slovku; pa to je protiv naravi našega jezika. 
Ugledao se možebiti u jezik staroslavenski; ali i ondje bi tre- 
balo pisati: Ka3BHb, te bi imala glasnik. U nas se mijenja B u 
a, dakle kazan, indi riječ od dvije slovke; pa stoga peterostop- 
ni stih od 11 slovaka, što je pogreška; bolje bi bio učinio, da 
je riječ na one elizijom stegnuo u dvije slovke, pa pisao cijelu 
kazan, stih bi mu bio hrapav, ali pravilan. Ovakvih stiho- 
Va ima više, no za dokaz moje tvrdnje neka bude ovo dosta. 
Glede sloga pjesnik se odmetnuo od dubrovačkih kla- 
sika, pa u tom leži njegova velika zasluga; jer rekao tko o nji- 
ma što mu drago, slog im je uglađen, ali svakako potalijan- 
čen, a mi.treba da se bar u jeziku oslobodimo okova tuđinstva, 
zvalo se kako mu drago. Iz sloga se ovoga djelca vidi da je 

Pjesnik učio naše narodne pjesme i općeći s narodom naučio 
narodni jezik u njegovoj čistoći i jedrosti, pa da ga je proba- 
vio svojim uglađenim ukusom i podignuo na dosta visok stu- 
Panj krasote. Osobito je vješt upletanju prispodoba, vađenih 
iz života našega naroda, koje mu čine slog živim i posve na- 
.rodnim; one upravo vrve u ovom djelu., Nekoje sam ja naveo, 
a ostale će pozoran čitatelj sa slašću čitati. No iz sloga, a oso- 


bito iz frazeologije, vidi se da Pjesnik ne pravi lasno stihova, . 


ter ili kroji nove fraze, kakvih po duhu nije nikako u naro- 
du, ili meće narodnu frazu, razbaciv ju onako kako mu stih 
zahtijeva, pa zato ćeš u njem naći čudnovato poređanje riječi 
i izraza. Znam da je u tom pjesnik slobodniji od prozaičkoga 
pisca, ali i on treba da štuje temeljna pravila jezika. Između 
tuđih izraza nojviše su mi u oči udarili ovi, što talijanski što 
njemački: i 


Prije nego 
Svoj posljednji daš odgovor sada. 


— Prima di dare la tua ultima risposta; mi bismo rekli: 
prije nego posljednji put odgovoriš. ; 


Ako ti si još pravičan kao. 


Talijanstvo stoji u tom što pjesnik ne samo ovdje nego 
ina mnogim drugim mjestima spreže glagolj pomoću zaime- 
na, dočim ga mi nikad ne mećemo, osim kad hoćemo da koju 
osobu od druge tačno razlikujemo, pak i u tom što ti pred 
si; mi bismo rekli ako si ti, ili bolje, ako si još pravičan; a 
Talijan veli: se tu sei ancora giusto, 


Moje srce da svoj bol preboli. 


Mi velimo: svoju bol, a Talijan: il suo dolore. 


Kažu da je 
Tvrd na srcu momak. 


Mi bismo rekli: tvrd srcem, ili u srcu; a Nijemac: harten 
Herzens; — uostalom ne jamčim baš da je ova moja opaska 
posve temeljita. 


\ 

Oh, da bi mi jedan konjic dao. 
Ako imaš jedan nož pri sebi. 


Nijemac, hoteći izreći da je koji samostavnik izvjestan 
meće pred njega der, dieser, itd., ako je neizvjestan onda ein, 
a mi mećemo jedan samo onda kad hoćemo da jednu osobu 
ili stvar od više njih razlikujemo, npr. daj mi konja: gib mir 
ein Pferd; a daj mi jednog konja, znači, da mi samo jednoga 
konja, a ne dva, kano što si mi ponuđao. Da ovdje Živan nije 
mislio na takvu opreku, svatko uviđa. — Što sam rekao: : 
njemačkom, valja i o talijanskom jeziku, za kojim se pjesni 
jej čno i poveo. : 
> odi ili aan ili nije pazio na razliku među pristav- 
kom izvjesnim i neizvjesnim, koja budući osnovana na jeziku 
ne valja da se iz njega izbaci; u svagdanjem govoru mete ni 
pjesnik kazati: moj je otac stari, nego Star; mk će reći: ovo 
je Markovi klobuk, nego: Markov; pa ipak piše: 
i Znam, da ljuti od davna si hajduk. 


A ja sitni prema tebi mravak. 
Vezirovi. kavas. 


Istina da je pjesniku prosto da od nevolje porad stiha 
metne kadšto jedno mjesto drugoga, ali on to čini i bez nevo- 
lje, dapače i u prozi. Krasno to svojstvo našega jezika ne va- 
pe sno ne zna pjesnik ili nije pazio na. razliku među 
perfektivnim i imperfektivnim glagolima, te ih meće kako 
mu se svidi, npr. 

Da bi meni umanjala žalost. 


Da me on poziva gdjegod. 
Nju si opet dolazeći ovdje. > 


Na sva tri mjesta trebalo bi metnuti perfektivni glagol, a 
osobito na trećem, jer Živan veli: 


Nju (ljubav) si opet dolazeći ovdje 
U žilama meni raspirila. 


Smisao zahtijeva da se ove riječi ovako uzmu: pošto si 
amo došla i sa mnom se porazgovorila, raspirila si mi ljubav; 

ne pako, kad si išla, hodila, dolazila ovamo, prije nego sam te 
vidio i s tobom se porazgovorio; trebalo bi dakle metnuti: do- 
šavši amo. Ni pjesnik ne bi rekao u svagdanjem govoru: Idu- 
ći u Zagreb, našao sam u Zagrebu sestru bolesnu; već: došav 
u Zagreb, našao sam sestru bolesnu. 


Pjesnik poređuje riječi posve proti duhu našega jezika; 
npr. 


S toga neće 
Od mene te ni prst zaboljeti. 


Mi bismo rekli: s toga neće od mene itd. 


A već tom je vrije j ć vrij 

on, kad to bi učinio diobe . diska 

Prije nego i sam pokajem se (prije nego se i sam) 

Vjere mi, ću i ja dobacit se (vjere mi, i ja ću se dobaciti) 

To ja ću da ti kažem (to ću ja da ti kažem). : 
' Pak osim toga, valjalo bi više paziti da se ne zgrne mnogo 
jednoslovčanih riječi, kano ovdje, jer to čini slog hrapavim. 

Opazio sam i to da se pjesnik nije upoznao s pravilom 

da se u niječnim izrekama mjesto akuzativa stavlja genitiv. 
Istina te ima i u narodu i u piscima protivnih primjera, ali su 
vrlo rijetki, a pravilo stoji; to je svojstvo slavjanskoga jezika 
uopće, pa i našega napose. Pjesnik pako meće jedno mjesto 
drugoga po svojoj volji, tako: 


Još ničije ja ne glodah kosti (ničijih kosti) 
Pak ni sada neću osmanlijske (osmanlijskih) 
Dodaj mu je (ju) 

Ja nijesam nju tražio (ja je nisam tražio). 


Mi mećemo samo onda akuzativ kad se dvije osobe ili 
stvari u opreku uvedu, npr.: nisam ti vidio mater, nego se- 
stru; inače malo ne uvijek genitiv. U ovom zadnjem primjeru 
ima i ta pogreška što je metnuo cijelo zaime mjesto pokraće- 
noga, pa to je učinio jamačno opet porad stiha; nego ja stihu 
ne priznajem prava da bi smio kvariti jezik. Glede zaimena 
je slijedi braću Srbe, koji Postavljaju genitiv i u tvrdećoj iz- 
reci, kano što je ovo: dodaj mu je; no u nas, kad se traži cije- 

Ja stvar, meće se uvijek akuzativ, pa zato je ovaj način pisa- 
nja bez razloga. — Sličnih primjera imade više, ali ovo neka 
bude dosta. Ke 
* Pjesnik ne pravi kadšto razlike među samostavnicima ži- 
vućima i neživućima, npr. 
Vidim strahu i uzroka (uzrok). 


- Svoj vol (svojega vola) hoću da oduzmem, ali... 
Oh, da bi mi jedan konjic (konjića) dao. 


Ovo posljednje čini se da je uzeto od Crnogoraca; nego 
čast braći ovoj u onom što je u njih dobro; nipošto u onom, 


što je zlo. 


Tuđinac, učeći naš jezik, pa i pozoran našinac, opaža da 
je kod nas čestica da alfa i omega, bez koje nema skoro ni- 
jedne izreke. Ja bih ju prokleo onako kako je Goethe svoj nje- 
mački e, i svjetovao svakoga da je se kloni kao kuge; jer dai 
nema na njoj drugoga grijeha, osim što nam je pozobala ma- 
lone sve infinitive i učinila govor teškim, jednolikim i ne- 
spretnim, valjalo bi joj podsjeći krila. I naš ih je pjesnik uveo 


upravo silu božju; pa kad bi na pravom mjestu, ne bih rekao 


ni riječi. Latini imaju svoj futurum simplex, a mi ga pravimo 
pomoću glagola — hoću — ili pokraćeno — ću — npr. 
seribam, hoću pisati, ili pisat ću; non seribo, neću pisati. No 
taj glagol hoću znači u nas po nesreći i latinski: volo; da se 
dakle ne porodi dvojba, ima li se uzeti kano pomoćni ili samo- 
stalni glagol, u onim se vremenima, gdje bi se moglo dvojiti, 
kad znači: volo, doda čestica — da — npr. seribam, pisat ću; 
volo scribere, hoću da pišem, non scribam, neću pisati; nolo 
scribere, neću da pišem. Pjesnik naš, ne mareći za to pravilo, 
ili držeći se braće Srba, kojima inače čast, baca sve u jednu 
hrpu, npr. . 

Ne, ne treba, ovo će da prođe (proći će). 

Sasvim će mi da iščezne (iščeznut će). : 

Bašta moja grob će mu da bude (grob će mu biti). 

Kad će on najprije da te vidi (kad će te vidjeti). 


Ovdje je skrpao stih metnuv on, koji amo ne ide, kao i u 
ovom stihu: 
Da izjedu sami oni meso. 

“u m rov o jesu" o 7 77 sava vre “mar 


Pjesnik je nekoje riječi zlo sastavio, npr. 


, Kano psečad oko njih se grabit. 
Počem tu se kano psečad naždru. 


Ovakve se riječi prave uvijek od nominativa, kano: mo- 
mak, momčad; Prase, praščad, pastir, Pastirčad; čoban čoban- 
čad; dakle i pas, paščad. 


Spajinine odsijecati glave. , 

Ima dvije formative za imena posjedovana: ov, ev, i ski; 
ona rabi, čini mi se, kad se posjedovanje proteže na jednu 
osobu, a ova, kad na Više, ili na apstraktni Pojam, npr.: ovo 
je susjedovo dobro (jedan susjed); ovo su susjedska dobra (vi- 
še susjeda); čast sučeva (jednoga suca); čast sudačka (ap- 


straktno); ovdje dakle nije nikakvo dobro spajinine, već tre- 
ba reći spajinske. 


Naša sila sve to niže pada, 
A rajeva skače sve na više. 


Formativa muških Posjedovnih imena jest — 00, — ev, a 
ženskih ili po značenju ili po dočetku jeste: in, npr. susjedov, 
susjedin; bratov, sestrin, dakle i rajin. Jedinu iznimku, čini 
mi se, pravi otac, koji ima i ovi in, npr, očev i očin, očin- 
stvo itd. 


Nekoje je pako zlo upotrijebio, kano: 


Nego baci to smetlište tamo. 


Formativom šte prave se samostavnici naznačujući mje- 
sto gdje se što radi, pa se prave od samostavnika i od glagola, 
kano: repište, garište, kupalište, ognjište, dakle i smetlište od 
smet; pjesnik nije htio naznačiti mjesto, nego upravo smet. 


Uvijek lako nož je istrgnuti, 
AV ga nije povuć (zadeti) u nožnicu. 
Čest neoskvrnjen (čast, poštenje). 

Razliku riječi čest i čast razvili su Vuk i Šulek i dokazali 


da ih ne valja jednako uzimati; zašto se ne primi ono što je 


jasno dokazano? do kada ćemo se protiviti istini? 


S vrh planine kao burja padsti (pasti). 


U glagola _ prve forme korjeniti se suglasnik zadržava 
samo kad je b, Pp, V, npr, grepsti, crpsti; kad je d, t, onda 
se izbacuje, inače bi se tnoralo pisati: kradsti, pletsti, kladsti, 
metsti, predsti itd. 

Pjesnik rabi nekoje prijedloge naopako, kano: 


A pram nama kroz neslogu .slabim 
Stoje snažna dva neprijatelja. 


Pram znači latinski: erga; proti, contra, npr. ljubav pra- 
ma bogu, boj proti dušmaninu, dakle i ovdje proti. — Talijani 
nemaju te razlike, pa zato se to i pjesniku potkralo. 

Trebat će ti mimo nju (nje) da prođeš. 


Ja narod 18 
Pored (porad) sina dižem. 


Pored znači: cum una, sammt; a pored: propter, we- 
gen; ovamo ide — porad. : 
Kano što se pjesnik malogdje drži stalno pravila, tako pi- 
še i sad moj, sad svoj; npr. 
Ja to dadoh zaručnici mojoj (svojoj). 


Pjesnik piše svo, a u genitivu svega, ne znajuć a su 
riječi koje imaju u genitivu — ega, meke, dakle da tre a I 
nominativu pisati s v e; ne valja se držati krivih provincija i- 
zama, već treba shvatiti duh jezika, koji je jedan po cijelom 
narodu. Evo primjera: 


A na dar mu svo njegovo blago. 


Čudnovato upotrebljava pjesnik mjesne prislove, držeći 
se i tu kojekakvih zakutnih poraba. Istina da i naš narod šaše 
će jednako: ovdje i amo, ondje i tamo, te štokavci meću više 

ovo posljednje; ali ne sve kano što to naš Pjesnik čini. Njemu 
je amo i ovdje, tamo i ondje, otamo i odonde, 
gdje i kamo — svejedno, Evo primjera: 

Da od tamo (odonde, odanle) ni vratit se neću. 

Ljubica te tamo (ondje) zamijenila. 

Sad će Živan ovdje (amo) doći, imam. 

Gdje (kamo) ideš? f 

Nju si opet dolazeći ovdje (vamo). 


Pogreške su te potekle iz talijanskoga jezika, koji se 
našemu pjesniku odviše u pamet usjekao. Talijan veli: dove 
sei i dove vai, gdje Si, kamo ideš. 

Kad ima u narodu za koju stvar više riječi, valja uvijek 
Pred očima imati da nisu uzalud u jezik uvedene, pa treba 
istraživati u čem se sada razlikuju, ili u čem su se mogle ne- 
koć razlikovati; jer znamo da se naš narod malone svigdje 
više-manje iskvario tuđinstvom, te zaboravio one prekrasne 
razlike koje su mu Prije jezik resile, pomeo značenje različi- 
tih riječi, koje sada treba svakako povratiti. Tako glede nave- 
denih pogrešaka čini mi se da neću zalutati tvrdeći da sam 
ovo opazio: Osobna zaimena jesu: ja, ti, on; od ovih se na- 
pravilo mnogo zaimena i Prislova, te mi se čini da se svako 
zaime i svaki prislov koji ima u sebi t, proteže na drugu oso- 
bu, s kojom govorim, a gdje je on, proteže ge na treću, o kojoj. 
s drugom govorim, pak upravo zato i gdje je ov, proteže se na 
Prvu osobu, koja govori. Za Primjer neka budu pokazna za- 
imena: ovaj ključ, znači ključ koji ja u ruci držim, taj 
ključ, znači ključ koji druga osoba, s kojom govorim, u ruci 
drži; a onaj ključ, znači ključ koji treća osoba, o kojoj 
s drugom govorim, u ruci drži. Ista je razlika i među latin- 


skim zaimenima: hie, iste, ille. — Što se tiče mjesnih Prislova, ' 


čini mi se da treba odgovarati onim oblikom kojim se tko pi- 
ta; na pitanje: gdje si bio? ne može ići odgovor nego: ovdje, tu 
i ondje; na pitanje: kamo ideš? valja odgovoriti: ovamo (amo), 
tamo, onamo; na Pitanje: kuda ideš? ovuda, tuda, onuda; na 
Pitanje: odakle ideš? odgovarati valja: odavle, odatle, odanle. 
Da se stvar lasnije pregleda, neka stoji ovdje obrazac svih 
ovakvih zaimena i prislova s latinskim prama sebi: 

j, hi Li j, ille — je, hic — tu, isthic 
aj, hic — taj, iste — onaj, ille. ovdje, 
B dje, illie — ovamo, huc — tamo, isthuc — onamo, illuc 
— tuda, isthac — ovuda, hac — onuda, illac — odavle, hinc 
a odatle, isthinc — odanle, illine. 


Ovo su poveće pogreške, a bit će ih po svoj prilici i m 
koje sam čitajući ovo djelo opazio, i dolaze odatle što .. 
; mo jošte valjane slovnice, a pisci neće .da se muče o 1 
dabljajući naš jezik s ostalim slavjanskim sjeo: aa 
 stito sa staroslavenskim, već svatko prianja za ono kodu 
svom rodnom kutu čuo. Nego to još nije dosta. Pisac, 2 a 
ći čvrst u slovnici, kuda god prolazi po našem narodu, =. 
da je i ono dobro što je ondje čuo, te piše posve ee sa 
ide i ono oholo mnijenje da svatko tko se rodio ž odg jio 
sred naroda, znade toliko naški da može paradirati ano a 
 satelj. Odatle dolazi da mnogi naš tobožnji pisac nije imejoa 
nikakve slovnice našeg jezika, pa se još čudi kada ga čovje 
pita, koje se slovnice drži. S materinim je mlijekom om 
mudrost, pa mirna Bosna! — Vrijeme je već, braćo, da o . 
mo prah svojih rodnih zakutaka, da se ogledamo po širokom 
svijetu našega naroda, da ne zatvaramo očiju pred ola j 
da se ne oglušujemo svetome 2 glasu, inače nećemo nika 
ijed, nego natrag poput raka. Lani: ' 

MM Pocrcike oce, premda grde djelo, ne otimaju e 2 
one cijene koja ga kano vrsno djelo s punim zavet i lo 2: 2 
snik je naš pokazao da umije ne samo više česti oda sA : 
u cijelost kano da su salivene već da ih znade i nada nuti i 
.hom kreposti i narodnosti, po čem mu djelo postaje dragocje 
no blago ukupnoga nam naroda, koji mu je dužan što Pog 
zahvalnošću. Ako se ovo djelo kod: drugoga izdanja očisti o 
navedenih pogrešaka, bit će pravi ures naše mlade kojougrda 
nosti, a pjesniku neće potamniti slava, dok bude našega na 
roda. 


NAJNOVIJI POJAVI NAŠEGA PJESNIŠTVA 


Pjesništvo zato vlada u svijetu da ljudski rod u radosti 
ushićuje, u tugi tješi, u trudu jači, u Pogibeljima bodri, u pot- 
hvatima potiče riječju, da mu u svakom odnošaju života dušu 
blago i nježno razigrava. To se pako Po sudu svih naroda po- 
stiže krasotom, tako da stvar na kojoj se ne vidi ništa kra- 
sna, ma koliko se odlikovala drugim svojstvima, ne ide u po- 


svećeni hram pjesništva. Ovoj se tvrdnji nimalo ne protivi * 


što svi narodi i veličajnost puštaju u isto svetište, jer i ova sa- 
MR decki one spada onamo. Grdoba pako može samo kano 
rotimba, da se tim više i : iti i 

aus AP stakne krasota, biti shodnim pred- 

AT u pitanju što je krasno, razilaze se i narodi i ljudi na 
mnogo strana. Uzrok je tomu što krasota spada na čuvstva 
koja su zbog različitosti osjećala kod raznih naroda i ljudi 
različita. Kinezu se čini krasnom trbušina i zgnječena noga 
kod ženskih, a Evropejcu vitak stasić i malena podugoljasta 
nožica, Za Ljudevita XIV držali su Francezi krasotom našu- 
šurene odjeće i kose, a danas se naslađuju jednostavnim kro- 
jem kod jednoga i drugoga spola. Videći toliku različitost 
predstava, ne bismo se nikad mogli nadati rješidbi toga pita- 
nja, da nije blaga narav uza svaku analizu postavila i sintezu 
po kojoj se dolazi do sigurnih općenitih pojmova. Pomoću do- 
tične moći duše složili su se i opet svi umniji narodi, veleći 
da sve što je krasno mora imati najprije više česti. "Tko je 
ikada kladu prozvao krasnom, tko li granatu lipu držao 
grdom? Pjesmotvor koji uz glavnu misao ne nanizuje nika- 
kvih razjašnjujućih dodataka ne može se zvati krasnim. Ali 


tih česti ne smije biti odviše, inače bi nam crkva, natrpana 
+ \ 


spomenicima, žrtvenicima, Pjevalištima, klupama, vijencima 

i vjenčićima imala biti krasnija od jednostavnih, veličanstve- 


nih rimskih hramova. Česti te moraju kod krasote biti sastav- 


ljene u savršenu cijelost, inače nam kod svake otrgnute česti 
ostaje tuga za cijelošću, koja smeta krasoslovnomu čuvstvu. 
Najizvrsnijim dlijetom isklesan prst teži za šakom, šaka za 
rukom, ruka za cijelim tijelom, pak ovo tekar razblažuje čo- 
vjeka koji uvijek pogiba za potpunom savršenošću. I najkra- 
sniji ulomci starodavnih pisaca ostaju nečitani, dočim se rado 
čitaju manje vrijedne potpune rasprave. Slog pretrgnut, ras- 
cijepan i razbacan, ma se nakitio svim frazeologijskim cvije- ' 
ćem i sijevao svjetlom svih slika, izazivlje ukor svih sudaca, 
dočim se dobro uređen slog sam sobom hvali. Ali ni cijelost 
sama ne dotječe za krasotu, već spoj čestica ima biti tako ude- 
šen da ga svatko uzmogne pregledati i razumjeti. 

Livij, oko koga se moraš potiti, dok mu razglobiš silne 
periode, nije krasan, dočim je Ciceron, osobito u rasprava- 
ma o prijateljstvu i starosti, s jasnoće i lasnoće upravo divan. 
Govor od koga nisi ništa zapamtio imao je jamačno rečenu 
manu, dočim je onaj kojemu znaš sve niti razabrati bio s pre- 
glednosti krasan. Proti tomu načelu ne koristi navoditi, što- 
je jednomu nejasno, to da može biti drugomu jasno, kako se 
tko ističe većom ili manjom učenošću i marljivošću; jer prem- 
da to i mi dopuštamo, stalno ipak tvrdimo da ima nekih me- 
đa preko kojih je nešto za svakoga čovjeka teško razumljivo, 
pa to ne može nikada biti krasno makar se on mukom i do- 
kopao jasnoće. — Napokon svaka krasota mora biti osnovana 
na glavnoj podlogi svih pojava, na moralu. To će se načelo či- 
niti veoma čudnovato, osobito dandanas gdje se moral malo- 
ne s dušom bori. Ali budući da prava znanost nije nikad po- 
puštala iskvarenosti ljudskoj i modi, to i mi smjelo tvrdimo 
da nemoralno ne može biti krasno. Jer ako sve ustanove i za-. 
vodi, budi božji budi čovječji, na to smjeraju da se čovjek i 
glede uma i glede srca oplemeni i usavrši: jasno se vidi da svi 
pojavi svemira, dakle i krasota, mora biti podvržena nepo- 
bitnim zakonima morala. Bludnica, makar naličila i najkrasni- 
jemu pupolju, postaje grdobom za valjana čovjeka; parnica, 
ma kako umno izvojevana nad prevarenom sirotom, baca sje- 


l1l1 


nu grdobe i mrskosti na pravnika. — Svojstva su ta tako po- 
trebna krasoti da se ona razvrgava čim joj samo jedno 
manjka. 


Krasota je dvostruka: naravna i umjetna. Ove se dvije 
krasote u tom slažu, što ne može biti umjetnički krasno, što se 
protivi naravnoj krasoti; ali naravna se tim razlikuje od um- 
jetne što je ona izvjesna i istinita, dočim ova može, pače i 
mora biti bar ponešto izmišljena, samotvorna. Pjesnik koji bi 
ma što vjernije snimio samo naravnu krasotu ne bi ispunio 
svoga zvanja; jer bi učinio stvar posve suvišnu, dočim se sva- 
tko voli izvorom razblaživati. Pjesnik je dužan podati čitate- 
lju kako je on shvatio naravnu krasotu, pa taj svoj samotvor 
preseliti u dušu srodna čovjeka; riječju, pjesniku je zvanje 
svojom mišlju, svojom idejom oživjeti narav, pa ju idealizi- 
rati. Madona iz koje ne viri nikakva pjesnička ideja kuka- 
van je portret obične djevojke. Što je ta subjektivna ideja 
jasnije izražena u krasoslovnu tvoru, to mu cijena sve to više 
skače. Zato je pjesnička krasota sasvim odijeljena od naravne, 
ter u tom stoji, ako je dosljedna sama u sebi. Čengić-aga, 
premda se u tom slaže s naravlju što predočuje kako se ha- 
rač kupi u Turskoj, u tom se ipak od nje udaljuje što svi oni 
prizori nisu nigdje bili sakupljeni u jednoj naravnoj slici, 
već ih je pjesnik iz raznih zgoda sakupio, u cijelost sastavio, 
svojom idejom nadahnuo i tako razvio da u njem nema česti 
koja se ne bi s drugima potpuno slagala. Nego kad bi koji 
pjesnik, opisujući turski život, uveo u nj navade pariških sa- 
lona, tu bi čest sa češću u sukob došla, a ljepota se razvrgla. 

Stvar tako krasnu mora pjesnik predočiti zorno putem sli- 
ka, inače prelazi u područje sama uma, pa prestaje biti 
pjesničkim predmetom. Čisti dusi moraju na se uzeti sliku, 
npr. vila, ako hoće da se pjesnik služi njihovim djelovanjem; 
bog se može opjevati samo kano starac otac, poduzetan muž, 
i poput golubice nadahnjujući Duh Sveti. Nevidljivi bog ne 
* može biti predmetom pjesme. Odavle biva jasno da je pje- 
smotvor tim savršeniji što je u svem slikovitiji. Ali da tko 
uzmogne takva što stvoriti, treba mu mašte, koja stranom 
kupi naravne slike, stranom pomoću uma nove stvara. Zato 
se onaj lašnje popne do bujnosti slikovne, tko je više vidio 

prirodnih slika. Mickiević i Puškin tekar su onda sinuli kano 
zvijezde prve veličine na pjesničkom obzorju, kad je onoga 
progonom zapao Krim, a ovoga Kavkaz, Tko nije vidio gora, 


kukova, mora, vodopada, šuma, kasno će se proslaviti pjesni- 


čkom slavom. Ali budući da je pjesniku potrebna i tvorna 
mašta, mora se odlikovati i prosvijećenim umom, inače će, 
što Horac kudi, djevojci nadjenuti konjsku glavu, pa stvoriti 


* ruglo. Povrh toga, budući da se pjesnik bavi krasotom, razli- 


venom po svoj naravi, potrebno mu je što razgranjenije zna- 
nje svega učiva; stoga su pjesnici svih naroda uvijek bili naj- 
prosvjetljeniji ljudi, osobito pako temeljito vješti čovjeko- 
slovlju, jer je najveća krasota, po sudu svih dosadanjih naro- 
da, utjelovljena uprav u čovjeka. Kako su smiješni turski zna- 
čaji, opisani po bečkom kojem dramatiku, koji nije Turčina 
nikad ni vidio ni čuo, vidjeli smo više puta i na našem zagre- 
bačkom pozorištu. — Od stida ću ovdje mimoići da pjesnik 
mora što temeljitije znati i svoj jezik i mjerilo svojih pjesmo- 
tvora, jer me mrzi danas takva što i spominjati. 

Ovo su po prilici zahtjevi koje sva Evropa ište od svojih 
pjesmotvora i pjesnika. K ovima dodajem još nekoje, koje bi- 
smo imali napose mi zahtijevati. Zna se za ideal svega našega 
naroda, smjerajući na slobodu braće naše na Istoku; zato nije 
ni čudo ako se oko toga stožera kreću malone sve narodne 
pjesme i velika većina naših umjetnih pjesnika; ali glede 
toga bih mislio da to treba činiti samo do sita, ne do dosade. 
Imamo mi i drugih tuga, u kojima bi nas imali pjesnici tješiti, 
i drugih radosti, kojima bi nas imali ushićivati: sjajna pro- 
šlost naša neturska, domaći prošli i današnji život, narodnost, 
a osobito svestrana budućnost naša, to su stvari koje već sada 
silno traže pjesničkoga nadahnuća. Kod nas neka se ne opisuje 
junak koji nije što doprinio k izvedenju tih ideja; djevojkama 
neka se samo onda kuje slava ako ih krasi rodoljublja vijenac, 
kano što to vidimo u vijekom slavnim »Krijesnicama«. Opće- 
nitih krasota dosta su opjevali drugi narodi, pa ih mi, vješti 
mnogim jezicima evropskim, možemo ondje naći, ako nas osvo- 
ji želja krasotom se razblaživati. Ako uvijek ostanemo kod 
Turaka, moglo bi nam se prigovoriti da smo vještiji barbar- 
stvu nego civilizaciji; ako li budemo pleli vijenac slave lje- 

poticama, onda mlatimo izmlaćenu jur hiljadu puta slamu, 
pošto takvih pjesama ima i kod drugih naroda i kod nas 
sila božja. Istina, da je ljubav prema ženi blago svih ljudi, 
da se ona može drugačije pojaviti, pa da je i svatko vlastan 
svoja čuvstva izražavati; ali neka naši pjesnici samo onda to 
čine kad im se što budi drugačije, budi ljepše prikaže, a ima- 
du moći da to tako na vidjelo iznesu. Tko hoće danas da po- 
slije Gjorgjića, Vraza, Demetra, Preradovića, Trnskoga, Ni- 
jemčića i drugih naših temenjaka o ljubavi što napiše, mora 
dobro promotriti hoće li ga krila ponijeti u veće još visine 
i miline; inače će bolje učiniti da se primi drugoga po se i po 
narod korisnijega posla. Laglje se podnesu epopeje i drame 
kod kojih različitost predmeta zanima čitatelja, ako ga pjesnik 
i nije razigrao novim slikama i ushitio drugim cvijećem. Za- 
to odlučno osuđujemo one pjesnike koji svaku pjesmicu koju 
su kad na brzu ruku ispjevali vjerenici šalju u svijet kano da 
je ovomu stalo do djetinjih igara njihovih. Još više pako 
osuđujemo one naše pjesnike koji, nenadareni nikakvom ma- 
štom, nevješti pripravnim znanostima, mucaju tekar jezikom 
i grdobno nahramljujući pjesničkim mjerilom hoće da pjeva- 
ju, te pjevaju, ne mareći za to zijeva li općinstvo ili se ushićuje 
čitajući im nepjesničke pjesme. Ovi se neka sjećaju onoga la- 
tinskoga: Est Deus in nobis, quo agitante calescimus ipsi, pak 
ako ćute da mjesto boga stanuje u njema nevješta baba, neka 
se okane jalova posla. Nadahnuća, znanja, ukusa, uglađena 
dugotrajnim općenjem, razmatranjem, vježbanjem, treba čo- 
vjek koji hoće da ikako sijeva na pjesničkom nebištu našem. 

Ali da vidimo sada koliko su se krasoti primakla četiri 
pjesnika koja danas osobito razmatram: Pucić u »Cvijeti«, 
Sundečić u »Krvavoj košulji« i »Vršidbi«, Kovačević i Tomić 
u svojim prvenama. 

»Cvijeta« je tim odskočila od krasote što su joj česti, 
kojih dosta imade, tako spojene da nije lako shvatiti naravi 
spoja; po čem se i ne zna koji je glavni predmet toga pjes- 
motvora. Neki uzimaju topografijske i povijesne reminiscen- 
cije o gradu Dubrovniku, koje čine dobrani dio svega pjesmo- 
tvora; ali se ovakve stvari uvijek mimogredno uzimaju, da 
rasvijetle čin, izvađen osobama; ne preostaje nam dakle drugo 

nego uzeti da je pjesnik sav svoj umotvor osnovao na običaju. 
dubrovačkom da se ljudi u pogibelji zavjetuju da će se, ako 


ge izbave, vjenčati s grešnicom, to jest s bludnicom. U tu 
se svrhu opisuje položaj, trg, hramovi, škver gradski i oluja 


na moru koja vodi mladog kapetana Draga u nesuđene na- 
= ručaje žene bludnice, jer ona prije umre negoli se s njim 
vjenča; u tu je svrhu navedeno nekoliko ljubavnih pjesama, 


odnoseći se na to vjenčanje. Tim hoće pjesnik da dokaže, 
kako je Dubrovčanima od svih stvari najdraža i najsvetija 
čistoća žena, pa to je predmet djelomice moralno krasan, ter 
proti njemu s te strane nemamo nikakva prigovora;.ali što 
tako bludnice mjesto kazne stječu bez nikakve njihove zasluge 


nagradu, izgrđen je s druge strane taj predmet, koji se nikako 


ne može ukrasiti čudnim dokazivanjem popa da su sve žene 
koje se kod njega ispovijedaju grešnice, odnosno bludnice; 


niti tim što je Cvijeta prije vjenčanja od prehlade slučajno 


umrla, jer pjesnik u tumačenju kaže da zavjetnici ispunjuju 
zavjet poslije pogibelji. Dakle dio glavnoga predmeta moralno 


je grd, ne može se dakle sav predmet smatrati shodnim za 
pjesmu, makar i zašutimo da je odviše lokalan, te gubi višu 


cijenu i vrijednost. Ali kad se i ne:bi dvojilo o potpunoj kra- 
soti predmeta, treba priznati da su neke epizode suvišne, kano 
potanko opisivanje jednoga štacuna, svih crkva i škvera, jer 
im je tako pjesnik podijelio više prava nego što ih ide da ra- 
svijetle onaj zavjet, jer ih je s neke strane učinio drugim 
glavnim predmetom istoga pjesmotvora, što je glavna pogreška 
takvih proizvoda. Po mojem bi sudu bilo dosta opisati onaj 
hram u kojem se ima obaviti vjenčanje, i buru na moru; ali 
kako se u Dubrovniku trguje i brodovi grade, to nikako ne 
spada onamo. Nadalje epizoda pod brojem VI, gdje se navode 
neke crte povijesti dubrovačke, naslanja se na proročanstvo 
ciganke, izrečeno Cvijeti, da se ne zna odakle će joj vjerenik 
doći, zato neka prestane zazivati ljubav; pa tu ne vidim ni- 
kakva saveza niti među epizodama samima, niti među epizo- 
dama i glavnim činom; čini mi se da je pjesnik samo zato 
naveo tu epizodu da prokune francesko gospodstvo, koje 
je vlastelu lišilo privilegija, što je opet nepjesničko. 

Neugodno dira čitatelja i govor popa s kapetanom Dragom, 
jer ili pop pod grešnicom razumijeva ženu koja uopće griješi, 
a onda je to puki dosjet, koji nikako ne ide u ovako uzvišenu 
pjesmu; ili pod grešnicom razumijeva, kano što se iz konteksta 
i vidi, bludnicu, a onda je griješno kazati da su sve žene koje 
se kod njega ispovijedaju bludnice; još je pako grešnije i ruž- 
nije i posve neistinito kazati da Drago, vjenčajući se s blud- 
nicom, hotimice čini što svaki drugi zaručnik nehotice radi. 
Riječju, ja ovdje ili ne razumijem popa, ili ne shvaćam pjes- 
nika, a oboje se protivi jasnoći kojom se ima svaki umotvor 
odlikovati. Isto tako posve nepjesnički je povod Cvijetine 
smrti, da je od prehlade, uslijed pogora svoje kuće za one 
burne noći poginula. 


Cvijeta je ispjevana ponajviše desetercem, jer ljubavne . 


pjesme i psalam drugoga su mjerila; a deseterac taj ima sva 
svojstva naših narodnih pjesama, među kojima i ja i drugi 
nalazimo dosta hrapavih neblagoglasnih stihova, ter skrušeno 
molimo neke naše pjesnike, neka nam nešto ugodnije zazuje, 
poimence pako neka nas ne muče onim strašnim  elizijama 
kakvih narodna pjesma malo pozna, a oni su ih dosta puni. 

Ta u pregipkom našem jeziku dade se glatko pjevati, samo 
ako ne misle naši pjesnici da se posve valjana pjesma može 
preko noći sastaviti. Mi barem ne moramo s Goetheom kazati: 
Ein Dichter wiire ich geworden hiitte sich die Sprache nicht 
uniiberwindlich gezeigt. I neke gramatičke pogreške i znatne 
pravopisne nedosljednosti, koje će potanja kritika izbrojiti, 
kvare krasotu ove pjesme. 

»Cvijeta« dakle ide po mojem sudu u red nesretno izve- 
denih pjesama, ali se svakako odlikuje nekojim, prekrasno 
sastavljenim epizodama, koje bi mogle biti pravi umotvori da 
se iz ovoga spoja istrgnu i samostalno naštampaju, kamo spada 
1. i 2. odsjek II dijela, gdje se živim slikama vrlo vješto opi- 
suje more i oluja, što će svatko s osobitom slašću čitati, a i 
pripovijest Cvijetina kako je u oči naroda postala grešnicom 
dosta je okretna i zanimljiva, te se stoga može ovo djelce za 
čitanje preporučiti. 

Sundečić, koji je ispjevao mnogo manjih pjesama, u Kr- 
vavoj nam se košulji predočuje kano pjesnik širega zamašaja, 

ter je vrijedno progovoriti nešto o tom pjesmotvoru, da 
toga svakako nadarenog pjesnika sjetimo na neke stvari ' 
kojima bi se mogli ubuduće usavršiti njegovi plodovi. Pred- 
met je pjesmi izvađen iz crnogorske povijesti, gdje udovica 
Milka pokaže svomu sinu krvavu košulju koju joj je nosio 
vojno kad su ga Turci ubili, ter zakune Vulu da osveti oca: 
ovaj pođe putem punim zapreka, stigne u Hercegovinu pod 
grad krvopije Muje, izazove ga na mejdan, odrubi mu glavu i 
donese ju majci, koja se stoga veoma razveseli. Predmeti su 
nam ovakvi poznati, kano hiljadu puta ispjevani u narodnim 
pjesmama, ter nam Krvava košulja nije nimalo zanimiva. 
Ali predmet je veoma neznatan i jednostavan, samo glavnu 
misao od početka do kraja žurno tjerajući, te nam se nikako 
ne čini krasan, dakle niti ovakve pjesme dostojan. Krvava 
košulja mogla bi nešto vrijediti kano epizoda većoj epopeji, 
u koju bi razjašnjujući ulazila. Slika ima u njoj malo, pak i to 
običnih, iz narodne nam pjesme poznatih — riječju, čitatelj 
ovdje uzalud traži maštu, tu glavnu rodicu valjanih pjesama. . 
Sva je zasluga te pjesme što joj je jezik čist, narodan, pra- 
vilan, kakvim se odlikuju svi pjesnikovi proizvodi, ali o vrsti 
stihova imam jedan prigovor. Premda on opisuje junački čin, 
te je za mjerilo obrao junački deseterac, krnji ga ipak vrlo 
često raznim načinom bez ikakva razloga, tako da je pjesma 
sličnija ditirambu negoli epskoj pripovijesti. Ovakvo se ti- 
tranje svakako protivi važnosti junačke pjesme, pak i tu mo- 
limo svoje pjesnike neka promisle da svaka misao ište svoj. 
način izgovaranja, ter bi bili na primjer Grci i Latini zauvijek 
osudili onoga koji bi epos bio ispjevao safičkim mjerilom, a 
ljubav opjevao heksametrom. Tako rade svi narodi, pa ćemo i 
mi za njima u onom što je očevidno valjano! — Inače treba 
priznati da je pjesnik metnuo u svoje stihove mnogo glazbe, 
a! u kojoj nema glavnoga takta, već je sve ispremiješano: 
ozbiljno, šaljivo, nježno, kako se gdje slučajno zbilo. Ja 
glazbu tu smatram tekar kano zametak na kojem će umjetnik 
koji, po načelima general-basa narodne glazbe, sastaviti pot- 


. punu simfoniju. 


Da Sundečićeva Vršidba nije puko nasljedovanje Schil- 
lerove Pjesme o zvonu, mi bismo se neizmjerno ponosili ovim 

prekrasnim pjesmotvorom; jer i misli i jezik i stihovi služe 
upravo na čast pjesniku. Osobito ga dobrodošlicom pozdrav- 
ljamo glede duha toliko nam potrebite sloge među plemenima, 
kojoj ništa ne priječi ni vjerozakonska različitost, već treba 
da svi stališi jednako prionu uza zajedničku prosvjetu, bez 


koje nam nema spasa. U ovoj je pjesmi svaka misao mana, 


svaka riječ čisto zlato, ter bi ju svaki našinac imao naizust 
znati. Osobitu je pako vještinu pokazao u sastavljanju veoma 
mučnih stihova, kojima se upravo ponositi može, osim što se 
ja barem nikako ne mogu sprijateljiti s glazbom onakvih de- 
seteraca kakvih ima nekoliko na 12. strani. Jedno, što bih 
Prigovorio toj pjesmi, jest da pjesnik, slaveći prosvjetu uopće, 
ponavlja na nekim mjestima iste misli kano što je na str. 14. 
samo šira repeticija onoga što je na 12. strani rečeno, dočim 
bi imao tačno razlučiti misli. O onom strogom nasljedovanju 
tuđega načina, napominjemo da to baš smiju činiti pjesnici, 
ali se moraju odreći slave izvornosti, koja ih jedina diže do 
nebesa. 

S osobitim veseljem pristupam k dvojici naših najmlađih 
Pjesnika, koje tim radosnije pozdravljam u dvorovima naših 
vila umjetnica, čim ih se manje pojavilo ovo zadnje doba. 


. Uzrok tomu stoji što u praktičkom smjeru našega vremena, . 


koje više traži ozbiljna znanja negoli zabavne slasti; što pako 
u tom što se mladež, koja se najrađe diže na pjesnička krila, 
ona nekim našim učevnim zavodima slabo ili nikako ne vježba 
u toj umjetnosti; pa čemu nije tko u mladosti zametnuo klice, 


ono mu se ne da početi u muževnoj dobi, koja više tvori negoli . 


se pripravlja. — Tako bi se moglo dogoditi da bismo se na- 
jedanput našli bez pjesnika, kadrih zamijeniti slavne nam 
dobnije temenjake, a to bi bilo vječna šteta za pjesničku zem- 
lju našu. 

: Tko bi od mlada pjesnika, iznosećega na vidjelo svoj pr- 
venac, zahtijevao potpunu savršenost, tražio bi u duhu mli- 
jeka, jer krila treba da dobro ponarastu prije negoli se poleti 
nebu pod oblake. Zato se i mi primamo ovih prvenaca kano 
pokusa od kojih bi se s vremenom mogla razviti potpuna sa- 
vršenost. — Oba ta pjesnika spadaju u školu koja nastoji ne 
samo što će nego i kako će što izreći. Oba se odlikuju gorućom 

ljubavlju naroda svoga, dosta jakom maštom, jen o 
noga jezika i vještim tvorenjem stihova, ter je vidjeti a su 
prigrlili one misli koje su u ovom časopisu razvijene a 
šem stihotvorstvu, pa već sada stoje na tolikoj visini : oje 
se nisu mogli popeti neki dobniji pjesnici naši. Ali da za- 
i osebice, i 
M oeatović nas je nadario dvjema pripovijestima, Zulej- 
mom i Hajdukovanjem, i lijepim brojem ljubavno-domorodnih 
pjesama. Mladić ovaj ima mnogo pjesničkog dara, et im de 
na više mjesta upravo začudio bujnoj mu mašti, nježnosti i 
krepkoći. Istina, da ima u njem dosta tragova dorervrjetnoj 
jama iz starijih naših pjesnika, što se osobito vidi u Hajdu Z 
vanju, skrojenu glede glavnih misli po. »Čengić-agi«; ali 
pjesnik ih je umio tako posvojiti da se čine rođene sestrice 
onim mislima koje su se očevidno u njem porodile. Mlađu ja 
pjesniku ne može zamjeriti, pače mu se može i aru a 
se ugleda u koga uzornika, koga će tako nasljedovati a aa 
nj samostalno stupa. Ta i drugi naši pjesnici bili su od a 
odsjev što Dubrovčana, što narodne pjesme, dok se nisu vlas- 
titom snagom digli nad iste uzore svoje. U tom smjeru s pled 
nego pohvalno spomenuti marljivost kojom mi je pjesnik po- 
svojio ljepše slike i izraze ne samo narodnih pjesama > . 
drugih umjetnih pjesnika. Deseterac pako junački, osim nekih 
iznimaka, tako je on vješto i blagoglasno udesio da se već 
sada ugodno čita. Neće proći mnogo vremena, pa će se posve 
priznati da se sva, ma kako duga pjesma, dade sastaviti va- 
ljanijim stihovima nego što su neki od naših narodnih pje- 
sama. | a. 
Ali s druge strane treba priznati da naš pjesnik mora još 
mnogo učiti prije nego se bude mogao prozvati pravim pjes- 
nikom. Među pripravnim znanostima neka mu bude preporu- 
čeno čovjekoslovlje, osobito pako dušoslovlje, bez koga sa um- 
jetni pjesnik niti pomisliti ne da; jer proti toj znanos 
u njegovim pjesmotvorima dosta pogrešaka. Tako na P : 
Zulejma, od poroda u kuli zatvorena, ne vidjevši još nika 
muške glave, tako govori o ljubavi kanda je sred Pariza ro- - 
đena i othranjena. Tu ona namah znade da ima na svijetu i 
muškaraca, od kojih joj jedan pod prozorima pjeva, kojemu 

treba ne samo smjesta hrliti u zagrljaje već ga i prva nago- 
varati na otmicu. Isto tako, kad se sastane dvoje ljubavnika, 
ženska prva traži cjelov i draganje, mjesto da ga odbijajući 
stidno prima. Ta valjda se znade da je čednost prirođena ženi, 
koja samo u iskvarenom vijeku, kano što je možda naš današ- 
nji, navaljuje. Pjesnik ne smije nikad samo kopirati života, 
već ga mora plemeniti, ter se marljivo uklanjati svim poja- 
vima čovječjoj naravi protivnima, osobito pako nepristojnima 
ma koliko oni vladali u životu naroda svakako pokvarena u- 
kusa. — Isto je tako pogrešno kad hajduci u šumi, spremajući 
se da udare na četu Turaka, počmu pjevati ljubavne pjesme, 
pa se među njima kano s neba i žene stvore. Među većim po- 
greškama spominjem u »Hajdukovanju« onu, gdje je otac Ra- 
doslav od Turaka utekao u špilju, pa se najedanput kašnje 
našao kod svog sina u šumi; jer pjesnik mora svaki svoj i 
najmanji čin obrazložiti i s drugima ga jasno spojiti, da se 
ne čini kao Deus ex machina, kakva pjesnička umijeća ne 
valjaju više danas. 

Ali najviše zamjeravam pjesniku što je u opisivanju lju- 
bavi prenježan, pače razbludan. Nije zadovoljan da se dvoje 
grli i cjeluje, već se moraju i za grudi, dojke ili sise dirati; pa 
na takvo draganje mora žena izazivati i u svakoj ga zgodi 
spominjati; njemu nije dosta da se djevojka grudi prozirnom 
koprenom pokrivene pokaže na prozoru, već mora ona kop- 
rena posve pasti da se svijetu pokaže, mjesto krasote, pros- 
tota i grdoba; po njem se ne rone samo suze niz lice već i pa- 
daju u žlijeb među dojke. Takve se slike protive pravomu 
Pojmu krasote, koja mora biti čedna, stidna, moralna. Ženske 
dražesti onda zaslužuju to ime, dok se izdaleka, kroz maglu 
tek naziru; na dlanu postaju predmetom ranarskih operacija, 
lišenih krasote, dražesti, pjesništva. Takve prizore osuđuje 
svagdanji ukusniji život, kamoli ga neće pjesništvo, stojeće 
nad njim plamenećom snagom svojom. Stoga upravljam go- 
ruću prošnju na mlade nam pjesnike neka ne oskvrnjuju do- 
sadanjega djevičanstva knjige naše, osvjedočeni budući da će 
ona biti tim izvrsnija što bude uz temeljitost moralnija. Zato 
ih sjećam da riječi sise, dojke, koje i drugi neke pjesnici, po- 
vodeći se za prostaštvom narodne pjesme upotrebljavaju, ne 


120 





; 
. h 
k 
d 
# 
& 


nio kae M 


mogu nikad biti estetične, ter ih se valja tim više kloniti što 
za istu stvar imademo riječi: prsa, grudi, njedra, posvećene 
porabom svih ukusnih pjesnika naših. 

Tomić nam je u Ljeljinkama razgalio svoje srce, grleći 
vjerenicu kano ljepoticu i kano rodoljupku, pak u tom je po- 
godio pravu žicu. Mašta je toga pjesnika mirnija negoli prvo- 
ga, ali je i urednija, prikladna da čovjeka blago razigrava; 
radnja mu je samostalnija, ali ne tako mnogostrana; misli su 
u nekim pjesmama, osobito koje je kašnje ispjevao, uzvišene, 
dočim su u starijim, pjevanima u premladoj dobi, navedene, 
kadšto manje vrijedne za pjesmu; tehnika njegovih pjesama 
već se sada odlikuje tolikom vrsnoćom u svakom obziru da se 
od njega, ako ustraje na putu učenja i vježbanja, imamo na- 
dati mirnijim doduše, ali vrlim plodovima. Pjesme: Što je cje- 
lov? Slavonac braći, a osobito Nevjera, pa možda još koja, tako 
su već sada valjane da bi se njima mogao i ovjenčan pjesnik 
ponositi. 

Nego s druge strane treba i to reći da i ovaj mladić od- 
više grli, cjeluje i s grudima se vjerenice srašćuje, ter mu pjes- 
me gube ono djevičanstvo kojim se obično mlad pjesnik raz- 
blažuje. Odlučno mu pako kano neestetičnu i nepsihologičnu 
osuđujemo pjesmu: Razlike, gdje izrijekom kaže da zaručnica 
njegova tako navaljuje na nj tražeći cjelova i grljenja da on 
već ne može da smaže; kano što ne bih htio više doživjeti da 
Tomić sagradi još koju pjesmu na tako prostom nepjesničkom 
motivu kano što je na str. 132 učinio o kurjem oku. Ali ovi 
nedostaci nimalo ne smetaju da ne očitujemo svoju pravu 
radost s njegovih Ljeljinaka. 

Potanje ocjenjivanje ovih pjesmotvora spada u potanju 
kritiku, na koju će se tko drugi dati; ja se zadovoljujem s o- 
vim glavnim opaskama kojima, ako su temeljite, 'želim po- 
taknuti pozornost nekih naših pjesnika na neke im nedostat- 
ke, i uopće naznačiti smjer kojim bi imalo udarati naše pje- 
sništvo. Iz ovih i drugih nekih pjesničkih djela uviđam da 
nekim pjesnicima fali takozvana invencija ili izum, po kojem 
se od malih zametaka znadu stvoriti veće cijelosti, na koje se 
oni ne mogu nikako odvažiti; da im manjka znanje pomoć- 
nih znanosti, kano psihologije, estetike, povijesti i poetike, ter 

pjevaju kadšto u slavu božju, samo da se napiše i izda knji- 
žica; nekim, što je najžalosnije, oskudijeva znanje jezika, 
koji još sada njima vlada mjesto da ga oni sasvim podvrg- 
nu svojoj moći. Ako se ovi nedostaci dokinu marljivim uče- 
njem, onda će mašta, kojom smo dosta nadareni, pomoću sli- 
kovnoga i posve pjesničkoga nam jezika, u društvu ukusa, 
uglađivana čitanjem i učenjem pjesmotvora od prosvijeće- 
nih naroda, skoro stvoriti djela kojima ćemo se zbilja po- 
nositi. 





BJANKO JURKOVI 

MOJA O KAZALIŠTU 


»Ridiculum acri 
Fortius et melius magnas plerumque secat res.« 


Horat. 





Iskreno ispovijedam da sam malo članaka u ovom listu 
čitao s tolikim zadovoljstvom kakono »Školske ulomke« od g. 
Gj. R. Ja u njih nalazim toliko praktične mudrosti, toliko sku- 
pocjena iskustva, toliku jedrinu misli, združenu sa krepkim, 
predmeta dostojnim, izbranim izrazom, da moram upravo g. 
spisatelju čestitati na sretnom izboru predmeta, a još više na 
valjanom izvedenju svoga zadatka. Članci njegovi imadu bi- 
ljeg duboka osvjedočenja o stvari o kojoj raspravlja; u njima 
se vidi hvalevrijedna revnost čestita učitelja i prijatelja pro- 
svjete narodne; vidi se postojan trud kojim se o tom pred- 
metu bavio, no vidi se napokon i lijepi plod kojim mu je trud 
njegov urodio. I ne čestitam toliko njemu, koji je to napisao, 
koliko onim koji su ga valjano čitali; a žalim svakoga, osobi- 
to učitelja, koji ne imade prilike ili ne htjede da ga prouči. 
Ono nije toliko gradivo za neposrednu porabu, koliko gradivo 
za doživotno razmišljanje koje misao ne sapinje, nego je na- 
plođuje: lijepo sjeme u svaku dušu srodne vrline. I zato sam 
ja članke one s osobitom pozornošću čitao i njima se nasla- 
đivao, te ostavljajući drugima ostalo, što je u njim lijepo i 
istinito rečeno, da to dalje ispredaju i razglabaju, ja sam evo 
uhvatio iz posljednjega (31) broja »Nevena« onu misao o ko- 
risti i shodnosti čitanja šaljivih spisa sa moralnim postavom, 
kao sredstvu pouke za mladež koja čita i hoću da nešto malo 
progovorim o njenoj uporabi, bez posebnoga obzira na ško- 
lu, u prostranijem krugu društvenog života, te velike, brit- 


125 


kim trnjem obasute i prebujnim korovom obrasle velike ško- 
le u kojoj smo svi đaci i učitelji, gdje je najveća sloboda u- 
čenja i naučanja, samo s tom žalosnom razlikom da je ovdje 
od dobrih đaka, a rđavih učitelja sve zlo proizašlo. 

Za Kažalište je već toliko puta rečeno: što je i koju ko- 
rist imade, da mi o tome ne treba ni riječi. Nego što mi se u 
tom poslu malo smiješno čini, jest to: da se kod nas piše i 
govori kakvi bi imali biti igraoci našega predstavljališta, ka- 
kvo bi imalo biti kazalište samo itd. a ne pita se: eda li mi 
odista imademo kakvo kazalište, kakve igraoce itd. Ja sam 
to jošte lani pomislio kada sam u ovom listu čitao članak g. 
Lj. V., a i sada evo moram da mislim, jer se i sam u tom 
protislovlju nalazim. Ja bih rekao da mi (pravo govoreći) niti 
imađemo narodnoga kazališta (osim ako je zgrada sve što se 
hoće), niti narodnih igralica; a hoćemo li ih kada imati, o tome 
se radi. Što se tiče igralaca, to je pitanje koje se neće samim 
perom riješiti; tud će se htjeti više negoli malo crnila i ne- 
što dobre volje. Taj čvor ja ostavljam drugima, a ja ću o dru- 
gom gdje je malo lašnje govoriti i gdje samo govoriti nije 
kapom vjetar po zraku tjerati. Daklem o kazalištu. Gdje je 
malo novaca, kao što je kod nas, tud je zgrada, dok je nema, 
stvar prva; a kada se imade, onda je stvar posljednja. Zgra- 
du imadđemo. Dakle meni je govoriti o onom čime se zgrada 
imade oživjeti. 

Prvo je pitanje: možemo li mi imati narodnu dramu? Pi- 
tanje veliko, ali sreća po nas, te mislim da je ubrzo riješeno. 
Ako kod velikih dramatika ostalih naroda odbijemo one što 
su uzimali iz tuđe, osobito stare, grčke i rimske povjesnice, 
zatim ono što su sami izumljivali, a ono će i nama jamačno 
u riznici naše dosta slavne prošlosti ostati toliko blaga, koliko 
ga imadoše oni, samo ako se nađe tko da ga htjedne i umije 
povaditi. Tud mislim tragediju. Naša, prem siromašna i teško 
opustjela povjesnica, zabilježila je opet nekoliko muževa, ne- 
koliko zgoda, u kojima će tvoran duh i vješta ruka naći do- 
voljno gradiva za tragične komade. Mi smo uopće bogati na 
tragičkim momentima i ne treba nam ih hvatati po zraku; 


imamo ih u povjesnici. Ako je nekoliko redaka Tacitove Ger- 


manije bilo dovoljno vještomu piscu poznatoga njemačkoga 


126 





komada »D. Fechter von Ravenna«, ako je naš D. Demeter 
mogao istjerati iz slaba sjemena podobro jalova izvješća Po- 
libijeva o starim Ilirima, zalijevajući gojenče svoga duha plo- 
donosnom rosicom pomnje i truda, svoju »Teutu«, i drugi dru- 
ge slavne komade, zašto da se ne bi iz onako bujnih zatrodaka, 
iz onako velikih zametaka, kao što ih imade u našoj povje- 
snici, mogle roditi drame, slavne kao Shakespeareovi: Rikar- 
do, Hamlet, Julio Cesar, Koriolan itd. I imade kod nas ljudi 
koji na tom majdanu kopaju. Meni su dosada poznate tri dra- 
me iz naše povjesnice, sve tri davno gotove, ali ni jedna ne 
štampana! da li srećom ili nesrećom? — Dvojim veoma. Je- 
dno ću samo reći, da je to posao o komu prije valja mnogo 
misliti, pa onda raditi. 

A šta ćemo za komediju? E, za nju nam je lako! 

Drugo je pitanje: šta bi za nas ovakve kakvi smo i kako 
stojimo bilo probitačnije, ili da se više radi — oko tragedije 
ili oko komedije? Tragedija je istina uzvišenija vrst drame, 
i svatko hoće da bude veći u većem i plemenitijem radu; 


»Rebus in excelsis decus est et gloria maior«; 


no valja i to reći da će u toj struci za sada još slabo tko 
ubrati lovorovih vijenaca. Tu se hoće cio život, te i taj pun 
duboke svestrane nauke; a ja znadem kod nas tvornica gdje 
niču drame kao gljive u šumi iza kiše. Pa onda, recimo, da bi 
i bilo kod nas ljudi sposobnih za tu struku spisateljstva, 
valja da pobliže ispitujemo korist kojoj se od tragedije, ka- 
kvim je pravcem danas uopće udarila, imađemo nadati? 
Takvoj drami, kada bi se po današnjem kroju i najvještije 
napisala, ako bi bila historična, ostala bi gola historička vri- 
jednost, a kazališne vrijednosti, koliko ja stvar poimam, ne 
bi imala velike. Zašto? Ono pravilo što ga postavi Horac u 
svojoj zlata vrijednoj poslanici na Pisone:, 


»Ficta voluptatis causa sint prozima veris, 
Ne quodcunque volet poscat sibi fabula credi« 


slabo se pazi, osobito u novijoj dramatici. Sa riječju »ficta« 
ne označuje se samo jezgra drame, koja kao historična može 
biti istinita, nego također čin iliti izvedenje njeno. Vara se 


' 

svaki koji misli da će kojekakvom varkom (Flitter), to jest 
onim što nije prirodno zaslijepiti i zavarati srce ljudsko. 
Začas može; ali što je začas, to začas i vrijedi; 


»Format enim natura prius nos intus od omnem 
đ 
Fortunarum habitum«; 


a koliko puta se nađe u novijim dramama, osobito u tragedi- 
jama, gdje sve kipi od same sentimentalnosti, takvih si- 
tuacija, koje su psihologično posve neistinite i nimalo se ne 
podudaraju sa prirodnim načinom kojim čuvstva u nama 
postaju ili se izražavaju. Koliko puta npr. dolazi da umi- 
rući junak tragedije prije svoje smrti sred najljućih boli drži 
najumjetnije govore; gdje je spisatelj rabio svu svoju reto- 
ričku vještinu da ih iskiti što više može. Tad ljudi koji umiru 
i već mač u grudima osjećaju mudruju i prosipaju kojekakve 
cvjetaste fraze, govore kojekakve besposlice, kao da se to 
imade kada na času samrtnome. Takovo krivo slikanje čuv- 
stva čovječjih ne može imati nikakva postojana učinka; 
pače, ako se pretjera, može i da posve protivno ispadne; 
»Si dicentis erunt fortunis absona dicta, 


Romani tollent equites peditesque cachinnum.« 
Horat. 


I recimo da se kod nas pedites (Gallerie) ne bi smijali, nego 
bi možda, osobito slabije ženske, začas suze točile, kao što to 
često biva; no da li se za ove pišu drame, i je li to njihova 
svrha da izvabe iz razbluđenih srdaca po koju suzu na oči, 
koje se još i ne osuše, a već se zaborave? Razumni ljudi koji 
znadu što je kazalište zahtijevaju više od te toliko slavljene 
škole života. Glavni dakle uzrok što tragedije današnjeg vre- 
mena tako slabo uspijevaju, jest njihova nenaravnost, ono 
prekoredno apstrahiranje od istine, od života. Dočim naši ju- 
naci svi umiru kao pretjerani stoici, vapije nesretni Edip So- 
foklov u svojoj prevelikoj tuzi neprestano: 

loš, iob, io, ot uo, oč uo 

(jao, jao, jao; jao memi, jao meni), 

a Filoklet u svojim jadima ne znade ništa da rekne, već sve 
jednako vapije: 


de, da, — te opet — da, da 

(joj, joj — te opet —: joj, joj). P 
Tako se trpi, tako se umire, a ne s kojekakvim deklamacijama. 
Komu nije već dodijalo u našim tragedijama ono neprestano 
razlijevanje čuvstva u kojima mora da se svaka misao utopi: 
ono neprestano umiranje, kao od besposlice; one stereotipne 
ljubezne intrige, bez kojih naša nijedna drama nije i u ko- 
jima je toliko malo istine da se čovjek tuzi u oči mora smi- 
jati, a od premnoga škakljicanja otupiti. 

Ali će reći tkogod: dakle smo mi ti, koji imademo dramu 
reformirati? Ne velim ja da se drami spoljašnji lik mijenja | 
i da se zato nova pravila ustanovljuje; da se od današnje 
forme, koja u vremenu i okolnostima našega današnjega ži- 
vota svoj osnov imade, vraćamo na staru formu grčkih tra- 
gedija. Da je ova za naše okolnosti neshodna, to su pokazali 
pokusi što su učinjeni u Njemačkoj sa predstavljanjem starih 
grčkih tragika. I što je krivo, npr., da se Racineovi komadi 
onako teško predstavljaju, negoli stara forma koju im je dao: 
dugački dijalog i korovi? Spoljašnji dakle lik, kao što je raz- 
djeljenje u čine i prizore, zatim osoblje, dijalog i sva ekono- 
mija drame jesu okovi kojih se danas riješiti ne možemo, i 
ako bi se našao koji tako oporan duh, te bi se htio otresti tih 
okova, taj bi imao postarati se ujedno da se za nj sagrade 
posebna predstavljališta i da steče posebno općinstvo. Ja go- 
vorim samo o gradivu. I prvo, što se po mome mnijenju hoće 
da tragedija djeluje onim uspjehom koji odgovara pravoj 
svrsi dramatičnih predstavljanja, jest da se drama specijali- 
zira, to jest da se osnuje kod nas dramatika narodna. Za tra- 
gedije da se uzima gradivo iz naše povjesnice i života narod- 
noga, drugo, da čin drame odgovara prirodi čovječjoj uopće, 
napose pako našim osebnim nazorima. 

To što rekoh za volju tragediji, rekoh znajući potpuno 
ovažiti njenu vrijednost i prednost pred ostalim vrstama 
drame i želeći iskreno da se i kod nas njeguje, ali onako kao 

što bi se mogla i imala; a oni da se ne rugaju božanstvenoj 
umjetnosti, štono misle da je tragediju napisati doe komad 
hljeba izjesti. 

A sada dolazim na komediju. 

Ponajprije velim da ni  xouočia nije komedija. Mnogi 
ljudi misle, a i ja sam njegda mislio, da nije na svijetu la- 
šnjega posla nego lakrdisati, I to je istina; lakrdisati neslano 
i bez ikakve koristi i svrhe. No ja u komediji nalazim, po- 
tanje stvar razmatrajući, istu muku koju u tragediji. I čime 
se na posljetku razlikuje jedna od druge? Time što se o istoj 
svrsi radi na dva različita načina: u tragediji pozitivnim, a u 
komediji negativnim načinom. I ne reče uzalud prvi vještak 
stare grčke komedije: . 


nopočiav čisavmažlav stvar yalenorarov čoyov drdvrov 


Ako to reče on koji je umjetnost istjerao na vrhunac sa- 
vršenosti, šta valja da mislimo mi svi drugi, učenici njegovi? 


I nije šala; valja tud potanko i temeljito poznavati život i 


ljude, ne samo ljude kao ljude nego sa svim različnostima 
stališa, spola, ćudi; sve i najmanje zakutke srca čovječjega; 
sve strasti koje njime kreću, svu prirodu čovjeka, po tom 
valja znati onaj pretanani način kojim se najbolje može 
istina reći ljudima, štono se veli u brk, da se s jedne strane 
nitko ne uvrijedi, ne razjari, a s druge da se nitko na zlo 
mjesto na dobro ne navrati. Komedija imade u svemu svoje 
granice; ako si daleko od njih, slab si, ako si ih prešao — pre- 
jak si — to jest opet slab, i gore od toga. Jezik valja znati 
savršeno; jer tud nije svejedno ta rekao ovako, ta onako. Više 
puta je u izrazu sva snaga dosjetke. Drugo je koljem umla- 
titi, a drugo strelicom u srce pogoditi. Jalov izraz gubi se 


bez da ikoga pogađa. No ta britkost izraza ne smije da se 


provrgne u prostačinu; jer ako je prostačina samo prostačina, 
vrijeđa dobar, uglađeni ukus; a ako je k tomu moralno — 
pogana, a ona i grijeh plodi. To sve i još mnogo koješta, jedno 
s drugim jest mučan zadatak za spisatelja komičkih igara, 
ako će da budu ono što biti imadu. Ali je opet mnogo lašnje 
s komedijom stoga što je bliža životu i što se osniva na isku- 
stvu svagdanjemu; samo se toga valja vjerno držati. 

Drugo, što tvrdim, jest da bi se, ostavljajući tragediji 
njenu nepobitnu vrijednost, s komedijom mnogo više kod nas 
moglo opraviti. Mi ne treba da naše općinstvo pretjeranom 
sentimentalnošću tragedije mazimo; tud su učinili sve što 
se može tužni novi franceski romani, novele, a i novija tra- 
gedija. Mi treba da ta čuvstva sa stranputica trijeznim nau- 
kom na pravi put izvodimo i od prekomjernosti na pravu 
mjeru dotjeramo: riječju, ne da a defectu, nego ab excessu 
liječimo. I osim drugih nebrojenih mana našega današnjega 
života, i sama ta bolest pruža upravo najobilnije gradivo za 
komediju. Time je ujedno riješeno pitanje da li mi možemo 
imati našu, neću reći narodnu, nego domaću komediju, kao 
što je gore riješeno za tragediju. G. Gj. R. sve je to uzeo pod 
imenom satiričkih spisa. Prosto bilo svakomu pisati i satire u 


'strogom smislu no mi smo toga mnijenja da živa riječ uvijek 


više valja negoli mrtvo slovo. Gdje opstoje kazališta, tamo je 
suvišna pisana satira, ona je rimski proizvod, jer tamo se 
kazališni živalj kasno razvio i nikada se pravo ne udomio. 
Mršava rimska muza hranila se od mrvoljica pretile grčke 
muze. Kod Grka ne nalazimo satire, ako nećemo u tu struku 
uzeti jambično pjesništvo Arhilohovo i Hiponaksovo, spise 
Lukijanove itd. No u samoj stvari nema nikakve razlike. 
Svrha je ista: korba ljudskih mana, u osebnom i javnom ži- 
votu, da se svijet popravi. I obje se jednom hranom pitaju: 
manama ljudskim svake vrsti (otuda i ime satura=satura 
lanx = potpourri = svašta po nešta), a rađaju negativnim na- 
činom krepost. Eto ti lijepe žetve kod nas! Javni život danas 
ne spada na kazalište; zato se drugi brinu bolje i uspješnije 
negoli kazalište. I privatnoga života manama imade postavlje- 
nih stražara i liječnika, no moć njihova nije dovoljna; osku- 
dijeva im sila pozitivna zakona, nema primoranja. Vlada 
crkve i škole jest vlada moralna; njima se pridružuje čestito 
kazalište; čestito, velim, jer ja ne mogu inače uzeti na se da 
crkvu stavim uporedo sa kazalištem. Tu, dakle, gdje sile nema 
nadomješta nju jedino shodan način u komu je moralno pri- 
moranje. A da sada uzmemo razgledati šta bi se danas sve 
kod nas imalo koriti! Naš današnji društveni život imade sto 
lica, i to sve gubavih lica! kod starih je on bio mnogo jedno- 

bismo malo danas od njih imali i što aan imali, bilo bi s ma- 
lom razlikom sve jedno te jedno. Uzmimo npr. Terencija i 
Plauta komedije. Šta tu nalazimo? Škrce, lukave i hitre u 
. svemu robove, bludnice i još nekoliko karaktera koji bi se 
upravo mogli pobrojiti. A glavno je to da osobito u grčkom 
životu imade ženska slabo znamenovanje, dočim kod nas bez 
nje nema ni dobra ni zla. A gdje su drugi hranitelji pokvare- 
nosti, za koje oni niti znali nisu, a život je naš od njih sa 
sviju strana opsjednut? Da ustane kod nas koji Lucil, Horac, 
Persij, Juvenal, Aristofan, Terenc itd., zar ne bi i on mogao 
opisati o grđenju jezika, koji ubogi nigdje nije toga patio što 
kod nas (Lucil. Sat. V); o babilonskom metežu u pravopisu 
(Lucil. Sat. IX); o rđavim pjesnicima (Sat. X); o pokondi- 
renim tikvama (Horat. Sat. VII); o kvarenju jezika (Sat. XII); 
o nadri-naučenicima (Pers. Sat. I); o hinjenoj pobožnosti 
(Sat. II); o gizdi (Sat. III); pa gdje su naši novi grijesi!!! 

Reći će tkogod kako je moguće da čovjek koreći nauča? 
Ta svatko se od zaušnica brani i kako neće od grdnje? Ja 
sam ne znam kako je to, ali evo jest i bilo je od nekad. 
Aristofan se s4m s&4mcat bacao na vas puk atenski i vladu 
njegovu neprestano kalom sopstvene pakosti njihove, tako da 
se čovjek čuditi mora kako je mogao silni demagog .Kleon 
podnijeti one grdnje što pjesnik metnu na njega po onom 


kobasičaru u komadu »Vitezi«, htjevši ga omraziti puku i, 


mjesto da ovomu u to ime laska, grdi i njega da je grozota 
'samo čitati a kamoli nije bila slušati; pa mjesto da ga pro- 
gnaju, da ga traže, oni ga jednim vijencem za drugim vjen- 
. čaju! Pa orida je još bio taj običaj da se nije nikomu izdaleka 
natirao hren pod nos, nego bi mu se reklo u brk i poimejce. 


Kako ćemo to razjasniti? Evo ovako. Čovjek, kada je 
kriv, uvijek je rad imati sukrivca, i kada se tko kori, odmah 
mu je lašnje, dohvati li šibika ukora i drugoga s njime. 
Tako slušateljstvo u kazalištu slušajući gdje se opća mana 
kakva rešeta i ukorava, svaki znade je li mu pčelac za klo- 
bukom — jedan drugoga pogleda pa pomisli u sebi: nisam 
ja sam, i ovih se tiče, — i tako se jedan drugomu smiju, i ako 
nisu sasvime ljudi opaki, opet se krene u njima svijest i pri- 

znat će manu svoju; a od priznanja do poprave imade samo 
jedan korak. I tako komedija djeluje šaleći se i u šali šiba- 
jući. Slatka je, puna je meda — dobre volje, ali imade i žalac, 
preoštar žalac! 

Najveći posao ostaje na svaki način piscu komedije. Ako 
je on čovjek, učinit će sto ljudi za jednu večer, 

Osim toga svega opazio sam, i ne samo ja, nego i drugi 
ljudi, da svijet naš ljubi veoma tu vrst pisanja i oprostit će 
tri puta prije istinu i tri puta radije poslušati kada mu se 
šaljivim načinom kaže, nego kada mu dođeš s doktrinerskom 
ozbiljnošću. 

Ja sam dakle toga mnijenja da, aka se imađe kod nas 


uopće raditi štogod za kazalište, a ono neka svaki koji na 


tom polju ushtije poslovati, ogleda prije svoje sile, pa ako , 
mu je dao bog veselu ćud, čisto srce, dosta pomnje i nauke, 
neka se lati obrađivati našu komediju, da vidimo neće li 
više opraviti: 


»tincta sanguine Lycambeo tela«. 
j : Horat. 


negoli tragičke 


»ampullae et sesquipedalia verba« 
Horat. 


Ja znam i takvih u nas, koji se bave komedijom iz ži- 
vota narodnjega; no neka dobro gledaju eda li su udarili 
pravim putem, da im ne bude trud uzalud. Bolje je ništa ne 
raditi negoli raditi rđavo. 


NAŠI KALENDARI 


Prošla godina, kao što je inače svim omahnula, urodila 
nam je tolikom množinom književnih proizvoda, da, ako i 
bude glada s nerodice, duhu hrane jamačno oskudijevati ne- 
će; dapače, kada već bude dosta praznih žitnica i pustih ko- 
mora, ležat će od ove bujne godine mnoga knjiga još ne- 
razrezana. 

Dakako da je veliko pitanje ne bi li bolje bilo da je 
urodila bjelica pšenica i loza vinova, da su se voćke okitile 
svojim plemenitim rodom, da su puniji hambari, podrumi i 
komore, nego što je obrodilo ovako polje duševne hrane — 
što su se napunile police knjižnične. 

Izobilje i oskudica stvari su relativne. Tko nema kokoši 
u loncu, mora se zadovoljiti kiselicom; kada nestane pšenice, 
dobra je i zob i sirak; a kada ni toga nema, dođe red i na 
hrastovu koru. Gdje se ne da uskinuti pitoma jabuka, dobra 
je i divljaka; mjesto grozda s trsa u vinogradu ubiraju se 
divlje vinjage po grmlju, slatke su i trnine i šipak. 

Tako će biti mhogomu s prošle tužne godine; no ne samo 
onomu tko je kruha gladan; no i onomu tko živi od duševne 
piće. Mnogi će već biti spao na hrastovu koru i šipak, a još 
će mnoga knjiga ostati nerazrezana. Uza oklizotine bit će se 
hraniti i oporim divljakama. Tko je pametan, štedjet će 
smoka i prislade za golemu lončinu suhoparna i nezačinjena 
variva. 

Mislim da me svatko razumije; pače bojim .se da me 
tko i odviše ne razumije. . 

Što se je kod nas prošle godine toliko napisalo i izdalo — 
stvar je neobična; da sve to valjano biti ne može, — stvar je 
naravna; no da je više kukolja negoli pšenice — stvar je dosta 
žalosna. 

Uzrok tomu ne znam da li ću pogoditi, ali ću ga ipak ka- 
zati. Ja nalazim da se kod nas većma izvrgao pojam o spi- 
sateljskom zvanju. Dopustit ćete mi da drugom prilikom o tom 
progovorim. napose. Kad Eneja htjede sići živ u pakao, va- 
ljade mu, po naputku prorokinje, poći u neku gustu šumu i u 
toj gustoj šumi potražiti na još gušćem stablu sakrivenu zlat- 
nu grančicu, te uskinuv je s njom dolje poći; jer to kraljica 
pakla zahtijeva da joj donese kao suum munus. Tim se hoće 
da kaže da je to posao mučan, i da ih je malo kojim je dano. 
Tako ja smatram i spisateljstvo, od kojega se kod nas evo 
hoće da načini nasred puta stojeća vrba, s koje je svakomu 
prosto uskinuti, te je Paladi, kao tobože njen dar, ponijeti. 
Zbilja bi željeti bilo da ljudi ne misle da je nekom naredbom | 
prošlih godina sloboda obrtništva protegnuta i na fabriciranje 


. knjiga. Ima ih, te misle da je umjeti pisati i spisateljem biti 


svejedno. Nu rekoh da ću o tom govoriti drugi put. Za sada 
samo uopće velim da mi se čini da je otud trgao na polju 
naše književnosti tolik korov da se onaj po gdjekoji cvijetak 
od njega već i ne vidi; i da se tu nikomu pomoći ne može, već 
da je došlo vrijeme te treba zaći motičicom i taj usjev bez 
milosti tamaniti, ako se opet kadgod želimo nahraniti slatka 
i zdrava kruha od pšenice, bez ovolike snijeti i kukolja. 

Prostor mi ne dopušta da pojedince ogledam svaku bilj- 
ku u tom našem vrtu. Uzeh za predmet ove svoje rasude 
jedino kalendare, i to u najširem smislu; jedno zato što je to. 
po mom mnijenju vrlo važna struka efemerne književnosti; a 
drugo, što će biti prilike tom prigodom progovoriti nekoliko 
riječi uopće o našoj beletristici. : 

Preda mnom leže dva kalendara, i to »Koledar za godinu 
od Isusova narođenja 1862, troškom Mije Krešića«, drugo: 
»Dragoljub, hrvatski kolendar za god. 1862«. 

Da našemu narodu stoje otvorena, kao nama književni- 
cima, tolika vrela pouke, nešto u domaćoj, a još više u 'ino- 
stranim književnostima: ja ne bih toliko govorio o važnosti 

. kalendara. No kod njih valja uvažiti: prvo, da su knjiga koju 
svatko tko čitati umije imati želi, da imati mora, te su tako 
po narodu rasprostranjeni većma negoli ikoja druga knjiga, 
pa da je od zlata; drugo, da su knjiga koja se kroz cijelu go- 
dinu i nehotice dan na dan u ruke uzima; treće, da prosti puk 
osim nje obično druge i nema. Kada se to sve na um uzme, 


ne znam da li bi se ikoje znanstveno djelo s tolikom pom- . 
njom i s tolikom obazretnošću pisati imalo, kao upravo ta: 


prividno neznatna knjiga. Velim prividno, jer sudeći po tom 
kakvi su nam naši kalendari, rekao bih da se to većini 
ljudi i zbilja priviđa. : 

Stoga dakle što je knjiga bi reći obligatna, te se i onaj 


koj' druge nikakve ni pogledati neće s njom sprijateljio, 


valjalo bi se prijateljima puka tom okolnošću mudro kori- 
stiti; i budući da opsegom već i cijene radi golema biti ne 


smije, valjalo bi paziti na svako slovo koje se u nju uvrsti, 


da bude plodonosnim zrncem, a ne ništetnom pljevom. 


Dakako da se pri uređivanju kalendara imađe gledati 
poglavito na to komu je namijenjen. Izdateljem ovogodišnjih 
kalendara valjalo bi se dakle bez iznimke ispričati da se 
opravdaju tim da 'ih nisu namijenili prostom puku; a reknu 
li«to, nisu se riješili prikora, jer ne shvatiše svoje najvažnije 
zadaće. Puk je temelj na kom nam je graditi, pa se na nj za- 
boravlja; za njega kalendar imade najveću važnost, pa drugi 
su njima obasuti, a on ostade praznih ruku. Tu se opet obi- 
stinilo ono što veli sveto pismo: »Tko ima, još će mu se dati; 
tko nema, uzet će mu se i ono što ima.« Jesu li pako ovi ka- 
lendari ili isključivo ili djeloma namijenjeni puku: to, da ne 
okrajam, velim ukratko, da su svoju svrhu posve promašili; 
i onda je žalosnije; jer umjeti, a ne htjeti: tud promijeni 
volju, pa opet može dobro biti; ali htjeti, a ne umjeti, tomu 
nema pomoći. - 

Ja sam nekom drugom prigodom rekao da narod od nas 
treba pouke, a da se on umije zabavljati i sam, i da nije spao 
na našu umjetnu kukavštinu u tom obziru. Nauke mu treba 
i suviše; a i drugi po iskustvu tvrde, da puk naš ljubi nauku, 
osobito kad mu se umije predložiti načinom uma i duha nje- 
govomu pristupnim. Zato bi sadržaj pučkim kalendarima imao 

biti bar. pretežnijim dijelom poučan, otprilike dobri i lijepo 
pisani povijesni članci kojima se budi svijest i ponos narodni, 
zatim praktično od suhoparna doktrinarstva prosto upućiva- 
nje u raznim strukama gospodarstva, da se duševnome na- 
pretku uhvati sigurniji temelj podignućem i materijalnoga 
blagostanja nad pukom. 

Prema tim zahtjevima mogao bi još najprije: zastupiti 
pučku knjigu te vrsti kalendar Krešićev. Odbivši »Smrtnu 
osvetu«, koja teško da bi imalo zadovoljila nepokvarenu 
ukusu našega naroda, zatim  »Strica Juru«, koj! je također 
biljka na tuđem zemljištu nikla i za presad nesposobna, ostalo 
bi prilično odgovaralo ukusu i praktičnim potrebama puka. 
Kao građansko-poslovni kalendar može po svom podnijeti; 
i ako se u tom pravcu još ponešto popravi, bit će nam svake 
godine dobro došao! Što je g. izdatelj namjeravao onim uvr- 
štenjem pjesama iz raznih — da, svih slavjanskih narječja, 
ja upravo ne znadem. Ako je ono što ja slutim, i osim čega 
se drugo lako ni pomisliti ne može, to mi se čini da imade 
praktičnijih težnja, oko kojih nam oživotvorenje najprije na- 
stojati valja. Naša zadaća mora prije svega da bude svestran 
razvitak svoje narodne individualnosti; slavjanska uzajem- 
nost mora se prije obistiniti kod nas samih u nekim užim i 
posve naravskim granicama. To g. izdatelj vrlo dobro znade. 


»Dragoljub« je više onim što se obično almanahom na- 
ziva negoli kalendarom; ili da pravije reknem, nije ni jedno 
ni drugo. To se tiče forme; a glede sadržaja mogu u kru- 
gove rasude poteći odmah i »Ladu«, koja je prvi almanah 
bar po formi. Sravnivši jedno s drugim, dajem glede sadržaja 
svakako prvenstvo »Dragoljubu«. U njem imadu dva, tri 
članka, za koje je šteta što su se našla u ovakvu. društvu. 
Tud mislim osobito »Noć grobarovu« i krasni opis »Zagre- 
bačke gore«. »Lada« iskreno govoreći teško da će koga zani- 
jeti golim imenom, kada joj odgaliv koprenicu pogleda u lice. 
Na njoj, budući boginjom ljepote, valjalo bi da je sve bar 
lijepo. I na to se inače gleda kod knjiga te ruke: da im bude 
osim uresna spoljašnjega lica i sadržaju odorica što ukusnija; 
da miriše cvijećem, ako će biti i bez osobita ploda. No ovdje 
nema niti jednoga niti drugoga. Uopće uzamši opet obje te 

knjige pod jedan sud, uvjeravamo vas da, ako u svemu na- 
predujemo, a ono nam se u beletristici baš ne da te ne da. 
Dapače, još ću više reći da su stariji proizvodi te struke do- 
brodošlom oporavom iza ovih mizerija novijeg vremena, nad 
kojima bi čovjek upravo morao zdvojiti. Zdvojiti velim, jer 
kada pomislim da su to jedini vruci iz kojih bi po koja lijepa 


ručica katkada zagrabiti htjela, a uza to promotrim svestrano “ 


barbarstvo koje je u toj struci književnosti zavladalo, bojim 
se da nam ona neće još za dugo biti sredstvom za pribli- 
ženje i izmirenje između obih spolova, nego će drugi spol još 
većma odbiti od narodne knjige. A kako neće, kada me odo- 
nud, gdje sam cvijet ubrati rad, kopriva ofuri; ili ako gdje 
sam rad zahititi bistre vode, izvadim kala i mulja, Naše lje- 
poslovno knjištvo postalo je mjesto đulistana, u kom da ruže 
cvatu i slavuji biljišu, smradnom močvarom, u kojoj haluga 
raste i žabe se legu. To polje, pridržano ljudima bistra duha, 
prosvjećena uma i uglađena ukusa, postalo je od nekog vre- 
mena vježbalištem nezvanika bez dovoljna znanja, a upravo 


nikakva ukusa. Zar ti ljudi misle da je .novelistika puka > 
besposlica? Ona je u prozi, što drama u pjesništvu. Hoće se. 


znanja, hoće se iskustva, hoće se žive razmnive i dubokih 
psihologičkih studija, tko na tom polju uspjeti želi. A što da 
reknem o jeziku? Ta to je zlatni ključ kojim se otvaraju 
vrata vodeća u srca ljudska. 

To je ozbiljna strana tih, kakono ih mnogi smatraju, li- 
terarnih igračka. Namjesto da zadaću ljeposlovna pisca s nje 
proučavaju, olakšali su sebi posao neki književni parveniji, te 
se nasloniše na profruštane literature nekih inostranih naroda, 
te mjesto da učenjem i vježbanjem narodnu, našemu duhu i 

“životu odgovarajuću novelistiku stvoriti nastoje, pokupiše ko- 
jekuda otrovne mrvoljice otpavše od tuđih orgija, te njima 
truju i ovo još zdrava duha našega naroda. Zar smo mi na to 
spali da ližemo ono što su drugi — budi mi prosto reći — 
iz svoga pokvarena želuca povratili? O tom bi se još puno 
kazati moglo; ali za sada neka je uopće dosta. 

Mi vičemo na iskvarenu njemačku i francesku beletristiku, 
te svoje ljepotice neprestanom vikom odvraćamo od tih pro- 
izvoda propala ukusa, zabludjele razmnive i izopačena života; 

no ja pitam kakva je razlika između najgore njemačke lju- 
bovne povijesti i naših nekih u novije doba postavših tako 
zvanih novela; osim što su tamo nosioci čina razni kommer- 
cienrathi, husarenmajori itd., kojima je već Schiller prigo- 
varao; a kod nas drugi ljudi, do kojih je naposljetku malo 
stalo; i što tamo takve kukavštine pišu emancipirane žene, 
zaljubljeni akcesiste i aktuari, često i trgovački commisi, a 
kod nas nezreli i neiskusni poletari i prčeviti zaljubljenici. 

Vičemo na polagano pero Paul de Kocka, a može li ikoja 
poštena ženska glava pročitati u pripovijeci »22. svibnja«, 
strana 4, i u pripovijeci »Ljubav do groba« stranu 73, da ne 
porumeni, da joj se ne zgnusi? z 

Vičemo na pariške tajne Eugena Suea, a nisu li u prvoj 
pripovijeci neki značaji karikature, vrijedne svojom grdobom 
takmiti se sa Surimanom i sličnim značajima one kužne lokve 
zločinstva? Kakvi je značaj Savkin otac u gorepomenutoj 
pripovijeci »Ljubav do groba«. Ono je zvijere, a ne čovjek, 
a kamoli otac. i 

Jedina sreća što kod nas takve hudobe ne imadu kano 
tamo privlačive moći Sirena. Kod Nijemaca i Franceza rabe 
se u takvim spisima sva moguća sredstva stilistike, te se 
otrov pruža u lijepu namamljivu zavitku; hvala bogu, toga kod 
nas evo nema. Tko je i počeo, teško da je išto dočitao, osim 
znalična književnika i ustrpljiva recenzenta, kojega je zapala 
nesretna zadaća da o njima sud izreći mora. —, ć 
' To isto valja i glede osnutka pripovijesti i motivacije po- 
jedinih čina. Množina krivih situacija i posve nepsihologičnih 
obrazloženja! Što ćeš više kad u jednoj od tih pripovijedaka, 
valjda u ime originalnosti, moraju umrijeti roditelji mjesto 
nesretno zaljubljene kćeri! 

Još jedno! Nisu li neki od tih novih pisaca ikada išta 
čuli o plagijatu i zakonima za obranu duševne svojine? 

Rekoh i odlanu mi! d 

No budući da mi je zadaća bila govoriti o našima kalen- 
darima, to ovaj članak zaključujem željom, da g. Krešić iz- 
voli uvažiti što smo rekli za njegov kalendar; za pučki ka- 
lendar čujemo da će se pobrinuti Matica ilirska; a što se tiče 
almanaha, ako boljih imati ne možemo, prudnije će nam biti, 
da budemo još donekle bez ikakvih. 

PISMO 


NEKOMU MLADOMU PRIJATELJU O SPISATELJSKOM | 
. ZVANJU 


Lijepo je bog uredio da se redom umire te da u postupnoj 
razlici ostaju sve stariji s mlađima da se. međusobno. ruko- 
vode, da jedan na drugoga prikazuje, da jedan drugomu bude 
vođa, savjetnik i pomoćnik. I zato, kao što u drvenjaka puno 
hvalevrijedna nalazim, tako mi se osobito lijepim. čini onaj 
običaj starih Grka, po kom između mlađih i starijih posto- 
jaše neka, od mnogih uopće krivo shvaćena sveza, koja svoj 
temelj i razlog imađaše u tom da svaki stariji stečenim u 
životu iskustvom i pribavljenim naukom: može, a i dužan je 
odgojiti prema sebi još kojega valjana državljanina među 
mlađim naraštajem. Istinabog da taj upliv mogaše gdješto 
biti poguban za pitomca, padšega u ruke nevaljalu vođi i od- 
gojitelju; no s druge strane, imadijaše stara Grčka možda 
upravo tomu običaju, tomu odnošaju između starije i mlađe 
dobe zahvaliti mnogo svojih najslavnijih muževa. Lijepo je 
dakle i korisno da stariji uopće druguju, naučajući i upuću- 
jući na sve što je dobro, plemenito i lijepo, s mlađima. A naj- 
prijatnija je tomu upravo ona postupnost u razlici između 
dobe i dobe; jer da izvadiš srednje karike lancu, ne znam 
kako bi ikada spojio vodu i vatru, ozbiljnu, da, često zlovoljnu 
i ćudljivu starost s nestašnom mladošću. Stoga najpouzda- 
nije među sobom opće vršnjaci, a ovi sa svojim najbližnjim 
prednjacima i tako dogrobnici s onima što ih zovemo živim 
grobovima. Tim  posredništvom između postupnih doba po- 
staje sav poklad nauke i iskustva općim blagom svih doba, 
prelazeći po potrebi od jedne na drugu. ' ' 

Ugledav se i ti, mladi prijatelju moj, u svoje mile drevne 
uzore, eto te k meni iznenada s prošnjom, koje bi se bio po- 
plašio i mnogi između njih, osim staroga Sokrata, jer on bi ti 
bio odgovorio ukratko. Dok si me pitao kako bi najprečim 
putem naučio franceski da ti bude otvorena slavna i bogata 
knjiga i toga naroda; dok si se s menom svjetovao tko bi ti 
najbolje otvorio oči glede pismene umjetnosti — dotle sam 
ti lako odgovarao; ali sada bi mi trebalo biti ili bogu svezna- 
jućemu ili kakvu proročištu da ti ukratko odgovorim. To 
nisam, a ni izmicati se odgovoru neću; jer si mi mio i drag, 
i stalo mi je do tebe koliko do sama sebe. Hoću dakle da ti 
odgovorim, ali ne ukratko — jer to ne mogu. 

Pitaš me eda li bi se već mogao latiti spisateljstva. Ve- 
liku si i smjelu misao zamislio; zato ne čekaj da ti reknem 
Piši ili ne piši, nego odgovori sam sebi iskreno na pitanja 
što ću ti staviti, pa onda ili smjelo piši ili odvažno ne piši. 

Prije svega moram Ti reći da neki ljudi o spisateljskom 
zvanju imadu čudan pojam te, kao da gledaju upravo na 
etymon riječi, misle da tko pisati umije da je gotov spisa- 
telj. I ja umijem šiti — možda i ti — pa ne znamo nijedan 
sašiti ni hlače, ni čizama. Svakomu poslu hoće se priprave; 
vojak, trgovac, zanatlija, ratar — svaki se uči — sam spi- 
satelj da se ne uči, njemu samomu da ne treba nikakve pri- 
Prave, već da izlazi gotov kao Minerva iz lubanje Jovove? 
Čudne stvari! Umjetnik valja da najprije očuje u sebi glas 
srca, nutarnje ono nukanje koje ga goni za idealom, pa ko- 
liko mu uza to trudnih godina treba provesti u nauci i ne- 
prestanu vježbanju dok iziđe savršen slikar, vrstan glazbe- 
nik — a kolikim je i to dano? Sam Musarum sacerdos on ne 
treba druge ponuke do svoje taštine, druge priprave do pera 
i crnila. Poznata su ti misterija kod starih Grka. Novi pri- 
mljenik bio bi malo pomalo idući od najnižega do najvišega 
stupnja uveden u tajne toga bogočašća. I spisatelju treba naj- 
Prije proći u&yog* a za njom dolazi žnonzela **. On je sveće- 


“nik misli, a misao je iskra božanstva, dakle — odi profanum 


vulgus!“ 


* Uvođenje u misterije. 
** Najviši stupanj u misšterijama. 

Otuda, što se spisateljsko zvanje tako zlo shvaća, dolazi 
da se oko te svetinje kupe zvani i nezvani, i da ni jednomu 
ni najprostijem poslu ne ima toliko prtljanaca i kvariposala 
koliko upravo tomu. I gdje takva zloporaba zavlada, te joj 
se za vremena odvažno na put ne stane, tu spisatelji, mjesto 
da se pojavljuju kao nove zvijezde na nebu, niču kao gljive 
nakon kiše iz zemlje. Tako je sa svakom, ma koliko uzvišenom 
zadaćom kad je dotaknu nečiste ruke samozvanika. Uz- 
mimo kazališno-predstavljačku umjetnost, pa gledajmo ka- 
kvi su se uza one polubogove pozorišta, štono ih za njihovu 
savršenu umjetnost slavi i blagom obasipa sva Evropa — 
kakvi su se pokupili adrapovci i bankalozi, čeljad bez ikakve 
važnosti i cijene — pa se i oni zovu i drže za svećenike bo- 
žice Talije. Istim načinom nalazimo pogrđene već spomenute 
cijenjene umjetnosti slikarsku i glazbenu. Iza leđa slavnim 
vještacima kojima se ime daleko spominje, a posao zlatom 
i dragim kamenjem važe, kakva se kukavna mazala i brun- 
dala po svijetu ne potucaju, a istim se imenom zovu. No još 
jedanput velim da nijednomu poslu nema toliko prtljanaca, 
i da se po nijednoj svetinji toliko ne przni, koliko po spisa- 
teljstvu. Zašto? — što nesrećom malo tko ne znade pisati. 
Tim načinom postaje ono, kao i slikarstvo, od umjetnosti za- 
natom. Jao selu u kom tko hoće popuje, tko hoće liječi, a jao 
narodu u kom svatko piše. Znamo ga, gdje pero ko šilo i igla 
hrani, knjige se kao roba prodaju, a tiskarne su im u pravom 
smislu tvornice; gdje je nestalo onoga nimbusa štono negda 
okružavaše knjigu i onoga plamen-vijenca štono negda re- 
sijaše kakono sveca glavu spisateljevu. No tada je bilo manje 
i jednoga i drugoga. 

Ja, koji domovini svojoj dobro želim, molit ću se uvijek 
bogu da je i od drugih, a navlastito od toga zla sačuva. I kao 
što vjerujem u neodoljivu silu smišljena živa slova i u božan- 
stvenu moć umna pera, tako želim da ne govori svatko tko 
govoriti znade, niti ne piše svatko tko pisati znade. 

Al ne čini li se tebi da i kod nas od nekoga vremena na- 
staje spisatelja više negoli bi ih trebalo. razumijevajući, da- 
kako, da ih valjanih mnogo biti ne može. Ne rađaju se svaki 
dan Cezari, a lje ni Ciceroni. Ja bih rekao da su i kod nas 

neki ptići prije.doba propjevali, a neki kojim to nije nikada 
ni suđeno bilo. Reći ćeš, ako se ptici prije doba glas otvorio, 
ili joj krila ponarasla, zašto da ne zapjeva, zašto da ne poleti? 
Nisam protivan; ali imade nekako u naravi svačemu svoje 
vrijeme. Treba se donekle hraniti iz majčinih usta, pa onda 
opet donekle tuđom mukom, dok dođe da možeš ti druge 
hraniti. Ne budi more lud! ne daj svoje papice dok je tebi 
nužda; a i neću je, zaudara mi na mlijeko. Kod nas se do- 
sada slabo tko plaćao da piše; pa gle čuda! evo nas-doskora 
dotle da će se ljudima morati plaćati da ne pišu. Sjećat ćeš 
se što pripovijeda naš Ciceron u svom govoru za Arhiju o 
jednom od onih pjesnika kojima iza svake koju zapjevaju 
viri poznata ona sljepačka: »daruj, rode plemeniti«. Takov 


jedan dođe u tabor rimskom Hayanau-u, diktatoru L. Sulli, 


te mu predade neku kukavštinu kojom ga slavljaše, ne znam 
zašto. Upravo se plijen rasprodavao, i diktator zapovijedi kve- 
storu da onoj gladnoj nesreći štogod dade, ali pod tom po- 
godbom da više nikada ne pjeva. Otud vidiš da je već negda 
trebalo mecenata i za one koji pišu, a valjalo bi da se toga 
okane. , 

Međutim, prije negoli dalje pođem, valja mi ispraviti 
nešto o čem sam se odviše općenito izrazio. Rekoh da se 


mladeži treba ustrpjeti, preranu pohlepu za slavom, koja se 


obično sramotom dovršuje, uspregnuti, te pero vježbajući se 
marljivo ogrizati, a ne već kao žezlom njim služiti se. No 
imade iznimaka! Englez Pitt bijaše mladićem ministrom naj- 
ustavnije države u Evropi, a mnogi u šezdesetoj godini nije 
dalje dotjerao od pisara. Pompej isto golobracem vrhovnim 
vođom vojske, a mnogi sijedi brk nije u njegovim godinama 
dotjerao ni do kapurala. Nađe li se dakle koji »Albae gal- 
linae filius«, te se prije doba prolupio: — neka iziđe, neka 
se pokaže; naše će brade pred njim poniknuti, naše sjedine 
poklonit će mu se; njegova slava i naša će biti. No da to 
nije tako lako moguće, uvidjet ćeš po onom što se zahtijeva 
od spisatelja. Imade stvari koje se jedino postižu »vreme- 
nom«, a u njem nema skoka — »truditor dies die«. 

Tko kani biti spisateljem, moram ga prije svega pitati da 
li se valjano za to pripravio. Tko u boj polazi, valja da je 

vješt oružju, inače će ludo izgubiti glavu; tko se bez valjane 
priprave pera lati, bezumlje će sijati, a sramotu žeti. 

Znat ćeš pako, da imade dosta ljudi koji krov prije te- 
melja grade i s repa mjesto s glave počinju, stoga se ne čudi 
ako li svoga budućega spisatelja prije svega natiho zapitam: 
»Reci mi, prijatelju, da li si proučio slovnicu jezika kojim si 
naumio pisati? Po tvom čestitom uvjerenju — za koje te hva- 
.lim — to ne može biti drugi negoli materinski — narodni. Pi- 
tam te dakle još jedanput, jesi li proučio temeljito slovnicu 
svoga jezika?« Što me tako gledaš? Ne čudi se, ne srdi se! Ne 
pitam te bez uzroka. Znadem ljudi koji se pri takvu pitanju 
pozivaju na žive slovnice. No tako se naučio i gavran grak- 
tati, i jagnje blečati, i svaka zvijer govoriti svojim jezikom; a 
koliko je svijesti u jednih, toliko u drugih. Ta pasivna nauka, 
taj besvjesni navičaj nije ni dovoljan za tvoj posao. Od tebe 
zahtijevam da se svjesnom djelatnošću u nj udubiš, te se naj- 
prije po pojedinim udima sve do najmanjih podrobnosti, a 
zatim po organičnom ustroju temeljito proučiš, rastavljajući 
ga vještinom vrsna anatoma i sastavljajući umjetnošću savr- 
šenoga graditelja. Istina je da se čovjek i bez takva znanja 
jezika spasiti, te i za ovoga života sretnim, slavnim i bogatim 
postati može. Stoga praktični sinovi današnjega. vijeka .ostav- 
ljaju mudro taj jalovi posao jezikoslovcima, držeći se. one po- 
slovice: dok se mudri namudrovaše, dotle se ludi naživovaše; 
no što tko rekao da rekao, temeljito znanje jezika nikomu ni- 
je od štete, a mnogomu bi bilo i od. velike koristi; spisatelj 
se pako bez njega, kakono ni konjanik bez konja, ni pomisliti 
ne može, te pravo reče neki Francez: 


»Sans la langue en un mot P auteur le plus divin 
Est toujours, quoi qui fasse, un mechant ćerivain.« 


Otuda, istina, ne slijedi da nema i rđavih spisatelja. Ima 
ih, i to dosta. No nije dostojan imena tko ne odgovara zva- 
nju; niti je govor o onom, što biva, nego kako bi biti imalo. — 
Reći ćeš mi da i bez znanja teorije jezika i onih mikroskopič- 
nih slovničkih i stilističkih tančina spisatelj može puno mudra 
kazati, a čitatelj silu dobra naučiti. I to je istina, no kao što je 
ljepša zdrava duša u zdravu tijelu, isto tako lijepa misao u li- 

 jepu odijelu. I u neskladno zidanu stanu da se prebivati, ali je 
ugodnije u ukusno načinjenoj zgradi. Što je arhitektura gra- 
đevini, to je jezik misli. I po njem ću sudit o samom spisatelju. 
»Le stile c' est V homme«; urednost i simetrična pravilnost 
sloga odgovara urednosti i simetriji duše; i kao što čovjek če- 
dan neće izići med svijet u spavaćoj kapi i haljini i s papu- 
čama na nogama, a estetično čuvstvujući čovjek neće pome- 
tati po sebi odijelo bez. svakog reda i ukusa: tako ni lijepo 
misleća duša neće moći podnijeti da svoje misli zaodije istom 
u kakvegod dronjke. 

No reći ćeš mi: čemu toliko razgovora kad ti ja velim da 
sam jezik proučio, upravo kao što ti zahtijevaš? 

Dobro, prijatelju, a ti stupi za korak dalje te stani na 
ovom stopuću. Odovud ti je poći. Biraj stazu kojom ćeš. Tamo 
— tamo! daleko — dokle oko ne dopire, čeka te nagrada. Uza- 
lud ćeš je usput zgledati; okrenuo se kuda mu drago — na 
kraj ti je istjerati — tamo ćeš je naći. Ne biraj kuda je lašnje 
— svuda ti je teško. Cijena je slavi trud. T4g dosvijs i&gora Feol 
zpgondgovev čOnnav  dOdvaroi. Tko od mlina bježi, i od žita 
bježi, rekoše stari; tko se hoće vatre nagrijati, valja mu se 
i dima nadimiti, riječ je kod naših. Biraj! — Pitaš me kuda 
je put na Parnas? Čezneš dakle za pjesničkom slavom. Eno 
onuda — preko oblaka! Okušaj jesu li ti ponarasla krila, jesi 
li vrstan poletjeti u tu visinu. Tud se nogom kuda stati nema; 
to nije put ni za pješaka ni za konjanika, Ima konj koji bi te 
ponijeti mogao — i taj krilat. Pazi dakle, da mjesto njega ne 
sjedneš na kakvugod kljuverinu — jer si s njom ostao na 
zemlji. Ili da ti ne govorim u slikama, pjesnik valja da je 
nadahnut onim božanstvenim duhom štono ga uzdiže nada sve 
što je zemaljsko; to je Pegaz — taj krilati konj. Iz pjesnika 
bog govori, i zato ga Plato zove tumačem i sinom božjim, a 
Ovidio pjeva: 

»Est deus in nobis, agitante calescimus illo, 
Sedibus aetheriis ille venit.« 


Otud mu i obično ime proroka — vates; a mogao bih ti ih 
nabrojiti i više. No čemu? Vidiš da pjesnik nije običan čov- 
jek; da nije svakomu njim biti dano; da valja biti ljubimcem 

bogova; da se treba roditi, a postati da je vele mučno, da ne 
reknem baš nemoguće. Komu se Melpomena nije nasmijala u 
zipci, možebiti da mu se podobri poslije. Duh čini pjesnika, a 
ne ona kukavna krpnja riječi. Tko se nije napio iz svetih iz- 
vora Aganipe i Hipokrene, zaudara mi izdaleka po žabnjaku 
zemaljskom. Promisli dakle dobro, prije negoli si poletio, da 
ti ne bude kao Ikaru, sinu Dedalovu. Prokušaj se do dna duše, 


vidiš li da ne možeš gore, a ti ostani dolje. I ovdje je slavi. 


prilike. Onamo su traci na sve strane raspršeni, a ovdje na 
malo prostora stegnuti; usredotočeni sveznalica o svačem go- 
vori i piše, a sve mu je kao ljuska šuplja oraha. 

Treba i pješaka. Oratio pedestris, kao što je zvahu Rim- 
ljani, ili proza, leži kod nas još sveudilj na ugaru. Sve hoće 
da bude pjesnikom. U najbogatijim evropskim književnostima 
nije ta struka tako bogato zastupljena kao kod nas. Ako li 
pako te jednostranosti ne možemo pregorjeti kod one zlatne 
dobe klasičnoga pjesništva, kako da ne budemo ozbiljno zabri- 
nuti za stanje naše knjige danas gdje su i valjani pjesnici 
mnogo rjeđi. Narodni Parnas napučili su nam bez broja nad- 
ripjesnici i stihokrpi, te ne moguć im se dignuti u vrhove, 
gmižu po obroncima, i već je došlo do toga da bi trebalo 
upravo dignuti lov na te kreštalice, futavce i ose, štono nam 
svojim krečanjem i zujanjem kvare užitak rajskoga sklada 
nadahnutih pjesama venuzinskih labudova, lezbičkih slavu- 
ja i keoskih cikada, združena nebotresnim romonom žica više- 
ga pjesničkoga zbora, i svojim krilima zastiru, poput štetono- 
sne gamadi, sjajuće u visini sunce; a na polju razriješena go- 
vora nisu učinjene bi reć ni prve zakopine. Pođemo li tražiti 
uzrok toj nevolji, naći ćemo ga začudo upravo u bjeganju od 
ozbiljna posla, težnji za jeftinom slavom. Svatko hoće da se 
prstom za njim pokazuje: hic est! — a ovo mu se čini sred- 
stvo najlašnje, put najpreči. Dok je vijeka i svijeta, ostat će 
pravomu pjesništvu vrijednost ujamčena, štovanje osigurano, 
i bit će kao što je oduvijek bilo, dar rijetkih izabranika Muza, 
No gdje svi pjevaju, tud je siguran znak da narod ozbiljnosti 
života još shvatio nije. Tim se i kod drugih počinjalo. Pjesni- 
štvo označava djetinjsko, a proza muževno doba naroda. A mi 
valjali bi da smo već odavna ispjevali i da se latimo ozbilj- 

nijega rada. »Ženi ga da ne pjeva«, veli se kod nas; ženi ga 
.da se prođe obijesti i lakoumlja; jer kad padne sljeme na tje- 
me, kraj je svakoj pjesmi. I nama je evo palo sljeme na tje- 
me, gledati nam je kao narodu da se okućimo; a kuća je bri- 
ga; a tko od brige pjeva, mahnit je. Bit će, rekoh, i nadalje 
tko će nam pjesmom život sladiti; ali manimo se da svi pje- 
vamo gdje nam je raditi. Ta ozbiljnost života izražava se u 
prozi. Tko dakle ne osjeća u sebi osobita zvanja, osobita dara 
božjega: neka ne bude stričakom, nego neka pristaje uz mra- 
ve. Evo ti dosta staza za pješaka, za muža istine i ozbiljnosti. 
Ako ti nije suđeno biti pjesniku, ne otimaj se; prosto ti je biti 


. mudracu, povjesniku itd., no i to ne po volji, nego po sklo- 


nosti i sposobnosti. Biraj dakle trijezno i razborito, kao što 
se bira stališ života. x 

No velim ti, biraj jedno; non omnia possumus omnes. Ne 
velim predmet, nego struku. Bit će ti dosta rada svega života. 


Bolje je biti savršenu u jednom negoli polovičnu u mnogom. 


Ne hlepti za slavom sveopćega genija. Enciklopedično znanje 
mnogo ne vrijedi. Drukčije svijetli svjetiljka u tijesnoj sobici 
negoli pod vedrim nebom. Malo ih je koji bi bili savršeni u 


. dvojem, u trojem — a u svem nitko. Cicero bijaše dobar -go- 


vornik, a rđav pjesnik; Virgilio slavan pjesnik, a valjda ni- 


; kakov govornik. 


A kada si izabrao što misliš da će ti najbolje prijati, 
onda — »piši«! — Bože sačuvaj! uči se! I to svom ozbiljnošću, 
Svim naporom sila da predmetu i opseg iserpiš i do dna da ga 
pronikneš. Ne staj na pol puta; tjeraj na kraj — tamo te čeka 
nagrada: slava; a da ona bude potpuna, treba da ti je i posao 
potpun. Il budi kovač ili ne gari ruke. 

To postignuvši, otari znaj s čela, odmori se, pa stupaj da- 
lje. Izaberi predmet. Ne piši o svačem najedanput; to rade 
Sveznalice — neznalice što ne znadu, krpajući drugim što 
znadu. O tom predmetu zrelo i zadugo razmišljaj da ne bude 
nedonošće. I majka nosi dijete pod pojasom i koka jaje dok 
ne bude na tom doba — da se rađa, da se nese. Ne trgaj ja- 
buke dok nije dozrela. Svud ga sobom nosaj: s njim lijegaj, 
s njim ustaji; s njim na prošetnju izlazi, te kao i trudna maj- 

ka ne zagledaj se u svašto; duša i srce ljudsko jest živi svje- 
tlopis, i u tinji čas svašto će se na njima otisnuti. 

Imajući tako rem potenter lectam, provisam, sada već 
možeš — »pisati«! — ne, u pisanju vježbati se. To je drugi po- 
sao. Učio si se ne da pišeš, nego da uzmogneš pisati. Najslav- 
niji govornici, najvještiji igrači vježbaju se, ne učeći se već 
stvari samoj, nego načinu kako im valja glasom mijenjati, 
kretanje tijela udesiti, da djeluje, da uvjeri, da raspali, da 
srdžbu, milosrđe i druga čuvstva i strasti probudi. Ta umjet- 
nost nužna je i učitelju; a što je spisatelj? Vidim te neustrp- 
ljiva; smrdi ti vranilo, zanjušio si tiskarsko crnilo. Ustrpi se. 
Bolje je počekati negoli se osramotiti. Dok ti se prvi listak 
tiskalom posveti, valja nešto i košu žrtvovati. Slavni pjesnik 
Eneide, kojega nam se taj neumrli umotvor prikazuje kakono 
veličanstveni hram od najuglednijeg mermera, poskladana u 
slici mozaika divne raznolikosti i ljepote, te mu se punim pra- 
vom diviše i dive svi vjekovi — htjede ga, kako nam pripo- 
vijedaju stari, sažgati i zauvijek uništiti, što mu se činjaše da 
nije još dosta izglađen, ispravljen. On se s onakvim djelom 
ustezaše izaći pred svijet; a tebi je žao žrtvovati nekoliko 
prvenaca još nevješte ruke. To je upravo nesreća našega vre- 
mena, što je nestalo onoga nimbusa koji je negda okružavao 
tiskano slovo. Nestalo je one čednosti i bi reć religiozne bo- 
jazni kojom je negda mladež sama sebe od prerane javnosti 
osobito na književnom polju usprezala, i za tom slavom koja 
se danas na juriš otima samo u potaji uzdisala. Vježbaj se 
dakle marljivo; imaš o čem, a imaš i po čem. Kako mi se čini, 
naumio si prigrliti ljeposlovnu struku. Tu imadeš uzora, i to 
vječitih uzora, o kojih su se uzgojili veleumni svih vremena. 
Od opće priprave koju si sobom ponio iz škola nemoj ničega 
posve zanemariti; ne znaš gdje će ti dobro doći. Ali jedno ti 
osobito preporučujem, a to je klasična književnost starih Grka 
i Rimljana, bogata sadržajem i izvrsnom formom, zlatne jabu- 
ke u srebrnim ljuskama. Ako je istina što veli Herder: »Tko 
mladeži pod kojom mu drago izlikom istrgne iz ruku djela 
starih pisaca, ne može tu štetu ničim nadomjestiti« — kako da 
ne osudim onoga koji je to blago, već stečeno, sam povrgao. 
Tko toga blaga ne poznaje, taj će umrijeti, a prave ljepote ni 

vidio nije; tko na tim vrucima duha ne okrijepi, taj ništa ve- 
lika proizveo nije. S ta dva stabla urezani su cjepovi kojima 
se oplemenjivao duh svih vremena. Sve i današnje književ- 
nosti hrane se još, kao što netko reče, mrvoljicama te božan- 
stvene gozbe. Svaka i najbolja stvar imade dakako svojih 
hulitelja. No napadači staroga klasicizma ili su pokvareni si- 


novi današnjega vijeka, kojim je najviši ideal puna kesa i ma- 


stan lonac; koji bi sva pismena pretvorili u brojeve, sve 
knjige u računice, a sva učilišta lijepih znanosti u tvornice; 
ljudi koji crasso obducti sensu nil praeter corpora norunt; 
ili su pako slijepi suci o bojama kojim bi se moglo reći jedno: 
ignoti nulla cupido. Ja ne znam kojim pravom takva čeljad 
može govoriti ob onom čega ne poznaje i čega se nikad okusi- 
la nije. To imenito valja za grčki jezik, koj' se tek u novije 
doba kod nas nešto malo udomio, i mladež ga voljeti počela, 
a već evo barbarstvo podiže svoj glas proti njemu. No hvala 
bogu nalazi mu se zaštitnika, i to takvih kraj kojih mu 
se nije bojati da će propasti. Ne slušaj ni onih koji ti zavide 
neposredan užitak te duševne slasti, te te upućuju na prije- 
vode da ti tobože vremena prištede. Mjesto mene neka ti od- 
govori čovjek nepristran, glasoviti sjevero-amerikanski prav- 
nik Story: »Prijevodi naliče rukotvorenim ružicama... Kao 
što se po žuborećoj rječici sudi o silnom šumu mora, a u jutar- 
njem sumraku naslućuje potpuna svjetlost dana, tako se iz 
prijevoda poznaju stari klasični pisci.« 

Pri toj vježbi valjat će ti potražiti starijega koga prijate- 
lja, Kvintilijana, koji će, razgledavši posao, iskreno ti reći: 
Corrige sodes hoc et hoc. I to mnogo vrijedi — više očiju više 
vidi. 

Tako spremiv gradivo i uvježbav se u građevini, možeš 
se u ime božje latiti posla i — pisati. Pri tom se pako drži 
slijedećih pravila. 

Ne misli da ti valja mnogo pisati: Piši malo, ali valjano. 
Zadovolji se slavom vrsna spisatelja, a ne traži uza nju i onu 
Terencija Varrona. Ne broji svezaka, nego im važi sadržaj. 
Malo ih je kojim je dano i jedno i drugo. Pohlepa za množi- 
nom mnogoga je zavela i pribavila mu mjesto časna imena 
pisca pogrdno ime mazala. Napast je velika. Treba se obuzdati. 

Od uredne naslade postaje kod mnogih bolest. koju bih ja 
nazvao skribomanijom — svrab neka za pisanje. Toga se ču- 
vaj i misli da će na primjer Čengić-aga slaviti, i koliko je ma- 
len, svoga pjesnika, dok je naroda i knjige narodne, te slu- 
žeć aera Sosiis, preživjeti mnoge folijante koji će poći putem 
svih rđavih knjiga »in vicum vendentem thus et odores et 
piper et quidquid chartis amicitur ineptis«. 

A da ti ono što pišeš bude valjano, ne vjeruj nikada prvoj 
ruci. Savršeno ništa se ne rađa, nego postaje. Kada si spis do- 
gotovio, spravi ga za neko vrijeme, neka počiva. Tada ga opet 
uzmi i pregledaj, te ćeš jamačno već prvi naći dosta čemu će 
trebati ispravaka. Opet ga sahrani i za neko vrijeme budi 
mu po drugi put Aristarho; i tako više puta: nonum prematur 
in annum. I drugi su, te veliki pisci tako radili. Za Virgilija 
kažu da je svoja Georgica pisao sedam godina, a za Isokrata 
da je na jedan svoj govor potrošio ih deset. Tako i iz lošijega 
posla mora naposljetku izići djelo izvrsno. Gle, što veli neka 
basna. Međedica okotila međeče, ružno da se ne mogaše po- 
gledati. I bojeći se da joj se ne bi rugale druge međedice što 
je omeđedila takvu nakazu, ode k svojoj susjedi vrani i zapita 
je: »Što ću, kumo, od ovoga čuda? dođe mi pa bih ga razdrla 
na komade.« »Nemoj, ako boga znadeš« reče joj vrana; »vi- 
djela sam ja i više njih u takvoj nevolji! već hajde pa ga 


liži što više možeš; pa ćeš vidjeti da će izići međeče lijepo i: 


pristalo da te neće biti stid s njim.« Međedica je u tom po- 
sluša, pa stane čedo lizati, i domala bude puno uglednije, i 
naposljetku se učini od njega lijepo momče međeče. Onda ode 
pa vrani lijepo zahvali: »Hvala ti, kumo; da ne bi tebe, bila 
bih zlo počinila, dijete zadavila; a ovako sad uživam u njem.« 
— Nauk ti se sam kaže. 

Još nešto glede jezika. Kada sam te ono prije spisateljske 
radnje riješio daljnjega računa o toj tački, nisam mogao više 
misliti, nego da si proučio slovnicu i da si se opskrbio s do- 
voljno, ali još neuređena, razbacana gradiva. Sada pako, po- 
što si se latio pera, moram te opomenuti i na valjanu porabu 
toga gradiva, i to ne bez uzroka; jer sam opazio da se od ne- 
koga vremena jezik upravo s te strane počeo nemilice kvariti 
i natrag udarati. Ta opomena valja osobito za one koji pišu 

prozom; jer kao što znaš: »pictoribus atque poetis quidlibet 
audendi semper fuit aequa potestas«. 

Mladeži je već nekako prirođena težnja za novim i neobi- 
čnim. U stvarima koje su po svojoj promjenljivosti podvr- 
gnute zakonima mode budi joj to prosto; ali jezik nije odije- 
lo, te imade svoje stalne zakone, po kojima se samo razvijati 
može, ali samovoljno preinačivati ne smije. Osim gramatične 
i sintaktične hoće se i leksikalna i stilistična pravilnost. A tu 
pravilnost postignut ćeš pazeći pomnjivo na stalnu porabu 
govora: »Consuetudo certissima loquendi magistra, utendum- 
que plano sermone ut nummo, cui publica forma est«, veli 
Kvintilijan. Sastoji pako pravilnost, o kojoj je govor, u tom 
da za sve što hoćeš da izraziš biraš čiste i obične, naše oblike, 
riječi i izraze, a da se kloniš neobičnih, tuđih i nevaljalih. 
To je za naš jezik tim važnije što se istom razvija;.te svako- 
mu našincu mora biti do toga da se već spočetka ne uvlači u 
nj, što bi se poslije i onako trijebiti moralo: tim više što, 


“ kao u fizičnim bolestima, tako i ovdje lijek sporije djeluje ne- 


goli bolest. Što se tiče čistoće: kod nas, zaokupljenih tuđim 
uplivom sa svih strana, teško je, istina, otresti se najedan- 
put svih barbarizma: germanizma, latinizma i talijanizma; ali 
nakoliko se može, da što nije odmah, bude po vremenu. A gle- 
de neobičnosti, ne treba nam se toliko čuvati, koliko ne 
tražiti je, i odreći se taštine i afektacije. U tom osobito moram 
prigovoriti nekojim mlađim piscima koji, uklanjajući se o- 
nomu što je obično, te hvatajući po svim zakucima novo. i ne- 
obično, padaju više puta u najveće nespretnosti, kujući rije- 
či proti svakoj analogiji i naravi jezika, zatim dajući poje- 
dinim, slabije poznatim značenje koje nikada imale nisu, 
ili ih spajajući gdje jedna s drugom ne idu. Težnji za novim 
proizilazećoj, kao što rekoh, ponajviše iz mladosne i zavre- 
mene taštine i afektacije, protivno je sistematično navlače- 
nje na staro, također neobično. Takva težnja zastupana 
je kod nas već čitavom školom, te se ne smije ignorirati, i tiče 
se ponajviše forme, premda gdješto i kvari jezika. To nije ništa 
nova. Eno nam kod Rimljana Sallustija sa svojim arhaizmima, 
eno nam satirika carevske dobe. Kod pojedinih ljudi može se' 
to nazvati kapricom, za razliku od neznanstva; a gdje uopće 

zavlada, pokvarenim ukusom. Kako mi dakle sudimo o tom; 
mi porabu govora postavljamo za načelno pravilo. Tko misli 
da tim zakonom nije vezan i pokoravati mu se neće — slobo- 
dno mu je; i mi ćemo ga držati i za originalna i za veleumna 
spisatelja, i za sve, samo ne za uzorna. Možda ćemo mu se i 
diviti, ali ga ipak nasljedovati nećemo. Ako se i kod nas u- 
kaže koji uman sudija, kakov Pollio, naći će i on jamačno 
za naše Sallustije shodan označaj, kao što su i Rimljani naši 
za svoga — obscuritatem Sallustianam. 

U našim okolnostima nastaje, istina, često nužda kovati 
nove riječi. No to neka ne bude posao svačiji, nego vještaka: 
nova non sine quodam periculo fingimus, te neka biva po 
analogiji i prama naravi jezika. 

Ako se napokon uvijek i u svim razvijenim Pa a 
razlikovao slog prozaički od poetičnoga, to bi valjalo da se ni 
kod nas ne miješa jedno s drugim. A to ne biva. Tu mladež 
opet hoće da sve cvijećem kiti i resi i pada u onu manu štono 
joj Grci bjehu nadjenuli ime xowwu6g. Ozbiljnu mužu ne do- 
likuje kitnja; dosta mu je ako je ukusno naredan i čist. Strogo 
dakle u pisanju luči ono što je poetično od prozaičnoga; ili, 
bolje rekavši, ne miješaj jedno s drugim. U prozi reci hljebu 
hljeb. No o tom, ako ushtiješ, drugiput više. 

NAŠA KNJIŽEVNOST 


Zaista će se svaki pošten Hrvat veoma smutiti videći 
kakva nam je u taj par naša književnost. Ma bio kako velik 
rodoljub, bio kako velik optimista, to se neće smjeti oteti isti- 
ni, da nam knjiga do rijetkih iznimaka čami u mlitavilu i 
mrtvilu, da gotovo sve što se dandanas u Hrvata piše nije od 
velike cijene za duševnu emancipaciju našega naroda! Koji 
je tomu razlog? Ima razloga kojima mi krivi nismo, pa im se 
tako lako othrvati ne možemo; no imade i takvih koji u na- 
ma stoje; pa se časomice na nemalu štetu našega duševnog i 
družnoga života povraćaju. Prvih se nećemo ticati, jer sva- 
. tko ih znade, no govoriti nam je dvije-tri o drugima. Glavni 
naš grijeh, koji nam se dosljedno u svoj povijesti našega na- 
roda javlja, jest vječita nestašnost. Ima tu časova gdje je na- 
rod listom planuo, najčišćim i najplemenitijim žarom se ushi- 
tio i veleljepna djela počinio, kojima ćeš katkad u inih naro- 
da zaman ravna tražiti. No imade pri tako sjajnim zgodama i 
crnih časova, gdje sve pada u mrtvilo, gdje prvašnjemu ushi- 
tu ni traga nema, gdje će .i plemeniti rodoljubi ovu nemar- 
nost sveopću gorkim posmijehom pratiti, dok koja silna ini- 
cijativa sav narod opet do plamena ne uspiri. To valja u po- 
litici, u družnom životu, to valja za naše narodne zavode, a 
najpače za našu knjigu. Mi znademo do koje živosti, do ko- 
like radinosti znameniti događaji ilirske dobe naš narod uz- 
nesoše. Kako su nove misli sav naš život, sve naše odnošaje 
probijale, kako se tu pisalo na takmu; no mi znamo kakvi 
smo bili kad nas je iznenada tuđa, donekle Hrvatima ne- 
znana nevolja prikvačila, kako su se svi zlatni sanci o cr- 
noj istini raspršili, kako se sve sleglo i obumiralo, kako je 
silna četa pisaca ilirskih spala na šaku ljudi, pa kako je 

opet tuđinstvo: nemilice među nama haračilo. Kako smo g. 
1860. uskipjeli i navalice na rad se dali, tako je suha donle 
knjiga počela lijepo listati, toga ne treba natanko spominjati; 
kako je ovo vrijeme po nas jalovo, i po knjigu neplodno, to 


svatko znade. Ono nesretno kolebanje biva istinabog sve sla- 


bije, misli sve jasnije, jer nas zle godine boljoj pameti nuka- 
ju, no prestalo nije, nit će prestati, dok ne nestane drugih ne- 
volja. Stoga boluje naš narodni život, stoga i boluje knjiga 
naša, koja bi narodu imala mezimicom biti. Ni aš život donekle 
ne bijaše nalik sjajnoj zvijezdi kojano tvrdo i stalno s neba 
sjaje, nego zvijezdi bludnici koja tek katkada se sjajna oku 
javlja: naša knjiga donekle nije probila sve živce našega na- 
roda i družini mu život redala i odgajala, već je izim politič- 
kih listova bila tek preživanjem samih pisaca. Stoga joj i ne- 
ma tvrda korijena, stoga može čovjek lako razumjeti sve one 
pozivnice-jadikovice naših beletrističkih listova, gdje općin- 
stvu podvikuju: »Pomagaj, jer inače propadoh!« 

Reći će mi možebiti tkogod da sam pesimista, da sve crno 
vidim. No na to je lako ukratko odgovoriti. Uzmi u ruke po- 
pis svih knjiga što su lanjske godine ugledale bijeli svijet, pa 
će ti se brzo lice smrknuti sred onoga praznila naše književ- 
nosti. Jedan samo pojav probudit će u tebi radost; mada i ne 
bude bilo godine 1864. nikoje druge hrvatske -knjige tiskane 
do te jedinice, hrvatska književnost imala bi se čim dičiti! Ta 
knjiga je naš vrli »Književnik«! Slavni pokojnik Vuk Kara- 
džić, probrav prvi svezak »Književnika«, čestitao je Hrvati- 
ma što su tako daleko dospjeli. Mnogi su već i otprije snovali 
i redali strogo znanstveno gradivo; no tako lijepo, tako oz- 
biljno ne pojavi se znanost Hrvatima u hrvatskom ruhu ni- 
.kada prije! Stoga možemo reći da je »Književnik« početkom 
složna znanstvena rada u Hrvata, a mi mu želimo od srca da 
dugo potraje, jer on nije samo učitelj naroda, već i ljut stra- 
žar proti nametništvu diletantizma koji je osobito in histo- 
vicis i philologicis donekle cvao bujnom koprivom! 

No ljuto bi se čovjek prevario kad bi mislio da je to, za 
da se sada otmemo lijepoj literaturi, dosta onoj struci koja do 
malo iznimaka sačinjava našu književnost. 

Već otprije spomenuh da nam knjiga ne djeluje na naš so- 
cijalni život kako bi trebalo. Ja mislim da je upravo u svem 


našem razvitku i pokretu socijalni momenat najvažniji. Dok 


nam ne bude seljak obraženiji, dok se duh narodni ne uvri- 
ježi ne samo u svakom gradu, u svakom uredu i u svakoj ško- 
li već upravo i u obitelji, koja je pravi temelj i narodnoga i 
državnoga života, dotle nema ni razgovora krepku, složnu na- 
rodnom životu! 

Zadaća, osnažiti i utvrditi narodni život, ide upravo popu- | 


. larnu, poučnu i zabavnu struku književnosti. 


. Strogo znanstvena struka ne djeluje nikada tako nepo- 
sredno, tako intenzivno na sve socijalne krugove, ona ostaje 
vazda manje-više svojinom strukovnjaka; da se i šire općin- 
stvo ponešto dirne, tomu se hoće upravo visoke civilizacije, 
koje dakako u nas još nema. 

Osobito su znamenite ove struke u onih naroda koji su 
nakani stvoriti samostalnu civilizaciju, da sačuvaju svoj indi- 
vidualitet proti tuđemu uplivu. Kod takvih naroda mora da 
je književnost tendenciozna. 

Najsjajnijim nam je u tom primjerom književnost poljska. 

Svi tjemenjaci poljski, kao Mickiewicz, Krasinski, Kras- 
zewski, Slowacki, Zaleski itd. pisali su i u pjesmama i u prozi 
tendenciozno, a treba li dokazivati koliko ti ljudi tim blago- 
tvorno djelovahu na poljski narod? 

I najmanja knjižica, pisana za poljsku djecu, odiše polj- 
skim duhom, budi poljsku dušu! 

Takve tendencioznosti treba osobito u nas. 

Da još nismo uredili kuće kako treba, da naš pokret 
stoji na slabim nogama, osobito kad pomislimo na gotovo bes- 
primjernu nemarnost našega općinstva naprama našoj knjizi 
i novinarstvu hrvatskomu, poznate su stvari. 

Razvraćenost i nestalnost naših okolnosti imade istinabog 
svoj razlog u naglom, nenaravskom probudu našem, ali po- 
kraj svega toga dalo bi .se ponešto bolje raditi nego što se 
žalibože sada radi, o čem govorit ćemo drugi put. 

Rad književni u nas izim strukovnjačke znanstvene radnje 
morao bi udariti dvojim putem. Prvo bi naši pisci morali 
gledati da se popularnim spisima privlači u kolo čitalačkog 

općinstva naš, u tom obziru toli zanemareni puk. U puku 
stoji prava sila naroda, on je od svega naroda najviše spo- 
jen sa zemljom, a bude li u njega obrazovanja i samosvije- 
sti, ni sve sile svijeta neće narod krenuti s puta kojim uda- 
“riti mora; zaman su sve tuđe spletke, zaman svi vanjski po- 
kušaji da navuku narod na svoje — on stoji tvrdo ko dub, 
jer je dubu silan korijen, a taj korijen je puk! 

Intelektualne razlike među pojedinim krugovima društva 
neće nikada nestati, ali ona ne smije tako silna biti ko što 
je to u nas. Svi krugovi društva moraju biti spojeni tako da 
se napredak i razvitak proteže ne samo na kaputaše neg? i 
na čohaše, a bude li sav narod jedna cjelina duševna, tko 
će mu braniti napredak, ma i kako nezgodno vrijeme došlo? 
Najbolji primjer su nam u tom Česi. 

Veli se, dakako, kad bude više škola, bit će svega. Istina 
je to: bit će bolje. Ali i to mi se mora dopustiti, da od puka 
ipak jedna strana čitati umije, i da bi u onim školama što ih 
sada ima trebalo za mladež takvih spisa. A šta da onda puk 
čita? Za ratara bi bio naš izvrsni »Gospodarski list«. A šta 
više? »Šoštar«, »Osiječki i požeški koledar«? Kršna i silna im 
štiva! Kušalo se za to koješta, al badava. »Prijatelj puka« 
god. 1848, bio je anakronizam, a naše društvo za popularne 
spise šta je, šta radi? Bog bi znao! — Teško je to, da, naj- 
teže pisati za puk, a mnogi, koji bi imali za to žicu, misle da 
to nije vrijedno, da tijem ne možeš izaći na glas ko literat, 
zato će mjesto kratke kronike za puk radije veleučenu ho 
taciju »O slavenstvu Tribala«, mjesto poučne kakve povje- 
stice tursko-romantički galimatias u formi pripovijetke na- 
pisati. To je dakako predsuda, ko što ona da pučki učitelj 
imađe manje zasluga nego sveučilišni. 

Dva čovjeka među našim književnicima imadu bar izvr- 
snu žicu za tu struku: Frane Kurelac, i onako najbolji hrvat- 
ski prozaista, i Janko Jurković. »Đoka« u »Fluminensia« i 
»Tri lipe«, to su stvari za puk, to će ga dirnuti. A tako bi se 
htjelo da pišu i druga gospoda pisci, osobito svećenici, a prije 
svega da pišu izvorne stvari, što se tiču života, mana ili 
predsuda našega naroda, to će više koristiti neg' Šmitovi, 
Hofmanovi prijevodi, više neg' »Babica« Na&mcove, jer to pre- 

 gađeno voće ostaje uvijek tuđim, ma kako fino cijepljeno bi- 


lo. Govorio sam tu dakako samo o jednoj struci, al to valja 
za svaku. A puk će zaista rado prigrliti što se njega tiče, o 
čem vidi da je samo niklo, da je to zrcalo njegova života. Ima 
za to primjera veoma zanimljivih u historiji naše literature. 
Baš u ono doba kad je knjiga naša tako reći obumirala, po- 
stalo je začudo najviše onih knjiga što su ih puk i niži za- 
natlije prigrlili. ia A 

Nije to baš biser naše književnosti, a! su to najpopular- 
nije knjige. Eno vam Relkovićeva »Satira«, Kačićeva »Razgo- 
vora«, eno vam u kajkavskih »purgara« kronike stoljetnoga 
koledara, »Grabancijaša đaka« i »Diogeneša«. To su spisi u nas 
u pojedinim predjelima najpopularniji, a to zato što su jed- 
nostavnim jezikom i baš narodu po žici pisani. U tom svaka- 
ko treba početka, i to ne kojekakva, gdje se danas izdade 
knjiga, a poslije godine dana kaže društvo što ju je izdalo da 
ne valja. Cijela društva svakako mogu uspješnije raditi ne- 


go pojedinci. Ne bi li se mogla naša Matića, da joj krvca opet 
nešto oživi, dati na izdavanje popularne enciklopedije za puk, 


u veoma jevtinim svescima? Ne bi li barem mogla raspisati 
nagradu za pučku hrvatsku kroniku sa slikama i povjesnicu 
popularnu, dakako drukčiju pisanu nego što je Tkalčićeva 
kompilacija? Takvu bi i gospoda čitala. 

Drugi put da naša knjiga narodu u život segne jest be- 


' letristika, tj. novelistika i pjesništvo. Naša novelitika? Jao 


i pomagaj! Kad čovjek poznaje ponešto hrvatsku i srpsku po- 


vijest, gdje mu se javlja toliko zanimljivih zgoda, toliko sjajnih 


glava, kad motri naš sadanji tako bujni i raznoliki život, a 


kad gleda naše izvorne pripovijetke, kako da mu je onda 


pri duši? Mnogo toga nemamo, a što imamo, do malo izni- 
maka je cigli korov. Da znadu drugi ljudi za to gradivo, gla- 
ve moje, ako ne bi o nama cijele »Leihbiblioteke« romana i 
novela pisali. Ili zar nije sramota da su gospoda Dudevant i 
Alfred Musset o našim Uskocima, Herlossohn o. Crnogorcima 
novele pisali, da Diiringsfeldova dalmatinske pripovijetke sa- 
stavlja, da je Chocholoušek jugoslavensku historiju noveli- 


= stički izradio, a mi? Ništa te ništa. 


Otkad se Bogović novelistici iznevjerio, nema pripovijetke 
spomena vrijedne. 

Nikolić bi možda za to imao žicu, al' drven jezik i svagda- 
nje sentimentalne fraze po njemačkom kalupu ne dadu da mu 
kličica izađe na svijet. Glavni pako grijeh u naših pisaca jest 


što ne umiju ili neće birati zgodna gradiva, te mjesto nove-. 


lističkog obično uzmu epički čin. Ta svatko znade da dvije 
trećine naših izvornih pripovijesti pričaju o turskom ratu. 
Dakako, učenje je drugih dijelova naše povijesti mučnije, tu 
se moraju lica i kulturno stanje tačnije crtati, tu nisu dovolj- 
ne fraze »o časnom krstu i slobodi zlatnoj«. Ova nemarnost za 
našu povijest, za ćud i historički razvitak naroda, nukaju na- 
še noveliste da grade svoje pripovijetke i spletke po tuđoj 
šabloni, da mjesto oštra crtanja lica opisuju sto puta sunce, 
mjesec, zvijezde i sve kreposti nebeske frazama hrvatskom 
uhu groznima, riječju, sva pripovijest nema ništa tipičkoga, 
te se mogla zbiti prije i u Tatariji i Tunguziji nego u Hrvat- 
skoj. O romanu neću ni govoriti: »Požeški đak« je pripovijet- 
ka za mladež a ne roman. Vi ćete mi opet reći da sve kudim, 

a ja vam kažem šta biste na primjer preveli Nijemcima il! 
Francuzima, da za našu novelistiku pitaju? Odgovorite sami. 
Prijevodi tuđih pripovijesti nisu mnogo bolji. 

»Neven« i »Pozor«, pokojnici blažene uspomene, valjano 
su doduše u toj struci radili, i izbor i jezik prijevoda je bio 
čestit, ta tu su radili Vežić, Trnski, Veber, Jurković i fino 
pero našega Jose Miškatovića. Moramo i žaliti, što g. dr. 
Jak. Užarević, osobiti vještak našemu jeziku, usteže pero svo- 
je našoj knjizi. 

No sad je većinom izbor predmeta za naše općinstvo, posve 
nespretan, ili je jezik dozlaboga rđav. Navest ću vam primjer. 
Šta će hrvatskomu općinstvu južnoamerički roman »La Gita- 
na«, iP zašt se Hrvatima vrsni roman »Ledena palača« od 
Lažečnikova iz njemačkog rđavo preveo? Nam se hoće štiva 
što je našemu narodu bliže po ćudi, što će na nj djelovati, 
jer romani i pripovijetke ne pišu se samo za to da se »Leih- 

. biblioteke« napune, ne čitaju se samo zato da se vrijeme pri- 
krati. 

AP mnogi naši prevađači, ne poznavajući čestito nikakve 
literature, prevest će prvu novelu koju im je slučaj u šake 
namjerio. 

Toj gospodi bismo uopće preporučili i to da marljivo uče 
narodne pripovijetke, da im pero bude malo čistije. 

A sad pitam, kako hoćete da nam djevojke budu narodne, 
kad nemaju šta čitati u hrvatskom jeziku? Il! ćete im možebit 
»Gospodičnu Clairon« ili znamenito djelo »Pravda napije« 
dati? Ako to, onda si propo, hrvatski narode! 

Valja nam jošte koju reći o našem vilovanju. Da — pje- 
sništvo imamo. Mažuranić, Preradović, Trnski bili bi ponosom 
svakomu narodu, »Čengić-aga«, »Prvenci«, »Krijesnice« resile 
bi svaku književnost. O mlađem naraštaju nije lako govori- 
ti; taj se tek razvija. Zasad još junakuju na vilinjem mejdanu 


sve stariji književnici, a prije svega Trnski, komu u hr- 
vatskoj lirici para nema. A noviji plodovi? Teško te preteško 


bi bilo literarnomu povjesniku karakterisati novije pjesni- 
štvo. Jedni pjevaju po narodu, veleći da je i pjesnik najvr- 
snije hrvatske pjesme, tj. »Čengić-age«, udario tijem pu- 
tem. No nije ga jošt majka rodila, koji će se dokriliti »Čen- 


 gić-agi«, a pjesnici po čistoj narodnoj žici obično nasljeđuju 


vanjski lik narodne pjesme ne mareći toliko za nutarnje kra- 


= sote narodne vile, te raspinju svoje plodove u omašan niz 
 deseteraca, 


Takve poduže pjesme naše općinstvo slabo čita. Sve no- 
vije, tj. mlađe pjesme većim su dijelom il domorodne il' 
ljubezne. Historička balada, koja bi u ovo doba najzgod- 
nija bila, slabo je gojenče hrvatske vile. Narodne pjesme po- 
vode se većinom za uzorima ilirske dobe. Al to je upravo a- 
nakronizam. Što je onda silno sve živce razigralo, sve duše 
ushitilo — danas je često već puka fraza. Erotičkim pjesni- 
cima bi imale »Krijesnice« služiti za uzor; tu je domorodna 
žara i žive ljubavi, a kraj toga upravo čiste pjesničke žice. > 
Samo takve pjesme mogu i na narod djelovati. 

O dramatici reći ću koju veću u članku »Naše glumište«. 
Pisao sam tu samo crtice, htio sam samo natuknuti kako bi se 
naši pisci imali obzirati na općinstvo, djelovati na narod, jer 
množina štampanih, al' nerazrezanih knjiga na domorodnoj 
polici ne čine jošte žive književnosti. Naše literarne histori- 
ke pako molim nek pišu više o književnoj povijesti, ali po- 
nešto više o stvari, manje o pukoj slovnici. Bilo bi već vri- 
jeme, a »Književnik« je tomu zgodno mjesto. 

O HRVATSKOM KAZALIŠTU 
I 


Dosadašnji odbor narodnoga hrvatskog kazališta svršava 
svoje trogodišnje djelovanje, te je već uzvišenom kr. namjes- 
ničkomu vijeću predložio neka po smislu pravila kazališni 
odbor obnovi. Kako čujemo, latila se spomenuta oblast zbilja 
toga posla, i tvrdo se nadamo da ćemo zakratko nov odbor za 
slijedeće tri godine pozdraviti. 

Nama je ovaj narodni zavod veoma mio, jer je za uzgaja- 
nje naroda od neprocjenjive važnosti, od veće nego što je 
mnoga gospoda nevještaci, koji su upravljali prošlih godina 
tim zavodom, i shvatiti mogu; mi smo taj, uslijed nemara jo- 
šte slabašni zavod, pozorno pratili, i više puta svoje iskreno 
mnijenje o njem kazali. I sada, uoči odborske obnove, du- 
žnost nam je koju o njem reći, a mi ćemo izjaviti svoje mni- 
jenje pošteno — očito, ne mareći za psovke kojim se im 
za to nadati od nekoliko iskipjelih veličina koje su kao io 
povijesne pijanice iz sna na nas skočile kijačom, kad smo 
dirnuli u njihov olimpički mir, te stali dvojiti o njihovoj este- 
tičkoj nepogrešivosti. Dužnost nam je, velimo, reći koju o na- 
rodnom kazalištu jasno i glasno pred čitavim narodom, jer 
nećemo da se djelovanje toga zavoda ograniči, kao kod ve- 
ćine naših narodnih društava, na pusto sastavljanje zapisnika 
već da od njega narodu živa korist bude; jer nećemo da lju- 
di koji u zbirku dramatičnih petrefakta spadaju taj zavod sa 
sobom u trulež zavuku. Mi to možemo punim pravom kazati, 
kad narod za jednu sezonu od pol godine, gdje se samo 
svaki drugi dan igra, — gospodo, hrvatski narod — 20.000 for. 

troši, smjet će valjda i prepokorno pitati na što se ti novci 
troše i kakva je korist od njih narodu. 

Prestalo je stranom i prestat će zakratko posve ono vri- 
jeme kad bi nam gospoda na svako pitanje lakonički odgo- 
vorila »Car tel est mon plaisir«. 

Što da bude hrvatsko kazalište? 

Dokazivati uopće u mnogo riječi. važnost dramatičkog 
zavoda za kakov narod, čini nam se posve suvišno. Komu je 
povijest literature i kulture naroda iole poznata, znat će ko- 


liko je kazalište djelovalo na kulturni razvoj naroda, kako je 


u svakoga od znamenitijih naroda kazalište upravo narodan 
zavod bio. Ta, sjećajte se samo što Indijancima Kalidasa, Jeli- 
nima Eshil, Sofokle, Evripid i Aristofan; Latinima Plaut i Te- 
rencije; Španjolcima Calderon, Lopez de Vega, Moreto; Fran- 


cezima Corneille, Racine, Moliere; Talijanima Alighieri, Mon- 


ti, Silvio Pellico; Englezima prvi dramatički genij sviju vje- 
kova — Shakespeare, a Nijemcima Lessing, Schiller, Goethe; 


 sjećajte se svih tih genija, pa ćete i pojmiti važnost kazališta. 


:Nijedna grana literature ne djeluje tako silno na narod 


koliko kazalište, nijedan zavod nije tako spretan da sije me- 


đu narod uzvišene misli kao što kazalište, onaj prostor gdje 
se u uskom okviru prikazuju sve sjajne kreposti, sve crne 
opačine, sva slavna djela djedova. 

Najpoučnija knjiga, najsjajniji govor parlamentarni ne 


= djeluje tako živo kao dramatika. Stoga ćeš vidjeti da u naj- 


starijih naroda, gdje je iole kultura cvala, dramatici traga 
ima; ta i stari Peruvani, Mehikanci i Kinezi imađahu sto i sto 
godina prije dramatičku literaturu nego što ih se lakomi ci- 
vilizatori evropski doviše. 


Kazalište je zavod narodan, jer se razvija iz života naro- 


da, jer živo prikazuje slike iz narodnog života. 


Tek kada dramatična literatura kod kakvoga naroda do 
višega savršenstva dođe, može se pozorište više raširiti, može 
nekako kozmopolitičnijim postati. Pa ako su i pisci drama- 
tičnih djela uzimali gradivo iz povijesti drugih naroda, to su 
ipak uvijek karaktere i život svoga naroda crtali u dramatič- 
kim djelima. To valja dakako osobito za one narode koji su 

svoju osebnu kulturu imali; kod njih se dramatika, kao i sva- 
ka druga grana obrazovanja, naravskim, sistematičnim pu- 
tem razvijala. 

. Uzmite Grke. Helenska kaltuta zauzima osobito mjesto 
u povijesti takozvanog staroga vijeka. Kod Grka se drama- 
tika razvila iz narodnih mističkih igara i svetkovina, tako 
tragedije kao što i komedije. Od Friniha i Eshila, kojim su 
djela reći bi stroge vjerozakonske igre — jer strogi  mitos 
u njima vlada, jer se reći bi još po olimpičkim oblacima kre- 
ću, prelazi grčka dramatika. u manje mitične tragedije Sofo- 
klove; Evripid siže već manje u »mitos«, a više u historiju, 
a u Aristofana razvija ti se živi atinski svijet i sve njegove 
mane. Nego u svim ovim djelima očituje se mitički izvor u 
zboru, na svim djelima vidjet ćeš strogo narodni pečat. Ne 
obazirući se na to da su grčki dramatici gradivo za svoja 
djela crpili iz narodne povijesti, iz narodnih priča, sjećat će 
se poznavatelji stare dramatike prekrasnih,  domoljubljem 
helenskim gorućih apostrofa Sofokla: a i Aristofan, taj nemi- 
losrdni bič razvraćene Atene, uspeo se u svojim divnim zboro- 
ovima, u kojima slavi mir poslije peloponeskog rata, do divne 
uzvišene poezije, pune žara narodnoga. 

Latinjani u duševnim plodovima — izim pravništva — 
malo izvorni, nisu ni u dramatici pošli osebnim putem; i 
Terencij i Plauto prebirali su Aristofana tako marljivo kao 
što Cicero Demostena; no i u njih vidiš težnju da prikažu 
narodu lica iz života rimskoga, da život taj je tako vješto 
u njihovim djelima crtan da i povjesnici, i pravnici, i stari- 
nari dokaze svoje iz njih vade. 

U srednjem vijeku je ideja kršćanstva utjecala u svu civi- 
lizaciju, te je u romanskih i germanskih naroda potaknula 
najprije dramatiku takozvanim »pasionskim igrama«, kojima 
je predmet iz svetog pisma, a najpače iz muke Isusove crpen 
bio. No skoro se ote ovaj prvi zametak dramatike tomu sve- 
općemu značaju; pisci su stranom slijedili klasične uzore — 
kako je učenje klasično za ono vrijeme cvalo, — stranom su 
opet kušali udesiti svoja djela prema značaju naroda; ovo 
posljednje valja osobito za španjolske i engleske drame. 

Al već u pasionskim igrama — koje su veoma lokalizi- 
rane prema mjestu i običaju — vidi čovjek u epizodama ka- 
ko su pisci gledali uplesti epizode iz domaćega života: apo- 
stoli, anđeli i vragovi govore i vladaju se ne po svetom pi- 
osmu već po narodnom i socijalnom životu onoga vremena. 
Umjetnu dramatiku srednjeg i novijeg vijeka sapinjao je 
krivo shvaćeni aristotelizam glede jedinstva čina i mjesta; 
al uza sva ta stroga pravila, uza sav klasicitet, nisu se dra- 
matici mogli oteti svomu narodnom značaju u tragediji, nek- 
moli u komediji. Talijani i Francezi, pišući drame iz grčke i 
rimske povijesti, nisu crtali grčkih i rimskih, već talijanske 
i franceske karaktere. Racinova »Fedra« nije stroga Grkinja, 
ni »Atalija« Židovkinja, Corneillev »Cid« nije onaj strogi ju- 
nak španjolskih romanca; sve su to Francezi u klasičkom odi- 
jelu. Još se vidi narodni značaj dramatike kod Španjolaca 
i Engleza. 


Calderon, Lopez de Vega i Moreto prikazuju nam veći- 
nom španjolske karaktere, španjolski život, sve kreposti i 
nekreposti svoga naroda. Moreto je igre pisao, kojim se 
čin na franceskom, sicilskom, pače mađarskom dvoru zbi- 
ova; al u svim tim djelima vidimo opet same Španjolce, a na 
mađarskom dvoru ne zvekeću ni najmanje ostruge. A i Sha- 
 kespeare, taj prvak, ta provodilja zvijezda svih dramatika, 
koji je shvatio i prikazao svijetu sve kreposti, strasti i opači- 
Ne, je li taj »labud avonski« samo kozmopolitičan bio, je li 
taj ogromni genij zaboravio, pišući besmrtnim perom, da je 
Englez? Nije. Svijet mu se klanja, i poslije vjekova vabe mu 
djela i suze i smijeh iz očiju slušalaca, al kraj svega toga 
bijaše Shakespeare narodan pjesnik, tako engleski kao što 
romantik Walter Scott i povjesnik Macaulay. IV nije li po- 
Vorka njegovih drama apoteoza engleske povijesti, nije li 
apostrofa »Oh, Albion!« u »Richardu« najživlja himna ne 
Pjesnik svojoj “domovini pjevati može? 

Pa gledajte mu vesele igre. »Mnogo vike ni za šta«, »Ko- 
Medija bludnja«, »Ukroćena žena«, i sve vesele igre koje ne 
rade o Engleskoj, nije li u njima engleski život, ne zato mo- 
= žebiti da Shakespeare nije znao drukčije pisati, već zato što 
je Shakespeare pisao za Engleze! 

Shakespeare, gospodo, bijaše narodni pjesnik, a nama 
kažu naši estetici par excellence da moramo u kazalištu i u 
pjesništvu slijediti kozmopolitizam. Dramatika, kao i sva li- 
teratura, imadu jednu, praktičku al' i uzvišenu svrhu. Ne pi- 
še se da stoje knjižnice pune dragocjeno vezanih knjiga, ne 
igra se da se općinstvo samo nasmije, da prikrati čas; već za- 
to da se uzgoji narod, da se u njegovo srce zasađuju pleme- 
nita čuvstva koja ga oduševljavaju, te pomiču naprijed ci- 
vilizaciju; i upravo zato treba govoriti narodu po njegovu 
srcu, po njegovoj ćudi, buditi valja sve plemenite misli koje 
su s nemara zadrijemale bile, sijati u njegovo srce onakvo 
sjeme što će i plodom uroditi. Tu uzvišenu svrhu neka naši 
pisci i svi ljudi, radeći za napredak naroda, imaju pred oči- 
ma, a ne svoju osobnu slavicu i nasladu; prema tomu neka 
pišu. Do kozmopolitizma treba našoj hrvatskoj knjizi još 
1000 milja prevaliti, al! ona može zato ipak raditi za civili- 
zaciju svoga naroda, i po tom i čovječanstva, jer upravo po- 
sebno nastojanje za duševni napredak tvori onu divnu har- 


moniju čovječjega savršenstva, kao što se pojedini zvuci u 


akord, pojedine boje u sunčano svjetlo slažu. 


Neka mi štioci oproste da sam podalje zašao; dužnost mi 


bijaše istaknuti osobito svojstvo dramatike, ako želiš da dje- 
luje na civilizaciju naroda; bilo mi je navesti i primjerak, jer 
su me na to potakli ljudi koji su navalili na mene hoteći 
svoju duševnu lijenost zakloniti frazom kozmopolitizma. 


Hrvatska, i uopće kultura Slavena na jugu, nije imala 
te sreće da se osebno izvorno razvije; uvijek utjecahu na nju 
tuđe nametnice. Grština, latinština, njemština, surovo kopito 
tursko, a i mađarske težnje radile su složno protiv tomu da 
se oživi jedinstvena ideja, da se stvori jedinstvena knjiga i 
kultura. Istina je, hvala bogu, da nisu sve oluje nesretne po- 
vijesti mogle utrnuti luč domaće prosvjete, istina je i to da 
ta luč sada življim plamenom gori; no prošlost našega du- 
ševnoga razvitka dokazuje nam da se ta prosvjeta samo mje- 
stimice pojavila i svoje mjesto mijenjala, prinukana bježati 
pred tuđim nametništvom. Zato nam je i knjiga takva, oso- 
bito starija; bez smjera, većinom bez praktičkoga značenja 
za onoga komu je namijenjena bila. Kakvo je dakle čudo da 

kraj toliko stranoga utjecaja u državni, društveni i književni 
život nije ni dramatika naša uspijevala, da se nije samostalno 
i sustavno razvijala kad je sva ostala umjetnost naših ljudi 
išla.tuđim, većinom talijanskim smjerom? I naša povijest, a i 
osobiti značaj našega puka i naših običaja, bili bi piscima 
obilno gradivo dramatičkomu skladanju, da se literatura i 
kultura naravskim putem razvijala. Ta uzmite samo priče, 
uzmite pučke igre u kolu, koliko plastičnosti, koliko drama- 
tičnosti ima u njima! 

A1 drukčije nam bijaše suđeno: : tuđa kultura nas je to- 
liko osvojila, da nije lako na razvoj izvorne osebne drame kod 

nas pomisliti. 

Naša dramatička literatura pokazuje u različito vrijeme 
i različito utjecanje stranih živalja. 

Drame koje pripadaju u dalmatinsku i dubrovačku dobu 
skladane su stranom po uzorima starogrčkim il' istodobnih 


“talijanskih tragedija, pastirskih igara i maskerata; ustroj, ka- 


rakterizacija i predmet njihov to očito pokazuje. Pisci gle- 
dali su doduše katkada crpiti predmet iz narodnoga života, 
kao npr. Lucić »Robinju«, Gundulić »Dubravku«, Palmotić 
»Pavlimira«, a i Nalješković i Bruerović svoje komedije iz 
domaćega života. I predanje nam dokazuje da su osobito 
takve igre u Dubrovniku velikim ushitom primljene bile; 
no opet se nisu te igre široko raširiti mogle, a nisu reprezen- 
tirale izvanredan dramatički smjer. Nisu ni igrokazi naših 
kajkavskih poštenjaka Lovrenčića, Fabijančića, Mikloušića i 
Brezovačkoga početkom ovoga stoljeća veće sreće doživjeli i 
»Grabancijaš đak«, i »Zloba dveh bratov«, i »Lizimakuš«, i 
»Huta pri Savi«, a u Srijemu »Putifarova žena«, životarili su 
samo u zidinama sjemeništa, premda se ne da tajiti da u njih 
ima mnogo zdrave žice, al' dakako nikakve tehnike ni dra- 
matične vještine nema. A prije tih igara prikazivali su pi- 
tomci otaca Jezovita po svojim zavodima u Hrvatskoj »Gra- 
maticam latinam«, gdje se alegorički »Nominativus« sa »Geni- 
tivom« na pozorištu seminarskom prepirao u upravo uboji- 
tom dijalogu, koji je padež važniji. 

Međutim se naseliše ovamo više od mora švapski, a duž 


mora talijanski glumci, a domaća vila glumica spavala je do . 


god. 1841. 


Ni Srbi ne prođoše bolje, premda su prije kazališno dru- 
štvo pod Vujićem u prošlom stoljeću imali, al' to ne bijaše 
umjetno, već kojekako skucano skitajuće se društvance, koje 
je prijevode Vujićeve po Bačkoj i Banatu prikazivalo, pa se 
konačno i rasulo. 

Od g. 1840. ovamo počelo se o domaćem kazalištu i kod 
nas i kod Srbalja više misliti i raditi, kako bi se ustanovilo 
zbilja domaće kazalište. I dobrovoljci i glumci stadoše u Za- 
grebu i u drugim mjestima naše domovine igrati, dakako ko- 
jekakve komade a la Kotzebue. 

Domoroci počeše skupljati i glavnicu za taj zavod, i već 
su se ljudi nadali da će domaća vila istisnuti tuđinsku na- 
metnicu. 

Neću da nekomu goškadakna starcu vratim kompliment, 
što mi je mladiću, u svojoj, ponešto neuglađenoj kritici, kazao 
o mojim svojstvima, o mojem iskustvu; meni toga i ne treba, 
ali mi je — kako me nije osvojila nikakva strast — priznati 
da je pisac »Teute« za ono doba zbilja mnogo zasluga ste- 
kao, i da je svojom »Teutom« probudio nadu da će označiti 
smjer novoj hrvatskoj dramatici. Spomenuta tragedija imade 
i glede tehnike i glede jezika puno mana, al iz nje se vidi 
da je u pisca poezije, tvorne sile i vještine bilo; kamo sreće 
da nije otupilo pero »Teutina« pisca; kamo sreće da nije 
pisac sve te vrline vrgao u nemar, te tako nas lišio vrsna 
dramatičkoga pisca. 

No naše nade ofuri i u tom mraz, i kraj svagdanjeg njem- 
čukanja, za koje su se kazališne zaklade trošile, imali smo 
samo katkada slušati hrvatske komade — jaoh, iz ustiju skoro 
samih ovejanih njemačkih glumaca! To bijaše ono tužno vri- 
jeme kad su u hrvatskom repertoaru cvali »Razbojnici na 
gori kulminskoj« i »Gozba na gradu Zrinju«. Konačno je Ba- 
chova ruka i taj posljednji trag hrvatske vile glumice zatrla, 
dok se narod opet osvijesti i godine 1860. zagrebačko kazalište 
posve osvoji. _ 

Od god. 1860. imademo dakle kazalište posve u svojim 


rukama; od onoga vremena mogu naše domaće oblasti raspo- 


lagati zakladom kazališnom i doznačivati iz zemaljskih za- 
klada novaca našemu dramatičnomu zavodu. Do onoga doba 
nije se dakako o kakvomu umjetničkomu smjeru, o kakvoj“ 


“ozbiljnoj reformi govoriti moglo, ta znade se u čijim rukama 
bijasmo, znade se kako su janjičari Bachovi i tuđe vucalice 


i domaće izdajice na sve ruke radili kako bi osujetili što je 


hrvatsko, kako bi iz našega srca iščupali svijest hrvatsku. 


Za ono vrijeme bjesmo tako daleko došli, dragi štioci moji, da 
je neki »novinar« bez mozga i glave, nalazeći se kao germani- 
zator također u kazališnom odboru, isposlovao svojoj milosni- 
ci glumici plaću iz hrvatske zaklade, dok je ni u Zagrebu ne 


bijaše, dok je igrala u Trstu, te i ondje plaću vukla. 


Sad se promijeniše okolnosti, sada valja ozbiljski misliti 


o reformi hrvatskoga kazališta i ne ubijati ga lijenošću, ne- 
 marom i despotizmom, da nam se ne uvuče i opet njemačka 


komedija, za kojom se nekojim »domorocima« oči otimaju. 
Nije dosta da se sastavi štatut, nije dosta da se kazališni po- 


oSlovi rješavaju birokratički kao građenje kakva mosta ili 
ceste, već se mora raditi umom i srcem da se bar izdaleka 


takmiti možemo sa drugim kazalištima, a sredstva nam to do- 
puštaju: ne valja samo misliti o komediji nego o umjetnosti. 
Razložio sam ponešto u prvom članku razvoj dramatike 


u drugih naroda, taknuo se i ponešto kukavštine naše dra- 
. matike. To sam učinio da naš svijet pojmi značenje i potre- 


bu reforme hrvatskoga pozorišta. ' 


Hrvatsko kazalište, da se vratim k svojemu pitanju u 
Prvom članku, ima biti mjerilom ideje narodne; zato mora 
biti ne samo oblikom. (formom) već i dušom narodan zavod; 
hrvatsko kazalište ima biti hramom umjetnosti, kod nas do- 
Zlaboga zanemarene; hrvatsko kazalište ima biti školom za 


glumce i dramatičke pisce; ima biti korisnom zabavom za 
naše općinstvo i štitom proti tuđinstvu, koje i sada još svuda 


reži, kako bi se u našoj domovini dočepalo mjestanca; to sve, 
gospodo, ima biti hrvatsko kazalište. Priznajem drage volje 

da je ta zadaća toliko teška koliko je za naš narodni i soci- 


jalni život važna: al' upravo stoga imadu ljudi kojima će biti 
povjerena uprava našeg kazališta ili naprezati svoje sile da 
preustroje taj zavod ili, ako koji od njih: ne ćuti da je to 
podoban učiniti, okaniti se posla. 

No razložiti mi je ponešto šire što spomenuh o važnosti 
hrvatskoga pozorišta. 

Dokazah već prije kako je kazalište kod svih obrazova- 
nih naroda upravo narodnim zavodom bilo. Da osobito u nas 
Hrvata taj zavod narodan biti mora, priznat će svaki misaoni 
domorodac. Zagreb, naše središte, okružen je donekle tuđim 
duhom, tuđim čuvstvom; naše socijalno i narodno uzgajanje u 
Zagrebu ne valja ništa. U tom poslu je zadaća našega kaza- 
lišta da bude narodna škola za zreliji dio društva. U kaza- 
lištu treba da se bude narodne misli, da se predoči općinstvu 
slavna povijest hrvatskoga i srodnih mu naroda, neka se budi 
samosvijest, jer je samo tako moguće da se satre onaj prokleti 
abderitizam i sibaritizam, ona duševna demoralizacija i apa- 

tija koja nam društvo od više godina sapinje. 

Od Bachove vlade ne mogasmo toga tražiti; al od onih 
oblasti koje se zovu hrvatskima moramo posve odrešito za- 
.htijevati da nam bude kazalište narodan zavod. Nije dosta 
da se hrvatskim jezikom prikazuju komadi, kao što nije jošte 
ured ili škola narodna kad se u njima hrvatski piše ili uči. 
Tu mora biti.hrvatskoga duha, tu se mora uvažiti kakov je 
komad najspretniji za naše okolnosti, koji bi mogao dirnuti u 
živac općinstva, tu se mora tačno označiti smjer repertoara, 
o kojem ćemo malo kasnije napose govoriti. ( 

Hrvatsko kazalište ima biti hramom umjetnosti. Mi imade- 
mo žalibože na sve krajeve pune ruke posla, i to u pitanjima 
koja se neposredno našega opstanka i naše budućnosti tiču; 
zato nam je dosada veoma malo vremena preostalo da gojimo 
umjetnost domaću, da tražimo po našoj domovini talente, te 
da ih pomažemo i usavršimo na našu korist. No kad već u- 
mjetnički zavod imamo, to nam je sveta dužnost da nam ka- 
zalište ne bude pusta vašarska komedija, već da tomu zavo- 
du prisvojimo neki plemenitiji, uzvišeniji značaj, koji će ople- 
meniti naše općinstvo, buditi u njem ukus i želju za pravom 

umjetnosti, kojoj će se umjetnosti, kad bude kod nas savr- 
šenija, posvetiti pitomci i sinovi iz boljih obitelji, kao npr. 


Mađara, gdje su se upravo potomci odličnih kuća dramatič- 


koj umjetnosti posvetili. 


Lako je Nijemcima, Francuzima za kazalište, kad su ve- 
liki narodi, kad u njih više pozorišta, više društava ima; tu je 
konkurencija i upravo po njoj je i lakše usavršavati drama-' 
tiku. Ali Slaveni na jugu imadu samo dva pozorišta, zagre- 
bačko i novosadsko; tu nema konkurencije, tu nam je raditi, 
da što više usavršimo što imamo. Potrebno nam je da je ka- 
zalište naše nešto više nego obično provincijalno pozorište, 
da se naši glumci izobraze; za sada, dok nam se broj pozorišta 
ne poveća, nema tomu obrazovanju boljega sredstva, nego 
upravo učenje.na zagrebačkom pozorištu. A i za naše drama- 
tičke pisce je veća savršenost hrvatskoga pozorišta potrebita. 
Ne sumnjamo da bi se mnogo ljudi našlo, koji bi dramatička 
djela skladali, no nije im žalibože dano motriti veće umjet- 
nike i savršenija pozorišta. Dramatičku teoriju je lako naučiti, 
dramatičku literaturu lako pročitati, al! to nije dosta. Čovjeku 
piscu treba da vidi živu umjetnost pred sobom, treba nazorom 
učiti dramatičnu tehniku da uzmoge sam sastaviti izvornu, 
živu, vještu dramatičnu sliku. 

Kod mnogih kazališnih pokusa u našoj knjizi vidimo 
upravo nedostatak te tehnike, i stoga komad, ma i pun poe- 
zije, i kako vješto osnovan i spleten bio, propast će ipak; jer 
će svojom epskom dužinom, svojim mlitavim dijalogom, a 
dugačkim monologom, svojim nespretnim promjenama upra- 
vo ubiti općinstvo. Uzmite npr. »Teutu« kako je izvorno štam- 
pana. Da se ta tragedija cijela i čitava igra, morala bi pro- 
pasti; već prvi nespretni dijalog među djevojkama zacijelo bi 
ga ubio. A prikraćen i ponešto glede jezika popravljen, može 
potrajati na našem repertoaru; il' pomislite da se igra Kise- 
ljakov »Samuil«, sav i čitav. Ima u njem prekrasnih pjesnič- 
kih misli, al zato toli tehničke nevještine i dužine da na po- 
zorištu propasti mora i mora. To bi zacijelo doživjele i Šporo- 
ve tragedije. Hrvatsko kazalište mora savršenije biti nego ka- 
kvo provincijalno njemačko društvo da bude općinstvu svo- 
jom umjetnošću milije nego hrpa skitajućih se švapskih ko- 

medijaša, jer kazalište upravo od općinstva zavisi, pa se valja 
brinuti da nam hrvatsko društvo ne propadne, jer Varaždin i 
Osijek nijesu borme daleko od Zagreba, a ondje se žalibože 
još i sada njemački igra, pa bi se ti nepozvani gosti mogli 
zavući u naš bijeli Zagreb. A toga neka nas bog sačuva! 

Neka ljudi koji za sada upravljaju kazalištem sve što 
rekoh dobro promozgaju, neka se sjete kolika odgovornost 
pada i u ovom pogledu na njih. Pišemo ovo ne ponukani ka- 
kvim osobnim razlogom niti kakvom strasti, kako nam je 
uvijek prišivaju neka gospoda. 

Obrazovanje naroda je zvijezda što nam uvijek pred oči- 
ma lebdi, i to u svakoj grani, u svakom pitanju, a daleko je 
od nas strančarenje štono niče obično iz osobnih razloga, te 
glavni cilj uvijek meće u zaborav. 

Do ozbiljske reforme hrvatskoga kazališta mora stajati 
cijelom općinstvu, dakle svakoj stranki, ta i oni mlaki, mlo- 
havi domoroci, kojima je svojstvo njegovanje domaćih sveti- 
nja prevelika briga, moraju bar na to gledati da im zabava 
za dugih zimskih noći bude što ugodnija. 

Našim oblastima se za taj zavod živo brinuti. 

Teško je to, dakako, veoma teško. Mi, u svem početnici, 
moramo gledati da se natječemo s drugim narodima i mnogo 
naprednijima; da se otresemo i obranimo od tuđinstva, da uz 
tu borbu stvorimo nešto stalna, da kraj toga zabavljamo 
općinstvo, da gledamo da mu hrvatska vila glumica što više 
omili te istisne svaku čežnju za tuđinstvom. 


K tomu pada osnivanje domaće dramatike u vrlo lo ha 
zgodno doba. Ne da se tajiti da opera i balet po svem svijetu 
strogo recitativnoj drami mah otimlje, da su gore spomenuti 
izvodi strogo dramatične vile općinstvu veoma omiljeli. I ne- 
. što trijezna graditi, na modu, na svagdanji ukus, na sto i sto 
drugih okolnosti u jedan se mah obzirati, a ipak ne povrije- 
diti čistom umjetnosti propisane zakone, gospodo moja, bome 
je veoma mučan posao; a ipak ga moramo izvršiti. 


Ne što je posao težak i neukloniv, to mora opći rad mar- 


rati od svih. osobnih obzira; svrha i sama svrha mora nam. 

lebdjeti pred očima, a kako bismo se ovoj po mom mnijenju 
bar primicati mogli, kako treba da se kazalište preustroji, da 
bude zbilja dostojan, narodan zavod, to ću vam sada kazati. 


HI 


Govoreći o reformi hrvatskoga kazališta, izjaviti nam je 
dakako, prije svega, da će ovo tek onda zakonito uređeno biti 
kad se sastavi na temelju zakona saborom izrađena, koji će 
dakako birati i kazališni odbor; jer taj zavod po pravu i pra- 
vici spada pod sabor, a ne pod namjesničko vijeće. No želeći 
da kazalište međutim ne malakše, i. da se ne vuče istim stran- 
puticama kao što jugoslavenska akademija, uvjeravamo na- 
mjesničko vijeće da ćemo za sada od njeg prihvatiti rado sve 
korisne, makar i oktroirane naredbe, i nadamo se da će ih 
sabor usvojiti, ako se budu slagale sa probitkom i napretkom 
spomenutog zavoda. Ne želimo ni najmanje da oblasti pođu 
nesretnim putem  Mažuranićeve vlade, koja je oktroiranje 
spasonosnih zakona, npr. o jugoslavenskoj akademiji, odbija- 
la, veleći da ne smije dirnuti u poslove koji spadaju na sabor, 
a s druge je strane oktroirala koješta dozlaboga. 

Misleći o reformi hrvatskoga kazališta, ne valja čovjeku 
misliti da se tu samo radi kako bi se kazalište grada Za- 
greba poboljšalo, već kako bi se stalno osnovao umjetnički 
zavod koji spada na cijelu trojednu kraljevinu. Zagrebačko 
kazalište treba da bude nekako maticom za buduća pozorišta 
po drugim gradovima naše domovine, a takvo će zacijelo na- 
stajati kad prevalimo kukavno stanje u kojem sada čamimo. 
No o tom ću i kasnije natuknuti. : 

Preustrojstvo kazališta — i to korjenito — tiče se umjet- 
ničke, upravne i financijalne strane. ' 

Već prije potaknusmo kakov da bude umjetnički značaj 
hrvatskoga pozorišta. 

Zavod taj mora da bude uistinu posvećen umjetnosti. Pri 
tom valja prije svega gledati da glumci budu što vrsniji, da 
repertoar bude udešen prema smjeru što ga naše kazalište 
zastupati ima. 

Mi imađdemo kazališno društvo, imade u njem glumaca 
i glumica, u kojih stranom vještine, stranom dosta sposob- 
nosti imade. 

Kako nam nije moguće u našim okolnostima izbirati glu- 
maca, treba da se preustroji što za sada imademo, i popuni 
društvo kako se može. Kazališni odbor mora prije svega da 
razredi pojedine struke, tj. da pojedini glumci ne miješaju 
uloga odviše. Glumac koji danas junaka, sutra lopova, danas 
starca, sutra komičnu ulogu prikazuje, rastrošit i rastepst će 
sve svoje makolike sposobnosti, bit će s vremenom rutiniran 
glumac, al nikad umjetnik. ' 

Ovo pravilo valja osobito za glumce koji su malo prilike 
imali motriti većih umjetnika, boljih pozorišta. Kraj takve 
mješanice poći će mlad glumac posve drugim putem, kraj ta- 
kove mješanice može se samo pomisliti na učenje uloga, pod- 
nipošto na potanje razglabanje i individualiziranje karaktera. 
Kad čovjek pomisli da je zadaća glumaca prilikovati sve du- 
ševne faze u svim okolnostima, u svim dobima života, valja 
ljudima koji upravljaju dramatičkim zavodom gledati da 
udešavaju i razrede struke prema individualnosti, ćudi i dobi 
glumaca, valja im paziti na duševnu promjenu dobe. 

Glumac ljubovnik promijenit će se npr. vremenom tra- 
gičkim junakom, te će pod starost prikazivati starije, ozbiljne 
uloge; naivna ljubovnica prijeći će s vremenom u struku tra- 
gičkih junakinja, a pod starost prikazuje uloge ozbiljnih, na 
primjer dvorskih gospođa, itd. Ovi psihološki prijelazi ne 
mogu se dakako strogo označiti pravilom; tomu se hoće da 
artistički ravnatelj pazi kao pedagog na razvoj pojedinih glu- 
maca, da svom odvažnošću odbije spletke, za kulisama obične, 
da ne bude sluga, već moralni, duševni vladalac čitavoga dru- 
štva; tomu se hoće da bude artistički ravnatelj prost od 
svake (najpreče ljubavne) strasti i nepotizma, da ga ne vežu 
kojekakvi osobni obziri s kojih postaje pustom igračkom 
kazališnih spletaka. Nutarnji kazališni život nam je fina pau- 
čina, 'a u njoj imade sto pauka i paučića, pa jao si ga arti- 
stičkoj muhi, ako bez razbora zuji oko tih pogibeljnih zasjeda, 
u koje će doskora i pasti, gdje će joj pauci i mozak i dušu 

isisati; takvomu artističkom ravnatelju nema više poleta, on . 
će poginuti u zakutku kakve paučine. 

Neka mi nitko ne prigovara da se uloge na mnogim kaza- 
lištima miješaju. : 

Priznajem to drage volje. Ali to se radi samo na najsa- 
vršenijim pozorištima; to rade najizvrsniji umjetnici; ili opet 
pusti komedijaši koje je privatan pothvatnik skuckao radi 
puke špekulacije; a naši glumci većinom su naturaliste bez 
potrebnoga dramatičnoga uzgajanja, za njih su takvi pokusi 
još pogibeljniji. Koliko su uistinu ti pokusi već nekojim čla- 
novima škodili pod dosadanjim nevaljanim artističkim ravna- 
teljstvom, mogli su Zagrepčani vidjeti na svoje oči. 

Neka mi nitko ne kaže da pišem odviše idealno, da pišem 
nepraktički; znadem predobro da nam je jošte zapreka svla- 
dati, al' znadem i to, — a to govori sav Zagreb — da dosada- 
nje ravnateljstvo nije nimalo pazilo na to, da je bilo kao 
krhka lađica — sit venia deminutivo — bez vesala i jedara, u 
viru našega kazališnoga života za kulisama, a i to znamo da . 
se predsjednik odbora mnogo više brinuo za artistiku nego 
artistički ravnatelj. 

Paziti nam je da pribavimo našemu kazališnomu zavodu 
i da mu uzgojimo novih sila, da sačuvamo i usavršimo one 
što ih imademo, i da im osiguramo budućnost, dapače da se za 
njih i brinemo pod njihove stare dane. 

Da pribavimo novih umjetničkih sila, treba prije svega 
kazališna škola; ona je potrebita zato što nam nije lasno 
pozvati glumaca iz drugih kazališta, kao što drugi narodi 
rade. Obrazovanje je umjetniku i izvan kazališta potrebno; 
čim je obrazovaniji izvan kazališta, tim je veći umjetnik na 
pozorištu. : 

Glumac  neobrazovan može doduše ponešto = uspijevati 
vanjskim sposobnostima, ali nikada neće biti pravi umjetnik. 

U kazališnoj školi treba da se za dramatičku - umjetnost: 
uzgajaju već djeca, kao budući naraštaj našega kazališnoga 


=. društva; obrazovati i pripravljati treba u njoj nadalje i dje- 


vojke i mladiće već, dozrele dobom svojom kazalištu. No pri 
tom valja paziti da se samo takve osobe primaju, u kojima 
se zbilja sposobnosti vidi, a ne osobe koje se ne znadu ni 

micati, ni hodati, ni govoriti, koje uopće nemaju nikakva 
dara za umjetnost. U tom poslu se do sada dozlaboga griješilo; 
zbilo se na uštrb kazalištu škandala kojih nikako mimoići ne 
smijemo, koje oblasti unaprijed zapriječiti moraju, jer tim i 
zavod gubi sav ugled, a javne te sablazni potkapaju još već- 
ma moralnu razvraćenost Zagreba. 

Pero nam zapinje od stida kad pomislimo što su nekoji 
ljudi htjeli načiniti iz našega kazališta. Ne namećemo se tu 
kao suci morala o pojedinim ljudima, niti nam je svrha pri- 
vatne kronike iznositi na vidjelo, al' pitajte sav Zagreb 
kakve vam pričice o tom pripovijeda, i koliko naše kazalište 
štuje? Odgovorit će vam svi samo jednu riječ, koja se javno 
napisati ne može, a to se sve zbiva za krvave novce hrvatsko- 
ga naroda. Nismo mi, vjere mi, toliki bogataši da za privatnu 
naslađu nekoje gospode 20.000 for. na godinu platiti možemo. 
Neka ta gospoda za svoje novce rade šta hoće, al' na račun 
naroda ne smijemo i nećemo dopustiti tako nečistih šala. 

Doživjesmo već mnogo puta da se kao prva sposobnost 
od kakve kandidatice za kazalište tražila »neograničena« 
udvornost; doživjeli smo i to kako je neki gospodin smjestio 
u naše društvo čitavo jato »svojih ljepotica« i namijenio im 
plaću nizašta, ma upravo nizašta; doživjeli smo i to da su 
se ljudi koji se hvastaju tim da nijedne hrvatske knjige ne 
čitaju, da su se ti ljudi spletkarijama uvući znali u odbor 
narodnog kazališta. Zašto? — Može biti zato da goje domaću 
umjetnost? : 

Zato, gospodo, da svojoj milosnici priskrbe mjesto i plaću, 
neka naslađuje hrvatsko općinstvo, pošto je njima dosadila 
bila. I razveselila nas je ta vilina kćer sa deset rđavih riječi 
za pol godine. 

Naše .je pozorište puno nijemih »umjetnica«, koje po 25 
— 30 for. na mjesec vuku, a Andrijeviću, Ružićevoj i nje- 
zinu mužu ne htjedoše nekoliko forinti više dati, dapače se 
nekoj priličnoj glumici neki gospodin zagrozio da će je otpu- 


stiti jer druga »umjetnica« imade, koja bolje igra »naivne« > 


uloge, a mužu te »naivne« umjetnice, koji apsolutno nikak- 
vih sposobnosti nema, priskrbio je isti gospodin podebelu 
plaću. Pa da onda pošteni roditelji posvete svoju djecu umjet- 

nosti, da ih povjere takvoj estetici! Pa ti ljudi baju nešta o 
sveopćoj harmoniji, o pjesništvu, o idealima! Vjere mi, vila 
umjetnica mora proplakati nad tako odurnim prizorom, a čo- 
vjeku ponešto domorodnu mora krv uskipjeti nad takvom 
gnjiloćom. Teško nam bijaše ovo napisati, preteško! A1 imade 
li drugo sredstvo, do javnosti, da se ukroti takvo vladanje, 
s kojega kazalište Zagrebu samo na, ruglo služi? Šta bi rekla 
nekoja gospoda da se stanje našega kazališta opiše pred stra- 
nim svijetom? Mi toga učiniti nećemo, jer nas nije volja 
otkriti sramotu tuđinstvu, al' zato svraćamo pozor naših obla- 
osti na ovo rasulo, ter ih molimo neka hram umjetnosti po- 
vjere čistim rukama; to ište moral, to ište ugled našega ka- 
zališta. ' 

Uostalom tvrdo smo uvjereni da će naše oblasti ovakvu 
sablazan ukloniti, jer kako iz pouzdana izvora znademo, la- 


Eo se uzvišeno namjesničko vijeće ozbiljski kazališne re- 
orme. 


Kazališna škola imade također služiti glumcima koji su 
Već angažirani, no nemaju dovoljno okretnosti i dramatičkoga 
obrazovanja. Angažiranim glumcima treba u školi predavati . 
eklamaciju, mimiku, plesanje i mačevanje — da što okretniji 
budu — hrvatski jezik i tačno naglašivanje, kao i izgovor 
hrvatskih stihova, nadalje imađe učitelj dramatike uputiti 
Kranje-više glumce, što karakterizacija i učenje. kakve uloge 
znači. 

Redatelj imade prepune ruke drugoga posla nego da bi 
se tim temeljitije baviti mogao. 


' Al nije dosta da se brinemo za uzgajanje naših glumaca; 
valja da se brinemo i za njihovu budućnost. Gdje tek jedno 
jedino kazalište opstoji, teško će«se tkogod odvažiti, osobito 
iz otmjenije kuće, da se posveti kazalištu. Nije samo da 
neka predsuda uopće vlada proti glumcima već će se teško 
tko odvažiti da stupi u društvo, kad stalne budućnosti nema. 


Najbolje sredstvo proti tomu je penziona zaklada, tj. 
glavnica za mirovinu ostarjelih glumaca. Sva veća, a osobito 
Sva »narodna« kazališta, imaju takvu zakladu, iz koje glu- 
Mac, kad je 20 godina ustrajao na pozorištu dobiva mirovinu. 

Zakladu tu imade dakako stranom zemlja, stranom sami 
glumci sastaviti; zemlja tako da se od godišnje subvencije 
jedan dio odbije za mirovinsku zakladu, a glumci da svakog 
mjeseca od svoje plaće tačno označenu svotu u tu svrhu dadu 
u zakladu. : 

Samo kad se takvim načinom osigura glumcima opsta- 
nak, kad im se neće trebati bojati da će se prvom prilikom 
društvo razići, il! da će pod starost otpušteni biti iz društva, 
može se čovjek nadati da će se i sposobniji i obrazovaniji 
ljudi posvetiti hrvatskoj dramatičnoj umjetnosti, a to je od 
prijeke potrebe, jer čim je inteligencija članova veća, tim će 
i zavod savršeniji biti. I mađarsko kazalište u Pešti i češko u 
Pragu najbolji su tomu svjedoci. Dok ta dva zavoda ne bijahu 
stalno uređena, dok su se kolebala, nije ni mađarska ni češka 
dramatika napredovala, o vrsnim glumcima ni traga; no čim 
su se ti zavodi uredili na čvrstu, stalnu temelju, odmah se 
dramatika razvijati stala, odmah su se i djeca boljih obitelji 
posvetila pozorištu. Gledao sam tu promjenu češkoga kaza- 
lišta na svoje oči. Tko je vidio kukavne češke predstave god. 
1859, a tko je gledao god. 1863. isto pozorište, čuditi se mo- 
rao kako je češki zavod tako napredovao da u svom reper- 
toaru sve plodove dramatičke vile ima, i da se vještinom glu- 
maca natječe s njemačkim kazalištem u Pragu. Al tome se 
hoće, dakako, ljudi, ravnatelja punih eneržije i narodnoga 
oduševljenja, a ne invalida strašću zaslijepljenih. 


IV 


Govoreći o umjetničkom .djelu našega kazališta, rekosmo 
ukratko kakvi da budu oni koji imadu prikazivati drama- 
tičke tvorevine, kakvi da budu glumci. No mnogo važnije pi- 
tanje nam se nameće sada u umjetničkom pogledu: šta da se 
prikazuje? 

Već prije natuknusmo da nam kazalište mora: biti na- 
rodno i tijelom i dušom, da mora biti prema ćudi, misli i srcu 
hrvatskomu. Ne treba nam tu spominjati ona svojstva koja 


i onako svako čestito kazalište imati mora, tj. da bude ško- 

lom ćudorednosti, a ne smetište nečistih dosjetaka, da bude 
sjemeništem prave umjetnosti, a ne samo komedijaška kuća. 
Pri svem tom ne smije čovjek zaboraviti ni zabave, da se ka- 
zalište ne vrgne u drugi ekstrem, tj. da ne bude odviše suho- 


parno i hiperklasično. 


Sva spomenuta svojstva očituju se jasno zbornikom igro- 


kaza koji se prikazuju na kojem teatru, iliti njegovim reper- 


toarom. Repertoar je pravo mjerilo umjetničke cijene kakvo- 
ga dramatičkoga zavoda; po njem možeš suditi odgovara li 
kazalište svojoj svrsi ili ne. 

Nije to lasno sastaviti repertoar ako je upravi stalo više 


do moralne svrhe. Mnogi misle da treba samo bez obzira uzi- 


mati i smiješne i žalosne igre na koje čovjek slučajno na- 
iđe ili koje su poznatije po ostalom svijetu, pa gotov ti reper- 
toar. To ne valja. U čitavom sastavku zbornika moraš vidjeti 
neku dublju umjetničku osnovu, koja je tako udešena da se i 
viša umjetnička svrha postići može. Umno sastavljen reper- 
toar je kao umno sastavljena knjižica u kojoj ćeš opaziti je- 
dinstveni duh, neku dublju duševnu osnovu. 

Hrvatski zbornik se sastoji iz izvornih dramatičkih plo- 
dova, zatim iz prijevoda. Kako se nije do sada kazalište naše 
pošteno razviti moglo, tako je i slabo uspijevala dramatična 
književnost. 


Dosadanjim plodovima u toj struci fali većinom upravo 


dramatični značaj, te naginju više epici, ukoliko su tragedije; 


al' veselih igara ima dakako još manje. No šta ćete, kad za 
sada nema ništa bolje? Tu je dužnost odbora, ili bolje reći 
dramaturga, da skupi sve izvorne drame, i tragedije i kome- 
dije, pa da odluči od njih posve nevaljale, prikazivanju ne- 
pogodne — jer i takvih u našoj knjizi ima. — Druge, doduše 
valjane, ali tehnički nesavršene igre, neka dramaturg — ako 
je moguće dogovorno s piscem — prikrati i scenički priredi. 
Osobito valja paziti na tragedije. Naša dramatika ima tešku 
zadaću da razvije historičku tragediju, kako bi se naše općin- 
stvo upravo po kazalištu upoznalo sa domaćom povijesti. Pri- 
znati nam je da tragički lovor slabo uspijeva u atmosferi 
opereta i baleta, pa ipak nam je dužnost gojiti ga. 

' Zato bi imale izvorne tragedije što živahnije biti, a ne 
bi imale dužinom dosaditi općinstvu, koje bi s vremenom od 
sebe posve odbijalo tragediju. 

Izvorne dramatične tvorine moraju se u svakoj sezoni raz- 
mjerno uvrstiti; novi se komadi mogu u kraće vrijeme opeto- 
vati, no poznatiji smiju se opetovati tek poslije dužeg vre- 
mena. Stariji plitki i nespretni komadi neka se smetnu na- 
vijeke »ad acta«. 

Kako da se umnoži izvorni repertoar? To ovisi dakako o 
piscima, no i uprava kazališta treba da pomaže pisce. Odbor 
kazališni raspisuje istinabog svake godine nagrade, no to još 
nije dovoljno. Od komada koji nisu nagrađeni treba pobolje 
nabaviti za kazalište, a i oni koji se dadu popraviti neka se 
nabave i poprave dogovorno s piscem. Jedino dijeljenje na- 
grada nije dovoljno sredstvo da se repertoar raširi. Valja mi 
tu dvije-tri reći našim dramatičkim piscima. Ima ljudi u nas, 
koji će sjesti pisati dramu, ne promisliv ni osnove, ni spletke, 
ni glavne misli, ni glavne karaktere igrokaza, kojima jedino 
neka ljubavna pričica pred očima lebdi, pa da pišu onda 
dramu. 

Takvi plodovi ne mogu dakako ushititi općinstva, već 
mu samo dosade. Prije svega treba piscima da prouče drama- 
tike i drame obrazovanih naroda; onda se tek mogu latiti 
stvaranja drame, a nije tu dosta da nanižu stihove poput ju- 
načke narodne pjesme, nije dosta da se drama razdijeli na 
čine i prizore, već se tu hoće učenja povijesti i karakterisanja 
u duhu i po ćudi našega naroda. 

Naša dramatika ima silna gradiva. Koliko povijesnih zgo- 
da i nezgoda — ne treba ni Turaka ni praha — čeka na ka- 
kva pisca, koliko bi se prizora iz pučkog života izraditi mo- 
glo dramatički, a i za konverzacionalnu dramu imade podosta 
predmeta u našem gradskom životu. 

Tim su označene po prilici grane dramatike koje bi naši 
pisci gojiti imali, tj. historička drama, konverzacionalna ve- 
sela igra, i pučka igra, i šaljiva i ozbilja. 

Izim toga spomenuti mi je još jednu struku igre, a to je 
opereta. ; 

: Ova vrsta dramatičkoga prikazivanja je našemu općinstvu 
veoma omiljela, te zastupa na našem pozorištu — dok opere 
ne sastavimo — pjevanu igru. Naše je društvo uistinu neko- 
liko opereta izvrsno otpjevalo. Pomisliti nam valja i na iz- 
 vorne hrvatske operete. K&kov »Serežanin« nema ni po činu 
ni po glazbi ništa hrvatskoga; narodne su u njoj samo crvene 
kabanice. 

No više vještih skladatelja, a prije svega naš vrli Riječa- 
onin Ivan Zaje u Beču, kani sastaviti operete iz hrvatskoga 
života. 

Neka se dakle naši pisci late pisanja libreta za hrvatske 
operete. Predmet mogu uzeti ili iz pučkoga života, ili koju od 
naših narodnih pripovijedaka dramatizirati. j 

Da je pokojni Seribe poznavao naše narodne pripovijetke, 
bio bi po njima sastavio čitavu povorku libreta. 

. Većina našega repertoara mora se dakako sastojati iz pri- 
jevoda tuđih dramatičkih plodova. Nego, birajući tuđe igro- 
kaze, moraju upravitelji našega kazališta veoma oprezni biti, 
i uvijek paziti na takve drame koje su našim mislima, našoj 
ćudi srodnije i bliže, koje se tiču istih ideja što i nas oduše- 
vljavaju, kloniti se moraju svega čega ne dokučujemo, što se 
opire ćudorednosti, čega nema u našem životu; al im se da- 
kako obzirati,da se uvedu klasična sveopća djela drugih na- 
roda, no samo toliko koliko su im naši glumci dorasli. 

Prije svega treba se obzirati na slavensku dramatiku. 
Priznati nam valja doduše da će se tu malko što za nas 
naći. : 

Iz češke dramatike mogle bi se dvije, tri tragedije od Mi- 
kovca i Koll4ra i možebiti jednu od Halka, izim toga dvije,: 
tri novije uzeti. Ostali plodovi češke dramatike imaju po sebi 
malenu literarnu i dramatičnu vrijednost. 

Ruska je dramatika dakako mnogo bogatija, al su sve 
igre tako tipično ruske da ih naše općinstvo, ne poznavajući | 
ruskoga života i socijalnih pitanja, ne bi razumjelo, osim mo- 
Žebiti »Revizora« od Gogolja. 

Najviše igrokaza, osobito veselih, može nam pružiti polj- 
Ska dramatika, i to su djela Korzeniewskoga, Fredra, Szuj- 
Skoga i drugih. . 

Poljski, osobito plemićki život, imade s našim, speci- 
jalno hrvatskim, veoma mnogo sličnosti, a i u povijesti ćeš 
nalaziti paralela, da bi se te živahne igre zacijelo milile 
hrvatskomu općinstvu. : 

O drugim Slavenima neću govoriti, jer su im drame 
odviše primitivne, ili nemaju baš nikakvih, samo bi naš od- 
bor maloruske operete od lavovskoga kazališta priskrbiti 
mogao. 

Govoriti mi je i o drugim inostranim dramama koje bi se 

poprimiti mogle i u naš repertoar. 
. Kad sam za prošle sezone pisao kazališne kritike u »Po- 
zor«, oborio se na mene negdje neki gospodin u javnosti, te 
je među ostalim stao braniti dosadanji repertoar. Da je bješ- 
njeti počeo, sasvim je naravno, jer sam dirnuo u njegovo go- 
jenče, odjeveno u harlekinsku odoru. Govorio sam ondje proti 
bečkoj lakrdiji, proti Raupachu, Schikanderu, Rajmundu i na- 
šemu estetiku tako milomu Kotzebueu. To i sada činim. Nova 
bečka lakrdija — glupa je dozlaboga, bez moralne cijene, bez 
misli, puna blata i ludosti, pisana za bečki »mob«. 

Je li vrijedno, je li dostojno da i mi tim tragom idemo, 
da stvorimo iz našega općinstva hrpu besvijesnih Feaka? Tu 
mislim ne treba odgovora. : 

A drugi spomenuti junaci, gdje su po njemačkim pi! oriš- 
tima, estetički gospodine moj, tko pita danas po svoj Njemač- 
koj za njih? Spavaju te spavaju; u svoje vrijeme za svoj narod 
su dobri, korisni bili, a sada spadaju u ropotarnicu kao ve- 
ćina naših starih domorodaca. A 

Zato neka nas budući odbor poštedi s filistarskim pro- 
duktima iz početka devetnaestog vijeka. 

Schiller, Goethe, Lessing i druge zvijezde njemačke bit će 
nam uvijek mile i na našem pozorištu, samo ne prevedeni od 
dosadanjeg prevodioca; i gospodin estetik se vara kad kaže 
da sam proti ovim velikanima pisao. Novija njemačka drama- 
tička djela — ne obzirući se na rijetke iznimke — većinom su 
tendenciozno u germanskom duhu pisana, i zato nespretna za 
naše kazalište; isto tako konverzacionalne igre, kao npr. 
Freytag, Benedix, Rosen; u njima dolaze karakteri nama i 
našem životu posvema strani, bez one živahnosti i okretnosti 

koja se kraj sve nevolje u našem društvu nalazi. Ta i sama 
najvrsnija kazališta, npr. bečko dvorsko, slabo njeguju tu iz- 
vornu djecu germanske vile, i sižu neprestano za franceskim 
plodovima. 

Franceski! Zaboga, šta rekoh? Kada sam u svojim kriti- 
kama spomenuo bio kako bi trebalo da se kod nas osobito 
pazi na konverzacionalnu igru, navali zagrebački patentirani 
dramaturg i opet na mene. Franceska dramatika je plitka, ve- 
li taj gospodin itd., itd. : 

Ne znadem jesu li gospoda koja misle o sebi da su jedini > 
dramatički autoritet u Hrvatskoj pročitali i vidjeli i starija i 
nova djela franceske glumice? Mislim da nisu; inače bi govo- 
rili da jesu. 

Franceska dramatika današnji je dan, reći bi, jedina koja 
još i.sad izvodi novih plodova; produkcija u drugim literatu- 
rama je tako slaba da se kazališta i nefranceska, a prije svega 
bečko dvorsko, taj uzorni zavod njemačke dramatike, većinom 
franceskim novostima hrane. Vidio sam na svoje oči kako je 
jedan izvorni njemački komad za drugim propao bez traga 
dočim su franceski plodovi Sardoua, Feuilleta i Augiera poz- 
dravljani bili najvećim ushitom, te su se morali opetovati 
mnogo puta. : ; 3 

Stara »Presse«, poznata germanomanka, i ljuta neprija- 
teljica sve franceske literature, priznala je i sama u svojoj 
kritici o Augierovom »Le fils de Giboyer« da noviji franceski 
komadi nisu doduše ono zlato što je Schiller, Goethe, Lessing 
i drugi stariji Nijemci, no da su ipak srebro, dočim su noviji 
njemački igrokazi poslije Gutzkowa svi jalovi. Ta izreka, pa i 
repertoar bečkoga dvorskoga kazališta, čini mi se da su do- 
voljni svjedoci kako je plitko prigovaranje onoga moga protu- 
kritičara u nekom ovdašnjem listu, gdje veli da je sva fran- 
ceska poezija plitka. Taj gospodin nije imao vremena gledati 
»Le pauvre gentilhomme«, »La famille Benoiton«, »Le pauvre 
marquis«, »Montjoye«, »Le fils de Giboyer«. Da je sve te ko- 
made i njihovu pravu, živu psihologiju vidio, da mu je bilo 
proučiti vješto karakterisanje života u njih: ako ima išta raz- 
bora, to se ne bi bio toliko zanio za germanskom vilom i pro- 
kleo francesku. 

Nisam ja apsolutni prijatelj franceske dramatike. Znadem: 
veoma dobro da je nova franceska tragedija slaba; nisam ni 
za to da se udome kod nas igrokazi Viktora Hugoa i Dumasa, 
ili stariji klasični igrokaz, izim Moličra. 

Al sam za to da se goji na našem kazalištu ona vrst dra- 
matike što Francezi zovu »come€die«, koja nije samo vesela 
nego i karakterna i najbliža onoj vrsti što je Nijemci »Schau- 
spiel« okrstiše. 

.I plodove Scribove škole, koja je više pazila na situaciju 
nego na karakterizaciju, a i novije realističke, kojoj je zadaća 
da crta uistinu život, te se pri tom tiče socijalnih pitanja, vo- 
ljet će naše općinstvo puno više nego glupe lakrdije bečke. 

Čista anđeoska dušica moga protukritičara kanda zazire 
od tih franceskih igara, s razloga tobože moralnih. Boji se po 
svoj prilici da bi se ljiljanski socijalni odnošaji zagrebački 
pokvariti mogli na uštrb čiste, idealne umjetnosti. Neka se ne 
boji. Navest ću mu i opet bečko dvorsko kazalište. 

U tom se zavodu pazi na moral više nego na ikojem ka- 
zalištu evropskom, a stroga bečka cenzura ipak nije spomenu- 
tih komada zabacila, već ih stavila na repertoar. 

Kazalište mora da je ogledalo života, i opačina se mora na 
njem pokazati, ali crnom, da se svatko zgrozi: krepost pako 
mora biti svijetlom, čistom, da svakom omili. Samo takvom 
živom prilikom, gdje se gnjilež i nevaljanština ad absurdum 
tjera, može dramatika djelovati na moral; sentenciozno mora- 
liziranje, jalova patetika neće djelovati na ćudorednost. Ako 
i ovo nije dosta, neka naša gospoda gledaju božanstvenoga 
Shakespearea: zar se taj genij ustego crtati najgadniju opači- 
nu, najvišu krepost, da sastavi vjernu sliku svega duševnoga 
svijeta? Života se hoće, gospodo, kazalištu, da, života, a ne 
onoga koji srće kao bijesni bahanal po skliskoj stazi, koji ska- 
kuće kao cancan, Gallmayeričin uz pucnjavu šampanjskih če- 
pova i urlikanje raskorlaćene strasti, dok ga ne uhvati san, 
nalik smrti, već života, gdje srce tjera narod naprijed na pu- 
tu napretka i morala, gdje je duh vladalac koji šiba što je 
zlo, i uzveličava što je dobro. Al' duh! ha, ha! Što sam re- 

kao? Zaboravih da su ove riječi namijenjene nekoj gospodi o 
kojima valjaju riječi pjesnika: 

»Beim Teufel ist der Spiritus, 

Das Phlegma ist geblieben.« 


Vele neki ljudi da je značaj u svih civiliziranih naroda 

jedan te isti. To vele neki ljudi koji bi radi da se nama Hrva- 
tima obuče uniforma pokojnoga njemačkog Michela, neka naš 
narod drijema pod spavaćom kapom. Drugi — a to većina 
drugih ljudi, misle opet da civilizacija nije tako jaka da iz- 
briše posve narodni individualitet, zasebni socijalni život. Naš 
svijet je mnogo živahniji, mnogo okretniji od sjevernjaka, npr. 
o Nijemaca. Naš svijet ne ljubi dugih refleksija, već živih 
slika i primjera koji će ga osvojiti u jedan mah; naš svijet ne 
izražava svoga čuvstva u lijenoj sentimentalnosti, već brzo, 
živo, žarko. U tom prilikuje naš značaj mnogo više francesko- 
mu ili talijanskomu nego njemačkomu. A što se tiče finoće 
i govora salonskoga, to će nam franceska vesela igra mnogo 
više koristiti nego lerhenfeldska rječitost. i 

Preostaje mi još jedna grana dramatike, uzvišena nada sve 
ine, a to su djela besmrtnoga Shakespearea. Većina naroda 
usvojila je i tragedije i vesele igre toga prvoga dramatika 
sviju vjekova, samo kod nas nije bilo van nekoliko kukavnih 
pokusa da se Shakespeare presadi i na naše pozorište. Prika- 
zivati valjano njegove igrokaze, to je stvar preteška. O prije- 
vodima ću kasnije govoriti, a ovdje mislim na sceničke za- 
Preke. Većim tragedijama Shakespeareovim hoće se velika 
kazališna društva, izvrsne scenarije, a prije svega vještih glu- 
maca i glumica koje su podobne shvatiti dramatične karakte- 
re slavnoga Engleza; a i njegove vesele igre tako su pisane 

da se i najmanja uloga u njih karakterisati mora. 

= Valjano prikazivanje Shakespeareovih igrokaza najbolja 
je svjedodžba umjetničkog savršenstva kojega pozorišta, a ku- 
kavni pokusi su profanacija toga besmrtnoga genija. | 

Moja bi najiskrenija želja bila da Shakespeare mah pre- 
otme na našem pozorištu, moja najiskrenija želja da naši pisci 
uče što više Shakespeareova djela, da se za njim povedu u hi- 
Storičkoj tragediji, a ne za novom romantikom franceskom, 

al' prikazivanju tih djela na našem pozorištu imade velikih 
zapreka. Glumci početnici, naturaliste — a to je većina našega 
društva — neće valjano prikazati Shakespearea; tomu nije 
niti rutina dovoljna, tomu se hoće višega obrazovanja. Tko 
»Leara«, »Cezara«, »Rikarda III« itd. prikazati hoće, taj mo- 
ra bome te uloge psihologički naučiti, i izim toga studovati 
dramatične komentare. S toga razloga mogu se Shakespeare- 


ovi komadi prikazati samo poslije dugotrajna vježbanja, jer 


se glumci potanko uputiti moraju u sve tajnosti kojih, ne bu- 
dući dovoljno obrazovani, po. sebi shvatiti ne mogu. 
Repertoar hrvatskog kazališta mora — kako već otprije 


nagovijestismo — sastavljen biti razumno, mora biti u sklad. 


svezan kao lijepa kita raznolika cvijeća koja i oku i duši godi; 
a ne kao puna košara smilja, koprive, ruže, zelja, bosiljka i 
šalate. Tragedija mora se mijenjati sa veselom igrom, izvorni 
komadi sa prijevodima — sve razmjerno; poznate drame ne 
valja mnogo puta opetovati, te gledati da se što više novih 
igara uvede u repertoar. Znamo da puno neprikazanih koma- 
da leži u kazališnom arhivu; a ne znamo zašto ih do sada 
ne vidjesmo. 

Zar ne vuku naši glumci plaću pol godine i kad se ne pri- 
kazuje; ne bi li se međutim učiti mogli novim komadima, za 
buduću sezonu? 

Sastavljanje zbornika mora se unaprijed za čitavu' nedjelju 
označiti, niti se smije redatelju ostaviti na volju, već ga ima 
sastaviti (pravi) artistički ravnatelj, obzirući se na spomenuta 
pravila; jer kad se pojedincu glumcu povjeri to sastavljanje 
bit će krike, i vike i spletaka preko jego. 

Repertoar se mora nadalje tako sastaviti da svaki glumac 


priliku dobije razvijati svoje sile; a ne valja se tuj obzirati na | 


nekoje ljubimce nekoje gospode, da se oni samo odlikuju i 
ističu. O tom predmetu znadu zagrebačke kulise dokazivati 
čudnih pričica. Bio je do sada običaj da su se pojedine igre 
prevele i prikazale samo zato što ih je koji glumac u drugom 
jeziku napamet znao, a drugi komadi, već prevedeni, nisu se 
prikazivali jer nisu nekome glumcu bili po ćefu. 

Na takov način nije čudo što naša dramatika nije napre- 
dovala. : 

Naš dosadašnji repertoar bijaše pravi Babilon, skrpan iz 
svih mogućih valjanih i nevaljanih komada, bez pametna 
smjera, bez narodnoga značaja. »Vive la joie!« bijaše jedina 
poslovica naših estetika, pa velika briga im za općinstvo. 

Prije spomenusmo da hrvatskom kazalištu valja i formom 
biti hrvatskim. 

* Evo nas pred smrtnim grijehom naših hrvatskih Lessinga! 

Nijemci, Francezi i Talijani paze na čistoću svoga jezika 
na pozorištu, kao pravi pedanti. Kod njih se važe svaka rječca, 
svaka fraza koja će se izgovoriti na pozorištu. 

U Franceskoj se piše nezgrapan jezik, neokretan dijalog 
i neumjesna frazeologija piscu baš u smrtan strah, a rđav iz- 
govor i krivo naglašavanje riječi ili stavke probudilo bi sve- 


“opće psikanje. Isto toliko se pazi u Nijemaca “na čistoću ka- 


zališnog jezika i deklamacije. Ondašnji prevodioci većinom 
su vještaci jeziku, i vještaci dramatičnoj umjetnosti, a to i 
treba, jer će npr. vrsnu pjesmu vrsno prevesti čovjek u ko- 
jega ima estetičkog obrazovanja i pjesničke žice. 

Vrsni pisci i pjesnici prevodili su Shakespearea na druge 
jezike, i to ne za koji dan, premda su ga već otprije godine i 
godine učili bili, već su trebali za prijevod pojedinih njegovih 
komada po nekoliko godina, proučiv prije sve moguće komen- 
tare i sravniv sva izdanja, Svjestan prevodilac neće prevo- 
diti samo riječi, već i duh pisca, a to je upravo ponajteži po- 
sao. : 

Kako je sve to kod nas? 

Neka mi oproste štioci da, govoreći o kazalištu, upravo“ 
pitanju o jeziku posvećujem toliko važnosti i mjesta. Učinih 
to stoga jer je, s jedne strane, zadaća kazališta priučavati op- 
ćinstvo finijem hrvatskom govoru, a s druge strane diže se 
glas općinstva upravo proti nehajstvu i barbarstvu štono je 
do sada u kazalištu vladalo glede hrvatskoga jezika; jer naš 
dosadašnji dramatički slog nije, uopće govoreći, ni za dlaku 
bolji od uredovnoga, a vrlinu toga posljednjega poznaje sva- 
tko do sita iz života svagdanjega. 

Naše kazalište imade prevodioca »par metier«, komu je 
dužnost prevesti za jedan mjesec toliko i toliko komada, kao 
što je npr. komu naloženo za toliko i toliko vremena prepi- 

' 


liti toliko i toliko hvati drva. Naš prevodilac, na kojega se 
glas svega općinstva diže, pokazao je već više puta u litera- 


turi da o pjesništvu i estetici ma ni najmanjega pojma nema; 


da uopće nije spretan za tumačenje pjesničkih djela. Preveo 
je prva djela Shakespearea, Schillera, Puškina; ali svi ti hra- 
pavi prijevodi mogu se smatrati samo uvredama besmrtnih 
onih genija. Hvalio se taj gospodin sto puta da je rođen u 
kraju gdje se najčistije zbori: bio on sto puta gojenče aristo- 
kratičkoga ravnatelja, kovao ga taj gospodin u »Narodnim 
novinama« u zvijezde radi pogrešnoga prijevoda »Ruslana i 
Ludmile«, mi Hrvati njemu velimo, što mu je već srpska 
»Danica« rekla, da mu posao ništa te ništa ne valja; jer nije 
dosta znati mnogo poslovica, pa namjestiti ih gdje ne valja, 
a kraj toga nanizati u jednom komadu silu božju germani- 
zama, s kojih se nama Zagrepčanima upravo koža ježi. 


Taj gospodin je npr. »Julija Cezara« od Shakespearea iz i 


najkukavnijega njemačkoga prijevoda preveo bez traga pjes- 
ničkog duha, nespretno i nezgrapno, a nisu bolji niti ostali 
njegovi prijevodi, ako nisu jošte lošiji. ; 

.. Prevodiocu valja mijenjati slog u dramatici; jer drugo je 
visoki tragični govor, drugo fini salonski, drugo opet lakrdi- 
jaški: drugo je epičko, epizodično pripovijedanje, drugo 
liričko očitovanje strasti, a drugo opet epigramatična reflek- 
sija. AT tomu se hoće upravo estetičke finoće, tomu se hoće 
okretna pera. Neka nam ne kažu ljudi da se čisto hrvatski 
fino pisati ne može; to nije istina. 

Upravo zemljaci toga kazališnoga prevodioca — Dalma- 
tinci Kuzmanić, Pucić, Kazali, Tomazeo, Kaznačić, Sundečić 
itd. dokazuju svojim spisima, a osobito Vežić svojim kazali- 
šnim prijevodima, da se i u našem jeziku fino, elegantno pisa- 
ti može; u njih nećeš zacijelo naći, kraj priraslih narodnih po- 
slovica čitave hrpe germanizama; oni ne bi bili u prijevodu 
»Julija Cezara« napisali poslovice »Dokon pop i jariće krsti« 
(Gdje su popovi za Julija Cezara krstili?); oni ne bi bili u pri- 
jevodu nekoga komada napisali: »Nebo je puno gusaka« (Der 
Himmel ist voller Geigen«) itd., itd. Dosadašnji kazališni pre- 
vodilac nemajući ma ni mrve dramatičke vještine, posegnuo 
bi u zbirku »Theaterbibliothek« bez izbora i razbora, pa teši 

i kreši, dok ti pero teče, mirna krajina. Fraceske fine igre, 
kojima je laki izvorni slog mnogo bliže našemu nego sli- 
jepljenoj njemačkoj frazeologiji, bjehu obično prevedene iz 
njemačkog prijevoda. 

Naše općinstvo je glasno i jasno očitovalo da prevodiocu 
ne valja posao; al' mala briga artističkomu ravnatelju javno 
mnijenje, a i prevodilac smije se toj kritici, suče brkove, veli, 
da ga neće nitko učiti jezika, pa prevodi najvećom rezigna- 
cijom dalje. Nama Zagrepčanima — koji smo uostalom tomu 
prevodiocu trn u oku — dosadio je već taj klasicitet, pun ger- 
manizama i gramatičkih grijeha; neka se njim naslađuje op- 
ćinstvo koje god hoće; al' neka se ne nameće ljudima koji su 
mu po njegovu mnijenju i onako tuđinci. I nekojim glumcima 
koji ni pojma nemaju o hrvatskoj slovnici svjetovali bismo 
neka šute, neka se okane pera komu dorasli nisu. Drugo je . 
hrvatski kako tako govoriti, a drugo opet čestito hrvatski pi- 
sati. & lk ; 

Osobito u nas, gdje kazalište i glede jezika prevažnu ima 
zadaću, mora se što više paziti na jezik, niti je prosto gledati 
na privatni probitak pojedinih ljudi, već uvažiti sveopću ko- 


- rist. Da je pokojnoj artistiki našega kazališta istinski stalo bi- 


lo do našega kazališta, da joj nisu pred očima lebdjele koje- 


kakve druge svrhe, bila bi našla zacijelo dosta ljudi koji se 


više hrvatskim perom i literaturom bave, nego npr. g. F.; ko- 
ji bi bolje dramatičke plodove zacijelo preveli bili, tako do- 
bro kao što g. S. D. K. No kako u svačem, tako je pazilo ar- 
tističko ravnateljstvo i u tom pogledu samo na sebe i na svo- 
je vrzino kolo, da je druge ljude sva radnja omrzla, da drugi 
ljudi ništa raditi neće za zavod u kojem je nepotizam vla- 
daocem, a tobožnji vladalac igračkom svojih strasti, a tuđih 
spletaka. Da navedemo od mnogo primjera samo jedan. Od- 


. boru bijaše poslano više novih komada, prevedenih na hrvat- 


ski jezik. Nekoje od tih komada kupio je odbor: ali slavno 
ravnateljstvo drži te komade već nekoliko godina pod klju- 
čem, a do sada ih ne pusti na pozorište. Nekoliko komada leži 
kod bivšega i, ako bog da ne budućega artističkog ravnatelj- 
stva. Taj veli neprestance da nema novaca u kasi, a međutim 


je g. ravnatelj sam (za Bernauerovu) i svojim (npr. Theatra- 

lischer Unsinn) diktirao nagrade. Zašto? Neću da zavirim i 
opet za kulise, neka mi se ne kaže da iznosim škandale pred 
svijet. 


U našem zborniku imade mnogo drama, prevedenih još. 


prije 15—20 godina. Da u njima jezik mnogo ne valja, znat će 
svatko, jer je razvoj našega književnoga jezika od onoga vre- 
mena dobrano napredovao. Ponajbolje će to prosuditi i sam 
bivši artistički ravnatelj, jer da je danas sjeo pisati svoju vje- 
štački udešenu »Teutu«, ne bi joj jezik tako hrapav bio kao 
što jest. Svim ovim starijim prijevodima imao bi se jezik po- 
praviti prema dosadanjem napretku; ali svi ti prijevodi pri- 
kazuju se danas isto tako kao što su g. 1840—2 prevedeni bi- 
li, i da je kojom nesrećom ravnateljstvu došlo na um prikazi- 
vati Vukotinovićevu izvornu igru »Golub«, bili bismo zacijelo 
čuli, kraj njegove nutarnje nevještine, i njegovu vanjsku hra- 
pavost. Nismo zlobnici, znademo dobro da je bivši artistički 
ravnatelj vješt hrvatskomu jeziku i da bi podobro umio po- 
praviti grijehe svih starih i novih prijevoda, no taj gospodin 
nije toga učinio, već se držao načela »laisser faire«, bilo da 
bilo. To ne valja i ne valja. Artistički ravnatelj ne radi bada- 
va, tu dakle nema isprike da tobože iz pukoga rodoljublja ra- 
di; artistički ravnatelj vuče do 600 for. na godinu, pa zato 
treba raditi. Za davno prošle zasluge gospoda stari domoroci 
dosta su nagrađeni, i po Hrvatskoj ima zbilja mnogo neza- 
služenih sinekura, i mnogi stari domoroci radi bi danas ži- 
vjeti kao puh koji se ljeti tovi, a zimi, hraneći se svojim salom, 
spava. Nam takve gospode ne treba. Komu je bog mozga dao, 
tomu je nametnuo i dužnosti raditi za svoj narod, a tko te 
dužnosti ne vrši, i! je odmetnik, ili mrtvo puhalo koje svo- 


jim lažnim ugledom, svojim nedjelovanjem priječi napredak | 


narodu. 


Ovu nevolju posenjerata još i naši okusa svojom dekla-_ 


macijom, svojim rđavim izgovorom i naglašavanjem. Velika 
krivnja zbog krive deklamacije spada i na naše pjesnike i 
prevodioce stihova. Ta gospoda pišu svoje izvorne stihove ve- 
oma naširoko, kao da pišu epske pjesme, pa misle k tomu da 
se svaki deseterac — stih za dramatiku veoma nespretan — 
deklamovati može. To je glumcima početnicima veoma ne- 

zgodno, jer deklamacija ne smije prelaziti u puko škandova- 
nje, već se stih mora govoriti posve naravski, a ipak se mo- 
ra ritmus čuti; stih se ne smije izvrgnuti u praznu patetiku, 
al! i strast i čuvstvo mora u njem izraženo biti. Hrvatska de- 
klamacija razlikuje se mnogo od njemačke. U njemačkoj je 


ritam posve jasno naznačen, u hrvatskoj treba kadenciju tra- 


žiti vještim spojenjem riječi, osobito jednoslovčanih prokliti- 
ka i enklitika, jer će se inače stih rasplinuti u pustu prozu. 
Al to treba glumcima dokazati i razložiti, dapače im na- 
značiti u pisanim ulogama koje se riječi spojiti imaju, koje 
li ne. To se dosada nije učinilo, 

Velika je mana glumaca početnika uopće, a'i naših, krivi 

patos, to jest izgovaranje neznatnih stavaka uzvišenim glasom. 
Posljedica takve deklamacije je ista kao što nesklad orke- 
stra, kad su svi nastroji za nekoliko nota previsoko udešeni; 
s tim patosom skopčana je naravski prenapeta monotonija, u 
kojoj se ne može valjano označiti veća ili manja strast po 
kojoj se puko pripovijedanje ne razlikuje od liričnih stavaka 
u deklamaciji. Takvo pretjerivanje dosadilo je naravno op- 
ćinstvu, pa kvari i glumce, jer nikako ne mogu priviknuti 
naravnome govoru, pa će istim glasom govoriti: »Jovane, za- 
tvori vratal« i »Jaoh, čovječe, propao: sil« I tu nije artističko 
ravnateljstvo ništa učinilo. 
Al' nije samo to. Naši glumci ne paze ni najmanje na je- 
zik. Učeći uloge slabo napamet, kvare rđave prijevode još 
većma, govoreći u vjetar, kako sami misle, i izvraćaju riječi 
i stavke dozlaboga. I" ovako il' onako, al svakako naopako. 
Glumci miješaju gramatiku, sad govore ekavski, sad ijekav- 
ski, već kako bog da i nevjerna pamet. 


Našim glumcima se odmah poznaje iz koje su pokrajine. 


Primorac veli »Ja san bio«, Zagrepčanin »Čačko, šta. češ!«, 


Srijemac »Ceo svet«, da, čuli smo i slovensko »O bože, gde 
si biu!« Čuli smo (kao dokaz, da ravnateljstvo ništa ne pazi 
na izgovor): »Dragi štriče«, »tvoji birkovi (brkovi)« itd. 

Još gore je naglašivanje pojedinih riječi. I naglasak bi se 
imao na svakoj riječi po ravnateljstvu naznačiti u pisanim u- 
logama. Al' kako ćete to tražiti? Na našem pozorištu vlada 
češki, poljski, njemački, hrvatski od sva tri narječja, a i slo- 

venski naglasak; na našem pozorištu mogu biti duge slovke 
kratkima, a kratke dugima, već kako se komu hoće. 


Pa onda, moja gospodo, slušajte tragediju, gdje se uz dva 


ili tri sata takva svenarodna sječka u rđavim stihovima go- 
Vori, zar ne mora čovjek s Nijemčićem uskliknuti: 


Nakon kliknem: Stani, 
Stani pjesmom tudi, 
Da mi grud ne pukne, 
Pamet ne poludi! 


I u tom je sveta dužnost odbora da .izvede našu drama- 
tičnu vilu iz Babilona. 

Budućemu se odboru brinuti na sve ruke da se hrvatskim 
pozorištem odzivaju čisti, pravilni glasovi lijepoga nam jezika, 
da se čovjek, slušajući glumce, priučiti može i čistu jeziku. 

Dužnost je dakle odbora da naloži jednomu ili više vješ- 
taka između sebe — jer sad će bar takvih biti — neka strogo 
. sude sva dramatička djela, neka poprave nova djela, neka 
prijevode povjere vještim ljudima, neka isprave i sve gaje 
starijih komada koji se jošte i sad igrati mogu. 


Dužnost je nadalje budućeg odbora da izabere između 
sebe čovjeka koji će glumce napućivati u hrvatskoj deklama- 
Ciji, koji će paziti i popravljati njihov izgovor i naglasak, koji 
će se uopće brinuti da ne čujemo više onoga babilonskoga 
jezičnoga haosa što nas je udarao na muke pod upravom po- 
kojnog artističkog ravnatelja. 


“4 


Uprava kazališta, tako artistička kako ekonomička, sto- 
ji u rukama kazališnog odbora. O odboru i o tom iz kak- 
vih je ljudi sastavljen, visi dakle dakako napredak i razvitak 
našega dramatičkog zavoda, zato nam je 'upravo o odboru 
nekoliko riječi progovoriti. Do sada je namjesničko vijeće po 
svojoj volji imenovalo odbor; no doći će vrijeme gdje će ga 
sabor birati, a mi se nadamo i znamo da će se naš budući sa- 
bor oglasiti energično u tom pitanju, pa je bome i skrajnje 

vrijeme, jer bismo pored dosadašnje uprave napokon ostali 
bez kazališta. Da vam kažem kako su i ovdje utjecali koje- 
kakvi obziri. Kad je trebalo prije tri godine sastaviti nov 
odbor, izjavila se neka visoka osoba: »Samo lojalne ljude 
treba u odbor ponamjestiti.« 

Svatko znade kako neki ljudi u Hrvatskoj duau po- 
sve krivo značenje riječi »lojalan«; stoga će i naši čitatelji 


razumjeti što je taj gospodin mislio. 


S druge strane ne dokučujem u kakvom. savezu »lojal- 
nost»« stoji sa dramatikom. I apologet dosadanjega rasula i 
nevaljanštine našega kazališta reče u nekom organu da »Po- 
zor« samo zato donosi tako oštre kritike jer se srdi da nema- 
ju »njegovi ljudi« kazališta u svojim rukama. Doći će vrije- 
me, pa će ti ljuđi i upravljati tim narodnim zavodom; al' »Po- 
zoraši« nisu tako pohlepni za vladom kao što drugi ljudi koji 
misle da Hrvatima samo zato autonomija treba da mogu neki 
te neki uživati sinekture. »Pozorašima« se hoće prije svega: 
da se u našem narodu budi život, rad; nastoje da se u nas di- 
že civilizacija na temelju narodnom, a neće »Pozoraši« da 
nam narod propadne u blatu birokratičkoga ništavila. Ima u 
nas prilično čislo ljudi kojima su vazda puna usta slavenstva, 
jugoslavenstva, domovine, stare slave; al' kad tu gospodu po- 
tanje razabireš, vidjet ćeš da ispod njihove mire tri vraga vi- 
re, da nemaju ni toliko hrvatskoga srca da djecu svoju hr-. 
vatski, kako valja, nauče, i da u svojoj kući i sa svojom po- 
rodicom hrvatski govore; mi smo dapače vidjeli kako su ta- 
kovi frazeolozi ostavili kao bjegunci zastavu narodnog ra- 
zvitka i osujetili rad za jedno vrijeme, jer nije njihovo ime 
prvo upisano bilo na toj zastavi. 

To.su vam mrtve duše kojima u srcu stoji kumir, a taj 
kumir su si oni sami; njima valja izreka sv. Pavla: »Ako je- 
zike čovječje i anđeoske govoriš, a ljubavi nemaš, onda si kao 
zvono koje zvoni, ili praporac koji zveči.« 

Takvih mrtvih duša ima u nas sila, kojima je prvo pa- 
rada, pa briga ih rada. Ta klapa (clique) nameće seisvuda, ho- 
će svuda da prvenstvuje.. A prosta im bila od nas. njihova 
svjetlucanja i sva njihova gizda, da samo nešto rade, il bar, 
ništa ne radeći, ne priječe napretka našemu narodnom životu, 

Al nikako dopustiti ne možemo da nam bude hrvatski dom 
kao dućan trgovca koji propada, nad kojim ta gospoda kao 
zlatni cimer sjaju. 

Iz kola tih mrtvih duša rekrutiraju se svi mogući odbori, 
zato je ondje gdje ih nema uspjeh sjajan, npr. kod hrvatske 
izložbe, za koju su upravo ti ozloglašeni »Pozoraši« na sve ru- 
ke radili. 

Neka mi čitatelji oproste da sam, pišući o odboru kazališ- 
nom, zašao u socijalno razglabanje jedne kaste zagrebačkih 
ljudi: ova moja stranputica je u savezu sa glavnim predme- 
tom, jer su upravo te mrtve duše radile da budu vladaoci ka- 
zališnoga odbora za posljednjih godina, i jer i sada na sve ruke 
rade da se održe na kormilu našega dramatičkoga zavoda, ne 
mareći da se glas općinstva proti njima podigao, da svatko, 
baš i pristaše njihove stranke, zaziru od njihova nedjelova- 
nja. 

Odbor kazališni mora da je duša dramatičkoga zavoda, 
njegova je briga da se razvije slabašni donekle cvijetak do- 
maće umjetnosti. 


Kakvi da budu dakle članovi odbora prema toj prelije- 
poj, al ujedno i preteškoj zadaći? 

Svaki član odbora, bio mu posao sama dramatika ili opet 
ekonomija našega kazališta, mora biti oduševljen za sam taj 
zavod, a ne pojedine osobe toga zavoda. U odboru mora da- 
kle vladati živ, jedinstven duh i dvostruka energija: živa te- 
žnja za višom umjetnosti mora odboru uvijek lebdjeti pred 
očima, i mora se pojavljivati u svakom njegovom činu. Ni- 
je dosta da se poslovi tjeraju po lijepom birokratičnom pra- 
vilu, nije dosta da se drže sjednice i priopćuju zapisnici — ta- 
kvo mrtvilo ubija zavod. 

Odbor imade značaj dualističan. Nekojim odbornicima je 
briga umjetna, nekim opet ekonomična strana kazališta. Za 
ekonomiju dosta je samo nekoliko vještaka. 

Većina pak odbora ima se sastojati — kao posvuda u svi- 
jetu — iz ljudi vještaka koji se bave dramatikom ili bar knji- 
gom, i koji imaju vremena posvetiti kazalištu veću pažnju; 

zutim i iz takvih lica koja se ne bave doduše knjigom, no 
koja su priliku imala sanaj se sa većim kazalištima i u- 
mjetnicima. , 

Takvo sastavljanje je posve naravno, jer se kod svih za- 
voda na svijetu biraju samo vještaci u kakov odbor; a kod 
kazališta našega valja to još više, jer nije probitačno da samo 
jedan čovjek u odboru bude paša, a svi ostali, štono Latini 
vele, »picti masculi«. Drugi odbornici moraju znati. artistič- 
ga ravnatelja i njegovo djelovanje nadzirati, jer se samo tim 
može ukloniti svaki nepotizam, svaka pristranost, potekla iz 
osobne strasti. Svi smo slabi ljudi, pa da su i u kazališnom 
odboru neki ljudi tako slabi da će sa svojih požuda zabora- 
viti sav napredak, sav umjetnički razvitak — to smo Zahibože 
u našem kazalištu dovoljno vidjeli. 

Kod biranja u odbor neka se vis. kr. namjesničko vijeće 
ne obazire na to da velika gospoda u odboru sjede, niti neka 
ne gleda, kakvoj tko strani pripada; tu imade jedino vješti- 
na odlučiti. 

'U dosadanjim odborima nije se žalibože najbolje pazilo 
na takve vlastitosti. 

Većina članova, izim predsjednika, koji radi svoje revno- 
sti gotovo jedini priznanje zaslužuje, ne budući sastavljena 
iz vještaka, radila je što je artistički ravnatelj htio, pristajala 
je na njegove prijedloge, a artistički ravnatelj je opet radio 
što su pojedini glumci i glumice htjele. 

U odboru su se banili ljudi koji ni izdaleka pojma nemaju 
o estetici i dramatici, pa su se ipak isticali, kao da su kakvi 
oštroumni poznavaoci svih kazališta svega svijeta. Čovjek 
može veliki vještak biti u baždarstvu, no za tim ne slijedi da 
da i umjetnost mjeriti i cijeniti može, 

Bilo je u odboru i takvih ljudi koji su sjedili u odboru 
samo zato što su velika gospoda; a to je opet posljedica one 
predsude koja kod nas vlada da velika gospoda sve umjeti 
moraju, što opet nije istina. Bilo je u odborima i ljudi punih 
vrijednosti i iskrene domorodne želje, no opet nevještih dra- 
matici, koji su radili u ekonomičnoj struci, al' nisu mogli 
utjecati u umjetnički razvitak kazališta. 

Govorio sam sa više takve gospode; neki mi rekoše: »Za- 
boga, ne znam kako sam došao u taj odbor, nit' su me pitali 
prije hoću li, neću li stupiti u nj, pa molim Vas, šta da i ra- 
dim u njem, ta ja Vam o toj stvari ništa ne razumijem.« Ka- 
kvo je dakle čudo da djelovanje toga odbora nije moglo biti 
uspješno, da tu kakvu smjeru ili značaju umjetničkomu ni 
traga nema? Kakvo je čudo da naše zagrebačko kazalište ni- 
je moglo postati središtem naše narodne dramatičke umjet- 
nosti i višom duševnom nasladom Hrvata? 

Velevažna osoba u kazalištu je artistički ravnatelj, jer ako 
i nismo zato da mu se sva diskreciona moć povjeri, ako i že- 
limo da čitav odbor označi svojim djelovanjem umjetnički 
smjer zavodu, to ostaje artističkomu ravnatelju uvijek inici- 
jativa predlaganja u odboru, i neka egzekutivna vlast, po 
kojoj izvršiti imade što je odbor zaključio. 

Obje ove zadaće doista su velevažne, i artistički ravnatelj 
mora zato i osobita svojstva imati; ne treba doduše da bude 
savršen kao anđeo; takvih ljudi nema na svijetu; al ne smije 
opet metnuti s uma glavnu plemenitu svrhu zavoda, te se gu- 
biti u spletke glumaca. 

Artistički ravnatelj mora da je čovjek obziran, okretan, 
radin; pred očima mu mora uvijek lebdjeti čisti umjetnički 
cilj hrvatskoga kazališta; artistički ravnatelj mora da je vje- 
štak dramatičkoj literaturi ne samo jednog doba, nego čitava 
njezina napretka; artistički ravnatelj mora i razumjeti i učiti 
plastiku, povijest, harmoničko-sceničko razređivanje i drama- 
tičku tehniku, jer mu je dužnost pomagati redatelja, koliko 
ovaj ne shvaća više umjetnosti. Artistički ravnatelj mora biti 
vješt psiholog, tj. mora poznavati općinstvo i njegove težnje, 
kao što i glumce i njihove sposobnosti. Artistički ravnatelj 
mora da je čovjek trijezan, "uzvišen nad svakom spletkarijom, 
prost od svake strasti, požude, pristranosti i zlobe; a prije 
svega mora artistički ravnatelj imati plemenitije misli i čuv- 
stva, jer mu je dotjerati hrvatsko kazalište do umjetničkoga 
zavoda. : 

Artistički ravnatelj ne smije dakle biti čovjek trom i li- 
jen, komu je strast otela sav obzir; artistički ravnatelj ne 
smije kazalište smatrati pukim zanatom što mu novac nosi, i 
pustom osobnom zabavom koja mu oslađuje njegov nerad; 
artistički ravnatelj ne smije zanemarivati učenja i novije dra- 
matike i dramatičke literature i povoditi se s puke lijenosti 
za školom odavno propalom; artistički ravnatelj ne smije ni 
izbor i izvedenje prepuštati redatelju, a međutim u drijemnoj 
slasti plandovati, artistički ravnatelj ne smije biti brat ili 
sluga pojedinih glumaca il glumica; artistički ravnatelj ne 
smije biti bahat nebrigeša koji se ruga glasu općinstva i gri- 
jući.se o višem suncu traje blažene dane kao medo pri me- 
du; artistički ravnatelj ne smije odbijati vještijega ili za koju 
ulogu sposobnijega glumca, samo da može kojega ljubimca 
istaknuti, na zazor svega općinstva; artistički ravnatelj ne 
smije biti slijep miš u kolu glumaca i glumica, pun strasti i 
požude, hvaleći što ne valja, a odbijajući što bi napredovati 
moglo; artistički ravnatelj ne smije imati srce od kaučuka za 
sve drugo samo ne za narod; artistički ravnatelj ne smije biti 
iskipjela mrtva duša. 

Kako je do sada bilo u tom pitanju, znade i ćuti općinstvo; 
kako će unaprijed biti, dena će nam obzir uzvišenoga na- 
mjesničkoga vijeća. 


VI 


Govorio sam u svom posljednjem članku o vlastitosti arti- 
stičkog ravnatelja kao i odbornika. Prije svega nameće se čo- 
vjeku dakako pitanje: bi li bilo lako naći čovjeka Hrvata,. 
koji bi kadar bio ispuniti tu velevažnu zadaću? Ja mislim 
da ne bi. Neću da i opet dirnem u osobe, no samo velim da 
bi većma probitačno bilo da se pozove stran vještak, ako je 
moguće Slaven, koji bi, ne budući spleten u naše patrijarhal- 
ne spletke i škandale, ravnati mogao taj zavod po zaključcćima 
odbora. Takov čovjek bi ujedno mogao biti dramatičnim uči- 
teljem, jer takov nam svakako treba ako želimo da vječnim 
pokusima i početnicima ne dosadimo našem općinstvu. U 
takvom slučaju ne bi ravnatelj član odbora bio, već u spora- 

zumljenju sa jednim književnim članom odbora djelovao, no 
uvijek tako da glavna pažnja bude povjerena odboru. Izim 
toga bi se imao označiti osobit član odbora, koji bi pazio na 
prijevode i uopće na jezik. Njegova bi zadaća bila popraviti 
stare prijevode i poskrbiti se za prijevode novih po odboru 
u repertoar primljenih komada. Taj bi čovjek imao također 
vježbati članove u hrvatskom jeziku, u deklamovanju, nagla- 
šivanju i izgovoru hrvatskom. Sve dužnosti ne može artistič- 
ki ravnatelj nikako obavljati, već čitav posao mora da je raz- 
dijeljen među odbornike; ta upravo zato se bira odbor da 
se kazalište ne povjerava jednoj osobi. 

Sadanji redatelj može i nadalje ostati, jer je glumac 
veoma iskusan, no velika bi pogreška bila da se samo njemu 
povjerava dijeljenje uloga. Poznato je da se u svakom ka- 
zališnom društvu tvore koterije glumaca, gdje jedna protiv 
drugoj radi; da, među našim umjetnicima došlo je do šaka. 
Ako je redatelj sam glumac, davat će uloge samo svojim pri- 
stašama, te će druge članove zanemarivati; isto tako će htjeti 
sve poveće uloge sam prikazati, pa neće pustiti da se kraj 
njega razvijaju drugi daroviti glumci. I u razdjeljivanju ulo- 


ga imade odbor sačuvati svakako nadzor, jer je notorno zlo 


kad se redatelju jedino povjerava dijeljenje uloga, kao što je 
i poznato da su skoro sva ravnateljstva svih povećih kazali- 
šta ograničila u tom poslu vlast redatelja, jer je to izvor be- 
skrajnim kavgama. 

Da uopće nestane nereda, opstoji doduše zakon o zaptu, 
al' treba da odbor bolje pazi da se taj zapt bolje sačuva nego 
do sada. Poznato je da je došlo do škandala, da upravo nije 
predstave biti moglo, da glumci nisu došli na pokuse, da nisu 
uloga napamet naučili itd. Pa kako je zapta biti moglo kad 
je bivši artistički ravnatelj sam išao na pozorište, te naputio 
glumca neka proti kritici »Pozora« govori prostačku improvi- 
zaciju, i toj je improvizaciji iz lože dopadno pljeskao. Otku- 
da, pitam vas, onda reda? 

Govoreći o redu, treba nešta spomenuti o spravama i ka- 
zališnoj knjižnici. 

Zagrebačka garderoba je prilična; za nekoje komade 
upravo sjajna. Tu garderobu valja čuvati, i nadzornik odbora 

imade je držati pod ključem, pa izdavati odijelo samo za poje- 
dine komađe; da je imađe dati čistiti da se ne pokvari. No 
kod nas leži oprava kojekuda. Garderoba je prije nekoliko 
godina ležala u klupko svezana, prašna, da su moljci svu ka- 
difu izjesti mogli. Zna se nadalje da se ustupila cijela garde- 
roba nekoj. glumici da je uzmogne uzajmiti za maškarade; pri 
tom se odijelo pokvarilo; da, tvrde neki ljudi da je tom prili- 
kom nestalo svilenih haljina od odijela što ga je odbor ku- 
pio od Brambille. 

To može biti za pojedine glumce dobar »kšeft«, al' to se 
ne smije nikako i nikako dopustiti: posuđivati zemaljskim 
novcima kupljenu garderobu da je fakinaža i sluškinje po 
nedjeljnim plesovima povlače i deru! 

Knjižnica kazališta povlačila se prije nekoliko godina 
pod posteljom i na peći kazališnoga poslužnika, da, imade pri- 
mjer da se rukopis nekoga prijevoda izgubio, te ga nađoše 
sretno nakon poldruge godine, gdje? u dramatičkoj krčmi na 
peći. Itd. itd. 

Sve, što evo bilježimo, samo je malen dio mana našega 
kazališta; ima ih toliko i toliko da se čovjeku koji misli o 
plemenitoj svrsi toga zavoda i koji vidi kukavštinu njegovu 
upravo grusti. Sav svijet to vidi, sav svijet viče proti tomu, 
pa? Pa ništa i ništa! 

Do sada je hrvatsko kazalište samo mar bilo, a i 
to ne valja; treba misliti da sva zemlja za kazalište plaća, 
dakle i sva zemlja pravo ima tražiti zabave od kazališta. To 
je posve jednostavan razlog. Al viši razlog da se dadu hrvat- 
ske predstave po svoj trojednoj kraljevini, jest i taj da se 
što više uklone tuđa društva koja se po zemlji skitaju, da se 
misli, označene na početku ove rasprave, šire što je moguće 
više među našim narodom, da se manji gradovi potiču na 
dobrovoljačke predstave, a već možebiti i na utemeljenje sa- 
mostalnog kazališta. 

To nije moguće! Otkud novaca za put? — viču naše dra- 
maturgične zvijezde. Zašto nemoguće? Bilo je doduše lani i 
ove godine nježnih razloga, kojih se nećemo pobliže taknuti; 
no smetnimo te elementarne nezgode s uma. Naše društvo 


vuče u ljetno doba plaću ma za ništa, dapače i statistice do- 

bivaju po 25 for. na mjesec. Imademo li toliko novaca da se' 


sve to uludo troši? Tako je dakako teško izlaziti i sa 20.000 
for. na godinu. Nas su uvjeravali i mnogi čestiti rodoljubi iz 
drugih gradova da bi manji gradovi našem društvu drage vo- 


lje putne troškove platili, samo da dođe onamo; plaću i onako“ 


vuku svi članovi, a nešto bi izim toga dobili po predstavama. 
Zar se ne bi naše društvo razdijeliti moglo na dva dijela, te 
tako putovati po gradovima naše domovine? 

Ne putuje li novosadsko društvo okolo po Bačkoj, Banatu, 
nije li čak i u Požegu došlo? Nema li drugih srpskih društava 
što ne vuku od zemlje stalne plaće, već na svoju ruku putuju, 
pa ipak prolaze? 

Nema li u Češkoj i Moravskoj do 20 društava što putuju 
na svoje troškove? Samo naše društvo ne može. Zašto? Pitajte 
slavnu direkciju; drugi smrtni ljudi neće vam te zagonetke 
odgonetnuti. 

Napisasmo svoje misli samo ukratko, jer da se hoće no- 
vija kulisna historija našega dramatičkoga zavoda pisati, iza- 
šla bi debela crna knjiga grijeha i škandala, kojih nećemo 
ni od stida iznijeti pred svijet; a svemu tomu je kriv nemar 
ljudi koji, prkoseći javnom mnijenju, tjeraju na svoju ruku 
rđave poslove, misleći da ih ni strijela božja ne smije ma- 
knuti s mjesta; koji misle, sudeći po svojoj “lijenosti, da se 
svijet ne pomiče, i da obrazovanje nije moglo napredovati od 
onoga vremena otkad im je duša od birokratizma ciknula; pa 
kad se nađe tkogod koji smije razabrati durbinom njihovo 
umišljeno sunce; kad im kaže da je njihova lovorika venuti 
počela, te da već u literarnu dobu. prošloga vremena spadaju: 
onda skoče bijesni, pa da će ošinuti gromom grešnika koji se 
drznu jurišati im njihov Olimp, u kojem im Morfeo makovo 
sjeme siplje na drijemne vjeđe. A šta je ta smrtonosna njihova 
strijela? Kazališna munja, smola, gospodo, smola. O njima 
valjaju Goetheove riječi: : 

Alle M enschen, gross und klein, 
Spinnen sich ein Gewebe fein,.. 

Wo sie mit ihren Scheerenspitzen 
Gar zierlich in der Mitte šitzen,' 
.Wenn nun darein ein Besen fihrt, 
.Sagen sie, es sei unerhčrt;. 

Man habe den grossten Palast zerstort. 

VII 


Svršavam svojih nekoliko riječi o hrvatskom kazalištu. 
Ponuka me k tomu i kukavno stanje njegovo, pa i to da se 


kraj tolike znamenite potpore ne opaža ama nikakav napre- 


dak. Uvjeren sam potpunoma — to smijem tu očito ispovje- 
diti — da se naše općinstvo sa mnom slaže, to su mi mnogi te 
mnogi — ma kako god neki patentirani dramatičari vikali — 
priznali i nepitani. A odvažio sam se na to pisanje, jer sam 
i poviše godina učio dramatičku literaturu, jer sam, hvala 
bogu, imao prilike vidjeti i velika kazališta i. velikih umjet- 
nika, pa upravo stoga mi se daje nažao da u nas ni traga 
nema kakvoj umjetničkoj. težnji, već da se cijela stvar kraj 
sve lijepe pripomoći lijeno birokratički ma bez obzira na 
višu, idealniju svrhu. 

Najviše me pako obradovao, da. zametnem govor o tom 
pitanju, te da ujedno i druge potaknem neka misle i rade 
štogod za naš dramatički zavod, živ primjer, a to je razvitak 
češkoga kazališta, što sam ga na svoje oči vidio. Kad sam ga 
Prvi put vidio (1859), bilo je kukavno, kao što po prilici naše 
možebiti, i nešto gore. Glumci većinom sami početnici, reper- | 
toar dozlaboga mlitav, a i igra kojekakva. Al da ste vidjeli 
promjenu poslije nekoliko godina, da ste vidjeli kako su Česi 


u slavu uspomene Shakespeareove prikazali kroz tjedan 


dana najslavnija njegova tragična i komična djela; čovjeku 
iole za umjetnost. zanesenu igralo je srce od milja. I danda- 
nas, gospodo, češko je kazalište, i drama i opera, bolje od 


njemačkoga u Pragu. 


A znadete li da ondje dala opera i balet ima.da se 


= svaki dan igra, da se cijelu godinu igra, i da nije češko ka- 


zalište veće po prostoru nego naše, da je to kazalište po više 


godina samo 8.000 for, na godinu imalo, i bo: u novije vri- 


jeme 14. 000 for. dobiva. 
Pa kako to? — pitate: me. (o 
Tako, jer je uprava starom, lijenom odboru oduzeta bila, 
jer se sastavio novi odbor od svih stranaka, odbor ustrajan, 


oduševljen da dođe do one svrhe koju je istaknuo bio; jer 


se nije samo gledalo da kazalište bude prilična komedija, već 

' da bude u njem i umjetnost; jer se tu radilo na sve ruke da 
stupe u kazalište članovi boljih, obrazovanih obitelji, koje se 
nisu imale bojati demoralizacije svoje djece; jer su pisci dje- 
lovali na obrazovanje glumaca, jer je tu bilo srca za narodni 
napredak. 

A svega toga nisu Česi stekli pod kakvom domaćom 
češkom vladom, nego, gospodo, pod Schmerlingom, koji je to- 
liko zazirao od Čeha; to sve su stekli pod zemaljskim odbo- 
rom kojega je većina njemačka bila. 

A mi? 

Čini mi se da sam nešto odgovorio na to što mi — — — 

Ne preostaje nam nego apelirati na naš budući sabor, 
neka doskoči sadanjemu zlu, neka se lati kazališne reforme, 
pa smo i uvjereni da će ljude koji razvoj našega kazališta 
priječe, pa se nameću općinstvu, odstraniti. 

Odgovoriti mi je na neku protukritiku nekoga gospodina 
u nekom listu zagrebačkom. Taj se gospodin dakako veoma 
ljuti da sam počeo pisati kazališne kritike, i to stoga što sebe 
drži za personificiran monopol sve dramatike i estetike u 


Hrvatskoj, pa i zato što nisam pisao kritike u njegovu duhu, | 


tj. što nisam naše kazalište i djelovanje artističkoga ravna- 
teljstva kovao u zvijezde, kao što je to g. artistički ravnatelj 
sam negda u »Narodnim Novinama«, a i kasnije u »Domo- 


branu« učinio. Naši čitatelji, koji nisu dakako imali prilike či- 


tati te dramatičke apologije grijeha našega kazališta, znat će 
i sami kakvim je perom estetička rasprava moga protukri- 
tičara pisana; te kako neće ciknuti od boli kad diraš u go- 
jenče čovjeka komu je vijek i novce posvetio i kojega je mo- 
gao podići do velikog savršenstva da ga nisu kojekakve okol- 
nosti priječile. Ta znade se da je običaj ljudi, kad dođu do ne- 
koga glasa, al! ne napreduju, srditi se kad im čovjek kaže da 
nisu već prve zvijezde, da ih davno sila ostavlja, jer upravo 
takvi nemičnjaci misle da su svoje ime sa zvijezdama spleli. 
Ne bih se bio ni taknuo te ponešto mahnite, ponešto na- 
dute apologije, jer nisam rad oteti čovjeka slatkoj iluziji i mi- 
rovnomu plandovanju, pa i znadem štovati duševne razloge 
čovječje slaboće. No javni interes ne štedi nikakve osobe, a i 
čast ne dopušta čovjeku da šuti kad ga zovu na mejdan, a ja 

se mejdana ne plašim, to velim.u brk tomu antikritičaru. 
Nisam odgovorio umah, i taj gospodin se međutim hvalio po 
krčmama kako je mene mladića hametom potukao, a ja da ne 
smijem pisnuti. Taj gospodin se očito prevario, jer sam imao 
i drugoga posla, da pravo kažem, nisam voljan bio odgovarati 
na svaku pisariju koje i onako nitko ne čita u Hrvatskoj. 
Ne možebiti stoga da ne štujem njegova literarnoga dje- 
lovanja; bože sačuvaj, ni njegovih zasluga, ni drugih starih 
domorodaca, al' bi opet ta gospoda pamtiti imala da poslije 
ljeta jesen ide, a poslije jeseni zima, da drvo ne nosi ploda 
pod kasnu jesen; ta gospoda ne bi odviše školnički govoriti 
smjela, jer su i mlađi od njih škole polazili; ta gospoda bi se 


sjetiti imala riječi latinske: Omnia sunt fluxa atque fragilia. 


A najsmješnije je od njih kad se na silu nameću poslu 
kojemu se živahnosti hoće; to naprezanje mi se baš tako čini 
kao što vika staroga, ulogama skučenoga kapetana da će vo- 
diti glavom husare na juriš. ' 

No kad sjedoh pisati o kazalištu, moram se i g. antikriti- 
čara sjetiti. 

Da vidimo kako me ukorio g. antikritičar! Velik mi je 
grijeh da sam mladić, pa da pišem kazališne kritike. Nisam 
do sada čuo da valja i u Hrvata pravilo tirolsko da će se 
čovjek tekar sa 40 godina opametiti; pa i ne može valjati ako 
g. antikritičar svoja djela bar toliko cijeni kao što ja; ta sve 
što je napisao valjana spada prije njegove 40. godine. 

Uopće je neke naše stare, a i nekoje srednje pisce, osvo- 
jila čudna predsuda, čudan aristokratizam. Mjesto da mlađi 
svijet svjetuju i potiču na rad, mjesto da svoje sile spoje sa 
mlađima, odbijaju mladiće aristokratički od sebe, te misle da 
je velika sreća po mlada čovjeka ako mu reknu školničkim 
glasom koju milostivu riječ. Ta gospoda dakako zaboraviše 
da su sada škole druge nego što su nekad bile, da su Hrvati 
kraj svih nevolja znamenito napredovali, da većina starih 
djela imade veoma relativnu vrijednost. Ako li se pozivate, 
gospodo, na špartansko načelo da starost štovati treba, onda 
ste morali sav svoj vijek pokazati da ste bili za svoj narod 
ono što su špartanski starci bili. »Erempla sunt odiosa.« | 

Lako je dakle tumačiti da se g. antikritičar srdi na me- 
ne. Veli nadalje da se precjenjujem, da sve druge držim za 
laži-autoritete, i da držim samo sebe za autoritet. 

Ja sam se, pišući kritike, uvijek pozivao na druge pri- 
mjere, uvijek kazao kakav razlog, a g. antikritičar se svim tim 
specijalnim ukorima ugibao, pa je iz mojih kritika uhvatio 
pojedine riječi, kako,su mu zgodne bile. Nije mi bome stalo 
do moje slavice, pisao sam samo jer ne mogu gledati kako na- 
predak važnoga narodnoga zavoda zapinje, gdje bi napredo- 
vati mogao. Ja se duboko klanjam svakomu autoritetu koji 
zbilja priznanje zaslužuje, kojega osobne strasti ne zaslje- 
pljuju, ali autoritetu koji samo deklamira o narodu, a o sebi 
misli, pa kraj toga ništa ne radi, tomu se neću klanjati, na nj 
ću udarati dok mi um i pero siže. 

G. antikričar veli da imam doduše ialeistva, polaziv zna- 
menita kazališta, dapače je tako milostiv pa mi kaže da nisam 
glup, al' opet veli da ne znam ništa o dramatici. Iz ovih pro- 
tivnih nelogičnih izreka vidi se očito da mu je pero od strasti 
drhtalo. 


Taj gospodin ne zna koliko sam dramatike učio, koliko 


li nisam. Da sam bar nešto čitao o tom predmetu, mogao je i 
sad vidjeti; da sam i nešto učio o tom, dokazat ću mu, ako 
bog da, doskora; da pako toliko nutarnje kazališne rutine u 
meni nema; kao što u njega, to priznajem drage volje. 

Moj gospodin antikritičar, da dokaže moju »nevještinu« 
in dramaticis, nije baš osobito zdušan bio, te je naveo neše- 
valjerskim načinom i izreka i misli jes» nikada nisam izrazio 
u svojim kritikama. 

Nije istina npr. da sam rekao da Goethea, Schillera i 
Lessinga kod nas ne treba, ili da su njihova djela filistarska. 

G. antikritičar mogao je veoma dobro razabrati da sam 
govorio o novijoj veseloj igri njemačkoj, i o starijim drama- 
tičkim plodovima što su ih Nijemci odavna zaboravili, a i o 
onom izmetu lakrdijaške bečke vile, koji nikakve više inferi- 
cije nema, već da se po bečkom blatu vuca. . 


Šta će nama Hrvatima suzne i sipljive tragedije Raupa- 


chove sa svojim pretjeranim sentimentalitetom? Šta će nama 

Hrvatima Ifflandijade i Kotzebuade, ili neslane — komedije 


Schikandera, o kojem se sada samo znade da je za besmrtne 


opere Mozartove pisao kukavne. tekstove? Šta će našemu op- 


ćinstvu Raimundove bajke iz zlatne dobe meternihizma, i ' 
fijakerske dosjetke Nestroya? Šta će nam za Gallmeyericu 
pisani plodovi Langa et comp? Šta će nam i novije konver- 
zacionalne igre Nijemaca, gdje su glavne osobe neki »Staats- 
haemorhoidariusi«, koji propadoše i na njemačkim pozori- 
štima? 

" Imade li naša dramatička literatura tih putem poći? Je li 
to ona viša svrha hrvatskoga kazališta da se udome kod nas 
komadi a La Pomerais? 

Možebiti ćemo još doživjeti da će se prikazati s velikom 
zalihom i pucnjavom izvorna slika iz života Udmanićeva. 

Proti takvim njemačkim plodovima pisao sam ja, gospo- 
dine moj, a ne proti Schilleru, Goetheu i Lessingu. Kamo 
sreće da slijedi i naše ravnateljstvo uzvišene misli Lessingo- 


ve, drukčije bi stajalo naše kazalište. 


Isto tako je izvrnuo g. antikritičar moju izreku glede fran- 
ceske dramatike. 

Prije nego mu dokažem kako je moje riječi iskrivio, te na 
svoj kalup natezao, hoću mu samo na jednu njegovu izreku 


odgovoriti, koja je doista smiješna: da je literatura franceska 


plitka. Tu izreku sam sto i sto puta čitao kod Nijemaca, i 
odanle ju je posudio po svoj prilici i g. antikritičar. Drugi na- 
rodi misle drugačije, a in prazi i sami Nijemci: ta nije:li upra- 
vo franceska »comećdie« mah preotela i na najsavršenijim ka- 


 zalištima njemačkim? 


Nisam za nove romantike, premda se g. antikritičar po- 
brinuo da dođe Dumasova »Dama aux camćlias« na hrvatsko 
pozorište; no svakako preporučujem komade iz Scribeove, a 
još više iz novije realističke škole; jer se u njima shvaća du- 
boko socijalni život i njegove mane. 

Znam i to da je, izim Moličrovih, teško prikazati fran- 
cuske klasične drame, pa nisam ni za njihov aristotelizam; al 
u novije vrijeme priznavaju i sami Nijemci poeziju i dubljinu 
mnogih tih plodova koji su Nijemcima samo dosadili bili, jer 


je Gottsched frankomaniju tjerao do skrajnosti. 

Sve odlične umjetnice, kao i Rachel i Ristori, pak i Nijem- 
kinje, prikazale su i franceske klasične igre, a nije li Schiller 
»Fedru«, Goethe »Mahometa« preveo? 

Ja sam samo preporučio da ih naši dramatici uče pozna- 
vati, kao što treba da uče i stare grčke tragike. 

Gospodin antikritičar dokazuje moju »nevještinu« još i 
tim što sam rekao da je komad »Le pere de la debutante« 
fina vesela igra, a ne lakrdija, kao što je prikazaše u Zagrebu. 
On se poziva na berlinsku zbirku Botheovih prijevoda, kao 
što na drugom jednom mjestu na izreku »Agramerice« — 
jer originala franceskoga valjda nije vidio. Eto ti duboke vje- 
štine artističkog ravnatelja! Bothe je dakako napisao »lakrdi- 
ju« i dao taj komad lokalizirati, nego u franceskom origina- 
lu je to zbilja fina igra, a ne samo po imenu, i u takvom 
obliku sam je čitao i vidio u bečkom dvorskom kazalištu. Ja 
ne razabirem, otkuda, antikričaru toliko simpatije za trivi- 
jalnost i lijenog njemačkog Michela? 

Gospodin antikritičar srdi se da sam udario, kao svi Zag- 
repčani, na kukavne prijevode. On dakako sve brani, ma bilo 
kako kukavno. Veli da nema vremena pregledati prijevode; 
al' je imao vremena čak prebrojiti štamparske pogreške u 
mom članku; bilo bi vremena, bilo bi, ali nema drugo što. Na- 
dalje se upušta gospodin antikritičar u pojedine germanizme, 
da ih opravda. Ja mu velim, ako je u tekstu »porodički oci«, 
da je to germanizmom; ja mu velim da porodica, ako i ne u 
štokavštini, to u drugim slavjanskim jezicima »Geb&rhaus« 
znači, pa ako misli da je pogrešno uzimati pojedine riječi iz 
nehercegovačkoga narječja, to se veoma vara. Ja mu velim 
da je naveo pogrešnu izreku, koje nisam ni napisao, ja mu 
velim da je »sjednica« kod slikarije i opet germanizam, jer je 
od riječi do riječi s njemačkog prevedeno. 

Što sam uzeo za »osobu« srpsko »lice«, to sam tu riječ 
našao već kod Dubrovčana, a »glumac«, gospodin moj, rabe i 
danas Srbi, i po negdašnjem »ponjatju« našega naroda bio je 
acteur (i Gauker jedno te isto, a ako je danas! iuzmemo za 
umjetnike, nećemo povrijediti estetiku. 

G. antikritičar veli da i u onom što sam ja pisao, ima sti- 
lističkih pogrešaka. Moguće, jer pišući u novine, ne može čo- 

vjek novinarskoga članka piliti pol godine. Ta imade pogre- 
šaka i u čuvenih pisaca, uzmite npr. silu germanizama u 
»Teuti«, uzmite strašnu hrvaštinu »Narodnih Novina« za re- 
dakcije »Teutina« pisca, uzmite germanistički slog  »Domo- 
branovih« kazališnih kritika; no tim što je koji čovjek po- 
griješio nije opravdana skrajna kukavština drugih prijevoda. 

Nisam ni strastan, kao što mi g. antikritičar podmiče; ta 
hvalio sam gdčnu. Tomaševićevu; da sam strastan, ne bih 
je bio pohvalio; hvalio sam i Freudenreicha pošto je proti me- 
ni prostački improvizirao bio. 

Jednoć se prepirahu dva bogoslova, pa se jedan stao hva- 
liti kako je drugoga pobio. Reče naime: »Ego eum terribiliter 
refjutavi.« Zapitaše ga, kako? A on »Dixi: non est verum!« . 

Takvi su i razlozi moga estetičkog protivnika, 

* AL nada sve je smiješan kad nas, »Pozoraše«, Vis taj 
gospodin da smo Herostrati. 

A gdje vam je taj slavni hram čiste božice Dijane što ga 
»Pozoraši« poharati žele? Hrvatsko kazalište? Haha! Difficile 
est satyram non scribere! 

»Pozoraši« rade svagdje o tom kako bi očistili narodni 
hram, jer žele da to bude hram molitve, a ne spilja grijeha. 

Evo me na kraju mojih riječi o kazalištu. Govorio sam od 
srca, glasno i jasno; jer nisam vičan graditi tajnih spletaka. A 
ja ću moje riječi opozvati kad me g. antikritičar. s nekoliko 
novih besmrtnih igrokaza, iz njegova pera poteklih, osramoti. 
Pljeskat ću mu isto tako živahno kad se bude, lovorom ovjen- 
čan, klanjao iz svoje lože, kao što je on pljeskao iz lože kad 
je Freudenreich prostačku improvizaciju govorio na pozori- 
štu. U to ime bog pomozi! 


MARTA POSADNICA 
ILI PAD VELIKOG NOVGORODA 


Matija Ban, jamačno najplodniji naš dramatični pisac, iz- 
dade evo svoju »Martu posadnicu« tiskom, pošto je već počet- 
kom god. 1872. prikazana bila na pozorištu biogradskom. Do- 
čim su njegovi dosadanji plodovi: Mejrima, Dobrila i Milen- 
ko, Smrt kneza Dobroslava, Lazar, Vukašin, Zla kob, uzeti iz 
domaćega života, iz domaće povijesti, latio se u »Marti posad- 
nici« predmeta doduše slovjenskoga, ali našim stranama ipak 
tuđega. A da je upravo »Martu« izabrao, lako se razumije jer 
doista malogdje ćeš naći tragičnijega predmeta ođ užasne 
propasti slobodne slavenske općine novigradske. Već prije 
Bana opisaše sami Rusi tu zgodu, i to Pogodin dramom, a Ka- 
ramzin pripovijetkom, koju je naš Ivan Kukuljević pohrvatio. 
Odmah iza prvoga prikazivanja izjaviše biogradski listovi svoj 
sud o toj drami, i to na vrlo različit način. Poluzvanični »Vi- 
dovdan« donio je o tom djelu odugačku panegiriku, gdje se 
i Ban i njegova »Marta« kuju u zvijezde, gdje se ova drama 
uspoređuje prvim dramatičkim plodovima ovoga svijeta. 
»Mlada Srbadija« naproti navalila je upravo nemilice na Ba- 
novu  »Martu«, bijedeći pisca da je veći dio svoje drame 
presadio iz Pogodinove tragedije, da je dapače intrigom izo- 
pačio rusku »Martu«. Vrlo žalimo što ne mogosmo nikako 
doći do Pogodinova djela, da bismo mogli ispitati ukoliko da 
je Ban u »Marti« svoj, ukoliko li Pogodinov. Pošto nam pako 
Ban nuđa ovu dramu pod svoju, uzet ćemo i mi »Martu« za 
njegovu, te mjeriti je mjerilom neumitnim — povjesnicom, 
ne zaboraviv, dakako, da je pjesniku slobodno povijest ople- 
meniti, uzvisiti i prilagoditi, da poluči svoju etičnu svrhu. 
Nas dakako nije osvojila »presuda« proti Banovim proizvo- 


208 


dima kao što »Mlada Srbadija« o sebi ispovijeda, te ocjenju- 
jući Martu, sudit ćemo Bana samo kao pjesnika. Da nacrtamo 
prije svega radnju Banove drame: 


U dvor Marte Borecke, posadnice slobodnoga grada Novi- 
grada (Novgoroda), dolazi Teofil, arcibiskup novigradski, i ve- 
liki posadnik Delinski, te joj javljaju da je veliki knez mos- 
kovski Ivan poslao u Novigrad glasnike svoje, kneza Holms- 
koga i Davidovića, koji hoće da izjave poslanstvo svoje puku 
novigradskomu samo u zbornom vijeću. Marta, uvidjev da se 
za tim krije Ivanova spletka, kojom da podjarmi slobodnu joj 
otadžbinu, plane gnjevom, odlučna braniti do kraja slobodu 
novigradsku, te se riješi da će glavom poći u vijeće da ondje 
govori narodu, čemu je poslanik Delinski obodrava, zadahnut 
istom mišlju, Arcibiskup Teofilo nasuprot ne dijeli ratobornih 
misli Martinih. U njem se budi tajna slutnja da će rodni grad 
zlo proći u ratu, i Moskva da će nadvladati, pri čem se poziv- 
lje na proročanstvo nekoga Mihajla pustinjaka, koj' da je po- 
bjedu Moskve i propast Novigrada prorekao. On se boji da bi 
mogao bog poslati Ivana kao bič svoj na Novigrad, te svje- 
tuje neka se bori Marta hitrinom i zlatom, a ne mačem proti 
Moskvi, i nariče nad sudbinom zavičaja; no Marta odluči se 
na junački otpor, te konačno uglavi s Delinskim izaći pred 
narod u vijeću. Pošto je Delinski otišao bio, nadođu Ksenija, 
kći Martina, i Miroslav, nezakonski sin Ivana, uzgojen od 
same Marte. Ova, zabrinuta za sudbinu svoje kćeri, odluči 
istu udati. Na izliku nuđa joj ruku boljara Federova i Dmi- 
tra, no Ksenija ih odbija. Obodreni napokon blagošću Marti- 
nom, ispovijedaju mladi da se ljube, i Marta daje kćer ko- 


pilanu Ivanovu, kojemu ipak porijeklo njegovo taji. 


Na poljani skupio se narod novigradski sa svojom vlaste- 
lom da sasluša glas poslanika Ivanovih. Dođe i Borecka, te 
bude živo pozdravljena od naroda. Moskovski poslanik Da- , 
vidović javlja narodu da su se neki novigradski građani u- 
tekli Ivanu, zovući ga neka zavlada Novigradom, gdje da se 
sloboda prometnula neredom. Puk se uzbuni na te riječi, a 
Poslanik Delinski veli da su to bez znanja naroda učinili iz- 
dajice Nazarija i Zaharija, koji moradoše pobjeći iz grada. 
Razjarena Marta popne se na besjednicu, te dozivljući puku , 

staru slobodu u pamet, otkrije Ivanovu spletku i obodrava 
narod da do zadnje kapi brani svetinje svoje. Posadnik De- 
linski odgovara na ime naroda glasnicima da se svoga zakona 
odreći neće, da će pomoću Litve odoljeti navali Ivanovoj, 
no da je kao dosele Novigrad pripravan s Ivanom u miru 
Živjeti, ali mu se, ne podvrći. Knez Holmski naviješta Novi- 
građanima rat, a narod ga oduševljeno prima. Po skupštini 
sastaju se na pustoj poljani boljari Federov, Ovin i Vijatko 
da uglave zavjeru proti Marti i slobodi novigradskoj, prvi 
naročito zbog toga što mu Marta ne dade Ksenije. Nadođe k 
tomu i mladi Upadiš, građanin, kojino priča da se stvara u 
gradu tajna stranka za Moskvu proti Marti, koja da mora 
zaglaviti. Urotnici pođu na dogovor sa moskovskim poslani- 
cima. (Čin I) Ivan podigao se na Novigrad. U taboru nalazi- 
mo ga sa povjerenikom mu Maljutom. Ivan bjesni proti Mar- 
ti, koja mu se opire. On priča kako je voljan pobijediti ne 
samo ruska plemena već i Astrahan, Tatare, Krim i Litvu, 
sve spletkom, te napokon osnovati veliko carstvo, no najve- 
ćom zaprekom tomu smatra svoje boljarstvo, kojemu izim 
Maljute ne vjeruje. Napokon zapovijedi Maljuti da dovede 
vojskovođu Holmskoga, koji bješe opustošio sav kraj do No- 
vigrada, te time probudio zavist i nepovjerenje u Ivanovu 


srcu. Holmski javlja knezu da će Novigrad morati pasti pošto“ 


mu je vojsku bio dan prije potukao kod Krastinja, gdje bude 
sa dvije tisuće i Miroslav zarobljen. Vijećnici jave Ivanu da 
su i Ovin i Federov zasužnjeni i da se njihovu izdajstvu ima 
zahvaliti pobjeda Moskova. Ivan pozove zarobljenike preda 
se, svi mu se poklone, ali se ne klanja Miroslav, koji pred 
knezom Federovu nabacuje izdaju i prkosi prijetnjama Iva- 
novim, u kome se ipak nepojmljivo milosrđe prema Mirosla- 
vu pojavlja. Ivan otpušta Federova i Ovina kući, te daje Mar- 
ti tri dana da se promisli za predaju grada, jer da će joj ina- 
če zet i drugi zarobljenici poginuti. No ujedno zakazuje Mi- 
roslav svojoj punici da ne klone duhom i da će on rado za 
svoj dom poginuti. Ivan, razjaren, trgne mač na Miroslava, al' 
uto iznenada doleti Olga, za mladosti ljuba Ivanova, te pošto 
se sve boljarstvo odaljilo, izjavi knezu da je Miroslav njen i 
Ivanov nezakonski sin. Miroslav izljubi se s majkom, klekne 

pred oca. Ovaj dozvoli da uzme Kseniju za ženu te da se vra- 
ti u Novigrad, al' da ne oda svoga porijekla. Olga se prašta s 
Ivanom i Miroslavom, da pođe opet u svoju zabit, premda je 
Ivan zaustavlja. Knez osvijesti se opet od čuvstvovanja svoga 
te se stane domišljati kako će sina rabiti da predobije No- 
vigrad. Uto donese Maljuta pismo od poglavara livonskog 
reda, da Novigrad neće dobiti od Litve pomoći jer da to pri- 
ječe livonski mačenosci. Ivan odluči jurišati na Novigrad, te 
nagovara sina neka sklone Martu na predaju ili neka mu grad 
pribavi izdajom, pa kad se sin tomu opire, grozi se Ivan da će 
pogubiti i Martu i Kseniju, našto Miroslav upropašten odlazi, 
a knez kliče veselo »u mreži su mojoj!« pa pušta i ostale za- 
robljenike na slobodu, rekav im ipak: da će sav Novigrad po- 
harati i razoriti, ako se za tri dana ne predaje, otpušta ih pako 


“zato da šire u svom domu strah, nemir i razdor. (II čin) Dok 


borba među Novigrađanima i Moskovljanima traje pred gra- 
dom, sastanu se Miroslav i Ksenija u Martinu dvoru. Ksenija 
veseli se da Novigrađani napreduju pod vodstvom brata joj, 
Jakova Boreckoga, jedino se čudi neveselju Miroslavljevu i 
neiskrenosti. Miroslav odbija tu svoju sjetu na opću zabrinu- 
tost, ali da on ne zdvaja o konačnoj pobjedi. Ksenija, umirena 
time, veseli se već unaprijed kako će Miroslav povjerena mu 
vrata moskovska junački braniti, te opominjući ga neka se ne 
da zanesti svojom vatrom oprašta se od njega. Miroslav ko- 
leba se u velikoj brigi. Da izdajom Novgoroda spasi Martu i 
Kseniju od smrti? Napokon odluči samo u skrajnjoj pogibelji 
predati grad Ivanu, nadajući se i pomoći od dvinske vojske. 
Sjeti se napokon da se drugi bore, i pošto Marta i Delinski 
odlaze, ukloni se pred njima. Marta je zabrinuta da još nema 
dvinskih pomoćnika. Delinski se boji da će nastati buna u 
samom gradu, jer da prijeti glad. Marta pozivlje boljare, nav- 
lastito Srezenova, neka dijele svoje žito s narodom, i. zbog 
toga nastane svađa jer Srezenov neće da razdaje žito. Ostali 
gledaju tu raspru utažiti, a Srezenov, čuvši da je Marta svo- 
je žito razdijelila među gladni puk, zastidi sei moli Martu 
nek mu oprosti. Uto navali Šujski te javlja da od Dvinaca 
pomoći nema, njihov grad da je Ivan zauzeo, vojska da im se 
utopila u Ilmenu; ni od Litvina da nema potpore. Marta po- 

zivlje sve neka se uzdaju u vlastitu snagu. Teofilo, nadošav, 
opominje Novigrađane na pomirljivost, jer da će inače grad 
propasti; ali zaludu. Boljar Federov javlja da se puk, dočuv 
zlokobne vijesti, buni i da zahtijeva predaju grada. Marta za- 
povijedi neka joj sin s vojskom u grad uzmakne, a sama po- 
lazi u vijeće među razjareni narod, premda je Federov odvra- 
ća od toga jer joj je htio otkriti tajni sporazumak među Iva- 
nom i Miroslavom, čemu on ipak istom dokaza traži. Slučaj- 
no nadođu Miroslav i boljar Vijatko, a Federov se sakrije da 
prisluškuje. Vijatko, poslan od Ivana, navaljuje na Miroslava 
neka se odluči predati Novigrad. Nastaje borba u Miroslavlje- 
voj duši, koji neće nikako počiniti izdaje. Napokon, kad mu 
Vijatko živo prikazuje kako će Marta i Ksenija strašno po- 
ginuti ako bude daljega otpora, klone Miroslav te napiše ocu 
tajno pismo, a Vijatko polazi da ga ponese Ivanu. Osvijestiv 
se, Miroslav odluči pismo Vijatku prije polaska oteti. — Vije- 
će izlazi pred narod; puk, po izdajicama podjaren, buni se 
proti Marti i želi predaju, boljari opet zahtijevaju da se bun- 
tovnici kazne. Uto dojavi Dmitar poraz Moskovljana no Jakov 
Borecki da je u tom boju zaglavio. Marta, premda osvojena 


teškom boli, obodrava živim slovom na nov otpor. Ljudi do- 


nesu po Ivanovoj zapovijedi nagrđenu lešinu Jakova, te na- 
staje sveopće naricanje. Marta klone od žalosti. Izdajice budu 
prognani, a narod, dirnut užasnim prizorom, sprema se na 
nov otpor. (Čin III) Novigradu raste pogibelj, Ivan napreduje, 
pomagan izdajstvom, Marta i posadnik Delinski uviđaju da 
zavičaju spasa nema jer se izdaja svuda širi. Oni odluče slav- 
no poginuti za slobodu svoga doma. Ksenija uvjerava majku 
da će i ona ustrajati, kad najednom narod prema dvoru grne. 


Dmitar i mladi građanin Upadiš javljaju da je grad izdan, , 


topovi da su zaglavljeni. Narod traži da se izdajice kazne. Vi- 
jatka bješe nestalo., Starac Upadiš izađe pa tuži sam svog 
sina s izdajstva; da je naime sporazumljen s Ovinom i Vijat- 
kom. Sin Upadiš bude uz proklinjanje puka odveden pred sud. 
Zaostaloj Kseniji otkrije Federov sporazumak među Ivanom 
i Miroslavom i pokaže joj pismo Miroslavljevo, kojim taj jav- 
lja Ivanu da je spreman Novgorod predati Moskvi. Pismo bje- 
še Federov oteo latin, ubiv istoga. Ksenija očajava. Nadođe 

Marta s Miroslavom. Federov otkrije i njoj nevjeru Miro- 
slava. Ovaj priznaje da je on pisao Ivanu pismo. Marta pro- 
klinje savez Ksenijin i njegov, te hoće da zeta predade sudu. 
Ovaj se brani, otkrivajući namjeru s koje da je to učinio, na- 
otrovala, umire oprostiv Miroslavu, a ovaj se probode. (Čin 
IV) Osamljena u pustom dvoru oplakuje Marta smrt sina, 
kćeri i zeta i tuži se bogu radi jada svojih, moli ga da i nju 
brzo skonča. Uto bane u dvor sestra joj Olga. Zagrliv Martu, 
kazuje joj da je dohitila nju i sina spasiti od Ivanova bijesa, 
pak dočuv sve što se u gradu zbilo da proklinje svoju nesreću. 
Marta izvinjava Miroslava, koji da nije bio izdajica, već je 
samo milim htio spasiti život, kad već nije Novom gradu bilo 
pomoći; ona međutim da neće preživjeti slobode svoje ota- 
džbine, koja pada iskvarenošću vlastitog naroda. Pri- 
pravna je na smrt, i pokaže Olgi u pokrajnoj sobi lešine Mi- 
roslava i Ksenije. Dmitar javlja da Ivan juriša sa svih stra- 
na na grad, a Delinski da skuplja izabranu četu za zadnji 
otpor. Marta odluči poginuti u tom zadnjem boju novigrad- 
ske slobode. Moli Olgu da zakopa dvoje mladih, a i nju kad: 
pogine. Olga je zaustavlja, al' ona izmakne u boj. Na poljani 
sred grada skupili se neki boljari, i narod čekajući u strahu šta 
će biti. Veliko zvono zazvoni. Ivan prodire u grad. Dođe Šuj- 
ski ranjen te potvrđuje pobjedu Ivanovu i svjetuje narod ne- 
ka se raziđe, neka ne čeka bijesa moskovskoga. Al' dođe Marta 
pod zastavom i oružjem te pođe sa nekoliko vjernih boljara da 
pogine za domovinu. Za njom tuguje ranjeni Šujski, jadikuje 
nad propašću slobodne domovine i slomi mač svoj. Svećenstvo 
izlazi pred Ivana. Teofilo moli kneza da se smili puku, ali 
ovaj ljutit odbija molbu. Šujskomu, koj' smrt zahtijeva, po- 
klanja život. Sred pusta grada stoji knez i sažaljuje Novi- 
grad. Zapovijedi dovesti preda se zarobljenu Martu i boljare, 
a slavne gradine Novoga grada porušiti. Pomiluje na izliku . 
boljare i hoće da pogubi Martu, al' nadođe Olga te izmoli 
Martin život. Knez joj tobože prašta, no ona ne prima ropskog 
dara te se probode. Ivan napusti svoju četu da plijeni grad. 
(Čin V) 

Nacrtasmo radnju Banove Marte nešta opširnije, jer je 
vrlo, pače suviše zapletena, pa i zato neka se vidi ukoliko su 

naši prigovori opravdani. Da vidimo Martu i pad velikog No- 
vigrada u povijesti. Borba među velikim knezom ruskim 
Ivanom III Vasiljevićem i slobodnom općinom novgorodskom 
pada u vrijeme od g. 1470 do 1478, dakle u doba gdje se od 
raznih ruskih plemena i kneževina počela stvarati silna, je- 
dinstvena ruska država. Pojav je taj posve naravan, jer su 
ljuto ropstvo pod tuđim jarmom, a i navale drugih inople- 
menika nukale ruski narod na slogu. Ivan Vasiljević shvatio 
je bistrim okom tu potrebu. Ivan Vasiljević bude začetnikom 
velikoga ruskoga carstva, on ga je osnovao silom, duhom, ti- 
ranstvom, lukavošću, te je bezobzirce oborio svaku preponu 
koja se je njegovoj velikoj cijelji nametnula bila. »Odsada«, 
veli slavni Karamzin, »uzvisuje se povijest Rusije do časti 
državne povijesti, jer nam ne prikazuje više ludih raspra me- 
đu knezovima, već čine države koja postaje velikom i neod- 
visnom«. Ivan, promatrav susjedne države, morao je nehotice 
opaziti da su snažne, ujedinjene sile, stoga je morao ujediniti 
bud dobrim, bud zlim svu silu u jednoj glavi, da ujedini vas 
narod, morao je ukloniti svaki živalj koj' se njegovoj vrhov- 


noj vlasti opirao. Ne kori nas nitko da ovdje pišemo apsolu- , 


tistički, mi ne opisujemo ovdje svoga uvjerenja, koje je slo- 
bodoumno, već crtamo samo historične zgode koje se svaka- 
ko prema stalnim zakonima razvijaju. Baltički Slaveni ima- 
.đahu slobodne općine, demokratske uredbe, al' ne imađahu 
ujedinjene sile, i zato im kraj silnog jedinstvenoga, na feudal- 
nom temelju osnovanoga njemačkoga carstva, propade slobo- 
da i narod. Husitizam u Češkoj uskrisi demokratizam i slo- 
bodu, al' i oslabi jedinstvenu silu naroda, koji bijaše susjed 
silnom njemačkom carstvu, i Češka morade doživjeti bjelo- 
gorsku bitku. Slobodna Poljska, okružena apsolutnim susje- 
dima Pruskom, Rusijom i Austrijom, morade pasti žrtvom 
tih vlasti, jer kraj ustava njezina nije bilo državi jedinstvene 
snage. Ti primjeri, mislim, dovoljni su svjedoci ovomu razla- 
ganju. ŠE 

Ponajjača zapreka namjeri Ivanovoj bijaše slavna i silna 
republika novgorodska. Stara ruska poslovica veli: »Tko može 
ustati proti bogu i velikom Novgorodu?« Bogata sa svoje tr- 
govine, i silna sa svoga bogatstva, uživala je ova općina pot- 

punu slobodu. Veliki ruski knez bijaše po imenu glavar nov- 
gorodski, on bijaše Novgorodu »gospodin«, a ne »gospodar«. 
Narod se upravljao sam po staroslavenskom običaju; skup- 
ština davala je zakone, sudila sud, birala svoje posadnike (na- 
čelnike) i tisućnike, zaključivala mir, naviještala rat. Kraj 
takve uredbe razvijalo se po vremenu u Novgorodu neko bo- 
ljarstvo — nalik na patricije zapadnih gradova — a upravo 
jući da njihova sila može samo potrajati uz silu i slobodu o- 
tadžbine. Jedna od najslavnijih obitelji u Novgorodu bijahu 
Borecki, a za vrijeme borbe proti Ivanu Marta, udova posa- 
dnika Ivana Boreckoga. Plemenita ova žena uviđala je predo- 
bro namjere Ivanove, uviđala je da veliki knez hoće Novgorod 
sniziti na običan grad, oteti mu slobodu, bogatstvo, silu. To 
uvjerenje, predanje djedova, uzgojenje i napokon brak sa sla- 
vnim junakom Ivanom — sve to porodi u njoj tvrdu odluku 
braniti do kraja domovinu, i to pomoću Litve, Psovska itd. Ve- 
ćina naroda prianjaše uz nju, al se opet javi dosta jaka stran- 
ka, a na čelu joj nadbiskup Teofil, koja je gledala nagoditi se s 
Ivanom i izbaviti što više domaće sloboštine. Ivan, saznavši da 
Novgorođani rade utanačiti savez s Kazimirom poljskim, odluči 
dignuti na njih vojsku, te potuče slobodne građane kod Kra- 
stinja i Šelone; od Litve ne bude gradu nikakve pomoći, jedan 
dio dvinske vojske poginu u IImenu, glad zavlada u gradu, i 
Novgorođani klonuše duhom. Stoga pojača se stranka Teofilova, 
te njegovim posredovanjem bude utanačen mir, »kletveno pi- 
smo« s Ivanom dne 11. kolovoza 1471. Po tom miru ostade 
Novgorod slobodna općina, građani nisu morali ići za Moskvu 
u boj, u ime daće morala se knezu davati mala svota itd. Taj 
mir bijaše prvi korak propasti novgorodskoj; Ivan se time za 
čas zadovolji, imajući drugoga posla. Teofil mišljaše da je 
spasio domovinu, a Marta, ukloniv se u zabitne dvorove svoje, 
uvidi da Ivan i Novgorod kraj sebe postojati ne mogu. Sve 
do god. 1475. uživao je Novgorod svoje sloboštine. Ivanu bija- 
hu pune ruke posla s Poljacima, sa zlatnom ordom, sa krim- 
skim kanovima, s livonskim mačenoscima, te nije imao kada 
baviti se sa slobodnom republikom. Al i tomu dođe hora, 
Ivan pripravi bez sumnje sam cijeli povod propasti Nov- 

goroda, što ćemo ga ukratko opisati. Izdajice Zaharija i Na- 
zarija i neki drugi dođoše u Moskvu tužiti svoje sugrađane 
da nema u gradu reda ni zakona, da vlada razbojstvo i nasi- 
lje. S te, svakako naručene tužbe pođe Ivan glavom u 
Novgorod i bude po građanstvu čašćen i obdaren, no nato 
stade suditi sud radi tobožnjega nasilja, i povede. u ropstvo 
više otmjenih boljara, koji su bili otprije radili utanačiti sa- 
vez sa Litvom; i naskoro povrati se Ivan sa silnom vojskom 
da utamani Novgorod pod izlikom da ga građani priznavaju 
samo »gospodinom«, a ne i »gospodarom«. (1477). Teofil po- 
kuša i opet izbaviti bar jedan dio domaće slobode, no uzalud. 
Ivan ne htjede slušati o kakvim sloboštinama, njegova vo- 
lja sama da ima biti Novgorođanima zakonom. Još jednom 
planu u građanima žar stare slobode, podjaren Martom, al 
vojvoda Šujski prebjegnu k Ivanu, i Novgorod morade mu se 
predati na milost. Slobode nestade, Ivan zaplijeni bogatstva 
u vrijednosti od 14 milijuna forinti, Marta sa 4 boljara bude 
uhvaćena i odvedena u Moskvu, a zatim pogubljena. Ivan u- 
ništi time zadnji otpor svom carstvu. Iz toga prem kratkog i 


suhoparnog pripovijedanja vidi se ujedno i dramatičnost sa- | 


moga predmeta, vidi se da velika državna misao Ivanova, s 
jedne, a ljubav zavičaja i slobode Novgoroda, s druge strane, 
sačinjavaju pravi tragični sukob, ili, kako Karamzin, dakako 
na svoj način, veli: »Ivan bijaše vrijedan da satre propadaju- 
ću slobodu Novgoroda, jer je želio osnovati trajnu sreću ci- 
jele Rusije.« Ban, po našem mnijenju, nije toga veličanstve- 
noga dramatičnoga sukoba istaknuo ni toliko koliko nam ga 
suhoparna povijest pripovijeda, a kamoli da ga je pjesničkim 
duhom uzvisio. Koliko sile, koliko vrline, koliko strasti mora 
da plane kad se sukobe dvije uzvišene misli: spas cijeloga 
naroda i ljubav slobode. Iz same radnje Banove tragedije 
svatko će lasno razabrati zašto da je Banova sila klonula 
pred tolikim predmetom. Većina naših drama ima premalo 
radnje, a Banova Marta ima je suviše. Izim glavnoga sukoba 
stavio je pisac mnogo nuzgrednih, kadšto nepotrebnih zaple- 
ta, a i potrebne je tako raširio da se prekida glavna nit drame. 
Čemu je npr. Miroslav morao biti nezakoniti sin Ivanov, če- 
mu stoga porodivša se borba njegova med ljubavlju za oca i 

domovinu, u kojoj se Miroslav kraj svega krivudanja pjesni- 
kova pokazuje sebičnom kukavicom? Čemu suvišni, premda 
historički prizor među starim i mlađim Upadišem? Čemu na- 
pokon suvišna Olga? S toga suvišnoga gomilanja nuzgrednih 
epizoda i spletaka gubi se cjelina i sklad glavne radnje, te se ' 
slabi nehotice glavni sukob. : 
No još većma kvari cijelu dramu vrlo slabo crtanje dvaju 
prvih lica koja nam prikazuju glavnu borbu u drami: crtanje 
Ivana i Marte. Banov Ivan je prosta kukavica i nevjera, čo- 
vjek silnik i krvopija bez srca i duše, ni za mrvu bolji od 
Atile i Batukana, koji misli samo o tom da osvoji više 
zemalja. Mjesto da govori oduševljeno o tom kako će sav 
narod ujediniti-i lijepu državu stvoriti, pripovijeda smiješeći 
se (dio II, pojav I) da će svojoj vlasti međe razmaknuti i 
ogromno carstvo stvoriti od koga će sav svijet strepiti; mje- 
sto da dokazuje da Novgorod pasti mora žrtvom velike držav- 
ničke misli, veli da on ne trpi opiranja proti svojoj volji, pa 
se hoće poglavito osvetiti Marti. Tu nema ni sjenke moralnoga 
motiva s kojeg bi se Ivanu druge mane oprostiti mogle. Ban 
je dapače uradio još i više da nagrdi Ivana. U čas kad se po- 
javi pred njim Olga, prva njegova ljuba, pa mu otkrije da je 
Miroslav njihov sin, koga je otac. malne ubio, veli Ivan: »Sin 


naš! — evo ti ruke — ti si moskovski boljar — (za sebe) ovim 
dječakom koristiti! se mogu! — — Uzmi Martinu kćer za 
ženu.« — — I pošto je časak s Olgom čuvstvovao o prvoj 


ljubavi, nastavlja: »Ala sam smiješan! Krasna misao! Moj sin 
će mi otvoriti Novgorod. Sine, reci punici, ako ne preda grada, 
izgubit će glavu. Ili ako hoćeš, budi radije izdajicom, otvori mi 
Moskovska vrata. Božja i svetoga Vladimira je volja da 
budeš izdajicom. Idil« (za se) »U mreži je mojoj.« Koliko ku- 
kavštine u tom prizoru! A čim dalje tim gore. Zauzev grad, 
odvrati Ivan Teofilu da u njega milosti nema, al' odmah 
nato proplače »Jeremijinim plačem« nad Novgorodom, prije 
nego je razoren, al' zapovijeda odmah da se razori, da se 
Marta i boljari pogube, no Olga moli za Martin život, a Ivan 
veli za se »Mati sina moga moli! Moram je slušati! AT poslije 
ću je ipak pogubiti! (na glas) Vidite, danas ću biti vrlo mi- 
lostivl« pa kad se Marta probode, primjećuje Ivan vrlo 

naivno: »Imaše nož pri sebi.« Pošto je napokon nekolikc lažnih 
patetičnih riječi o Martinom velikom duhu deklamovao, vikne 
vojsci: »Ej, momci, palite, harajte, robite do volje, al' samo 
gospodu štedite!« To vam je Ivan u Banovoj drami... Ivan 
historički, koga je smio Ban idealizovati ili barem zaodjenuti 
demoničkim veličanstvenim svjetlom, bijaše bolji, uzvišeniji 
čovjek, u toj tragediji je ružan stvor, nipošto dramatičan 
značaj. : A. 

A druga glavna osoba, — Marta? Marta je doduše poštena 
duša — Marta, Ksenija i Delinski jedina su poštena lica u či- 
.tavoj tragediji — no za prvo, nije po svome radu u tragediji 
ona uzvišena zatočnica domaće slobode, niti bistroumna žena 
koja poznaje namjere Ivanove, kako je druga lica u drami 
opisuju. Ona, istinabog, ljubi slobodu, ona bodri narod na od- 
branu, govori u vijeću o slobodi, hoće da za domovinu pogine, 
no kraj svega toga ne može nam Banova Marta ražariti i za- 
nositi srca. Karamzin opisao je u svojoj povijesti Martu Bo- 
recku vrlo pristrano, opisao ju je kao carski povjesničar, ali 
ju je zato nacrtao u svojoj pripovijetki »Marta posadnica« — 
koja je svakako osnovana na potanjim povjesničkim studi- 
jama — prekrasno, kao divnu braniteljiru slobode. Kame 
sreće da se Ban u tu pripovijest. ugledao ne samo glede 
Marte nego i glede cijelog konflikta. Za Banovu Martu mo- 
ramo se nehotice pitati zašto je takva? Kako je ta žena došla 
do načelništva slobodne općine? Uzmeš li je kakva je u Ba- 
novoj drami, morat ćeš reći: »Marta je žena svoje glave, tašta, 
pa ako i nije sebična, ako je i voljna žrtvovati život, to može 
biti žena zanesena koja ima »une idće fize«, to je »slobodo- 
umnost«.« Deklamacija njezina o slobodi i ljubavi domovine, 
koja se proti silnoj ideji Ivanovoj svakako obrazložiti morala, 
ne uspaljuje nam duše, uopće u Banovoj Marti nema pje- 
sničkog zanosa. ' 

Karamzinova nasuprot je posve motivirana. Njegova 
Marta je kći starog boljarskog koljena, uzgojena je domo- 
ljubljem, djedovi joj branjahu slobodu, muž joj bijaše načel- 


nikom, i na smrtnoj postelji morade mu se Marta zakleti 

da će slobodu Novgorodu do kraja braniti, pa ako bi i bila 
uvidjela velike namjere Ivanove, zakletva ju je vezala. A ko- 
likim žarom, kolikim oštroumljem govori Karamzinova Marta 
narodu! Kod Karamzina pogine Marta kao mučenica na stra- 
tištu, obasjana nebeskim svjetlom kao prava mučenica na oči 
svoga naroda. Kod Bana bude u boju uhvaćena, osuđena na 
smrt, pomilovana, pa se probode ne hoteći preživjeti slobode 
svoga doma. Čemu i opet samo krv, ta vječita doskočica svih 
naših drama? Ne djeluje li više na narod da mu junak pogine 
od krvničke ruke silnika nego da se uz patetičan uzdah pro- 
bode? 

Takva su dva poglavita lica Banove tragedije, i stoga 
nije se čuditi da je sve djelo slabo. O drugim osobama govorit 
ćemo ukratko. Ljubovnik Miroslav postao je bez svake potre- 
be Ivanovim sinom. Ban je dakako htio_dobiti po tom nekoli- 
ko efektnih prizora, al" je upravo pokvario Miroslavljev ju- 
nački značaj, jer Miroslav postao je izdajica, a po tom što je 
grad izdao samo da spasi vjerenicu, postao je i sebičnjak. Po- 
sve je suvišno bilo da se sam probode; on je bar ljagu oprati 
mogo junačkom smrti. Teofil bi nam imao prikazati onaj ži- 
valj koji radi dvije glavne protivštine u drami izmiriti razbo- 
rom. No u drami je ta slika dosta nejasna: opominje na mir 
jer vazda naslućuje na zlo, i to poglavito uslijed proročan- 
stva nekog starog pustinjaka, Šujski bori se kao lav do kra- 
ja, ranjen jadikuje nad domovinom i hoće da umire, no po- 
milovan od Ivana ne probode se, već stupi u Ivanovu službu! 
Srezenov, Federov, Ovin, Upadiš ml., Vijatko, zastupnici Nov- 
gorođana, sami su cincari i izdajice. Jedini Delinski je zna- 
čaj lijepo ocrtan i do kraja izveden, a i moskovski vođa Holm- 
ski jest lice dosta dramatično. I tako cijela drama nije veli- 
čanstvena slika, gdje se ruši staro stablo slobode, već je vje- 
čito spletkarenje i izdavanje, trčkanje i srtanje, kraj kojega 
propada. Novgorod. ć 

Govoreći o formi, valja nam prije svega spomenuti da je 
Ban rabio obični deseterac, premda nam se jamb čini spretni- 
jim za dramu: no i u Banovu desetercu opaziti je.često po- 

četak jambičan, jer se nije držao pravilnoga naglasa, s časa je 
za glumce vrlo mučno deklamovanje, npr. 


Oluja te sa prestola baca. 
I opali tvoj dom Jaroslavljev. 
Pa zajedno s njome da oružje. 


: Po našem je mnijenju krajna nužda da se jednom ustanove 
u nas dogovorom stalna prosodična pravila, jer tko je imao 
iole posla sa kazalištem, bit će opazio da deklamovanje naših 
glumaca zapinje najviše o nepravilnim stihovima. 
Ovo je naš sud o »Marti posadnici«. Svatko, bit će, na- 
damo se, uvidio da nije .taj sud pisan bez temeljitog razloga 
i žalimo samo da nam sud nije povoljniji biti mogao. 





JANKO JURKOVIĆ 


Mnogi vele da ne valja pisati vjekopise živa čovjeka, jer 
da tekar po smrti imaš pred sobom početak i dočetak, to jest 
cijelu historiju čovjeka. U tom ima ponešto istine. No, s druge 
strane, ostat će i povijest čovjeka poslije smrti nepotpuna, oso- . 
bito ako je ne napiše suvremenik koj" je poznavao čovjeka 
što ga opisati kani. Tu ne može psihološka slika nikad posve 
vjerna biti, tu se nagađa i naslućuje na karakter čovjeka, tu 
nam ostaje mnogi pojav u njegovu životu nejasan, jer ne 
poznajemo kola u kojem je čovjek živio, niti zapreka proti 
kojim se boriti imao. Zato ćeš u takvim posmrtnim vjeko- 
pisima vidjeti ili jednu ili drugu skrajnost. Bud vjekopisac 
kuje čovjeka preko mjere u zvijezde te ga prikazuje polubo- 
gom, bud ga osuđuje nepravedno jer ne zna shvaćati perspek- 
tive vremena, niti trista zapreka koje čovjeka ispričavaju. 
Najviše griješe oni vjekopisci preminulih i davno preminulih 
književnika, koji stave preda se lih posmrtna djela, te stanu 
mjeriti rifom sadašnjosti. Pisca treba uvijek prosuditi prema 
njegovim suvremenicima, prema odnošajima u kojima je ži- 
vio. Osobito kod nas, kod malena, rascjepkana pod razne 
uprave naroda, koj" se ima boriti proti Nijemcu, Mađaru, Ta- 
lijanu i Turčinu, proti domaćim odmetnicima ili onim »rodo- 
ljubima« koji pristaju uz narodnu stvar jer je hrvatska plaća 
lijepa, al' inače imaju riblju krv, a naša knjiga im je deveta 
briga. Kod nas može čovjek samostalne književnike kojima je 
sreća dala uvijek baviti se knjigom na prste izbrojiti. Kod 
nas nema medicejskoga vijeka, ogromna većina naših knji- 
ževnika je »Glebae adstricta«, to jest mora po danu koječim 
služiti svagdanji hljeb, a tek po noći, kad druga gospoda poči- 
vaju, može se književnik, izmučen od danjeg težačkog posla, 

posvetiti pisanju, dok kod drugih sretnijih naroda književnici 
ne samo da mogu najljepše časove i punu čilu snagu posvetiti 
peru već i ogledati se širom lijepoga svijeta i crpsti iz njega 
sve nove i nove sile. Al', čovjek komu je dano pisati i probu- 
đivati narod prežalio bi čak i to, no jedno je neoprostivo 
da se mnogo puta sušta gospoština, svemu prijazna što nije 
hrvatsko, nadimlje te iskesi na literate koji su »svojom vi- 
kom, svojim popijevkama« stvorili sve što znamo i imamo. 
Da budeš pravedan našem književniku, moraš, opisujući ga, 
ne samo reći što je čovjek napisao već kakvim je plodom 
njegov talenat uroditi mogao da je živio u sretnijim okolno- 
stima. To htjedosmo ukratko natuknuti, prije negoli ukratko 
nacrtamo životopis našeg najboljeg humoriste — Janka Jur- 
kovića, jer mislimo da i njega prosuditi valja prema onomu 
što malo prije rekosmo. Jurković je Požežanin. Taj mali sla- 
vonski kraj dao je našoj knjizi začudo puno književnika, po- 
čam od Kanižlića i Relkovića sve do Tomića i Cirakija, i to 
dobrih književnika. 

To kanda je oseban svijet, odlučen od svijeta, zaključen 
u sebe, život priprost, običaji stari, nedirnuti tuđinstvom. Na 
takvu tlu raste ponajbolje humor, onaj čisti, pravi, zdravi 
humor bez satiričke oštrine. Budimo iskreni, mi gotovo nika- 
kve umjetničke humorističke literature nemamo. U narodu 
ima dosta elemenata, ali u literaturi, počam od Marulića i Ve- 
tranića, malo, a i to je kadšto preslano, prepapreno, pače više 
puta i dosta nečisto (vidi Nalješkovićeve komedije). Jurković 
je po našem znanju jedini pravi i čisti humorista, vjesnik 
vedroga lica bez karikature, glasnoga smijeha bez sarkazma. 
Rođen je u Požegi 21. studenoga 1827. dakle jedno deset go- 
dina prije ilirskog pokreta, u ono doba kad je »požeški ko- 
ledar« još bio znamenitim pojavom u literaturi. Prve nauke 
prisvojio je dakako u rodnom mjestu, što u gradskoj 
školi, što u fratarskoj gimnaziji. To malo gnjezdašce, ti korje- 
niti slavonski fratrovi, čisti domaći ljudi, očuvaše u mladiću 
i domaći temelj. God. 1842. dođe Janko Jurković u Zagreb na 
filozofiju, i stupi poslije u bogosloviju. To bijaše dakako mla- 
demu Požežaninu nov svijet. Zagreb, Gaj, Demeter, Rakovac, 
Babukić, ilirizam, plemeniti zanos prvog narodnog prosnutka. 

Bože moj! kolike ponuke za mladenačku volju i fantaziju! U 
ono doba probudi se u Jurkoviću volja za književni rad. Bu- 
dući bogoslovom, bijaše i predsjednikom zbora duhovne mla- 
deži u zagrebačkom sjemeništu. A taj zbor bijaše tada va- 
žan, velevažan faktor u narodnjem životu, iz toga zbora izašlo 
je mnogo zatočnika narodne ideje. Tad planu g. 1848, Jelačić 
ban, rat na Mađare! Kao mnogi drugi, svuče i Jurković crnu 
haljinu sred općeg entuzijazma. G. 1850. učio je prava i bija- 
še stalnim suradnikom Gajevih »Narodnih novina«, prve za- 
stave naše, koja bude kašnje žalibože prodana Bachu. Svršivši . 
prava, posvetio se Jurković činovničkom zvanju. G. 1851. i 
1852. bio je političkim činovnikom u: Vukovaru. Tada otpoče 
ono gluho, nesretno doba, gdje vidjesmo .da su svi naši zlatni 
sanci pustom obmanom bili. Jurković pođe da bude učitelj. 
Do g. 1854. bijaše suplentom na zagrebačkoj gimnaziji, preda- 
vao je klasičnu filologiju, a g. 1854. i 1855. bavio se na sveuči- 
lištu bečkom o pripravi za profesuru. G. 1855. bude profeso- 
rom klasične filologije u Osijeku, odakle se god. 1860. pre- 
selio na zagrebačku gimnaziju. God. 1862. posta perovođom 
kod hrvatske dvorske kancelarije, g. 1865. školskim nadzorni- 
kod kod bivšeg namjesničkog vijeća. G. 1867. bude izabran 
članom Jugoslavenske akademije, a g. 1874. odjelnim savjet- 
nikom hrvatske vlade i nadzornikom za srednje i pučke škole. 
Bila mu je ponuđena i stolica hrvatskog jezika na zagrebač- 
kom sveučilištu, ali Jurković ne primi žalibože toga poziva. 
Zvanje savjetnika vrši Jurković i danas. To je ukratko život 
Jurkovićev, historija jednostavna, al važniji je njegov lite- 
rarni rad, što ćemo ga ovdje u malo riječi nacrtati i karakte- 
risati. : 
Jurković je preživio tri faze hrvatske književnosti, zano- 
situ dobu ilirsku, gdje je svaki književnik pisao o svem, ono 
pusto doba germanizacije od g. 1850—1860, gdje smo se mi 
dječaci veselili kad su preko godine dvije, tri li knjige izišle, 
a »Neven« čitali smo tako pobožno kao da nema ništa savr- 
šenije na svijetu. Napokon doživi Jurković doba poslije g. 
1860, gdje se poslije prvog probuktaja literarna radnja po- 
čela dijeliti u struke. Mnogi i mnogi od ilirskih pisaca umu- 
koše i šute u zabiti. Jurković, premda ga silni poslovi u od- 

sjeku nastave vežu (gdje je god. 1874. novi školski zakon iz- 

radio) radi još i danas bez prestanka. Njegovih sastavaka ima 

u staroj ilirskoj »Danici«, u »Nevenu«, u »Naše gore listu«, 

u »Pozoru« i u »Vijencu«. Spominjući da su svi njegovi sa- 

stavci potpisani s J. J. (a ima ih mnogo sitnih u »Danici«, i 
nešto pjesama) navest ćemo radnje Jurkovićeve, koje trajno 
spadaju u literaturu. Književni plodovi J urkovićevi — gotovo 
isključivo prozom pisani i malne svi beletristički — spadaju 
u tri struke. Ponajprije spominjemo pripovijetke: »Da s 

ostala, što si«, »Pavao Čuturić« (u »Nevenu«), »Petakinja vi- 
na« (u »Naše gore listu«),  »Ratni memento starca Ivana«, 
»Sudbina jarac«, »Razoreni ideal«, »Memoari stare grešlje«, 
»Timotije Patkov« (sve u »Vijencu«). Amo valja pribrojiti i 
dražesne pripovječice za mladež »Tri lipe«, »Prelja« i za 
ka i Milko«. Dramatske radnje napisao je Jurković slijedeće: 
»Zatečenici« (u sabranim djelima), »Što žena može«, »Kumov- 
ske neprilike«, »Imenjaci« — sve komedije, a sada pripravlja 
dva nova ploda za »Knjižnicu Matice hrvatske«. Treća vrst Jur- 
kovićevih radnja estetičke su rasprave, vrlo znamenite, uvr- 
štene u »Radu Jugoslavenske akademije« i to: »o narodnom: 
komusu«, »Ob uzvišenom«, »O metafori našega jezika«, »Žen- 
ski značaji u naših narodnih pjesmah«. Povrh ovih glavnih 
radnja napisao je Jurković članke: »O spisateljskom zvanju«, 
(»Pozor«), »Žiće svetog Alojzija« (za duhovnu mladež, na mol- 
bu preuzv. gosp. biskupa Strossmayera). J urković napisa i kra- 
tak komičan epos »Kako se psi i mačke posvadiše«, a to je je- 
dina pjesma te vrsti u našoj književnosti. Od mnogih prije- 
voda Jurkovićevih spominjemo »Vražja bura« od Georges San- 
dove (koju je g. Velimir Gaj, ne znamo zašto, po drugi put 
preveo. Valjda taj gospodin ne misli da bi njegov prijevod 
ikad bolji mogao biti od Jurkovićeva). »Notarov nos«, »Mala 
kneginja« od Oktava Feuilleta, »Nešta iz Addisona (u »Vi- 
jencu«). Sada prevodi Jurković za »Maticu« Le Sageova »Gil- 
Blasa«. Na prvom mjestu stoje dakako Jurkovićeve pripovi- 
jetke, genreove sličice, vađene iz života naroda, slikane ki- 
stom upravo majstorski. Tu su karakteri crtani tako vjerno, 
tako fino da iz njih diše pravi pravcati život, a .nad cijelom 
slikom prostire se sjajni, veseli kolorit humora, čistog nesmu- 

ćenog humora da ih je milota čitati. U toj struci nije kod nas 
Jurkovića nitko dostigao, kod Srba približuje mu se Milorad 
Popović Šapčanin svojim prelijepim crtama. Težnja za zdra- 
vim humorom, za potankom karakterizacijom opaža se i u 
Jurkovićevim komedijama. Sve su tu tipične figure. Uzoran 
je Jurkovićev slog i jezik. Jurković, vještak klasičnoj, a i fran- 
ceskoj literaturi, naučio je cijeniti koliko da forma uzvisuje 
ljepotu literarna ploda. Ne mislim ja tu onaj kićeni, načičkani 
slog koj' postaje manirom te dosadi s nenaravi napokon či- 
taocu, već ono glatko, voljko, jasno pisanje koje potječe iz pera 
kao bistrica voda. I izvori i Prijevodi Jurkovićevi u tom su 
obziru uzorni. Svatko ga razumije, svatko ga rado čita, a opet 
je čist i pravilan. Željeli bismo da se naši pisci ugledaju u 
Jurkovićev slog, u njegovu kratkoću, jasnoću, u njegovo pla- 
stično prikazivanje. Kod nas je\smisao za lijepom formom pre- 
malo razvit. Velik dio književnih plodova ili je nečešljan bez 
ikakve forme, ili prenatrpan suvišnim riječima, ili skrojen po 
osobitoj maniri, koja nam nimalo ne godi. Urednici naših li- 
stova ponajbolje znadu za te jade i mane, te troše silu vre- 
mena da se sve to izgladi, olašti i osvijetla. Napokon spomi- 
njemo da je Jurković još i više školskih knjiga izdao tiskom. 

Toliko je uradio, i žalimo da nije više: no nije žalibože 
mogao. »Do greba treba hljeba.« Našim piscima nije suđeno 
da, mirno, za svijetlih časova dana, grade svoje umotvore. Dok 
sunce sja, dok se narav zeleni, dok ptice pjevaju glasno, pri- 
kovana je većina pisaca za birokratski stol, zakopana u suhe 
uredske spise, i više puta se čuditi da birokratski prah ne 
uguši zdravog humora, da ne ubije fantazije. Većina je naših 
pisaca osuđena da sklada svoje plodove u noći, kad je tijelo 
sustalo, kad su živci malahnuli. Tako i Jurković. Eppur si 
muove! Zato ne valja gubiti nađe, al potomstvo neka uvaži 
ne samo što se pisalo već što se pisati moglo da su naši pisci 
sretniji bili, da im se smiješio »međicejski vijek«. 

E BRA “NJO MARK OTIĆ 





MAKSIM CRNOJEVIĆ 


Događaj za svoju dramu uzeo je pjesnik iz narodne balade 
»Ženidba Maksima Crnojevića«, koja se nalazi u drugom sve- 
sku Vukove zbirke; balada iznosi 1225 vrsta, svojom građom 
više je historična pjesma no prava balada, nisu bo svi čini u 
njoj udešeni prema jednoj, glavnoj ideji. Upotrijebiti narodnu 
pjesmu za dramu, doista je zanimljiv pokus: sjeća nas na 
španjolsku dramatsku poeziju, koja je mnoge narodne roman- 
ce iz epsko-lirskog oblika pretočila u dramatički. Zato jeikod 
Kostićeve drame najzanimljivije prispodobiti narodnu pjesmu 
s dramom, da se vidi koliko je trebalo Prekrojiti baladu da 
događaj njezin izađe i dramatičan i tragičan. Duševna radnja 
Pjesnikova najviše će se očitovati u tom što je on ispustio iz 
narodne pjesme, što joj pridodao, kako je značenje promijenio, 
oplemenio. Ako je i uspio tim popravkom baladinih osoba i 
čina, morda je jezgra balade takva da je pjesnik nikako 
nije mogao usavršiti do prave umjetničke ideje. 

Sadržaj narodne balade jest ovaj. Gospodar Zete i Crne 
Gore Ivo Crnojević isprosio kćer dužda mletačkoga za svoga 
sina Maksima, kojim se ponio kao najljepšim junakom među 
tisućom svatova; Vrativ se kući, nađe sina izgrđena boginja- 
ma. Da se ukloni porugi Mlečića i morda zadjevici krvavoj, 
nagovori krasnika, vojvodu Miloša Obrenovića da on bude 
zamjenikom Maksimovim, a zato mu obeća ostaviti sve da- 
rove koje će kao tobožnji mladoženja dobiti od roda duždeva. 
Kako rekoše, tako i učiniše. Ali kad su se svatovi s mladom 
Već sretno povratili iz Mletaka do pod Žabljak, kneževe dvore 
u Crnoj Gori, Ivo Crnojević, opaziv ljubaznu šalu među mla- 
dom i Maksimom i pobojav se da se ne zamiluju, otkrije 
mladoj cijelu varku. Mlada ne može Ppregorjeti dragocjenih 

darova koji će sad ostati tuđemu čovjeku, te sili Ivu i Mak- 
sima da traže povratak darova. Miloš opominje na utvrđenu 
vjeru i ne da najdragocjenijih triju darova. Mlada se zapri- 
jeti Maksimu osvetom dužđevom, i tim ga podbode toliko da 
on Miloša, zaletjev se na nj; ubije kopljem, pak s mlađom 
utekne doma. Miloševi drugovi zametnu boj. Iza strašnoga 
pokolja dođe kući svojoj Ivo; gdje nađe Maksima kako otprema 
mladu u Mletke, a sam se upućuje u Stambul k caru tur- 
skomu da se poturči. Brat poginula Miloša, Jovan Obreno- 
vić, otide za Maksimom u Carigrad da se i on poturči, i kod 
cara bude zagovornikom svomu rodu, ako bi mu Maksim ra- 
dio o glavi. Tako se obje poturice dostanu vezirstva i vezirske 
države; no njihovi se potomci krve sveudilj. 

Očevidno je na prvi pogled da, je dramatik morao od- 
sjeći ovaj beznačajni zaglavak; poturstvom nije mogao zavr- 
šiti dramatične radnje. Isto je tako očevidno da nije mogao 
ostaviti onako neplemenit motiv ubojitoj katastrofi, kao što 
je u pjesmi mladina pohlepa za dragocjenjem darova; on je 
morao etičnijim učiniti onaj uzrok iz koga se smrtonosna su- 
protba razvije. Najviše ga mogao zanimati odnošaj između 
prividnoga mladoženje i pravoga, tu je mogao naći središnu 
tačku svemu dramatičnomu razvoju, onu tačku gdje se pro- 
tivne sile srazuju svojim djelovanjem. Ali da bude borba 
između tobožnjega i pravoga mladoženje tragična, morao ih 
je pjesnik najplemenitijim čuvstvom spojiti čvrsto, da jedno- 

. ga od drugoga ne može otkinuti van najžestočija strast, te se 
u svakom razvije kolizija dvaju najplemenitijih i najjačih 
čuvstava; zato ih je pjesnik učinio pobratimima da se u sva- 
kom razvije strašna borba između pobratimske vjernosti i 
ljubavi prema djevojci. : 

Baš zato da se u Maksimu može razviti takav sukob, nije 
pjesnik ostavio odnošaja njegova prema Mlečanki onako ka- 
kov je u narodnoj baladi. Ovdje prosi otac za sina djevojku, 
koje sin i ne pozna. To je dramatik morao promijeniti tako 
da se Maksim poznaje i ljubi s Anđelijom već prije nego što 
ju otac Ivo u dužda mletačkoga prosi. Sad se može iz varave 
zamjene mladoženja razviti i dramatičan i tragičan sukob: 
djevojka može prepoznati varku pošto joj oštrovidna i slu- 

o ai ne and Milošu nazivati ljubljenoga Maksima: 
I ože zaljubiti u Anđeliju, te će htjeti da b 
vim zaručnikom, ne samo časovitom Sj ? Kad 
ikom, n jenom njegovom: u Mak- 
sima se može ili ljubomornost pojaviti, ili 6 i 
sima javiti, ili će ga mučiti svij 
što je pobratima rinuo u ibelj i o ane 
Pogibelj da se i nehote zaljubi 
suđenu mladu. U svih trij ći ć Nudea žu. 
X ju osoba moći će se sukobiti g 
doredna načela ili dva žest Č De 
oka čuvstva, pa kad ž 
strast razvije do dramatične s ja | dovu 
vi nage, koja se mora tv či 
tovati, naći će se koja od tih ara sij 
pe ' osoba, u tom pravcu tragičnom 
dera 2. ia prisiljena upropastiti air drage 
be. Uistinu je dakle pjesnik već dosadanji 
Mmjenama usavršio događaj i dobe nar j di se 
I 1 04 odne pjesme tako d 
. od o i rije razvoj radnje može očekivati Žali. 
se pjesnik zadovoljio onim, već je još jač iš 
Plitati događaj, i nagomilav dr ič aki Kreka 
I ađaj, amatične motive, a i ši 
ih, pokvario cijelu radnj j Dala 
ju, koja mu i j 
nedosljednosti i slučajnosti. ' rekli 
Pjesnik je naime izdat, io još 
. I ni slio još dva dramatična motiva: 
aru a Pate 0 io brata Anđelijina, da dabije u 
ratu pokojnikovu dramatičnu silu k j iti 
O propasti pravoga i tobožnj ženj Ka afere 
pr žnjega mladoženje; a crn ki 
vojvodu Nadana učinio je vladohlepni u Lak 
oc adar epnim spletkarom, koj? € 
otkriti Mlečanima varku ž okna: 
crit glede mladoženje, da u i 
Vlleča Ž propasti Ivu 
as ion a e kai dokopa gospodarstva crnogorskoga 
narodnu pj izaš j ična 
mesno pjesmu izašla mu je dramatična 
E: kae; dna ku“ Mei ora u dužda prosi kćer Anđeliju 
jkrasnijeg međ tisućam dlučuj i 
leta, udova brata Anđeliji kanue ka 
ta, u jina Marka, s Đ j 
nikovim, osvetiti se krvniku Maksimu. grao 


II čin. Ivo Crnojević, našav Maksima i “kavi 
njama, nagovori pobratima sinova dlhlota sla na 
ea sličan, da bude zamjenikom. Da svatovi ne mms 
ć ecima varke, moraju se zakleti svi na mač, ali spletkar Na- 
lan, pouzdanik povjerljivoga Ive, snuje odati tajnu. — Mak 
sim pako mora se zakleti ocu da neće otkriti pobratimu sal 


ga poznanstva s Anđelijom. (Taj j ički : : 
M cis pelzaoke I jom. (Taj je dramatički motiv sasvim 

II čin. Maksim postaje kod svadbe ljubomoran, gleda- 


jući ljubav Anđelije za Miloša, koga ona drži za svoga lju-- 


bovnika Maksima: napadaju ga ubojičke misli; ali se i kori 
s druge strane, da je pustio pobratima u takvu ljubovnu 


vatru, u takvu skušnju vjere pobratimske. Miloš, videći Mak-. 


sima nehajna za Anđeliju, a zaljubiv se sam u nju, moli Mak- 
sima da zaručnicu njemu pokloni. Maksim mu je poklanja, 
pošto Miloš već opozva prošnju. : 

Između toga glavnoga razvoja u 3. činu ima i prizor gdje 


se prevrne osvetljivost Filetina u ljubav: baš u onaj tren 


kad je htjela ubiti Miloša, koga drži za Maksima, zaljubila 
se u nj. 

IV čin. Ivo, čujući da se tobožnji mladoženja Miloš 
ponaša prema mladoj kao da je pravi, dozvoli sinu da otkrije 
Milošu svoju davnu ljubav s Anđelijom, čim će pobratima od 
nesuđene zaručnice odvratiti. Maksim će to objaviti Milošu 
i Anđeliji napisav alegoričku pjesmu. Nađana zamoli da mu 
nađe guslara, koj" će tu pjesmu pred duždem i svatovima kao 
rapsod govoriti. Nadan upotrijebi tu zgodu te iza pjesme Mak- 
simove udri u svoju, tj. vikne duždu da je prevaren. Još 
nije razjasnio varku, al ga ubije Ivo. — Epizoda u ovom činu: 


Crnogorci svatovi priljube vino i djevojke mletačke, te se , 


bane da se neće vraćati u Crnu Goru. Gospodar ih ispsuje, 
te su mu pokorni. 

V čin. Vrativ se svatovi u Crnu Goru, već blizu Žablja- 
ka zahtijeva Ivo da mu Miloš preda mladu; on je ne da. To 
rječkanje čuje Maksim i ubije pobratima; a prije je bio na- 
kanio da će Milošu za nagradu povratiti mladu kad mu je on 
bude predao. Ubiv Miloša, saznade od mlade da se ona s Mi- 
lošem dogovorila tako da će je Miloš samomu Maksimu pre- 
dati. »Mrzeć ubijenoga Miloša, a preziruć žive«, vraća se An- 
đelija s bratom Đorđem u Mletke da čeka sretnije dane; Mak- 
sim se ubija uz mrtvog pobratima. Miloševi prijatelji 
zapodjenu boj, u kom pogibe Ivo; rođak mu Jovan postane 
gospodarem Crne Gore, riajka Maksimova od žalosti poludi 
i sunovrati se s pećine. | 

Vidjet ćemo kako je pjesnik svoju dramatičnu ideju, su- 
višnim ju motivima prekrivši, to izopačio to neizvedenu 
ostavio. 

Osobe Fileta, Đorđe, Nadan, koje su u prvom i drugom 
činu eksponirane kao znatni suprotnici Maksimu te Ivi Crno- 
jeviću, ne utječu kašnje posve nimalo u zaplet i rasplet dra- 
matičke radnje, te gledalac nezadovoljan opaža da je pjesnik 
iz postavljenih na početku premisa izveo neki drugi zaklju- 
čak dramatskoga uzročnoga razvoja negoli se morao očeki- 
vati. Baš u onom trenu 3. čina, kad će Fileta da ubije mlado- 
ženju Miloša mjesto Maksima, ubojice muža svoga, kad će 
dakle Fileta stupiti u dramatsku radnju, najednom se takov 
nenadani prevrat u duši njezinoj zbije da ona odsad postaje 
posve suvišnom osobom u drami; između njezina htijenja i či- 
njenja nema nikakva razmjerja. Ta joj značajna nedosljed- 
nost označena je već u prvom trenutku kad se javlja na pozor- 
nici: ona izlazi mašući golim bodežom, da, ona prinuka i brata 
svoga Đorđu da izvadi mač, premda im u taj par ubojita 
oružja ne treba, buduć je Maksim, komu je namijenjeno, još 
preko mora. Đorđe je samo sjena bića Filetina, oružje njezine 
volje; naravski dakle ne izvodi ni on svoje odluke, te postaje 
suvišnom osobom za razvoj drame. Osobito pako mora zateći 
gledaoca konac 4. čina, gdje i spletkar Nadan postaje suvi- 
šnom epizodnom osobom, premda je u 2. činu bio eksponiran 
kao jedan od glavnih faktora dramskoga događaja. Kad naime 
Nadan počinje otkrivati duždu i Mlečanima varku Crnojevi- 
ćevu, zamjenu mladoženja, zakrči mu povijedanje Ivo Crno- 
jević smrtonosnim udarcem: a dužd i Mlečići ni da bi i po- 
sumnjali štogod s toga umorstva. Smrt Nadanova ne utječe 
dakle ni najmanje na dramatički rasplet, te i njegov značaj 
nikakve svrhe nema u tragediji. Bez ikakva utjecaja na raz- 
vitak radnje jesu i ostale crnogorske vojvode; kao da ih je 
pjesnik hotice označio hvastavim kukavcima, samo da ih 
može u kraj baciti kad mu se zgodno učini. Kašnje ćemo 
vidjeti s koga je uzroka pjesnik baš ovako izveo Filetu, 
Đorđu, Nadana i crnogorske vojvode. 

Kako je pjesnik završio drugi čin, to nam se pako vidi 
posve nerazložno, nemotivirano. Maksim se naime mora za- 

kleti ocu Ivi da neće Milošu, zamjeniku svomu kod vjen- 
čanja, otkriti svoje davne ljubavne veze s mladom Anđelijom. 
Zašto tu zakletvu zahtijeva otac od Maksima, nikako ne ra- 
zumijemo, pače bismo očekivali baš nešto protivno. Kad bi 
Miloš znao da je Anđelija već. prije usrećila Maksima svo- 
jom potpunom ljubavlju, onda bi.on bez ikakve kušnje i po- 
gibelji za svoju pobratimsku vjernost ispuniti mogao zadaću 
tobožnjega mladoženje; ne znajući pak za tu ljubav ništa, 
laglje će se sam iz tobožnjega ljubavnika pretvoriti u pra- 
voga. Ivo Crnojević radi dakle s&m proti svojoj namjeri, radi 
nerazložno. U tom svršetku .2. čina mislimo da je zametak 
svim pogreškama dramatične radnje; u njem je naime zaplet 
kašnjemu razvoju, a taj je zaplet posve nemotiviran, pak s 
njegove nerazložnosti izlazi nevaljao i sav rasplet. No ima 
kod toga svršetka 2. činu još druga golema psihologična po- 
greška, koja polazi iz odnošaja Maksimova prema Fileti, te 
tako Fileta, sama sobom nedramatičan značaj, kvari drama- 
tičnost i drugih značaja koji su u vezi s njom. 

Rečena psihologična pogreška jest ova. Maksim je ubio 
Filetina muža Marka; Maksimu ima pobratim Miloš zamjeni- 
kom biti; vjerojatno je da će Filetina osveta stići mjesto kriv- 
ca Maksima nedužnoga, a posve mu sličnoga Miloša. Pa ipak 
Maksim i ne pomišlja na tu moguću posljedicu zamjeni! On je 
ni kod zakletve ni kasnije u Mlecima nikad ni da bi jednom 
riječju spomenuo. Kakov je on lakoumnik, kakov je on po- 
bratim da Miloša bez ikakve duševne borbe u smrtnu po- 
gibelj tura! Doista bi imao taj prijekor pasti na njegov obraz, 
ali se vjerojatnije čini da je sam pjesnik kao pozaboravio na 
onu premisu svojoj dramatskoj radnji. Svakako se opaža neka 
nedosljednost, nejasnost u značajima i u razvoju.čina tra- 
gičnoga, koja je nastala baš iz preobilja zapletenih motiva, a 
ti se nisu mogli svi za rasplet udesno upotrijebiti, te ih je 
pjesnik onda u kraj bacio. 

Još je jedan epizodni momenat, koji je pjesnik u ekspo- 
ziciji započeo, a onda pri raspletu radnje zaboravio na nj. 
Kad u 2. činu dužd uglavljuje s Ivanom ženidbu djece njiho- 
ve, ugovore oni i neke političke tačke; o tom doc nema 
na koncu 4. čina ni govora. 

Po tom se čini da osnova cijeloj tragediji nije bila posve 
jasna u duši pjesnikovoj kad je počeo raditi, te je zato radeći 
zaboravio na neke dramatične motive na koje je ispočetka 
pomišljao. 

No ipak se razabire cilj za kojim je pjesnik išao. Bila mu 
je namjera ova: u dvaju pobratima bori se ljubav prema mla- 
doj djevojci s ljubavlju pobratimskom, u svakom nadvlada 
pobratimstvo, ali kad svaki od njih dvojice, pregorjev ljubav 
za djevojku, hoće pobratimu ustupiti mladu, pogibaju obo- 
jica. Da izvede tu ideju drame svoje, da do toga vrhunca do- 
vede sav dramatički razvoj: zato je pjesnik uklonio s puta 
sve one ostale osobe kojima je isprva bilo namijenjeno dje- 
lom svojim utjecati na sudbinu obojih pobratima. Pjesnik je 
htio da sama ta dvojica svojim značajem sudbinu kroje. To 
mu je bila namjera, ali je postigao baš protivno nego što je 
htio: slijepi slučaj odlučuje napokon sudbinu obojice pobra- 
tima. Kad je naumio Maksim prepustiti Anđeliju Milošu, a 
isto tako Miloš Maksimu, nadolazi u 5. činu Maksim slučajno 
k raspravi između Ive i mladoženje Miloša, koj' baš u taj 
tren izjavljuje Ivi da mlade svoje nikomu ne da: a on je misli 


. predati samomu Maksimu u ruke. Ta njegova nakana, da ne 


će predati mlade ocu Ivi za sina, već baš glavom samomu 
Maksimu, pravo je uzevši i neka trica, i ta je trica, čujući je 
slučajno nadošli Maksim, uzrok Miloševoj smrti, a onda i 
Maksimovoj, kad ovaj uvidi svoju zlokobnu naglost. Mislimo 
da je ta katastrofa, proizlazeća nešto iz trica, nešto iz slučaja, 
posve nesretan svršetak dramatskoj radnji, koj' nimalo po- 
trebnom estetskom harmonijom ne izmiruje započete i razvi- 
jene borbe, već je silovitim mačem fatuma gdje mu volja 
odsijeca. 

Ali da i ne govorimo o slučajnoj katastrofi, pjesnik nije 
nikako mogao iz svojih premisa doći na onakvu ideju svoje 
drame, kako je izrekosmo: da se pobratim pobratimu za volju 
odriče svoje drage. Maksim se ne može i ne smije kao pravi 
čovjek odreći Anđelije, jer ga je ona potpunom ljubavlju u- 
srećila, kako nam to Fileta u prvom činu pripovijeda; takve 
tvrde sveze ne može Maksim ni Milošu za volju raskidati, da, 
on bi pogrdio tim ne samo sebe i djevojku već i pobratima, 

kad bi mu svoju ljubovcu poklanjao. Zato nas mora vrijeđati 
onaj Maksimov monolog u 4. činu, gdje on odlučuje pred 
duždom i svim Mlečićima otkriti varku i pokloniti Milošu 
svoju dragu,.da tim pred latinskim svijetom pokaže kolika je 
u Srba pobratimstvo svetinja. Pjesnik ne bi nikako bio na- 
Pisao tih riječi da nije zaboravio na ekspoziciju odnošaja 
Anđelijina prema Maksimu, kako je podaje Filetin monolog 
u 1. činu. I tako nam se čini da je dramatski suvišni motiv koji 
je pjesnik kanio steći u Filetinu značaju ne samo neizveden 
ostao sam već je on pokvario i zaplet i rasplet dramatske 
radnje glavnih osoba: Maksima, Miloša i Anđelije. Ako spo- 
minjemo i Anđeliju među glavnim osobama, to kažemo o njoj 
što bi ona imala biti, ali što ona na velik uštrb tragediji nije: 
Anđelija ne samo da nije razvijena kao jedan od triju naj- 
glavnijih značaja, ona pače nema nikakova značaja, ona je 
puka sjena. Nema li u nje krvi da ne sluti o Milošu, to- 
božnjem  mladoženji, 'čovjeka tuđa, puki podvržak, a ne 
prepoznaje u nagrđenom svatu Maksimu onoga komu je ci- 
jelo svoje srce poklonila? 

Pa s kakvim čuvstvom ostavlja ona napokon obojicu, 
»mrzeći umirućeg Miloša, a prezirući živa još Maksima«! Nije 
li tim njezinim riječima osudio sam pjesnik svu svoju tra- 
gediju? 


Iz svega toga bismo zaključili da glavnim osobama trage- 


dije manjka prava dramatska krepkoća, odlučnost osobna, ja- 
snoća cilja. Kad se u 3. činu zaplela radnja tako da se mora 
očekivati žestok, strastven sukob glavnih triju osoba, u svih 
je njih pridušena strast i nekako plašljiva, ko da im je u žila- 
ma vode. U trećem činu bijaše zgode pjesniku, gdje je prema 
ekspoziciji mogao i morao najodlučniji momenat balade smje- 
lo i srčano popraviti: u baladi se ne otkriva varka pred duž- 
dem, u drami se svakako moralo otkriti, a otkriti je ima naj- 
prije za sebe baš djevojka Anđelija, koja bi onda prinukala 
Maksima da je i duždu odaje. Dade se doduše pomisliti više 
načina kako bi preko triju glavnih osoba saznao i dužd i svi 
Mleci za varku: ali jedna od njih morala bi to učiniti, čim bi 
u 4. činu veoma živa dramatska peripetija, a iz nje onda dos- 
ljedna katastrofa nastala. Baš u trećem činu mogao bi na 

primjer Maksim, videći ili sluteći da Fileta snuje Miloša ubiti 
mjesto njega, dozvati se k sebi i zapriječiti strašnu žrtvu ne- 
dužnoga pobratima odavanjem varke; ili bi Miloš mogao iz 
riječi osvetnice Filete razabrati kako su ga Ivo i Maksim ne- 
dostojno upotrijebili pukom bešćutnom stvarju glede mlade 
djevojke, a glede Filete spretnom žrtvom za Maksimov grijeh, 
pak bi planuo gnjevom i odao tajnu, ili žrtvujući se zbilja, kao 
mrtvac bi prisilio Maksima: da je on odaje. Kako rekosmo, 
različnim načinima mogao bi ovdje puknuti žestoki boj strasti 
i čuvstva, a najbolji bi bio onaj koj' bi dosljedno ishodio iz 
ekspozicije i naspora dramatske radnje: ali svakako bi pu- 
knuti imao boj u onom vršku drame, varka bi se u 4. činu 
imala otkriti. To traži dramatična i tragična, po estetičnim 
zakonima zahtijevana sumjernost među krivinom i kaznom: 
krivina mora zato doći na vidjelo. 


Možebit je neuspjehu pjesnika dramatika kriv sam doga- 
đaj koji mu je narodni pjesnik u svojoj baladi predao; mo- 
žebit se iz baladina junaka, koj' se mora zbog nagrđena lica 
sakrivati, ne da ni isklesati tragičan junak, budući da je onaj 
motiv preneznatan i malo dolikuje čovjeku. Ta u narodnoj 
baladi sama Anđelija kori Ivu zašto je sakrivao sina, jer da 
nije ništa do boginjava lica ako je srce u junaka zdravo ostalo. 
Nekako nam se čini kao da je ovim riječima sama pjesma o- 
pominjala dramatika neka jače istakne povod s koga je Ivo 
hvalio ljepotu svoga Maksima, kad se iz te hvale onda sav 
dramatički zaplet poroditi ima. Tjelesna prolazna ljepota i 
trajna duševna ljepota, umjetnička Italija i junačka Crna Go- 
ra postale bi onda dva protivna pola, koje bi provedena 
izmed njih jedinstvena ideja drame imala spojiti, njihovu su- 
protbu u harmoniju razriješiti. Neki prizori Kostićeve tra- 
gedije npr. onaj u slikarnici daju slutiti da jest zbilja ona- 
kva ideja lebdila pjesniku pred dušom; ali on je nije do 
kraja i potpuno izveo te oživio dramatičkom savršenom mo- 
tivacijom. 

Mi ne bismo tako pažljivo ulazili u trag pogreškama Ko- 
stićeve drame da nam se on ne ukazuje njome i samim pogreš- 
kama njezinima kao pjesnik vele darovit i naučen poznavalac 
tehnike dramatske. Svršetak svakomu aktu tako je udešen da 

se vidi kako je pjesnik vješt onim dramatskim doskočicama 
kojima se efekt postiže; mnogi su mu dijalozi vele vješto izve- 
deni, monolozi puni duhovitih antiteza, pjesnički govor malne 
naskroz metaforičan, kakav ima biti u tragediji, kadšto upra- 
vo krasan, no gdje i gdje doduše prenatrpan neplastičnim, pri- 
siljenim metaforama. Mi istakosmo te mane ponajviše zato 
da uz to zaprosimo kazališne upravljače neka bi nastojali oko 
nekih popravaka, po kojima bi ta drama mogla stalnim re- 
pertoarnim komadom postati. Ukratko, mi držimo da svojim 
prvencem dramatskim pokazuje dr. Lazo Kostić krasan dar, 
koji dao bog da što češće upotrijebi za napredak svoga naroda; 
a kako mu je vijek svoj viti u značajnoj i muževnoj borbi, 
to je doduše gorka, al! jaku duhu koj' se zna pobjedi nad 
tvarnim bijedama doviti najbolja škola savršenosti drama- 
tičnoj. Da mu svane post nubila Phoebus! 





POTURICA 


Otkako je ova drama ugledala svjetlo, glumila se na za- 
grebačkom pozorištu za sedam godina tek drugi put pod ko- 


nac prošloga mjeseca, u Novom Sadu i Biogradu pako prika-, 


zali su je za to vrijeme već barem deset puta. Odakle ta ra- 
zlika? Zar se ondje više mili zato što se pomnije i bolje pri- 
kazuje? ili zato što je ondje općinstvo blaži sudac za doma- 
će drame u kojih se narodna sudbina zrca? ili zato što se na- 
šega općinstva ništa ne tiču nevolje i borbe u Bosni i Her- 
cegovini? Gdjetko bi odgovorio da smo mi ovdje u Zagrebu 
napredniji, da smo tankoćutni zapadnjaci, a oni da su tamo 
još. žestoki istočnjaci. Tužna li takva ponosa, s kojim se 
ujedno i to izriče da je obzor našega političkoga i narodnoga 
zanimanja veoma usko stisnut. Socijalni jadi pariški, ideali- 
zam njemačkih klasika, plačljive tužaljke Birchfeiferičine — 
to su za hrvatski Zagreb razumljive stvari, a istočno pitanje, 
a borba krsta s islamom, to je za has surov, divljački prizor? 
Mi smo, veli se, već preboljeli »tursku« dobu naše književno- 
sti, vjekovito klanje s Turcima već nas vrijeđa u pjesmi i 
glumištu. I tako je turstvo pokopano u našoj knjizi; al u ži- 
votu našem narodnjem? Glavobolja čitaoca od turskih stra- 
hota u pjesmi, pripovijeci, drami, polazi morda od toga što 
se estetički vrijedna građa naše narodne borbe s Turcima 
nije estetički vrijednim oblikom izradila; način kako se 


. »turska« naša knjiga pisala kriv je onomu negodovanju, a 


nije sam predmet. Tko ne cijeni »Čengić-age« visoko? Pače 
je izvjesno da će jak pjesnički duh i srce domorodno upravo 
rado se zabavljati predmetima iz narodne borbe s Turcima; 
jer je isti predmet našoj epskoj narodnoj pjesmi; jer se u bor- 
bi s Turcima može nazrijevati i novija borba s kojekakvim 

srodnicima turskim i s poluturcima, te u tom ruhu može 
pjesnik najmodernije tendencije svoje iznositi pred svi- 
jet. No hoće li uspjeti takov predmet u pjesničkom djelu, to 
stoji najviše do sloga, ako je taj naturalističan, ako se ropski 
drži onih zgoda, što ih sam istinit život izvodi, mislim da će 
nelijepo djelo izaći; ako li je umjetnički, idealističan, ako više 
prema estetičkoj ljepoti negoli prema stvarnoj istini izvodi 
činjenice života, može djelo s predmetom turskim toliko iz- 
vrsno izaći ko ma s kojim drugim; jer vrijednost pjesničkoga 
tvora ne stoji do predmeta, već do oblika njegova. Dakako da 
se pod estetičkim oblikom nema razumijevati samo metrički 
i govorni oblik pjesmi, već ideja, sastavba, značaji, psiholo- 
gička razložitost. Zato se mi nimalo ne plašimo naslova »Po- 
turica«, već pitamo za estetički oblik drame, uvjereni da se i 
takov predmet može savršeno izvesti; ali prema današnjem 
stanju naše knjige, koja je iz stavnih duševnih uzroka morala 
poći smjerom tendencijnim, dužni smo također obazirati se 
i na piščevu namjeru, te ako je ova plemenita, ispričati do- 
nekle i nedostatke oblika umjetničkog, znajući da je svaka 
vrijedna tendencija, kad se u književnosti pojavi, isprva na 
uštrb savršenosti formalnoj, te se tek s vremenom plemenitu 
€tičkom smjeru nađe i lijepi estetički oblik. Mjerom apsolut- 
ne estetike smije se ocjenjivati djela prošlosti, ter tu doli- 
kuje stanovište skroz teoretično bez praktičnih obzira; ali 
dok se knjiga tek stvara, motrilac njezina razvoja mora se 
obazirati i na okolnosti koje. pokazuje sam narod i samo doba 
gdje je nikao pjesnički tvor: takva motrioca sud nema biti 
samo istinit već i pravedan. Na taj način kušajmo ocijeniti 
dramu »Poturicu«, ' : 
Radnja je drame ukratko slijedeća. Selim Nenadović, po- 
turica iz pohlepe za vlašću, slavom i raskošju, doglavnik mos- 
tarskog vezira, radi lupeški oteti Mijatu, bogatu Trebinjcu, 
imutak i jedinicu kćer Bojanu, zato ga raznim zasjedama gleda 
ukloniti pače smaknuti. Ali ni lukavština ni sila mu ne uspi- 
jeva; kršćani mu pomrse račune, da, junak Hercegovac Vlat- 
ko, zaručnik Bojane, digne narod na noge da se ustankom 
silništva turskog oslobodi; Selim pak, ako i nije uništio Mi- 
jata ni stekao Bojane, dovio se bar više časti, postao je kaj- 

makanom, tj. prvim dostojanstvenikom do vezira, na žao i 
sramotu Hercegovcima Turcima staroga kova i plemena. 
Vojvoda kršćanskih i hrišćanskih ustaša hercegovačkih Vlat- 
ko porazi Turke, ali se zatim narod polakomi za plijenom, 
razdvoji se, izmiri se s Turcima, a Vlatka junaka svoga kao 
izdajicu odbije od sebe. Vlatko hoće ostaviti domovinu, kad 
al mu Mijat, od Turaka na smrt ranjen, na umoru ostavlja 
dužnost da čuva Bojanu; sad mora ostajati, da osveti Mija- 
ta, a zaručnicu Bojanu -spasi. Nenadano mu se pomoćnik nađe 
Trojan, tajnovit Dubrovčanin, koj' je baš amo došao da ka- 
zni istoga zlotvora koga ima i Vlatkova osveta stići, ubojicu 
Mijatova, zasjednika Bojanina: Selima Nenadovića, svog po- 
turčenoga — brata. 

Osvetnici Trojan i Vlatko ne idu istim smjerom: Vlatko 
snuje krvavu, a Trojan kršćansku osvetu, te ovaj umom svojim 
i čarom tajnovitosti vodeći Vlatka prisili ga da mora na miru 
puštati sluge Selima poturice kad ovi na lupeški način, ugra- 
bivši zaručnicu njegovu Bojanu, odvedu je k svomu gospodaru. 
Trojan dolazi k Selimu, otkriva mu se kao rođeni brat, kuša ga 
obratiti na bolji put, ali poturica, slavohlepni Selim, ne da se 
s dobra uputiti na pokoru; sad se Trojan laća gorčijega lijeka: 
učini da konzuli evropskih vlasti tuže Selima zbog bezakonja 
caru turskomu, te ovaj Selima skida s vlasti i okovana ga zapo- 
vijeda voditi u Carigrad. Ni sad se Selim neće okaniti ugra- 
bljene kršćanke Bojane, već trgnuv mač hoće da je silom, 
usprkos tolikim protivnicima, svojom uščuva, al' uto banu u- 
stanici Hercegovci, na čelu im Vlatko, koj' Selima ubije. Osve- 
tivši se Selimu, zove Vlatko svoje drugove u Crnu Goru, o- 
dakle će pomoću slobodne jednokrvne braće raditi oko spasa 
podjarmljene raje. 

Kako se vidi, u ovoj se drami bore dva protivna življa: na- 
silje gospodstva turskoga i težnja za narodnom slobodom  ro- 
bova kršćana. Osobe koje se za turstvo bore jesu poturica Se- 
lim, dva Turčina staroga bosanskoga plemena, politički do- 
stojanstvenici, pak turski lupeški sluga Arbanas Musija. Na 
kršćanskoj je strani Vlatko, vođa ustaški, Trojan dubrovački 
građanin, a brat poturičin, stari dobroćudni Mijat sa svojom 
kćerju Bojanom, sestra Vlatkova Mandaljena, i ustaše herce- 

govački. Između obiju protivnih strana stoji samoživi bogataš 
Stojan i bezdušna mu žena Smilja, oboje pripadajući vjerom i 
krvlju kršćanskoj raji, ali nehajstvom ili ropskom griješnom 
uslužnosti pomažući turstvu. 

U dramama kojima se izvodi borba dvaju protivnih na- 
čela nalazimo po estetičnom zakonu simetrije malne jednaki 
broj pristaša uz jedno ko uz drugo načelo, i to na taj način da 
na objema stranama ima završen red raznih značaja od naj- 
savršenijega ili najjačega do najkukavnijega, te su tim izve- 
deni svi mogući načini kako se može uz ovu i uz onu ideju pri- 
stajati. Ovako su obje ideje izražene u svim mogućim značaj- 
nim nijansama. Sličnu gradaciju moralne i estetične vrijed- 
nosti nalazimo i u značajima drame »Poturice«; samo opažamo 
da turstvo nema najdostojnijega branioca, tj. vjerskoga i ple- 
menskoga fanatika, već skroz sebičnoga poturicu, a kršćanska 
i narodna ideja nema jednoga, već dva junaka. No nije bila 
nakana pjesnikova prikazati borbu junaštva mučeničke raje 
proti fanatizmu vjerskoga silništva turskoga; on je htio pre- 
dočiti kazan koja stiže odmetnika poturicu. Prva mu je očevid- 
no nakana bila žigosati samoljubno narodno izdajstvo, bilo mu 


je dakle najviše do didaktične, etične svrhe; da li je tim i e- : 


stetički cilj postigao, za kojim mora ići drama? To odlučuje 
značaj poturice. Budući da kršćanska narodna misao neima.u 
ovoj. drami jednoga junaka, koj' bi mogao biti glavni junak i 
cijele drame, već ima dva, Vlatka i Trojana, od kojih je prvi 
na čelu kršćanske strane do konca drugoga čina, a otud do 
kraja drame pako Trojan; budući da je drami. ime »Poturica«, 
a izbilja najviše se u njegovoj osobi stječu svi smjerovi raznih 
značaja ove drame: to moramo poturicu Selima držati po 
samoj pjesnikovoj nakani glavnim junakom drame. Je li zna- 
čaj Selimov takov da on može biti junakom dramatičnim? Ni- 
je. Aristotel hoće da junak drame ne bude ni posve dobar ni 
posve zao. Selim je pak posve zao, u njega nema ni mrve 
etične vrijednosti. No rečena Aristotelova izreka ne drži se 
danas za valjanu; noviji estetici pokazaše na Shakespeareova 
Macbetha, a najpače na Richarda III, koj' je puka opačina, 
pak ga je Shakespeare ipak učinio junakom tragedije. Ali 
kako? Richard III. nema doduše nikakve etične vrijednosti, 

.no estetična mu je vrijednost golema: on je velikan svojom 


voljom, strašću, svojim umom, svojim ciljem, i uspjehom 
svojim kao strašan orkan surva se on na rasklimano, istrulo 
englesko kraljevstvo te, orijaški zlotvor, na razvalinama izo- 
pačena pokoljenja podiže svoj krvavi prijestol. Tom veliči- 
nom svoga zloga značaja zanima nas Richard te nam je uzvi- 
šen estetički pojav, budući izvanrednošću svoje veleumne zlo- 
će nedokučan ljudskom umu; on je demon te kao takov jedna- 
ko estetički vrijedan predmet, kao što je toliko put opjevani 
pakleni vladar. Poturica Selim mnogo je slabiji značaj; nit se 
možemo diviti njegovoj demonskoj opačini, nit ga možemo 
sažaljivati kad propada; on je prijezirni izdajica svoga roda, 
on je, rekli bismo, naturalistički portret izveden po živim 
primjerima iz naroda. I tim se očituje didaktična nakana 


. pjesnikova, koja je oštetila savršenost dramatičnoga oblika. 


Poturica Selim nije estetički zanimljiv. Spomenut ćemo 


jednu vrst izdajničkih značaja koji se mogu pjesnički upotrije-' 


biti. Primjerom tomu može nam biti Mickievićev Konrad Wa- 


 lenrod; ovaj na silu uzgojen za pruskoga križara i tim za du- 


šmanina svomu narodu litvinskomu; dozna za svoje porijeklo, 
pak ne mogući svojoj domovini inače pomoći, dosluži se naj- 
više moći u križačkom redu, da onda kao vođa njegov tako 
udesi ratovanje s Litvinima da mora križački red propasti. 
Taj tobožnji izdajica svoga roda, a u istinu izdajica svoga re- 
da, komu je poglavica, estetički je zanimljiv, jer je donekle 
moralno ispričano njegovo izdajstvo, što je na nj psihologički 
prisiljen i što mu je cilj pošten. Takov izdajica pobuđuje u 
nas samilost, te je njegova propast tragičan događaj. Nešto 
slično čusmo da je htio i poturica Omer-paša, naime, da je 
svojim junaštvima za tursko carstvo htio se dokopati najviše 
moći u Turskoj, samo da se onda učini vladarom Bosne i Her- 
cegovine. Da je Omer-paša digao Bosnu i Hercegovinu proti 
sultanu, smjerajući izbaviti svoj narod ropstva stambulskoga, 
pak da je u takvu boju zaglavio: on bi bio tragičan potu- 
rica. Mogli bišmo i drugačijih izdajničkih značaja natuknuti, 
koji bi vrijedni bili estetičnoga zanimanja; no u svih bi sva- 
kako trebalo i psihologična razločitost i neka moralna isprika. 
U posve opakih pako ljudi, kao što Richard III, hoće se van- 

redna sila značajna, velika težnja, demonska domišljatost u 
izboru sredstava, ako će nam takve osobe. estetički prijati. 
S navedenih razloga nije poturica Selim estetički zanimljiva 
osoba. A budući je njegov značaj preslab, prenizak, to nas ni 
one osobe dovoljno ne zabavljaju dramatički, koje se proti 
njemu bore; npr. djevojka Bojana ne može ino nego s pri- 
.jezirom odbijati njegove nasrtaje; u njenoj borbi proti njemu 
ne može biti dramatičnoga razvoja i napretka, njezino čuvstvo 
prema pohlepniku uvijek je jedno te isto: prijezir. Kršćanka 
Smilja, koja kao zavodnica pomaže Selimu dokopati se Bojane, 
također samo čuvstvo preziranja u nas ko što i u Bojani pro- 
buđuje; Arbanas Musija, drugi pomagač Selimov, prosti je 
lupež, loši sluga gorega gospodara, zanimljiv jedino svojim 
humorom, poput Hasana u »Fijesku«, i stoga zbilja prikladna 
i shodno izvedena dramatična osoba. Bliže uz poturicu Selima 
stoje u drami još dva muhamedovca staroga koljena bosan- 
skoga, bez energije i moći, samo tužeći se na nove zapadnjačke 
naredbe stambulske, mrzeći Selima, koj' im je homo novus, 
složna oba u svom turskom ponosu, a nesložna u tom što jedan 


sve poturice zatorom pravoga turstva drži, a drugi jedinim 


spasom. : 

Ni na kršćanskoj strani nema, kako već rekosmo, glavnoga 
junaka; već se izmeđ ostalih borilaca za slobodu jednako isti- 
ču dvojica, Vlatko i Trojan; razlika je izmeđ njih ta što Vlatko 
oružjem, a Trojan retoričkom silom svojom pak pomoću evrop- 
ske diplomacije kuša izvesti svoju namjeru. Ukoliko je njima 
do: slobode rajine, obojica se trude bez uspjeha; Vlatku nema 
napokon druge do nade u pomoć susjedne Crne Gore i ostale 
braće jugoslovinske; ukoliko se njihova težnja tiče poturice Se- 
lima, to Vlatko radi da mu se osveti za umorstvo Mijata i gra- 
bež Bojane, zaručnice svoje, a Trojan kao brat gleda Selima 
moralnim načinom na bolje okrenuti, pak prevariv se u toj 
nadi, zakonitim ga putem lišava vlasti i nudi mu kršćansku 
pokoru. Trojanova je težnja poglavito na brata Selima uprav- 
ljena, sloboda rajina nije njemu prva briga, pak i veli, videći 
brata neskrušena, »moj je poso svršen! amo braćo!« te Vlatko 
s braćom Hercegovcima nahrupi i izvrši smrtnu kazan na Se- 
lima, koj' se kaznom pokore nije htio oprostiti grijeha izdaj- 

ničkoga., Politička borba Vlatkova prestaje pravo uzamši kon- 
cem drugoga čina, te odsad do kraja drame radi se samo o 
kazni poturice. Očevidno nema u drami jedinstva čina. Počet- 
kom trećega akta pripovijeda nam u monologu Vlatko kako je 
on kao vođa ustanički sretno potukao Turke, no se onda narod 
razdvojio, s Turcima se izmirio, a njega, svoga vođu, prozvao 
izdajicom. Šteta što nije ovaj momenat izrađen dramatičnim 
prizorom, koj' bi uistinu bio vršak razvoja borbe za slobodu, 
ujedno bi s njim bio spojen prvi tragični momenat za Vlatka, 
koj' bi pripravljao peripetiju radnji i konačnu katastrofu. 
Onda bi se drama bila dakako prometnula u tragediju, i Vlat- 
ko bi postao glavnim junakom, što bi bilo u prilog estetičnoj 
vrijednosti drame; no pjesnikova tendencija navrnula je te- 
čaj dramatičnoga čina drugim pravcem. Možemo slutiti zašto 
je tako pjesnik udesio. Po svoj mu je prilici lebdila pred oči- 
ma sudbina Luke Vukalovića, koj' je kao vođa narodnoga 
pokreta, premda sprva sretan, s narodne nesloge: morao uz- 
maći iz domovine, ne oslobodivši je. Čini se da je otu. zaonda 
kad je drama pisana, još posve skoru zgodu htio pjesnik dra- 
matički izraditi. Tako, ne hoteći historične istine pozlijediti i 
ostajući naturalističan crtanjem to glavnih osoba to kršćan- 
ske raje, nestalne, nesložne i neprikladne za veliku borbu, 
nije pjesnik mario za savršen oblik dramatični, te mu i nije 
radnja drame s dramatičnoga pćgleda valjano izvedena. 
No ako možemo samo kano vjerojatno ustvrditi da je pje- 
sniku bilo do historične i životne istinitosti, te je ova uzrokom 
nedrame, to moramo iz najljepših mjesta te drame posve si- 


" gurno zaključiti da mu je bilo najviše do etične tendencije, 


prikazati moralnu rugobu domovinskoga izdajstva, a ljepotu 
domoljublja. Zato i nema ni u Vlatka ni u Trojana prave dra- 
matične tvornosti, već ima više retorične misaonosti; upravo 
su lijepo i čuvstveno izvedeni neki govori Vlatka i Trojana. 
Na isti način i djevojka Bojana ne prikazuje nigdje žestoke 
borbe, već nam otkriva u nekim prizorima plemenitu dušu 
svoju krasnim govorima. Nema u te tri glavne osobe na kr- 
šćanskoj strani onoga što Grk zove pathos, već ima u njih e- 
thos, neko značajno  čuvstvovanje i umovanje bez žestoke 
strastvene sile. Isto su tako protivničke osobe bez plemenite 

velike strasti, već su prostačkoga čuvstva i ponajviše plitka 
uma. Gdje se bore takvi protivnici, ne može biti u drami 
dramatične živosti. S didaktične i retorične strane ima u »Po- 
turici« zbilja krasnih mjesta, te je u tom i književna vrijed- 
nost toga djela. Pobude na plemenito pravo rodoljublje, isti- 
nita razlaganja uzrok4 našim narodnim nevoljama nalaziš 
u drami u obilju. Većina govora Vlatkovih ističe se tom pred- 
nošću, osobito je spomena vrijedan njegov dogovor. s Bojanom 
(drugi prizor drugoga čina). 

Da je naše općinstvo vrsnije zanimati se narodnim tež- 
njama; da je izvođenje velikih prizora, u kojima se puk prika- 
zuje, išto spretnije na našem pozorištu: ne dvojimo da se 
mnogi prizor »Poturice« ne bi živo kosnuo slušalaca, Ali se, 
zbilja moramo gorko tužiti na onu bešćutnu glupost kojom 
npr. junaka Vlatka, kad Hercegovce na ustanak bodri, slušaju 
njegovi zemljaci. I glumcu »Vlatka« i gledaocu nestaje sva 
pjesnička iluzija od onakvih statista. A budući da je većina 
naših izvornih drama povjesničkoga sadržaja, te se tu često 
prizori nalaze, kojima se narod u skupu prikazuje, to je veći 


napredak glumstva našega jedino jamstvo većemu uspjehu . 


naše domaće dramatike. 





»SMRT SMAIL-AGE ČENGIĆA« 
I 


Knez Orsat Pucić, priopćujući u »Dubrovniku« god. 1849. 
narodnu pjesmu »Žalosna smrt Smajil-Age Čengića«, kaza da 
bi korisno bilo prispodobiti ovu pjesmu sa »Smrću Čengić-age« 
od Ivana Mažuranića, izašlom prvi put u Istri g. 1846, jer da 
bi se tako najbolje moglo proučiti u čem li se razlikuju umjet- 
ne vile od prostonarodnih. Izišavši g. 1862. u Vukovoj IV knjizi 
narodnih pjesama opis istinitoga događaja kako pogibe Smail- 
aga Čengić, i još tri narodne pjesme o tome, njemački je pi- 
sac u Senjskom gimnazijskom programu g. 1864. išao izvo- 
dit tu prispodobu, poglavito glede pjesničke kompozicije i 
glede obilježbe značaja, a ponešto i glede pjesničkoga jezi- 
ka. Mnijem da se njegov posao ima u koječem bud ispraviti, 
bud nadopuniti: to ću ovim pokušati da učinim. 

Istiniti događaj, po Vuku, bješe ovaj. Za vladike crnogor- 
skoga Petra II Grahovljani, susjedi Crne Gore, sasvim se od- 
metnuše od Turaka, pa kad zato Turci g. 1836. vojskom pri- 
tisnuše Grahovo, diže se trista mladih Crnogoraca, među njima 
trojica od roda vladičina, da udare na Turke, ali ih Smail-aga 
Čengić — koji bijaše iz najslavnije plemićke porodice turske 
u Hercegovini i Bosni, a na glasu između prvih junaka u 
carstvu osmanskom — varkom namami, opkoli i posiječe. Gra- 
hovljani podlože se opet Turčinu. Vladika pak nagovori gla- 
vare u Drobnjacima, štono su susjedi Crnoj Gori, a ponajhra- 
brije pleme hercegovačko, neka ubiju Smail-agu kad dođe 
harač kupiti; oni to i obreku. Među njima najznatniji bijahu 


- Novica Cerović iz Tušine, kojemu su Turci bili na vjeru ubili 


oca, i Šujo Karadžić, čijega su oca jednako bili posjekli. Ovi 

i drugi glavari drobnjački svetili se Turčinu gdje su god mogli, 
te Smail-aga, nalazeći samo jednoga udvoricu i privrženika 
sebi, Doku Malovića, stavi njega obrknezom drobnjačkim. God. 
1840, dolazeći aga u Drobnjake da kupi harač, namjesti se s 
vojskom od 400 ljudi kod svoga Đoke u Dužima, ali oni drugi 
glavari odmame ga na Mljetičak da tu na nj udare s četom od 
preko 400 ljudi. Premda neki pop i nekakov Turčin dojaviše 
Smail-agi da će sutra na nj udariti, on, misleći, da ga Drob- 
njaci hoće poplašiti, ostane, hvaleći se drugim Turcima da će 
on sam na petsto uskoka udariti, na što se Ahmet Bauk zareče 
da će on na trista. Sutra u zoru udare Drobnjaci. Smail-aga, 
kojemu su uskoci noću bili odveli konja, posjede tuđega, pa 
sabljom na uskoke udari, opominjući Bauka što se bio za- 
rekao; ali njega pogodi zrno, a Bauk pobježe, i drugi se Turci 
razbjegoše. Glavari drobnjački odnesu glavu i oružje Smail-age 
na Cetinje. 

Narodna pjesma u »Dubrovniku« i prve dvije u IV knjizi 
Vukovoj (broj 57 i 58) pripovijedaju gotovo isto u dese- 
tercima, pa to je i sve što ima u njima pjesničkog, ako dese- 
terac sam čini poeziju. (Među tima pjesmama imaju nekolike 
razlike, ali nebitne.) Tu je ona udvorica turska, Đoko Malović 
koji tuži agi svoju junačniju braću, pače svjetuje se s njim 
kako bi ih na vjeri ubili, tu onaj Cerović (ili Karadžić) himbe- 
no zavara agu da bi ga iz zasjede zaskočio; tu izdajica popadi- 
ja kazuje agi što mu spremaju glavari tobože uslužni; tu je 
lakovjerni Smail-aga, na koncu usred ovelike vojske hvasta- 
vac, da će sam na 500 udariti, dočim je na početku, čuvši od 
Đoke za odmet drobnjački, s više strana prizivao vojske u po- 
moć da smije poći u Drobnjake. Od takvih osoba, bez vred- 
noće ili veličine značajne, ne može se izviti poetičan čin; i 
budući da narodne one pjesme kažu zbiljski događaj u. svoj 
neljepoti njegovoj, bez ikakve pouzorbe, one su sastavbom 
svojom gola proza, kako ni u dikciji nema nikakva pjesničko- 
ga uresa do običnih uresnih epiteta.. Nema u njih ni jedin- 
stvenosti, nužne pjesničkoj kompoziciji; jer Đoko Malović, 
odmetnik i zasjednik, koji je u prvoj polovini događaja glav- 
ni pokretač, u drugoj iščezava nevidno. Zato mnijem da se u 

onim trima pjesmama i ne ogleda biće narodnih vila: one su 
pjesme kao što i druge nove daleko zaostale za starijim 
epskim i lirskim narodnima. 

Da li je umjetnik pjesnik »Smrti Smail-age Čengića« do- 
znao samo zbiljski događaj, ili mu je kako došla ruku i koja 
narodna pjesma o njem, svakako je on mnogo preinačio zna- 
čaje, a posve povode čina, oplemenio i uzvisio ih, uklonio him- 
bu, hvastavost, izdaju, te izvio čin veličajan etički i patetički, 
pa je tako od događaja — koji, postavši u tadanjim jadnim 
prilikama, zadržaje i u fotografiji narodne pjesme svoj ob- 
raz nelijepi, premda prirodni — isklesao idealan, a ipak uje- 
dno naravit lik, koji nam kaže strastan ponos turski u strahot- 
nosti uzvišenoj, patnje rajine u bolu uzvišenom, osvetu juna- 
ka crnogorskih u zanosu domoljublja, čovještva, vjere. A što 
onim pučkim pjesmama pogotovu nedostaje, naime potpun iz- 
mirni konac, to je umjetnikova pjesan istom pridonijela. Dok 
se pučka pjesma drži jadne istinitosti zbiljske, ona se ponav- 
lja u nebrojenim inačicama koje pripovijedaju »opet to, ma- 
lo drugačije«, kako su i zbiljni tužni događaji kroz tri vijeka 
»isti, malo drugačiji«. Umjetnikova pak pjesan cjelina je s 
konačnim završetkom: sa slikom koja svešilnoga nekoć zulum- 
čara pokazuje kao nemoćnu starinarsku uspomenu, a taj za- 
glavni izmirni »fuit tyrannus« moguć je umjetnoj pjesmi sa- 
mo uslijed toga što je ona svojim razvojem prikazala potpun 
moralni slom silnika, a moralnu veličinu protivnika njegova. 

Toliko je odvojila ova umjetna pjesan od onih pučkih; ra- 
stavlja je od njih estetički ukus, izgled klasik4, Gundulić, velji 
svijet prosvjetnih 'ideja ravnajućih povijest ljudsku, — 
trajni stariji poklad same narodne poezije. 

Da se to utvrdi, razmotrimo obilježbu Peba: kompozi- 
ciju čina, i pjesničku dikciju. 

Smail-aga svestrano je obilježen, te se njegova osoba ju- 
načka, strahotna, živo ističe iznad svih ostalih; on je doista 
glavna osoba pjesni. Pjesnik, prikazujući njegov duševni zna- 
čaj u odlukama i činima, iscrtava i vanjski mu lik najzgod- 
nijim načinom, ne navlaš, nego povodom psihologijskoga obi- 
lježavanja. Krepka stasa, stoji ponosito uspravno, glavu drži 
visoko i oholo, čelo mu jasno, i oko jasno i žarko; takov mu 

je lik, jer mu je srce ponosito, a volja kruta, nesagibna i u- 
sred prizora koji ostale Turke potresa strahom. U viteškim 
igrama nema mu ravna, jahač je. i džilitnik nad ine Turke; 
zabava mu lov sokolovima; ljubi sjajno oružje, te je i usred 
polja čador mu narešen obiljem njegovim i svakom raskošju 
turskoga velikaša; razbludi njegovoj plijen su djevojke kršćan- 
ke. Ne podnosi da mu se volji itko suprotne, bio Turčin, bio 
raja; njegova volja zakon je svima «drugima. I ne smije mu 
se opriječiti nitko, na njegovu zapovijed Turci i Turčina vri- 
jedna sramotno ukidaju sa života, s ropskim posluhom: mi- 
kom Turčin, koga on osakati (nehotice, ali u obijesti), podnosi 
svoju bol i nagrdu, a da i ne pomišlja na odmazdu. Takav sa- 
movoljnik ne zna on straha od nikoga na svijetu; a gdje se 
"Turčin drzne opomenuti ga da bi mu se valjalo bojati Crno- 
goraca, on, da bi pokazao koliko se njih ne boji, sramotno ih 
gubiti daje, zarobljenike svoje, prijeteći da će istom smrću 
sav narod uništiti, a Turčina koji smjede i pomisliti da bi se 
on pobojao ikoga kazni sramnom smrću. Jednako neustrašna 
ponosa hoće da bude i svaki drugi Turčin prema Brđaninu, 
gorskome mišu, a koji bi podnio da se boji, njemu prijeti istom 
sramnom smrću. Gdje se volja njegova ne vrši, očituje moć 
njezinu strahotom muk& koje zadaje neposlušniku, ne ma- 
reći može li je taj ili ne može izvršiti. Zato će raju što mu 
harača ne smaže udariti na muke strašne, pa gdje mu volja 
promaši sa slučajne nezgode, te on pomišlja: da bi mu se 
“mogli podsmijevati bud raja bud Turci: on postaje pakleni 
demon i hoće da ih satare sve. Nije on okrutnik od krvožed- 
nosti, već od bezmjerne samovoljnosti i bezmjerna slavo- 
hleplja. Do junačke slave držeći više nego do ičega na svi- 
jetu, on cijeni i pjesmu, glasnicu slave svoje; ali da se ne zbu- 
de te bi pjesma pronosila sramotu njegovu, on bi uklonio i po- 
sljednjega čovjeka, satro i Vlaha i Turčina, neka nema tko bi 
glasa o njem pustio. "Takva silna slavohlepna strast ne zavodi 
ga u hvastanje; ne zariče se on kako Smail-aga narodne pje- 


sme da bi udario na pet stotina, nego da će ih dvadesetoro po-. 


sjeći. Sam junak, priznaje, u duši i pod silu, junaštvo i Crno- 
goraca: divi im se gdje bez straha ginu na oči mu; pače, 
videći gdje ima koji se njega ne boji, protrne strahom — samo 

na časak, pa se odmah svlada, odmah se povraća k dostojan- 


stvu i veličajnosti junaka. Koliko je strastan i srdovit, uspre- 
že se i hoće da se miran ukaže drugima. Prema navici svoga 
roda i plemena ruži i odlične Turke, i sluge, i raju obiljež- 


nim psovkama i kletvama. — Tako je Smail-agom prikazana. 


veličajnost strahotna samovoljnika; o muhamedovstvu nje- 
govu nema ni jedne riječi, kako i inače u svoj pjesni, što 
je Turaka ništa nije u njih strasti vjerozakonske: tu je sama 
strast prevlasnik4; tim je Smail-aga općenit tip samosilnički, 
premda je ujedno i tip samosilnika Turčina bosanskoga ple- 
mića čiji su pradjedovi bili feudalna vlastela našega roda. 
Ispod toga gorostasa nizoko su ostali Turci. Pjesnik je 
Turke samo nasploh i prigodice označio, ali dovoljno; kruti 
su prema nemoćnoj raji, čije muke znadu im biti kao zaba- 
vom; ropski su poslušni silniku agi, auboju hrabri i proti ju- 
nacima Crnogorcima; običaja su pustopašnih u bujnu jelu i 
žestoku pilu. Između njih ističu se tri lica potanje označena: 
Safer, Bauk, Novica. Safer, haračlija, od age nezgodom lišen 


. jednog oka, ne smije ni pomišljati da bi se svetio agi, već se 


Sveti raji krvoločnom zlobom, ponavljajući raji prijetnje svo- 
ga oštetnika age, izlazi on, nagrda i ropska duša, grozan u 
svojoj zloći. Bauk vojvoda, dobar junak i dobar pjevač, ali 
i lukav šarenjak, ni s daleka ne dosiže Smail-age junaštvom; 
ipak ne podnosi lako pretežnost Smail-aginu, te gdje može, 
nadbija ga lukavštinom, niti se boji odmazditi njemu slabo 
pritajenom rugalicom pjesmom, pošto ga je aga izazvao da 
mu se prizna slabijim junakom, pak ga poružio, a sebi zaželio 
slavu od pjesme njegove. Što ne nosi glavu tako visoko kao 
Smail-aga, bolje je zna u pogibli zakloniti, mudru glavu: iz 
općega pokolja umije izmaknuti bijegom. 

Kako se Bauk ironijom sveti većemu junaku, tako Novica 
odmetništvom — u zaklete dušmane agine i svoje, u Crnogorce. 
Kavaz (pouzdan sluga) Smail-agin junak koji je često crno- 
gorskom krvlju omastio ruke te ga zato sva Crna Gora zna i 
na nj mrzi, tako je ponosit da se ne da agom uvrijediti u srce 
a da mu se ne bi svetio. Njemu, takvu junaku, aga sramotno 
ubija oca, unatoč molbi i vapaju njegovu, a tijem dirne u 
njegovu — sinovsku ćut, koja je i u kruta Turčina živa: ostala 

je u njega iskra čovještva. Od sada živi on samo za osvetu, 
neka vidi silnik da nije pogazio crva nemoćna. Ali na pogledu 
aga je njemu pregolem da bi mu se odmah svetio; tomu srca 


nema. Ima srca da se uz najveću smrtnu pogibao, on, krvnik : 


Crne Gore, provlači njom da bi na Cetinju u vladike potražio 
puta k osveti. I krsti se, samo da se dovine osvete. No krštenje 
nije mu samo oruđe osveti nego je povođeno i dubljim, če- 
stitijim pokretom duše — ono je iskreno, ozbiljno; inače bi se 
umanjila vrijednost onoga ganuća u čete crnogorske koju do 
suza dira njegova molba da se krsti i drugom im vojnim 
bude. Turstvo ga posve porazilo, ubijajući mu starca oca ni 
kriva ni dužna, i nagnalo ga na misao da mu je odsada ži- 
vjeti samo s krstom i s crnogorstvom. Bilo bi neprirodno da se 
kivni kavaz pretvori iz Savla u Pavla; pjesnik je njegov 
pristup krstu samo kratkim prizorom prikazao. Pretežna o- 
staje. u njegovu biću žeđa osvete, te na koncu, kad sam ne 
ubi age, hoće mu ubijenu da skida glavu: ali ni te se osvete ne 
dočeka, jer prije smače njega vjerni Turčin 'Hasan. 

Uz ove razne značaje turske raja je skupno obilježena, ne 
ističući se iz nje ni jedna osoba. Ta sve je jednako dugovječno 
ropstvo potisnulo u jednolikost nevolje i bezvoljnosti; tu se 
ne mogu razviti osobnosti. Raja je gola sirotinja, bez krova, 
bez njive, bez stoke, bez ruha, bez kruha: sve joj Turčin oteo, 
sve ona za Turčina radi, a još on traži od nje harača: zlata, 
gošćenje i za razbludu djevojaka. Ne smažući Turčinu harača, 
trpi od njega muke nečovječne: gone je u trk, vezanu za 
konjske repove, bičuju sumrtvu, vjese strmoglavce nad og- 
njem i dimom. Ona podnosi bezvoljna, ni suza nema više; 


samo može za odgovor agi, vičućemu »harač«, vapiti: »hljeba!« - 


Nitko i ne pomišlja da bi Turčinu odmazdio. Tako je raju 
strašno ropstvo lišilo čovječje svijesti i volje: A kako je pje- 
snik zapriječio te ne bi prikaza takvih bezvoljnih mučenika 
uzrokovala estetičku neprijatnost, to ćemo vidjeti poslije. 

Od Turčina junaka nečovječna, od raje mučenice obeščo- 
vječene, odvajaju se u pjesmi Crnogorci kao junaci ljudi. I oni 
su skupno obilježeni; ta oni su narod junaka, njih su vjekovi 
obrane za slobodu i krst uzvisili do jednoličnosti junačke; tu 
se ne ističu osobnosti. Život i bivstvo Crnogoraca označio je 

pjesnik po svim glavnim obilježjima, kažući sad jedna sad 
druga u raznim odsjecima pjesni, te cjelokupna obilježba izla- 
zi jedinstvena i potpuna. Gola krš im domovina ne rodi ni vi- 
nom, ni žitom, ni svilom; ali ne haju zato, vični trijeznu životu: 
napitku iz vrela, hrani od stada i krda, i ne treba im k tomu 
no praha, olova i gvožđa, a toga im Turčin nosi, ako ne 
smognu sami. I odjeću i obuću i oružje im označio je pjesnik, 
te nam je živ pred očima vanjski im lik. Krepki su, desnice 
jake, oka sokolova, srca vruća. Zadanu vjeru drže, pobra- 
timsku ljubav paze, svetinju bračnu čuvaju. Za junačka djela 
poznaju samo jednu nagradu: slavu u pjesmi. Kršovita do- 
movina njima je zlatna, jer je djedovima i ocima i njima sa- 
mima kolijevka: nema im od nje draže na svijetu, jer za nju 
lijevahu krv djedovi i oci, i oni sami svoju liju. Njom Turčin 
krvnik ni prolaziti ne smije: platio bi smjesta glavom, jer oni 
pamte krvnika svoga. I oprezni su: ne prevari ih neznan tu- 
đin, bud im se kazivao prijatelj; nevjera česta izliječila ih 
povjerljivosti. A kad ih nesreća bojna zadesi, te ih zarobi 
Turčin i ubija, umiru bez straha na oči zloradu Turčinu, bez 
jada i ljutine, boga spominjući spokojno izdišu, jer su vični 
za vjeru ginuti. Nisu hvastavci, nego junaci razborni, koji 
pregnu samo na ono što znadu da i svršiti mogu, a zna ih svak 
da je dorasao dvojici dušmana, te se njega ne tiče ona: »dva 
loša ubiše Miloša«; takvi idu u boj za krst časni i slobodu 
zlatnu. Vojnici krsta, znadu u njega nalaziti milost i okrepu, 
bogoduha čista srca služiti bogu, osvetnici biti njegove srdžbe 
a ne svoje. Blagoviješću ljubavi uzgojeni, ćute krepko da dje- 
la neljubavi ne liče čovjeku, da im je biti gostoljubivim, vjer- 
nim, milostivim; kad posrnu, pristupni su kajanju, dozivajući 
se dostojanstvu ljudskome; do suza ih dira čudo gdje se zlot- 
vor im prijašnji zaklanja od nesreće k njima i krstu. Kad su 
podigav se na Turčina kao osvetnici svojih jada ljudskih, pri- 
mili okrepu velju blagovijesnu, polaze proti. njemu kao po- 
svećeni vršitelji božje volje, te od razorne čete budu četa 
stvorna, koja, izvodeći viteška djela, budućnost stvara po- 
tomstvu svome. 


Iz toga naroda junaka ističe se samo jedna osoba, vođa 
njegov, ali ne vođa mačem, nego vođa duhom: uzoran muž, 

duševni glavar koji u sebi kao u ognjištu sastavlja sve vrline 
naroda pa, obuhvaćajući kao njegov genij prošlost mu i bu- 
dućnost i zvanje mu uzvišeno u ljudskoj zajednici, izbija iz 


sebe u narod idealno svjetlo pravog čovještva. On je reći bi. 


ona velika duša kojom živi taj narod; on spaja sve mu poje- 
dince u jednu veličajnu osobnost. To je krasan suprotak pre- 
ma turstvu i junaku njegovu Smail-agi, koji se kao gorostas 
slavohlepni uzdiže nad samoživski sitnež u koji se raspada 
turstvo, dočim idealni junak crnogorski, živući samo za svoj 
narod, zbija taj narod vezom ideala u silno jedinstvo. Du- 
ševni vođa taj ujedno je duhovni pastir naroda (možda je u 
povijesti crnogorskoj neka ozbiljna podloga takvu idealnu 
liku) ali bez ikakva obredna sjaja; veličajnosti njegova du- 
ševnoga zvanja odgovara veličajnost vanjskoga oblika: pod- 
nebesje mu je crkva, brdo i dolina oltar, miris iz cvijeta i iz 
svijeta, te iz krvi za krst prolivene, tamjan, sunce zapadno 
duplijeri sjajni. On, ćudoredni uzornik, što ga drži da je du- 
žnost čovječja, to i sam čini. Veličajno obavlja krst nevjer- 
nika Novice, uvodeći ga u svetinju vjere uzvišenom kratko- 
ćom pred svjedocima planinama. visokima i sinovima im ju- 
nacima; tajnom okrepom nebeskom pretvara skup slabih lju- 
di u božju četu nepobjednu, ujedinjenu zamjenitom ljubavlju 
i zvanjem bogoduhim. — Pjesnik, ovako ističući idealnoga 
vođu Crnogoraca, navlaš je ostavio u zasjeni vođu im kod 
samoga boja, i ništa nije o njem spomenuo do imena (Mirko), 
a ito samo reći bi na pol usta (»šapćuć bi ga Mirkom zvali«). 

Prikazba značaja u pjesni estetički je savršena: ona sa- 
stavlja niz osoba, od kojih je svaka živa i naravita, a ipak 
tipna; taj niz je potpun, jer polazeći od jedne skrajnosti, od 
nečovječna samosilnika, ohola slavohlepnika, Smail-age, sa- 
lazi preko sličnih mu ali slabijih ostalih osoba turskih do 


- bezvoljne raje, pak se onda preko preobražena Novice uzdi- 


že do druge skrajnosti, do idealnoga crnogorskoga glavara. 
Tako je povorka suprotnih poetičnih značaja cjelokupnošću 
savršena kao u kružnoj slikarskoj kompoziciji. Čemu bi tu 
bio himbeni Cerović, izdajna popadija, hvastavi Smail-aga, 
kakvi su u narodnoj pjesmi? Pa ipak pisac senjskoga gimn. 
programa misli da je u narodnoj pjesmi Smail-aga junačniji, 

a žali za onakvim Cerovićem i onakvom popadijom, što ih 
nema i u pjesmi umjetnikovoj! 

: Čin pjesni razvija se razložitošću, napetošću, gradacijom 
i cjelokupnošću dramatičnom. Pet dijelova pješmni — agovanje, 
noćnik, četa, harač, kob — kažu se svojim sadržajem na prvi 
mah kao pet aktova drame: tako potpunu cjelinu sastavljaju 
oni uzročnim vezom spojeni dijelovi. Ali nije tim još označen 
sadržajni razvoj pjesni; onako bi ona bila dramom u ruhu 
epskom, a ona je pravi ep bićem svojim; jer uz dramatičnu, 
Psihologijsku obrazložbu ima razvoju pjesni i drugo pokretalo: 
utjecaj nadljudske sile, uzvišene, čudesne, a to je bitna oso- 
bina epa. Pak. preko sve to jačih i dirljivijih suprotaka pro- 
vodeći ponosnoga slavohlepnoga junaka od svemoći njegove 
do potpuna poraza, pjesan u nas uzbuđuje za junaka tragičnu 
samilost one vrsti kako je ćutimo za Shakespeareova Richarda 
NIL; ali veličajni stupanj povijesne pravde sudinje, štono sad 
tiše sad jače u pjesni odjekuje, i pogled joj svevidni, koji obu- 
hvaća davninu, sadanjost i budućnost, izdižu ideju pjesni iz 
omjera tragedijnih i podaju joj priznačje tragične epopeje po- 
vijesne: ova je pjesan, po ideji svojoj, tragična epopeja četiri 
stoljetnoga nasilja kojim je tlačio svoj svoga. ? 

1. spjev: Agovanje. Smail-aga daje gubiti zarobljene 
Crnogorce i starca Turčina Duraka, oca kavazu svome Novici. 
To je početak, ekspozicija razvoju čina. Motivacija tomu po- 
četku kratka je i krepka: Turčin Durak posumnjao je o ne- 
ustrašnosti Smail-aginoj. Toga junak ne podnosi, i da bi doka- 
zao da on ne poznaje straha, pogubi junake zarobljene i svje- 
tovaoca opreznoga. Tako izvirući kruta ubojnost Smailova iz 
njegove strasne ponositosti i samovoljnosti, on nam je psiho- 
logijski objašnjen kao čovjek čije i strašne čine odbijamo na 
veličajnost njegova bića; tako postaje silnik aga estetički vri- 
jedan lik. Ali osim toga je prizor smaka Crnogoraca i Duraka, 
koji bi mogao čitaocu biti mučan i grozan, uzdignut u este- 
tički čar uzvišenosti: od muka crnogorskih pjesnik odvraća 
naš pogled na sjaj njihova herojstva, a potresna kračina u 
opisu Durakove smrti i mik oko nje nagoviješta nam veličajni 
mir Smail-age, koji'kao nepomičan i nedohvatan mrak pri- 
tište sav prizor. Iz toga mraka kao da nam se pomila trijes 

koji je Smail-aga ispustio iz svoje ruke a da udari natrag u 
njega sama: slutimo osvetu Novice. 

2. spjev: Noćnik. Krijući se mrakom, odbaciv obilježje 
u nošnji koje bi ga izdavalo Turčinom, sveđ u strahu za svoju 
glavu, ali sveđ svladavajući taj strah jačom nekom težnjom 
provlači se Crnom Gorom krvnik njezin, kavaz Smail-agin, 
ljuti Novica, dok dopade na Cetinje da gospodaru dojavi smak 
junaka brđanskih, i osvete se dostane za pogubljenoga oca 
svoga. — Ovim drugim dijelom pjesni izveden je prvi od onih 
triju motiva koji pokreću razvoj čina naprijed k propasti 
Smail-aginoj: svoj svomu prvi radi o glavi. Po estetici (Aristo- 
telovoj) to je dramsko-tragičan spor. Tako se osveta i osvetnik 
najprikladnije prikazuje estetički: zato je pjesnik Turčina uči- 
nio osvetnikom Smail-agi; a estetički ga još uzvisio tim što 
iz sinovske ćuti niče u njem želja osvete, i što se kroza smrtnu 
pogibao mora probijati i do same nade da će se osvete dože- 
ljeti. Ali pjesnik je još više učinio: tek pod konac ovoga spjeva 
doznajemo da radi osvete dolazi Novica na Cetinje, a prije 
nas je pjesnik opisom njegova pogibeljna puta osvojio dra- 
matičkom ćutju za čudnoga noćnika. Po tom što pjesnik tri 
puta, poslije povećih odsjeka, ponavlja o Novici obilježbu: 
»Vidi mu se, mrijet mu se neće, a jest nešto ga naprijed 
kreće«, postaje nam Novica čudnim, dramski zamjernim bi- 
ćem. Krepko se doima i suprotak plahoga nemira i straha 
Novičina u ovom spjevu prema samosvijesnome krutome mi- 
ru Smail-age i herojskome miru umirućih Crnogoraca u 
prvom spjevu. Tako je u ovom dijelku kompozicija prave 
umjetničke ljepote, kako je i u cjelokupnosti epa. 

3. spjev: Četa. Prema koncu ovoga spjeva ulazi razvoj 
čina na svoj vrhunac — (kako u drami na koncu trećega akta) 
— poslije kojega u četvrtom dijelu slijedi peripetija. Za lje- 
potu kompozicije ovaj je dio osobito znatan. Novica —-.pjesnik 
je bez dvojbe hotimice tako učinio — posve iščezava kao po- 
kretač osvetne čete crnogorske: njegova osobna osveta nije 
dostojan. poetički povod četovanju crnogorskom: dapače pje- 
snik ne spominje izrijekom ni crnogorske osvete za pogub- 
ljenu braću svoju. Povod koji diže četu prikazan je uzvišen: 
tajnovit glas kao viših duhova proleti Crnom Gorom, kao da 

su same duše poginulih heroja prolebdjele nad domovinom; 
taj glas potresa svu zemlju od kraja do kraja, i kao da tvrde 
stijene, jedna za drugom, žive ustaju na taj poklič, niče noću, 
reći bi iz stijena, oružan junak za junakom i opet gine u mra- 
ku, sastajući se s inima, isto tako čudno niklima junacima. 
Tako tajnovito skupi se čudna četa i ide mrakom bezglasna, 
a da ni sama ne zna kuda; ide kao oblak i munja, sežući kao 
kazneća višnja desnica za teškim grešnikom. Sva obilježja 
od kojih se sastavlja uzvišenost tajnovite tihe, višim naumom 
upravljane besvijesne sile, podao je pjesnik četi na pohodu. 
Tako je on posve prekrio prosti motiv osvete uzvišenim pri- 
kazom pohodne čete kao besvjesna oruđa vječne pravde. Pri- 
kazav zatim četu, kako danuje na Morači, kratkom jasnom 
zbiljstvenom slikom tabora junaka, trijeznih i bojnoj pripravi 
vještih, izvodi pjesnik opet drugačiju uzvišenu sliku čete, 


'kako je duševni joj glavar veličanstvenim govorom i tvorom 


uzdiže da postane svjesnim oruđem božjim. Tu je onaj divni 
prizor koji sam otoič, u označbi Crnogoraca i idealnoga im 
vođe, spomenuo; tu se k nebu uzvija plameni stup idealne 
ćuti domoljubne, uljudbene, bogoduhe, tu je reći bi svetište 
cijele pjesni. U govoru duševnoga glavara, u, razmahu njegova 
ushita, čujemo uzvišeno sjetni glas pjesnika, sina zemlje, nekoć 
slavljene kao »branika zida Evrope«; s visine zatočništva za 
prosvjetu i kršćanstvo kara on svetom korbom narode sretnije 
ali ohole, koji trome prekrštaju ruke dok taj narod za krst 
podnosi muke, te su ga barbarom zato prozvali što on umi- 
raše dok su oni spali. Ta misao, i od drugih često izrečena 
bez dojma, ovdje nam silnom snagom uznosi dušu, jer je ov- 
dje posve nužna i obrazložena tim što je izriče, okružen junač- 
kim narodom, velik duh s visoka vidika, sa svetom uvjere- 
nošću, kao da govori duh povijesti ljudske. Divni taj prizor 
oživljen je dramatičnom suprotnošću svojih sastavina: poslije 
onoga govora tronutu četu pokajnicu, tihe jaganjce, čas prije 
gorske lave, opet u lave pretvara nenadani dolazak — Novice. 
Svi junaci mahom se noževa laćaju — na krvnika roda svoga, 
iznenada ugledana ovdje — da odmah zatim, na njegovu 
prošnju neka bi mu dali mjesta u četi i u krstu, tronuti do 
suza pribivaju veličajnome prizoru krštenja njegova. Nebeska 

duga što im se priviđa kroz suze u odsjevu sunca, i visoke 
planine naokolo kao svjedoci krštenju nevjernika: to resi ve- 
lebnom uzvišenošću kratki taj prizor. Pak svetotajnom okre- 
pom podavši starac, duševni pastir, bogoliku snagu četi, i sva 
se ona izljubiv redom, ostavlja je on, neka ide dalje kao sveta 
bojovnica. — Tako, ukrašen jakim suprocima sjene i svjetla, 
oživljen dramatičnom pokretnošću, doseže ovaj spjev pri 
koncu najsvjetliji sjaj etične idealnosti, a poslije njega slijedi 
opet potresan suprotak, nadublji mrak skrajne bijede ljudske, 
ropstva raje, slijedi: 

4. spjev: Harač. Njemački pisac senjskoga gimn. pro- 
grama, tražeći povijesnu istinu u sadržaju trećega dijela, te 
ističući Novicu kao uzročnika pohodu crnogorskome, iznio 
je naprijed one prozne elemente koje je pjesnik navlaš poti- 
snuo; ali još je on više mnijenjem, promašio tvrdeći da je to 
razlog prikazi muk4 raje u »Haraču« — tendencija, te da je ta 
prikaza radi duljine svoje pogreška kompozicijna. Nije tako, 
nego kompozicija pjesni upravo zahtijevaše takvu sliku kao 
sastavan dio svoj. Jer muke raje jesu treći, najjači odlučni 
motiv propasti Smail-agine. Četa crnogorska nije osvetnica 
ni oca Novičina ni brđanskih žrtvi, nego mučenice raje, pa 
istom kao osvetnica raje ona je božja osvetna bojovnica. Po- 
slije trećega dijela nužno slijedi takov četvrti dio, s takvom 
slikom agine okrutnosti. i Vato 

Prikaza muk4A raje i nečovječnih joj mučitelja lako bi 
izašla grozna, neestetična; ali pjesnik naš izveo ju estetički 
te najpače tim pokazao silnu snagu svoju kao umjetnik pjes- 
nik. Bijes Smail-age psihologijski je obrazložen; viteški vješ- 
tak u džilitanju nezgodom osramoti se pred Turcima i, što je 
za nj još mučnije, pred rajom nevoljnom, kopljem pogađajući 
"Turčina Safera, mjesto raje, i oko mu izbijajući. Povod zašto 
daje mučiti raju, izvire iz ponosa, slavohleplja, samovoljnosti; 
podsmijeh raje hoće zapriječiti mukama. Slično je obrazložen 
još grđi bijes Safera. Ali glavno je ovo. Sliku kako raju po- 
vlače na konjskim repovima, kako ona pada i bude bičevana, 
uzdigao je pjesnik do uzvišenosti bola i strahote trima pris- 
podobama: kao Hektora ispod Troje, kad već Troju ostaviše 
bozi, vuku raju konji po prahu; na pogled popadale k zemlji 

raje grohotom se smiju Turci kao demoni u Hadu vječnim 
mukama grešnika; biči uskrisuju sumrtvu raju kako posljednja 
trublja mrtve na sud. Uzvišene prispodobe prikrivaju nam 
zbiljnu grozotu svjetlom vizije: kao da smo u Danteovu paklu, 
u Vergilijevu Hadu, pred Homerovom Trojom. Poubijani 
Hektori su ti mučenici po prahu povlačeni, domovina im bi- 
jaše nekoć slavna, taj narod bijaše nekoć junački, ali bozi su 
(ga ostavili te sadanji mu naraštaj to su samo trupla davnih 
junaka! Prispodoba, pobuđujući takve uspomene, reći bi gri- 
miznim kraljevskim plaštem zastire pale robove, Zatim pje- 
snik svojom tužbom na Turčina, koja do neba vapi, tužbom 
da je od čovjeka učinio stvor stoput jadniji nijeme životinje, 
i potresnim suprotkom spokojnoga bitka koji priroda daje 
svakoj zvjerki, prema skrajnjemu stradanju u koje Turčin 
goni čovjeka, roba svoga: tim pjesnik vodi čitaoca u najerniji 
mrak tuge, ali mu iz nje daje nazirati svjetlo spasenja. 

Još se nastavlja opis ranijih muka. Bijednici toliko su li- 
šeni otpornosti i samosvijesti ljudske da mogu još i milost 
moliti u svoga mučitelja, na njegov klik »harač rajol« vapeći 


»hljeba, hljeba, gospodaru!«. To je skrajna poništenost, ali ona 


samo još veći bijes u Turčina izaziva, jadnim robovima još ve- 
će muke pribavlja: falake i oganj. Ipak do muka ognjem i di- 
mom ne dolazi: takov prizor presegnuo bi estetičku mjeru; u 
pripravarna zateći će mučitelje osvetnici božji. Živom izmje- 
nicom suprotačnih prizora, dramatičnim napretkom i izne- 
hađajem proveden je od onoga vrška rajine bijede čin do 
katastrofe, do poraza Smail-agina. Opis rajina stradanja divno 
završuje noćna slika turskoga čadorja na mjesečini. Noć je 
pala, usred zvjezdana neba trepti mjesec, »tužna svijeća po- 
zorišta tužna«: tim sjetnim, mirnim prizorom počinje slika. 
Usred mirna i pusta polja stoji starodavna lipa — (Slovjenu 
drvo sveto); oko nje dižu se čadori turski, a sve natkriljuje 
agin čador štono je na mjesečini vidjeti kano labud ptica 
bijela među bijelim pticama golubovima. Ta plastična prispo- 
doba u tom kontekstu uzvišena je. U čadorima koji kriju 
strašnoga agu i strašne Turke može nazirati priliku labuda 
i golubova, u tom jadu može sačuvati ćut za lijepu plastičku 
pojavu samo najuzvišenija vila koja smije idealnim okom gle- 

dati i najstrašniju muku, pače i čarom ljepote je obasjavati. 
a smije zato što zna da joj sama i lijek donosi. Pjesnikova 
vila ne zastire lica plaštem kako u staroj slici Agamemnon 
kod žrtve kćeri svoje; ona vodi gledaoca u Hadov kraj 
hedrhtavom rukom, nepomućenim okom, što slijedi poslije 
one prispodobe, podsjeća nas prikaze u »Božanskoj komediji«: 
pjesnik vodi pratioca svoga, čitaoca, kako Vergilij Dantea. 
One uzvišene misli koje su bile potaknute trima prispodobama 
o Hektoru, o Hadu, o posljednjem sudu, sad se razvijaju u veli- 
čajnu tragičnu sliku. Mirom estetičnoga pogledanja ukrijepiv 
pratioca, pjesnik ga sad privodi bliže neka upozna što su ti 
čadorovi: grobovi su otaca slovinskih, svijetom slavnih. Da se 
ne bi jadni potomci, ropska raja, prisjetili slavne prošlosti 
otaca, Turad vrze se oko onih grobova kao skup demona i 
smišlja kako će mukama raju odvratiti od spominjanja ju- 
načke davnine. Samo divlji glasi demon4, jauk i uzdisaji 
žrtava prodiru iz toga grobišta slavne prošlosti do pratioca 
pjesnikova: a pjesnik blago krijući mu pogled samih muka, 
priviđajem ga uzvišeno-tužnim dira, i tijem ga uznosi k vi- 
* sini estetične, tragične boli, te mu mogu, pošto se i dozove da 
to nije tlapnja, nego. istina. strašna pred njim, miljeti ubla- 
žne suze. Tom slikom stravne vizije, tim sjajem elegijskoga 
spomena o slavnim djedovima robovima bijednim, pjesnik je 
muku bezvoljne, obeščovječene raje uzdigao iz neprijatne gro- 
zovitosti u visinu estetičnu, u tragičnost uzvišenu. 

Ganuvši nam srce veličajnim čuvstvima, pjesnik zatim, 
izvijajući prikazu i dalje u suprocima, zabavlja fantaziju našu 
plastikom obilježnih prizora: kaže nam Turke kako pri ognju 
spremaju večeru, pa kako večeraju, pak, spomenuvši pripravu 
na nove muke rajine i nestrpljivost Saferovu, živo nam pri- 
kazuje raskošni i sjajni čador Smail-agin, u kojem nas izne- 
nađuje čudo: javor-gusle kraj smrtonosna oružja. Javor-gusle, 
zarobljenome narodu tješilice i glasnice narodne borbe proti 
"Turčinu, Turčinov čador rese! Ali nije to čudo; jer je potur- 
čeno plemstvo ostalo naš rod i naša krv, pak je zadržalo i 
javor-gusle da budu i njemu glasnice slave. Gorka li razdvoja 
u našem narodnom biću! Dašto, »gdje šestopera nije tu, ni pje- 
san slovinska ne zrije«; u koga šestoper, u toga i javor-gusle, 

a robovi ostaše goloruci bez obojega. Pa ipak se pitamo: što 
će u Smail-age javor-gusle? Pjesnik živo pobudiv našu izvjed- 
ljivost, ostavlja nas sada još u čudu i k drugome nas prizoru 
odvodi; k uzvišenoj slici mrke burne noći oko turskoga tabora. 
Dva puta (uz malu promjenu i treći put) ponavljajući kao 
pripjev »teško onome koga sade stiže u putu noćca crna, a 
noćišta jadan ne imađe«, pripravlja nas pjesnik na iznenadnu 
pojavu što ga zatim otkriva u divnom svjetlomračju: svjet- 
lica što na trenutke rasvijetlja crnu noć ukazuje nam skup 
koji stupa put čadorja. Pjesnik nam samo nagoviješta tko li 
to stupa i tko je provodič, a tko vođa. Tako tajnovito, uzvi- 


šeno prikazan je dolazak čete crnogorske. Već je opkolila. 


čadorje, te prisluškuje da bi razaznala koji li je Smail-agin 
čador. Veličajna olujna pratnja četi; prispodoba čete s izne- 
nadnim trijesom ili s gorućom l&avom; dosadanjom patnjom 
raje živo pobuđena u nas želja za spasom njezinim: sve to 
umanjuje četi potajnoj navalnici onu estetičnu neprijatnost 


koju u nas svakako pobuđuje potajan napadač; umanjuje je 
i to što je prvi glas koji četa čuje iz čadorja radosni Saferov. 


smijeh očekivanim još većim mukama raje. Ali pjesnik će još 
jače obrazložiti udar čete tako te upravo vapimo nju, bila i po- 
tajna navalnica, kao božju osvetnicu i spasiteljicu raje; on 
će to obrazložiti prizorom koji nam Smail-agu kaže ovako: 

U čadoru se aga i opet sjeća svoje sramote, koja mu ni- 
kako ne da mirovati: on silan junak, nije izvršio svoje volje, 
nije skupio harača, džilitom je promašio, Turčina pogodio 
mjesto raje — te mu se raja smijati može. Da bi se umirio, 
zaište od Bauka pjesmu uz javor-gusle, očekujući pjesmu na 
slavu svoju junačku. Ali Bauk mu pjeva rugalicu, koja mu 
nagoviješta tu najstrašniju sramotu da će slijepac raja pje- 
vati: rđa bješe Smail-aga silni. To pokrene u njegovu srcu 
razorna demona; to povodi njegov značaj k vršku uzvišene 
strahotnosti, te bude kao Atila, kao Rikard III. Na robove ne- 
voljne i nemoćne razvalit će strašni svoj bijes, te viče slu- 
gama neka muče raju: »Raskivajte sve paklene vlasti! Ja sam 
junak, to će pjesma rijeti, k tom će cilju svi ko žrtva pasti.« 
U taj mah udara četa. Tako je navala njezina estetički obra- 


zložena etičkom nužnošću. Četa udara kao osvetnica božja, kao 

spasiteljica raje, upravo izručene novim paklenim mukama. 
Prvi pogiba Safer, nestrpljivi prvi mučitelj; za njim Smail- 
aga. Kao Rikard III u slavljenom prizoru Shakespeareovu 
viče aga: »Konja! konja! (i u istinitom događaju i u narodnoj 
pjesmi o Smail-agi ima taj poklik) pa posjedne konja, ali ga 
obara zrno. Strašan pokolj na vidjelu tresova veličajno je 
opisan; svi uzdanici agini pogibaju, pa i Hasan, smaknuvši 
prije Novicu, koji htjede mrtvome krvniku svome Smail-agi 
skinuti glavu: Novica, i kršten, ostao je osvetnik samo svoj, 
nema mu mjesta u pobjednici četi, božjoj osvetnici. Bauk iz- 
mače u mraku noćnom. Sad je na njega pao onaj rug uz javor- 
gusle u čadoru Smail-age: ovoga je, jur opkoljena poraznom 
četom, pjesma Baukova samo potakla na najveći bijes razorni, 
ali strašni junak pogiba, a Bauk živi dalje i pjesma njegova. 
Povijesna ironija: što javor-gusle služe silniku Turčinu 
ispravlja se njegovom kobi: javor-gusle glase ispraznost nje- 
gova besplodna junaštva. Rugalici pjesmi Baukovoj, po slogu 
pučkoj, ima sličnih pučkih i po sastavu, ali po ideji i po kom- 
pozicionoj svrsi ona ih silno nadmašuje. 

5. spjev: Kob. U Crnoj Gori pod Lovćenom u pustinja- 
kovoj izbi stoji Turčin u odjeći i oružju sjajnu; strašan je vi- 
djeti, ali je puki kip, starinarska uspomena. Udri nogom o 
zemlju: silnik uskršta ruke, glavu sagiba i desnicu k čelu diže 
na pozdrav. To je glava, odijelo, oružje silnoga nekoć Smail- 
age. To je sve što će od silnika Turčina ostati u budućnosti: 
puka povijesna uspomena nemoćna. To mu je kob. Opet sad, 
kako u onom dantovskom prizoru na sredini »Harača«, ali uz 
obilježnu preinaku, pjesnik vodi pratioca čitaoca; naime sada, 
sretan i spokojan, sam pratilac tumači, sam razumije što gle- 
da. Poslije silnoga junačkoga zanosa i poslije teške tuge koje 
sad, jedno sad drugo, pjesan dosad poticaše u nas, poželjan 
nam dolazi taj spokojni konac, taj vedri dan, u čijoj sretnoj 
javi sjećamo se tužne prošlosti strašna sna. Tako je veličajni, 
sad potresni sad ushitni, tijek pjesni završen skladnim, doduše 
sjetnim izmirom. Nije pravedna riječ kad se pjesni takva 

. sastava i sadržaja priznaje (u Senjskom programu) samo ime 
»nacionalne pjesni«, ili kad se samo veli »da pogađa u žicu 
slovjenske pučke epike« (J. Scherr). Pjesni ovoj, ako i nije 

duga stihovima, po savršenoj umjetničkoj sastavbi i po veli- 
čajnom sadržaju pristaje ime hrvatske klasične epopeje. Crno- 
gorci junaci za slobodu, Turčin junak silnik, robinja raja: če- 
tiri vijeka naših zgoda na Balkanu nađoše svoga Homera. U 
pjesni je iscrpena jezgra iz četiriju vijeka jugoslovjenske 
povijesti. A oblikom svojim ima pjesan obilježja umjetne epo- 
peje, izuzevši naivnu opširnost, ali ta ne bi ni dolikovala tra- i 
gičnome sadržaju. 

Potanje razbiranje pjesničke dikcije bit će prikladnije u 
II odsjeku. h i 

Samo pjesnik uzgojen staroklasičnom knjigom, koja tan- 
koćutno dotjeruje dikciju do pjesničke i govorničke prave lje- 
pote, pak zadahnut starim hrvatskim pjesništvom, poimence 
Gundulićem te njegovim slogom savršenijim od jednostavne 
pučke pjesme, a povođen i pravim izvrštinama pučke pjesme: 
samo takov pjesnik mogaše stvoriti dikciju »Smail-age«. A sve 
ono troje mogaše se sastati samo u Hrvatskoj. 

Samo u Hrvatskoj sastaše se u doba ilirskoga preporoda 
uvjeti koji su mogli poroditi pjesničku misao i prikazbu ka- 
kva je u ovoj pjesmi. Na velikoj ideji ilirstva; na muževnoj 
svijesti o slavnoj prošlosti Hrvatske, jezgrom nikad nepodjar- 
mljene; na uspomeni Zrinskih i drugih tolikih junaka koji 
su Hrvatskoj pribavili ime »branika Evrope«; na obrani staro- 
hrvatske književnosti i njezine najnarodnije misli; na zapad- 
njačkoj prosvijećenosti hrvatskih Iliraca; samo na tim činje- 
nicama, samo u Hrvatskoj mogla je nići i dozoriti onakva 


. vedra i muževna pjesnička idealnost koja u ovoj pjesni slavi 


potpunu duševnu pobjedu nad mnogovjekovnim silništvom 
jedne, a ropstvom druge česti našega naroda. 

Ima po glavnoj ideji srodnosti među ovim epom i Gundu- 
lićevim epom »Osmanom«, kojemu je dva spjeva nemnogo 
prije nadopunio isti pjesnik koji je stvorio »Smrt Smail-age«. 
Ali ima i razlike u ideji. U »Osmanu« strada osmanstvo (sul- 
tanom svojim) od samih Osmanlija, a u »Smail-agi« od Crno- 
goraca; ondje se (odaljena) Poljska samo nagoviješta kao o- 

slobodnica balkanska, ovdje je susjeda Crna Gora osvetnica 
obližnje raje, al njezina pobjeda kobi skoru bolju budućnost. 
Za dva vijeka od »Osmana« do »Smail-age«; pokročila je po- 
vijest tako da je istom sada mogao hrvatski pjesnik navije- 
stiti, kao jamačnu, pobjedu jugoslovinstva nad osmanstvom i 
proreći skori događaj. 

Ideja koju »Osman« Gundulićev, koju tolike druge staro- 
hrvatske umjetne, pak mnoge pučke epske pjesme njete, si- 
nula je istom u ovoj pjesni punim žarom;. ova pjesan pobje- 
dno završuje četiristogodišnju borbu jugoslovinstva proti 
osmanstvu. . 

Malo je epa u svjetskoj književnosti kojim je tako opsežan 
kulturnopovijesni temelj i znamen; kojima jest, oni su ne- 
prolazna tekovina ljudstva. Budućnost će i »Smrt Smail-age« 
brojiti među njima. 3 ' 

Narod hrvatski odmah je razabrao znamen ove pjesni: što 
je nikla u njegovoj sredini, bijaše mu jamstvom njegova.zva- 
nja, njegove budućnosti. 

Ovu je pjesan prigrlio sav dai Što je književnosti 
hrvatske stare i nove, nijedan umotvor nije ni s daleka tako 
poznat i ugledan, jer nijedan nije tako potpuno, vedro, mu- 
ževno, prosvijetljeno očitovanje narodnoga genija hrvatskoga. 

Ne može biti da bi se na sam taj narod u čijem krilu je 
ovakva pjesan nikla imala primijeniti pjesnikova korba 
onima koji trome prekrštaju ruke, dok drugi za velje ideale 
podnose muke, i koji spavaju dok se drugi muče, bore, umiru. 

Ne može biti a da narod koji je u svijet poslao ovakvu 
pjesan, ovakvu poruku i trijezne i ushitne muževnosti, ova- 
kvu glasnicu »bjelodanku budnu pticu«, kako Preradović 
veli — ne može biti a da taj narod,. u bogodanoj zgodi, ne 
sine, po riječima u »Smail-agi«, 

. Ko pero sveto i zlatno, 


Kojijem nebo za unučad poznu 
Djela otaca bilježi viteška.« 


264 





I 


Glede metra uzdiže se ovaj.ep nad narodnu epsku pjesmu, 
kao podlogu svoju, umjetničkom prinovom četverovrsnom, 
naime: upotrebljava sad deseterce sad osmerce; ima i gdje 
jake siniceze; nadbija jednoličnost metričkih razdjela (cezur4 
poslije druge i posljednje stope u svakom retku) logičkima te 
zato i deklamacijnima svezama ili. rastavama; češće mu, po- 
slije besročnih odsjeka, rabe srokovi te oni i čine neke kao 
odjeljke li pače strofe. — Dok je epska pjesma pučka (i Ka- 
čićeva) u desetercima, a u osmercima je (redovito) lirska, i dok 
je Gundulićev epsko-lirski »Osman« u osmercima, to je Ma- 
žuranić svoj ep, kojim se prepleću lirske i gnomske niti i ko- 
jim se slijeva slog Gundulićev i pučki, sastavio od osmeraca 
i deseteraca. Osmerci su (redovito) kod zbijenije prikazbe, a 
deseterci su kad prikazba uzima obilniji, patetičniji razmah: 
to se jasno opaža kod nekih prijelaza od osmerca na desete- 
rac i obratno. Drugi i peti spjev imadu same deseterce, pa je 
tuj i inače prikazba više nalik na pučku epsku, a u četvrtom 
spjevu Baukova pjesma, sva u desetercima, pa je ona i inače 
gotovo posve na pučki način. — Siniceza ima doduše i u puč- 
koj pjesmi, ali porijetko, a i što ih ima, to je Vukova redakcija 
zamijenila elizijami. U »Ćengiću« se, gdje god se prikazba 
uzvija umijećem nad pučku, oživljava ritam porabom siniceza, 
kadšto obilnom, po primjeru Gundulićevu, a posve skladno s 
vokalnom naravlju hrvatskog jezika. Sinicezama postaje ri- 
tam krilatiji. Ako deseterac ili osmerac podulje održaje tro- 
hejski ritam, a ne oživljava se taj peonskim ili (poslije cezu- 
re) daktilskim stopama tad bude dulji niz trohejskih osme- 
raca ili deseteraca odviše jednoličan ritmom. To uklanja 
Mažuranić obilnom uporabom  siniceze ondje gdje prikazbi 
dolikuje krilatiji ritam. — U pučkoj se pjesmi metričke ce- 
zure — poslije druge stope i pete (u osmercu četvrte) — po- 
dudaraju s logično-deklamacijnim razdjelima, pa tako stoji 
svaki redak prema sljednim donekle kao samostalan o sebi, a 
ne slijeva se s njima, i svaki redak je cezurom po drugoj stopi 
kao rasječen u dvije česti: otuda nastaje pučkoj pjesmi pre- 
velika jednoličnost u razdjelcima deklamacijnim. U »Čen- 

giću« pak zadržane su doduše pučke metričke cezure poslije 
druge i posljednje stope, ali svagda, kad to potrebuje misao 
ili čuvstvo, pridolaze drugačije cezure logične i deklamacijne 
te po njima nastaju veoma raznolični, sad kratki sad dugi ra- 
zdjelci, a kadšto i jampski ritam. Tako je Mažuranić jedno- 
lični metar i ritam pučkih deseteraca i osmeraca uzvisio si- 
nicezama i onakvim razdiobama do velike raznoličnosti, u- 
činio ih prikladnima za tanahno različenje prema mijenama 
misli i čuvstva. — Srokovima u »Čengiću« ta je umjetnička 
osobina da su po obliku raznovrsni, a svagda povođeni mi- 
šlju ili čuvstvom, tj. nameće ih psihologijski zakon spojidbe 
po sličnosti ili po vremenoj ili uzročnoj svezi ili po suprot- 
nosti, pa zato su u »Čengiću« i gnomske rečenice, antiteznoga 


sastava, često u sroku. Za sve to ima obilje primjera u ovom 


epu. A po obliku su srokovi u rijem veoma raznovrsni, često 
se spleću s raznim govorničkim licima. Tako učestava oblik 
(pučki) leoninskoga sroka (druga stopa sročna je s posljed- 
njom) u više suvrsti. Naime; k sroku druge stope s petom 
pridolazi isti srok još i u trećoj stopi (uslijed onoga govornič- 


koga lika ponove, koji se zove epanodos); ili govornički lik : 


epanalepsis ili anafora povodito, da je posljednja stopa pred- 
njega retka u sroku s drugom stopom sljednjega pače i kroz 
tri zasebična retka ide sricanje tako da počeci prvoga i tre- 
ćega retka i konac drugoga imadu isti srok (najkrepčije anti- 
teze »aman« »zaman«), a opet konci' prvoga i trećega retka 
imadu svoj srok. Ima i ta suvrst da dva zasobična retka 
imadu konce potpuno sročne, a uza to je u prednjem retku 
leoninski srok nepotpun tj. asonancijni (asonancijni srokovi 
česti su u našim pučkim poslovicama). Ima kadšto i to da go- 
vornički lik epifore, tj. ponove završnih riječi u zasobičnim 
recima, povodi istočnjački srok gazele, a nalazi se i to da u 
dva zasobična retka imadu pete stope srok gazele, a četvrte 
imadu pravi srok; u zaglavku epa stoje riječi: »age Čengijića« 


pet puta na jednake razmake u epifori, što jamačno nije bez | 


obilježenosti ćutne. .A potresan je dojam onih strašnih ćutnih 
suprotaka u srokovima dijaloga među Čengićem i rajom u če- 
tvrtom spjevu, u ovim srokovima: »Harač, harač, rajo, treba.« 
»Hljeba, hljeba, gospodaru, ne vidjesmo davno hljeba.«. — 

»Čekaj, krstu, dokle s neba noć većeras pane tiha, pečenje ću 
mješte hljeba«; a taj dijalog još je malo zatim i ponovljen me- 
đu slugom Saferom i rajom. A nasuprot koji li uzvišeni sklad 
čuvstva i misli probija iz srokova u ono osam redaka kojima 
se završuje govor starca duhovnoga pastira »Četi«; tih osam 


.redaka čine divnu strofu, koja u sebi sastavlja osobine Tas- 


sovih »ottave rime« i Dantovih tercina i istočnjačke gazele. 

Kako glede metra i sroka, tako:i glede pjesničkih i govor- 
ničkih likova pjesnik »Čengića« izvija iz osobina naše pučke 
Pjesme viši umjetnički slog (naličan gdješto na Gundulićev, 


- Virgilijev, Dantov, Tassov) s tolikom lakoćom i naravitošću, 


da se oni različni načini sloga slijevaju u organičko jedinstvo, 
te pjesnik rabi sad jednostavniji pučki, sad poletniji umjet- 
nički način, pa se od ovoga vraća opet onome, kako se ševa iz 
usjeva na njivi uzvija uvis pa se opet vraća na svoje rođeno 
tlo. On je dašto bio proučio pučke i umjetne pjesme također 
po obziru poetike i retorike; ali kad pjevaše, nije slagao nau- 
mice po teoriji, nego slobodno, kako ga je nosio polet prosvi- 
jetljenoga genija. A estetik, pošto je proćutio dojmove pjesni- 
kova umotvora, nalazi ćućenju svojemu potvrdu razbiranjem 
po teoriji poetike i retorike. 

Prije navlastitih pjesničkih i govorničkih likova u ovom 
epu, treba o njegovu jeziku uopće kazati da on organički sas- 
tavlja blago pučke pjesme s blagom starine književne hrvat- 
ske, dubrovačke, poglavito Gundulićeve, pa tako obuhvaća 
više vjekova narodnoga jezika, a ne steže se na sam najnoviji 
razvojni oblik njegov pučki. Iz pučke pjesme prima s mjerom 
i obilježni kolorit turskih riječi; ali u govorima Novice nema 
ni jedne turske, a u govorima Smail-age Čengića, ukupno od 
osamdđesetak redaka samo su četiri (raja, harač, more, hazur), 
u govoru starca duhovnika od preko sedamdeset redaka samo 
jedna (»neman«); najviše turskih riječi ima u Baukovoj pjesni, 
po pučkom načinu. Prima i neke pokrajinske riječi ili oblike, 
pa i psovne izričaje, za karakteristiku osob4. S jezikom Gun- 
dulićevim ulazi u ovaj ep spojevina štokavskih osobina sa 
čakavskima, i umjerena primjesa sintaksnih načina na tali- 
jansku (»za razaznat«, misli... od balčaka) a jedanput accu- 
sativus cum inf.; glasoslovne novote prihvaća samo one koje 

slogu pridaju ljepote i obilježnosti (kao: »tisijeh, trostruci- 
jem«), ali načelno otklanja one koje ju manje (npr. neće 
»roblje, oštar«, nego čuva starinu »robje, ostar«). Radi kratke 
obilježbe ima književnu riječ »barbari«; a u dvoumici sam pri- 
staje li organički u jezik ovoga epa književna riječ »izraz«, 
i rečenica »k tom će cilju svi kO žrtva pasti«. 

Epiteti obilježni u »Čengiću« raznovrsni su po obliku 
i sadržaju i izvoru ili načinu. Po obliku neki su jednostavni 
pridavnici, a neki složeni; po sadržaju neki su zorni (slikoviti, 
plastični, epski) — k njima spadaju i oni koji se zovu »stalni 
epiteti« (kao: ravno polje, zeleno polje) — a neki su čuvstveni 
(lirski) a ti su ujedno metaforski ili metonimijski; po izvoru ili 
načinu neki su prema pučkoj (ili Kačićevoj) pjesmi, neki pre- 
ma Gunduliću, a po koji prema Virgiliju ili Dantu ili Tassu. 
Osobina je glede porabe obilježnih epiteta u »Čengiću« ta 
da kadšto stoji stalan zorni epitet i u takvoj prikazbenoj sve- 
ži koja je bolno potresna (kao: »po zelenu gmiže polju«, »gro- 
znom branom puti žive zavlačeći ravno polje«, pa slično u 
strašnoj Čengićevoj prijetnji raji: »čekaj, krstu, dokle s ne- 
ba noć večeras pane tiha«). 8 

Prispodobe pjesničke u »Čengiću« veoma su raznovrsne. 
Po obliku je vez među  prispodobljenicom i prispodobom 
(među slikom i prilikom) ili »kao« ili »poput« ili »rek bi« ili 
»ne k6 — već k6« ili »ko da« (kod ovoga oblika kadšto je 
elipsa prispodobljenice); često je pak vezna riječ izostavljena 
te se drugačijim sintaksnim načinom pripaja prilika slici, i to: 
prilika se izriče ili predikatom, ili apozicijom, ili pridavnikom 
(»ispod veđa oko sokolovo«), ili instrumentalom  (»rijekom 
krvca teče«, »lavom rika«). Ili genitivom uz komparativ (»ljući 
guje ljute«, a ovaj način ima u Gundulića), ili genitivom uz 
drugačiju svezu (»za gotovu sofru posjedaše... lijepim redom 
vuka u planini«), ili konstrukcijom uz riječ »isti« (»grohotom 
se zasmijaše... smijehom istijem kleti Ad se ori kad...«; »da 
ne samo stražnja trublja mrtve na sud budit more, kad tros- 
truci isto biči tvore«). Poznati osobiti oblik opširne trodjelne 
(kadšto i četverodjelne) prispodobe u našem pučkom pjesni- 
štvu (počinjući upitnim izrekama, nastavljajući niječnima, pa 
završujući ječnima) primijenjen je u »Čengiću« samo jedan- 

put (na Novicu:u II spjevu). Po sastavu, sadržaju, izvoru i na- 
činu jesu prispodobe u »Čengiću« ponajviše prema pučkima i 
kratke, plastične, a široko razvijene samo su četiri, pa ove 
su po klasičkom načinu. Napomenutoj porabi stalnih plastič- 
nih epiteta, u svezi jako dirljive prikaze odgovara u »tužnom 
pozorištu« slikovita prispodoba o aginu čadoru, koji ine čado- 
re haračlija natkriljuje »kano labud ptica bijela bijele ptice 
golubove«, a odmah zatim se, prema čuvstvu, kaže da se ti 
čadorovi na »tihotnoj« mjesečini bijele »ko golemi grobovi 
pod snijegom«, a malo kašnje »grobovi — otaca“slovinskijeh«. 
— One vrsti pjesničke prispodobe, koja se zove »aluzija«, u 
»Čengiću« nema, premda neki drže da ima. 

Perifraza — tj. slikovit opis mjesto navlastite riječi — 
dolazi u ovom epu kadšto najpače u govoru starca duhovnika, 
ali tuj ne na pučku, nego na klasičnu. Onoj perifrazi: »al' da 
vjetru dadeš pleći« (mjesto: okreneš se niz vjetar) podloga je 
u izreci pučke pjesme: »pleći dade i bježati stade«, što se 
čudno podudara s klasičkim »terga dare«. Na pučku je ona 
kratka perifraza »odolio gladu« (za: najeo se). 

Metafore veoma su česte i raznovrsne po sadržaju ili sli- 
kuju jedno tvarno drugim tvarnim ili tvarno duševnim, ili 
duševno tvarnim; po porijeklu ili su prema pučkim metafora- 
ma ili prema klasičnim; po sastavu ima ih i kratkih i poduljih 
i tako naširoko izvedenih da gotovo postaju opširne personi- 
fikacije. Gdjekoja opširna umjetnička metafora ima. klicu u 
kratkoj pučkoj, a opširne su najpače metafore za slikovanje 
fiziologijskih ili psihofizičkih pojava, a najpače strasti. Kako 
pozna umjetnički patetični slog (npr. u Shakespearea) i ta- 
kovih metafora gdje navlaš nije održano jedinstvo iliti do- 
sljednost u metaforskoj slici — a to' se zove katahreza — ima 
i u »Čengiću« jedna katahreza, to je ono: »... tako i četa, 
tminom obavita, ko (kako) desnici podoba se višnjoj, stupa 
muće...« ' “ 

Od triju vrsti personifikacije nema u »Čengiću« samo 
ona koja nije upravo pjesnička, a to je alegorijska, ali nalaze 
se krasni primjeri i metaforskoj (ta se razvija iz metafore) i 
mitologijskoj. Metaforskih ima i pokratkih, te je jedna pri- 
slonjena na pučku metaforu »gluho doba noći«, a veličajno 

je i dramatički potanko provedena ona o smrti pri kraju če- 
tvrtoga spjeva; mitologijska je ona, prema Virgiliju, o srda- 
ma, pa ona o Slovinkinjama vilama, gdje se ujedno i kaže 
izrijekom ono što je poosobljeno, naime »pjesan slovinska«. 
Veleumna je ona priviđajem u noći povođena, kao metamor- 
fozna personifikacija o »studenu kamenu«, kako »prima ži- 
vot« itd. 

Hiperbol4 ima u ovom epu obje vrsti ona koja se zove 
epska, te njom obiluje pučka pjesma: takvih ima, pa upravo 
iz pučke pjesme preuzetih, pomanje, a više ima ih one druge 
vrsti koja niče iz pojačana čuvstva ili iz strasti. I suprotak 
hiperboli, udružen s posmijehom ili s porugom — to se zove 
litotes — dolazi navlastito u uskličnim rečenicama Čengića 
raji ili slugama. Drugačiji su oni umjetnički, u ovom epu česti 
načini plemenita pojačanja izricanja, koji služe prikazbi uzvi- 
šenoj: njima se ovaj ep mnogo razlikuje od pučke epske pje- 
sme. 

Veoma česte, a izborite su u »Čengiću« metonimije i si- 
negdohe; nijedna nije kao navlaš domišljena, nego svaka na- 
ravito nikla iz žive fantazije, iz bujne i poletne psihologijske 
udružbe pomisli. One podaju prikazbi zornost sad jaču sad 
opsežniju, ili pojačavaju čuvstveni dojam; a postižu to tim 


što stvaraju pojedinačne zorove, najpače izbirom jedne naj- . 


obilježnije pojedinosti (ili dviju, triju) iz većega skupa, ili po- 
visuju, kao hiperbolom, množinom mjesto jednine zorni ili 
ćutni dojam izricanja; one doprinose i k jezgrovitoj kratkoći 
pjesničkoga sloga, jer onakvim izbirom, u malo riječi iz- 
vode opsežniju i življu sliku negoli prozni govor u mnogo 
riječi. Koliko bi prozni slog trebao riječi da izvije jednako 
živu sliku kako je stvara pjesnik kad kaže: »... raja, ruka 
naopako, slijedi konjske na konopcu trage«, ili »... dokle nje- 
gova družba ima s dvjesti noga stupaj gazi«. Česta ona u 
pučkoj pjesni trojnost ima izbirnu narav sinegdohe; nju često 
rabi na umjetnički način i pjesnik »Čengića«, a koji put op- 
široko na pučku, npr. u Baukovoj pjesmi, pa u govoru Novice 
straži: ».. .nosim troje... jade; jedni su... drugi... treći«; 


pa i govornički lik ponove (anafore, epifore, palilogije, itd.) | 


.ljubi trojnost. — U tumačima »Čengića« kadšto se zamjenjuju 

. metonimije i sinegdohe. Za ustuk tomu kažemo da ima u 


»Čengiću« odličnih primjera za sve razne načine metonimije, 
a to su poglavito ovi: izriče se posuđe za sadržaj, mjesto za 
mještanina, d6ba za ljude u njem, tvar za rađevinu, uzrok za 
posljedicu, svrha za sredstvo, znak za označenu stvar ili 
osobu, atribut za stvar, posjednik za stvar — pa i obratno: 
iz kojega god onoga dvojstva izriče se drugi član za prvi. Ima 
odličnih primjera i raznim načinima sinegdohe, a poglavito 
ovim, izriče se čest za cjelinu, pojedinče za vrst ili za rod, 


konkretno za apstraktno, jednina za množinu, određen broj: 


za neodređeni — pa opet i-obratno, kako je kod metonimije 
bilo rečeno. 

Kazavši to o onim 'prikazbenim licima (figurama) koja 
se zovu pjesnička, spomenimo iz one druge skupine, štono se 
zovu govorničkim licima, zajedno likove usklika, apostrofe, 
upita, upravnoga govora i dijaloga. U »Čengiću« nisu to ishi- 
treni tehnički nakiti, nego su svagda psihologijski povođeni 
i obilježni. Naime ti lici dolaze u ovom epu kadno se epsko 
pripovijedanje prekida, na kraće ili na dulje, jačim čuvstve- 


nim (lirskim) pokretom ili tako pojačanom zornošću da pri-, 


kazane stvari, osobe, činjenice, postaju pjesniku, a po njem 
i čitaocu, kao nazočne, sađanje. (U pučkoj pjesmi počesto do- 
vodi pokazni pronomen »taj« nenazočnu stvar kao u nazoč- 
nosti; taj govornički lik, nazvan »reprezentacija«, ponazodžba, 
ima u ovom epu, čini mi se, samo jedanput: »zadrhtaše ta vje- 
šala tanka«.) Usklike i apostrofe i upite čini ili pjesnik pripo- 
vijedalac — tako pridolazi k epskoj žici čuvstvena lirska — 
ili prikazane osobe u svojim govorima i dijalozima: ovako 
pridolazi dramatička žica. Načini tih likova uzeti su koji iz 
pučke pjesme, koji iz višega umjetničkoga blaga, a ovi su 
često razvijeni iz pučkoga načina. Po koja u ovom epu takva 
savezna prikazba pjesnikova — gdje se k usklicima od ču- 
đenja ili od iznenađenosti nadovezuju upiti dvoumlja ili nape- 
te izvjedljivosti, pa se napokon sve to izjasni, razabranjem 
pojačanoga zora, u jamačnu tvrdnju — tumači nam psiholo- 
gijski postanak one osobite pučke pjesničke prispodobe koja 
se sastavlja od upita, nijeka i tvrdnje. — Što se tiče lika apo- 
strofe, to se u ovom epu rabi samo jedanput ona vrst kojom 

pjesnik progovara prikazanoj osobi ili stvari kao nazočnoj 
(takov je početak spjeva IV: »Gacko polje, lijepo ti si — 
itd.«). Ali apostrofu svojemu čitaocu upleće pjesnik veoma 
često u svoje epsko ili dramatično (govorno ili dialoško) pri- 
kazivanje, i to diljem svoje pjesni, pa tijem čini čitaoca svo- 
jim pratiocem, svjedokom i sućutnikom; vršak tomu je u 
noćnom prizoru strašnih muka raje u čadoru Čengićevu, a 
kao za nagradu svome pratiocu plačidrugu, pjesnik zaglav- 
ljuje svoj ep dijalogom, gdje je sam pjesnik pitaocem, a nje- 
gov je pratilac (čitalac) umirnim tumačem. Sućutni apostrof 
čitaocu u ovom je epu jedna od onih prikazbenih niti koje 
proniču i svezuju sve česti u ćutno jedinstvo. . 
Gnome, neke kao poslovične rečenice i razmišljaji, pri- 
nose u epski i dramatični tijek ovoga epa neka reći bi počivala 


misaona, sad umirna, sad elegijska, sad uzvišena, ili služe obi-. 


lježbi koje osobe, najpače kad ih ona sama govori (kako npr. 
Čengić u prvom spjevu, osuđujući Duraka na smrt, kaže s 
ironijom gnomu o orlu, a s uzvišenim čuvstvomi kaže u tre- 
ćem spjevu starac duhovnik najsuprotniju gnomu opet o or- 
lu). A ima u epu gotovo za svaku znatniju osobu ili skupinu 
(četu crnogorsku, raju) obilježna kao poslovična rečenica ili 
* vodilja izreka, pa koji put i ponavljana. Tako kad pjesnik u 
peripetiji kaže: »A što raja? — Što će raja tužna! Zemlja je 
tvrda, nebo je visoko« — to je ova naša pučka poslovica, je- 
dina — čini mi se — u svem epu, ovdje rečena iz duše raje, 
kao njezina misao vodilja, a po tom i pjesnikov tumač bez- 
otporne mukotrpnosti njezine; o Crnogorcima pak ponavlja 
se, u varijacijama, vodilja misao: »mrijeti za krst časni i slo- 
bodu zlatnu«. Uzvišena je ona, kao gnomska obilježba na 
koncu III spjeva: »Stoji četa višnjega boga puna, ne ko krvav 
nož, kijem rana zadaje se smrtna i teška, već ko pero zlatno 
itd.«, a elegijski je onaj razmišljaj pjesnikov: »Stvorac vi- 
šnji pticam nebo dade itd.« — Gnome, ili nalik na gnomu iz- 
rečeni kratki razmišljaji, pa i dulji, prepleću se diljem ovoga 
epa, za umsku umjeru potresnim ćutnim dojmovima epskih 
. događajnih prikaza; a najpače umni govor starca duhovnika 
u trećem spjevu, izveden na više mjesta jezgrovitošću poslo- 
vičnom, unaprijed daje ustuk prikazi strašnih muka raje u 

četvrtom spjevu. Premda je u ovom epu upotrebljena pot- 
puno samo jedna pučka poslovica (običajnih iliti stalnih re- 
čenica pučke epske pjesme upotrebljeno je više, najpače pri 
koncu II spjeva u prikazu cetinjske straže i Novice) ipak 
se može reći, da je pjesnik u »Čengiću« pridružio duhu epske 
pjesme pučke i duh poslovične mudrosti pučke. 

Kako se u vezivu, u građevini, u pjevu i ostaloj glazbi 
rabi ponavljanje istih ili sličnih sastavnih elemenata, što do- 
prinosi k simetrijskom ili skladno-razmjernome jedinstvu 
cjeline, tako ima i govornički lik ponavljanja. On dglazi u 
»Čengiću« veoma često, u svim raznolikim načinima poznatih 
retorici, a svagda psihologijski povođen, naime kad misao 
ili zor ili čuvstvo popostajava kod iste stvari ili činjenice (ili 
njihova skupa), ili se povraća k njima, a ne hiti naprijed; 
dakle u »Čengiću« služi lik ponavljanja ili misaonoj razgledbi 
i razdiobi, ili pojačavanju zorne jasnoće ili čuvstvenoga doj- 
ma; a neke vrsti toga lika (poimence anafora i epifora) ljube 
izbirnu trojnost članova (ponovak4); pa i četvernost, šestor- 
nost, a rado se s njima združuje simetrijska, kao paralelna, 
gradnja članova ponovaka, ili postupica njihova (gradacija, 


* klimaks). Po kakvoći razlikuju se u »Čengiću« tri razreda po- 


novbenih likova, — Prvi razred: ponavlja se ista riječ ili isti 


skup riječi; a tomu su razredu ove vrsti: anafora ponavlja 


istu riječ ili isti skup riječi na počecima zasobičnih dviju-triju 
izreka (ili strofa), epifora ponavlja ih na završecima takvih 
izreka, epanalepsis ponavlja početak prednje izreke na koncu 
sljednje, epanodos ponavlja istu izreku preobraćenim redom 
riječi, epizeuksis ponavlja istu riječ ili odmah uzasobice (dvo- 
struči je) ili kakogod drugačije nego što čine one prijašnje vrsti 
(»Konja, konja, Haso, konja«;... »Ter sto ruka za sto noža«); 
i napokon simploka ona u saveznom nizu izreka sastavlja 
zajedno više onih vrsti ponovbe; prekrasna simploka provede- 
na je kroz osam završnih redaka duhovnikova govora četi cr- 
nogorskoj, a i petnaest završnih redaka epa sjedinjuje sim- 
ploka. — Drugi je razred kad se ne ponavlja riječ ista isto- 
vetna, nego samo donekle ista; a tomu su ove tri vrsti: polip- 
toton, to je, kad od iste riječi dolaze brzo uzasobice razni flek- 
sijni oblici (»ter na mrtva mrtav reži«, »brze sluge brže po- 

slušaše«); etimologijski lik: od istoga korijena različite tvore- 
vine riječi (»zarobio robjem«, »mlikom muičć«, »u prozorje 
rane zore«); a nominacija (paranomazija), to je uz posve ma- 
lu promjenu glasova u dvjema (trima) riječima ili uza samu 
promjenu njihova naglasa velika promjena smisla (»o te krši 
zub svoj zaman krši«). — U »Čengiću« ima (na osobit način) 
i onaj treći razred ponovbe koji, u razmacima, čini u epskom 
pjesništvu povraćanje stalna epiteta (za istu stvar ili osobu) 
ili stalne izreke pa i cijele skupine izreka (za istu činidbu), a 
u epsko-lirskom pjesništvu (u baladi i romanci) i u lirskom 
čuvstveno povraćanje iste izreke poslije jednakih strofa, što 
se zove pripjev (refren). Ponavljanje, redovito trokratno, iste 
izreke ili istoga niza izreka u manjim ili većim razmacima — 
zovemo takvo ponavljanje palilogijom — ima u sastavu »Čen- 
gića« veliku psihologijsku obilježnost i snagu, služi različe- 
nju ili postupnome pojačavanju ćutnoga dojma ili dramatič- 
noga pokreta, pa svezuje i razdaleke česti epa; a u mno- 
gim, najpače u novijim pučkim epskim pjesmama palilogij- 
ske ponove puke su mnemotehničke doskočice pjevača, bez 
ikakve kompozicijne vrijednosti. Spomenutu estetičku snagu 
ima u prvom spjevu »Čengića« ona o herojskom umiranju 
»Crnogorčadi« trokratna palilogija jednoga retka: »niti pisnu 
niti zubi škrinu«, u najmanjim razmacima; u drugom spjevu 
ona o noćnom putovanju Novice Crnom Gorom trokratna pa- 
lilogija dvaju redaka, a u većim razmacima: »Vidi mu se, 
mrijet mu se neće, a jest nešto što ga naprijed kreće«, u 
četvrtom spjevu ona trokratna a sedmoredačna palilogija na 
velike razmake, o srdnji postiđenoga Čengića: »planu aga 
kano plamen živi: sramota je takovu junaku... planu aga 
kano plamen živi« (gdjeno tako svaki član palilogije ima opet 
u sebi ponovu prvoga retka sedmim). Da se obilježi kompozi- 
cijna vrijednost ove trokratne palilogije o srdnji Čengićevoj i 
vrijednost inih posve osobitih ponov4 u tom epu, treba pra- 
vo razlikovati pet kompozicijnih dijelova njegovih; o tom će 
biti riječ na kraju. 


Što je u ovom epu rijedak polisindeton, a suprotak njegov, 


asindeton, veoma čest, to je u svezi s jezgrovitom kračinom 
sloga u »Čengiću«. Obilježna psihologijska različnost među 

onim suprotnim govorničkim licima vidi se jasno u ovim 
trima primjerima. Baukova pjesma pri početku ima u tri 
retka šest usporednih članova svezanih polisindetski (»i na 
sablji i na konju vitu«, pa tako još četiri člana): učestavanje 
veznika »i« dolikuje mirnoj razbirnoj i zbirnoj misli. Jednako 
je u recima 900—5, gdje se po uvodu: »misli aga svakojake 
misli« nabraja čega li se sve sjeća aga razbirući, pa je u ona 
četiri retka sedam puta logički zbirni veznik »i«. Nasuprot u 
rečima: 1001—4 pjesnik asindetima slikuje kako u age strast 
strelovito, bez razbora, poseže u misli za osvetnim oruđem 
ovako: »gvožđa, otrov, konop, nože, palu, oganj, kolac grozni 
ulje vrelo i sto muka u čas jedan junak smišlja«. Dakako, nije 
svagda isti Psihologijski povod onim mnogim asindetima u 
»Čengiću«, ali je svagda neka ili hitnost ili pojačanost, u zoru 
ili u misli ili u čuvstvu, razlog izostavljanju logičkoga veza 
»i«; tako ima u govoru starca duhovnika podug niz (354—363): 
asindetskih izreka, kojima starac s jakim čuvstvom etičkoga 


povlađivanja slikuje crnogorsko biće. Počesto se s asindetom | 


združuje simetrija članova, ili pak postupnost (gradacija, kli- 
maks); ovo je npr. r. 990—2: »(taj mogaše) po licu mu (agi) 
poznat jade, boli, srdžbe, gnjeve, bijes, i stotinu inijih srda.. .« 


Lik antiteze pristajući jakim dramatičnim sporovima ili . 


ćutnim ili misaonim suprocima — potonje je u poslovičnim 
rečenicama — veoma učestava u ovom epu, a u veoma razli- 
čitim načinima izričajnim. Jedan je način da ječne suprotke 
jednostavne rastavlja veznik »ali«; drugi je da je antiteza 
tako sastavljena te je u njoj jedan par jednostavno supro- 
tačan, a drugi ima najprije tvrdnju, pa porječak pa ječni su- 
protak (»junak njegda, sad ne junak više, no trst...«), treći 
način veže suprotke riječju »mješte« ili »pokraj«, »pored« 
(»kamol!' slijepit mješte raje Turke«; »krotko janje pokraj 
mrka vuka, tanka vila pored zmaja ljuta« — u potonjem je 
retku i lik hijarme u slijedu riječi); pa tako ima u »Čengiću« 
dosta još i drugačijih izričajnih načina antiteze. Kadšto je s 
antitezom združen još koji drugi lik govornički; npr. u retku: 
»od sto glasa glasa čuti nije« ima antiteza i paronomazija i 
metonimija i paradokson. 

Liku antiteze srodan je lik paradokson: on spaja zbijenim 
izričajem takvo dvoje koje je naoko porječno, ali je po dub- 
ljem smislu spojivo. Način izričajni tome govorničkome liku 
zna biti metaforski ili po kojem inom pjesničkom liku, pa 
otuda i nastaje tobožnja porječnost. U onom primjeru: »Od 
sto. glasa glas4 čuti nije« pričinja se porječnost samo zato 
što stoji »glasa« metonomijski mjesto »grla« ili »ljudi«. Neka 
se promotri spoj paradoksa s drugim licima u zbijenom opisu 
kako se na koncu bore Turci i Crnogorci »... ter se grle ru- 
kam gvozdenijem, ter se ljube kljunom gvozdenijem«. 

Lik ironije kojim se, s podsmijehom, suprotno kaže nego 
što se misli, učestava u riječima ponositoga Čengića zarob- 
ljenim Crnogorcima, Duraku, raji ili o raji. Kadšto rabi iro- 
niju sam pjesnik; npr. tik prije ironijskih riječi age zarob- 
ljenicima: »ajte... dijelite dare, štono sam vi Turčin pripra- 
vio«, pjesnik sam, ali već kao iz glave agine, rabi potanju iro- 
niju: »ter ih turskijem darivao darom... kome kolac... ko- 
nopac itd.«; pa poslije, opisujući red družbe kod večernje 
sofre, veli, da je »lijepijem redom vuka u planini«. 

Velika je izvrština ovoga epa u čestoj i raznovrsnoj, a: 
svagda izboritoj porabi lika onomatopejskoga: riječ (»zviznu 
pala«, »krenu kolac«) ili skup riječi (»urnebes se gromki go- 
ram' ori«) svojim glasovima obilježeno upodablja upravce 
zvuk i slušni dojam one prirodne činidbe koja se izriče, ili 


pak neupravce, simbolički, odgovara nekome ćutnome dojmu.. 


Aliteracija je ona vrst onomatopejskoga lika gdje više zase- 
bičnih riječi počinje istim suglasnikom (»sam se svoje sjeti 
boli«); a ima u ovom počesto i takva vrst koja je nešto 
srednje među pravom aliteracijom i običnim onomatopejskim 
likom (»sipi rosa sitna«, »ko biserak sitan sinu« i »tek krvava 
stvara vrela«, »rikom lav4 i lavežom pasa i lelekom stradaju- 
ćijeh gluše«). Umjetnička izvrsnost tih govorničkih likova u 
ovom epu ta je što se kao sami sobom nameću, a nisu ishi- 
treni i što nisu krupni, naturalistički, nego ljepoglasni, tj. 
doduše obilježavaju, upravce ili simbolički, prirodno zvučje, 
ali idealnim načinom. j 
Prikazbenoj kračini u ovom epu prinosi i česti govornički 
lik elipse, svagda psihologijski povođen, a upotrebljavan to 

prema pučkome to prema umjetnome slogu. Elipsa pojačava 
se u lik aposiopeze, tj. »ne doreče« se započetak Traka. Vješt 
čitalac opazit će psihologijsku obilježnost ne samo takva oi 
doricanja (u koncu duhovnikova govora r. 403 i u koncu Čen 
Bićeve strahotne izjave r. 1036), nego također onoga skoka 
a koji je pokazan pjesnikovim znakom stank4 
roje e . ne Čengić, sni i okolišeći, navlaš 

' Pjesnički i govornički lici u »Čengiću« tako organički sje- 
dinjuju s pučkim slogom viši umjetni da je ovaj onome na- 
ravni razvojak, te se pjesnik posve lako i kao neopazice sad 


uzdiže iz pučkoga načina u najviši umjetnički, a sad se odatle. 


opet vraća k pučkome. To se vidi diljem epa, navlastito u tom 
kako pjesnik umjetnički primjenjuje pučku epsku širinu, pa 
u tom kako on, razlikujući se posve od pučke pjesme prika- 
zuje uzvišenost (a ima ovaj ep po izbor primjera za sve na- 
čine uzvišene prikazbe) — i kako opisuje prirodne pojave 
(kao noć, oluju), i potanko obilježava ljude, osobito po psiho- 
logijskoj im osobini (npr. Čengića u r. 986—1030). — Glede 
junačkoga značaja Čengićeva ne valja s uma smetnuti onih 
po epu razmještenih krepkih, ako i kratkih, obilježja koja ne 
dopuštaju prigovora: da se »raskoš u Čengićevu čadoru ne 
slaže s njegovim junaštvom«, da pjesnik »to junaštvo često 
prati, ali nikad ne prikazuje«, da Čengić »nije prikazan kano 
junak«, te nije vrstan pobuditi »simpatije ni sažaljenja, hoteći 
um. 1031—36 pokazati junaštvo na sputanoj raji«. ay ti pri- 
govori mogu se, mislim, pobiti, ali radi odmjerenoga prostora 
ne mogu ih ovdje potanje pobijati. — Glede toga kako se u 
ovom epu rabi epska širina, ne valja kazati — jer tekst pjesmi 
toga ne dopušta — da u r. 142—148 pjesnik na Homerov na- 
čin opisuje kako Novica »redom meće na sebe oružje«. Pravi 
je pak primjer homerskoj epskoj širini potanko opis u r 

940—50, kako se Bauk polagano sprema na pjevanje uz gusle, 
što je Čengić bio zaželio; ali umjetnička osobina tomu širo- 
kome epskome opisu ta je da čitalac uz polagani napredak 

opisa sluti kako »šaren« Bauk vojvoda, a »pjevač dobar«, čas 
prije porugom Čengićevom povrijeđen u svojoj junačkoj svi- 

jesti, smišlja takov sadržaj svojoj pjesmi kojirmm će Čengiću 

vratiti nemilo za nedrago, a ipak kao »lukav pjevač«, neće 
izložiti sebe odmah njegovoj osveti. — A. kako pjesnik iz puč- 
koga načina izvija umjetničke novotvorine, tomu je ade st 
dan primjer. Pučki pjesnički oblik trodjelne (ili četvero x < 
prispodobe, kakov je u prvih šest redaka glasovite hrva sk : 
pučke balade »Hasanaginica« (u Fortisa), dopunio je sio 
pridajući psihologijske uzroke takvu obliku _prispodab ta 
(gledaj u II spjevu r. 114—117 i 182—136); a iz zornih epski 
sastavina iste one pučke prispodobe, ».. . bijeli se — piši x 
labud — šator«, razvio je, u r. 682 i dalje, onaj divni an 
epsko-lirski sastav: »Agin čador ine natkrilio, kano labu a 
golubove ... Bijeli se čadorje,... na mjesečini, ko golemi gro- 
bovi pod snijegom... grobovi otaca slovinskijeh . . .« : 
Na koncu ću nagovijestiti izvrštinu ovoga epa kako 
kazbene ponove (i to: anafora, epifora, epizeuksis, povika 
u varijacijama, pa antiteze i gradacije vežu: ena . 
odsjeke ter proniču razne kompozicijne dij elove. Radi toga ad 
treba spomenuti da se pet kompozicijnih dijelova epa a Pp m 
dudara s vanjskom razdiobom u pet spojeva, nego je nu si 
sastavni razvoj ovaj. Uvodni dio čini »Agovanje« 2 jata 
prvi stupanj uvoda, kažimo 1. a — i »Noćnik«: to je 1. ; = 2. 
napredak, ima dva stupnja: 2. a je »Četa«, a2 b je . o sj 
»Harača« do r. 672; 3. dio, vršak, čini drugi odsjek » pire Ž 
od r. 672 do 717; 4. dio, okret, ima dva stupnja: 4. a je a 
dio »Harača«, od r. 717 do 814, a 4. b. je četvrti o rad a- 
rača«, od 814 do 892; 5. dio, katastrofa, ima tri o o a 
(etična katastrofa Čengićeva) jest peti odsjek »Harača« ; = 
892 do 1037, pak 5. b (smrt Čengića i poraz njegove i 
posljednji je odsjek »Harača« od r. 1037—1100, a napokon 5. c, 
umireni epilog, jest »Kob«. Čitalac će razabrati sveze na <a 
make, koje nastaju ponovom ili suprotkom, ako isporedi 1. a 
retke 24—26 sa 2. a 460—63; 1. a 107—8 sa 2. a 414—5 i 
460—5 i 2. b 567—9; 1. a 94—5 sa 2. a 344—5; 2. a 327 sa 2. b. 
587; 2. a 288—306 sa 4. a 717 —742. Osim tih sveza istaknut 
ću još ove. Neka se pogleda u kakvu li izrečenom kontekstu 
dolazi »hebo« ili »nebesa« u 1. a o Čengiću i u govoru njegovu 
kad Duraka osuđuje na smrt, a u kakvu u 2. a o crnogorskoj 
četi, o starcu duhovniku i u starčevu govoru četi. A zatim u 

2. b pjesnik, opisav muke raje, kaže da što raji hljeba »dađe 
nebo dobro«, sve joj je tlačitelj oteo, pa na vapaj: »hljeba, 
gospodaru, ne vidjesmo davno hljeba«, Čengić prijeti raji još 
većom mukom, ognjem i dimom, čim »s neba noć večeras pane 
tiha«, pa to sluga Safer još ponavlja. Zatim u 3. dijelu, u vršku 
epa, doista »... tiha noćca pade«, ali s njom dolazi i ovo: »ne- ' 
besa se osuše zvijezdam, već što zapad mrki pramen ovi«, samo 
»krnj mjesec o pć neba trepti« kao »tužna svijeća pozorišta 
tužna«, gdje je oko samotne »starodavne lipe« čadorje Čen- 
gićevo, a pjesnikov pratilac plače od samilosti prema raji. U 
4. a spremaju se Čengićeve sluge kako će na »lipovu granu« _ 
penjati raju, »lipov krst«, a raja »plačnim srcem« al' suhim 
okom gleda, jer »zemlja je tvrda, nebo je visoko«; ipak »u za- 
kutku« čadora Čengićeva »na malenu ognju praska skoro usje- 
čeno granje« — jamačno od iste one »starodavne lipe« — te 
ono »plačuć pjeva, pjevajući plače« (to nije pjesnička igra ri- 
ječima, jer to kaže da nije »zemlja tvrda« kad njezino granje 
plače, a zamalo će i nebo plakati); pa u čadoru Čengićevu uz 
oružje jesu i gusle, »Slovinkinje vile«, »pjesan slovinska«: eto 
i one su u tim čadorima, za koje je u vršku bilo rečeno da 
su kao »grobovi otaca slovinskijeh«. Zatim drugi odsjek okre- 
ta — 4. b — odmah čini ustuk Čengićevu pod čadorom oče- 
kivanju »tihe noći«, jer: »na dvoru nebo divno .crnijem? tmi- 
nam' lice zakri«, »noć je vani slijepa, ... rosa sipi, ko da nebo 
plače«; pa sav taj odsjek nekim ponovama iz 2. a i 1. b, bilo 
s varijacijama, malo po malo otkriva da u noći olujnoj ide s 
provodičem Novicom četa: crnogorska, te se onda napokon 
očito kaže kako je iznenada opkolila Čengićevo čadorje, iz 
kojega samo to čuje kako se netko smije, a to se Safer »već u- 
naprijed smije« onim očekivanim najvećim mukama raje. U 
5. a, u prvom odsjeku katastrofe Čengićeve, kaže se njegovo 
lice (»čelo — oko«), suprotno opisu u 1. a, nalik na olujnu 
noć koja je na nj donijela »tresak iznenada«, pa Čengić pre- 
mišljajući svoj život, prije nenadane smrti, po treći put se 
sa srdnjom sjeti i svoje najskorije »sramote« radi nezgode u 
džilitanju, s koje ga najviše muči strah da mu se »raja smije«. 
Ta palilogija iz 2. b i 4. a tijem je znatnija u sastavu ovoga 
epa što je ona srdnja u objema prednjim prilikama poticala 

Čengića na veću okrutnost proti raji, a sada u 95. a kod tre- 
ćega puta, on traži srdnji lijek u onim guslama svojega ča- 
dora. Ali po ironiji sudbine, on traži umir pjesmom tek u ča- 
su kad je čadorje već opkolila potajna četa crnogorska, te 
on, ne hoteći zakazane najveće muke raji jer »noćca ne do- 
pušta mrkla« (ovdje je to lik oksimoron) pjesmom pod čado- 
rom priječi razabranje pogibli oko čadorja pa, govoreći Ba- 
uku, ponavlja iz 1. a svoj posmijeh o Crnogorcima kao »pla- 
ninskim mišima«, pače, prema svojim podsmješnim psovka- 
ma Duraku, raji, slugama, u l.ai2. bića sada kaže, zaveden 
ohološću,.vrijednome junaku Bauku: »hrđo, kučko...«, a ipak 
traži od njega pjesmu, »da ga želja mine«. Baukova pjesma 
najosobitija je primjena palilogijske ponove .— gdje prave, 
gdje s varijacijom — i antiteze i gradacije. Bauk, svjedok Čen- 
gićevih čina kod harača i njegove srdnje kod nezgode dži- 
litom, udešava prema tomu sadržaj svoje pjesme, tobože o 
Rizvan-agi, a uistinu o Čengiću, ter početak pjesme, div- 
ljenje junaštvu aginu, postupice preobraća u smijeh njego- 
voj nezgodi, u smijeh raje koji je ovjekovječen pjesmom 
sljepačkom: »hrđa bješe... aga silni«. Dok teče pjesma Bau- 
. kova, ona sve više preobraća Čengiću očekivanu »slast iz 
pjesme« u »srde«, njegovo lice sve više ponavlja strahotu 
noćne oluje; a kad se pjesma svrši, Čengiću »ko da munja 
kroz mozak... sjeknu plaha«, da treba i raju i Turke ništiti, 
»samo čuvat uspomenu vrijednu«, pa razorni bijes njegov 
bukne u viku, kojom zapovijeda neka se sad izvrše najstraš- 
nije muke raji, jer on hoće da pjesma pjeva njega junakom, 
pa tomu će svi pasti žrtvom. Ali, jer on samo svoju slavu 
traži od pjesme, a ne traži od gusala, od »Slovinkinja vila«, 
od »pjesme slovinske« nikakov spomen svojih »otaca slovins- 
kijeh, nadaleče kijeh slovjaše ime slavno«, zato njemu iz pje- 
sme niču »srde« mjesto slasti, i zato on i »ne doreče« svoje ra- 
zorne posljednje prijetnje, a noćna četa crnogorska udara, »iz 
oblaka munja kresnu« i Čengić pada mrtav od ubojna zrna. U 
epilogu, 5. c sam početak »Lovćen gora pod nebo se diže« po- 
navlja, uza suproine prilike, iz 2. a riječi starca duhovnika: 


»krst slavni... vrh Lovćena što se k nebu diže«; a zatim se ' 


Čengićev lik prikazuje antitezno prema onome u 1.a, 4a, 

5. a.: sad se na njem tužno vije čalma, tamne su oči, sablja 
žalosno visi, oružje rđa, zlatno odijelo od sunca ne odsijeva 
jadno (kako je u 2. b, 4. a, 4. b sveđ bila raja »jadna«). Pjes- 
nik je milosrdan i prema Čengiću poništenome, nekoć junaku 
naše krvi, ali nemilosrdnome prema bratu, raji..U sonetima 
»Riječ bratinska«, spjevanim jednu godinu poslije »Čengića«, 
još odjekuje isto čuvstvo koje vlada epom ovako: »Ljudi, do- 
sele braća s bratskih ruka uzdišu... sini matere jedne zlo- 
tvori se pišu... Prolazi rukd tvojijeh djelo oholo... u mrak 
vremena... Samo ona suza nikad ne pogine koju ti 'e brat- 
sko zlo iz duše izbolo, samo ona vječnijem tamo bljeskom sine.« 


Ovaj ep je takva suza. 


PREDAVANJE NA IZLOŽBI | 
»DRUŠTVA HRVATSKIH UMJETNIKA 


DNE 12. VELJAČE 1899 


Velepoštovano općinstvo! 


Društvo hrvatskih umjetnika počastilo me pozivom da u 
ovim izložbenim dvorima jednu uru govorim o umjetnosti. 
Ja mislim da bih se tome časnomu pozivu najbolje oda- 
zvao kad bih temeljito ocijenio barem glavne umotvore u 
samoj toj izložbi. Ali za temeljito, stručno ocjenjivanje slika 
i kipova hoće se ne samo znanje općenite estetike nego struč- 
no znanje povijesti umjetnosti slikarske i kiparske, i struč- 
no znanje posebne estetike slikarstva i kiparstva, dapače — 
da uzmogne ocjena biti umjetniku slikaru ili kiparu odmah 
od praktične koristi, ili bar da umjetnika uvjeri o stručnoj te- 
meljitosti svojoj — potrebno je ocjenjivaču stručno pozna- 
vanje tehnike slikarske i kiparske. Tko zna npr. poetiku, taj! 
zato još ne umije stručno ocijeniti glazbenu umotvorinu, nego 
za ovaj posao treba mu da zna kontrapunkt i još koješta iz po- 
sebne glazbene estetike; umjetniku skladatelju praktički više 
vrijedi opaska vještaka u kontrapunktu da je u tom i u tom 
taktu nehotičnu pogrešku učinio, nego bogzna kako opsežno 
opće-estetično ili iz poetike po analogiji crpeno umovanje o 
glazbenikovoj sonati ili simfoniji. Ili, da kažem drugi primjer. 
Kad se radi o tom da se između više osnova za arhitektonsku 
umjetninu izabere jedna, onda će se čuvati opći estetičar ili 
stručnjak poetike ili stručnjak glazbene teorije da bi svoje 
mnijenje držao za iole tako mjerodavno kao što je mnijenje 
estetičara stručnjaka u arhitekturi; jer bi se moglo dogoditi 

* da se građevna konstrukcija koju bi preporučio opći estetičar 


ili muzikolog sruši radi pogrešaka proti statici, koje će moći 
opaziti samo stručnjak za arhitekturu. Pošto je meni samo 
opća estetika, a od posebnih umjetničkih teorija samo poetika 
stručno i praktički poznata, to ja ne mogu biti posve stručan 
ocjenjivač slika i kipova; ja njima mogu samo relativno 
stručno suditi, tj. samo ukoliko se opća estetika dade primi- 
jeniti na umotvor slikarski ili kiparski. Ova pak primjena u 
jednu je tuku odviše apstraktne naravi, nego da bi pristajala 
predavanju za širi krug, a u drugu ruku hoće se za opće-este- 
tičnu ocjenu same jedne, iole znatnije, slike više vremena 
nego da bih mogao u jednoj uri valjano ocijeniti više od pet, 
šest znatnijih slika ili kipova (osim toga bi se ocjenjivanje, 
da uzbude lako razumljivo i osvjedočno, moralo opravljati na 
pogledu same slike ili kipa, a to je, kraj iole brojnijega slu- 
šateljstva, ovdje neprikladno). Pravi stručnjak ovomu poslu 
tj. onaj koji temeljito zna i povijest i teoriju i tehniku sli- 
karstva (kiparstva) može u desetak trenutaka umjetniku na 
njegovoj slici prstom pokazati, npr. »Taj prst na ruci toga 
tvoga lika tu je pogrešno crtan, zato i zato pogrešno«, ili »taj 
travni busen u tvojoj slici ima u toj osvjetlini koju u slici 
prikazuješ neistinit, nemogućan kolorit, zato i zato nemo- 
gućan«. Umjetniku, za njegov rad, više koristi kratka struč- 
njakova opaska ili uputa u tehničku porabu teorijskih načela 
nego bogzna kako široko opće-estetično upućivanje, jer i 
ovomu povjerava samo onda ako vidi da je ona praktična 
opaska nepobitna. Ja se dakle, koje s prekratka vremena, koje 
stoga što nemam posebne stručnosti, ne upuštam u ocjenji- 
vanje ovdje izloženih umjetnina; samo mogu ponoviti opću — 
čini mi se, opću — izjavu općinstva da je mnogo krasna u iz- 
ložbi, no da nekoje stvari koje su tek studije atelijerske 
mogu naići na razumijevanje samo u stručnjaka umjetnika 
ili u stručnjaka za estetiku likovnih umjetnosti, ali u širem 
općinstvu mogu smućivati. Šire općinstvo ne može, ako je koja 
izloženina istom modelna studija, te prikazuje istom puko 
tijelo, a nikakvu ideju razumjeti umjetnikova rada u tom 
stadiju, pa mu se on i ne može militi. Ovu razliku trebalo bi 
da naši umjetnici drže ubuduće na umu. Ja ovu preporuku iz- 

javljujem i zato što me na to ovlašćuje opća estetika, ter 
ću tijekom predavanja gdje i gdje napomenuti što je opća 
estetika vlasna zahtijevati od svakoga umjetnika, bio on koje 
god struke. 

»Ohol« — čujem u duhu prosvjed — »opća estetika da je 
vlasna što zahtijevati od svakoga umjetnika? To mi baš pori- 
čemo, mi smo ovdje pod geslom moderne struje iliti sece- 
sije, koja načelno proglašuje potpunu osebačnu slobodu sva- 
koga umjetnika u njegovu umjetničkom stvaranju.« Tako ot- 
prilike tvrde gg. Pilar, dr Dežman i Gjalski u svojim duljim 
ili kraćim člancima, koje su nam prije ove izložbe ili u svezi 
s njom (u »Salonu hrvatskih umjetnika«) napisali za obavijest 
o tom što secesija hoće. I tim dolazim na glavni predmet 
svoga predavanja: pokušat ću ocijeniti načela secesionizma 
kako su ih napomenuta tri gospodina nedavno objavila hr- 
vatskom općinstvu. 

G. Pilar (»Secesija«, »studija«, otisak iz Vijenca br. 35—39 
g. 1898.) piše: »Secesija je borba proti školama« (razumije se: 
proti određenim pravcima umjetničkim) »uopće, i borba proti 
školama dosadanje umjetnosti.« U istom duhu piše i g. dr 
Dežman (u I sv. Salona hrv. umj.): »Moderni umjetnik ne 
pripada nijednoj školi; on ima samo svojom dušom živjeti. 
Nama nije do toga da donesemo ovamo posuđene ideje kojega 
modernog pisca, nama je do toga da izvojštimo sebi pravo 
misliti svojom glavom, makar i zlo, izraziti svoje osjećaje i 
svoje nazore o svem, makar su i krivi.« Kad bi g. Pilar ili g. dr 
Dežman bili prvi izrekli ona nova načela za umjetnost, ja bih 
razumio njihovu tvrdnju da su proti svakoj školi umjetničkoj 
i da hoće sebi izvojštiti pravo da misle svojom glavom. Ali ja 
sam se uvjerio, i svatko se može uvjeriti da oni ponavljaju 
riječi i misli izrečene prije njih od njemačkih pisaca u Beču i 
drugdje; dakle oni prihvaćaju misli koje su tuđe glave smi- 
slile, oni prihvaćaju nauku tj. teorijsku školu tuđu. Oni bi 
mogli reći samo ovako: »mi novu nauku, makar je tuđa, od tu- 
đih glava smišljena, prihvaćamo, jer smo se uvjerili da je 
osnovana.« Dakleone riječi g. dr Dežmana: »nama nije do toga, 
da donesemo ovamo posuđene ideje kojega modernoga pisca«, 
puki su govornički nakit. Ali, ako pisac teorijski i beletrista dr 

Dežman svojata sebi pravo da misli svojom glavom, makar i 
zlo, i da izreče svoje osjećaje i nazore o svem, ako su i krivi, 
pitam ga bi li on i umjetniku pjevaču dozvolio da kaže 
općinstvu u glumištu: »ja zahtijevam za sebe pravo da pje- 
vam svojim grlom, makar i krivo«? To nije doskočica, nego 
primjena one tvrdnje g. dr Dežmana, proti kojoj ja postavljam 
ovu: pisac nema samo svojih prava nego ima i svojih dužnosti, 
prama općinstvu i prama samomu sebi, a među te dužnosti 
spada i ova: da se za svoje pisanje stručno naobrazi, tj. da 
uči i uči od starijih, dok bude mogao svojom glavom misliti, ne 
krivo, nego pravo. 

Pretjerane tvrdnje ne nikle iz duljega studija — koji je 
potreban kod tako zamašnih pitanja — nego iz nagla zanosa 
za novotu, za modu, odavaju svoju neosnovanost međusobnom 
protuslovnošću. Za primjer evo nekoliko mjesta iz spisa g. Pi- 
lara »Secesija«. 

»Secesija propovijeda u umjetničkom svijetu evanđelje 
apsolutne (neograničene) slobode u stvaranju.« Na istoj strani 
(26) nekoliko redaka niže tvrdi isti pisac apsolutnu neslobodu 
u umjetničkom stvaranju, pišući ovako: »Umjetnik ima pravo 
prikazivati sve što osjeća, jer ono što on osjeća on mora osje- 
ćati, kano zrcalo što mora odrazivati slike svih predmeta što 
mu ih donese zraka svjetla. I zato što njegovo osjećanje mora 
takvo biti, zato je ono dobro, i zato ima umjetnik pravo da 
ga prikazuje.« Ovako ovdje pisac prihvaća takozvani skrajni 
determinizam, po, kojem dakako prestaje svaka odgovornost 


pojedinčeva za ono što čini, prestaje razlika među dobrim i g 


zlim, lijepim i ružnim. Tomu je nužni posljedak ovaj: umjet- 
nik je ograđen proti svakoj kritici općinstva i estetičara, jer 
pošto umjetnik mora onako i ono prikazivati, kako prikazuje 
i što prikazuje, to je bezrazložno ikakvo prigovaranje, ali i 
ikakvo povlađivanje općinstva ili estetičara umjetnikovu 
stvoru, pak samo u toj apsolutnoj neslobodi općinstva i 
stručne kritike prema umjetniku stoji umjetnikova apsolutna 
sloboda. Mogu li, smiju li takav svoj položaj prema umjetniku 
prihvatiti općinstvo i estetična kritika? Može li, smije li umjet- 
nik zahtijevati takav potpuno iznimni, nadljudski položaj? Što 

bi onda vrijedilo povlađivanje općinstva umjetnikovu djelu? 
Ta onda je općinstvo neizmjernim razmakom rastavljeno od 
umjetnika. 

Ali ne samo od utjecaja općinstva i estetične kritike hoće 
pisac savršeno ograditi sadanjega umjetnika nego i od utje- 
caja: gotovo sve umjetnosti koja je bila prije sadanjih sece- 
sionista. Jer on veli (str. 12): »Danas je secesija ratna strana: 
ona pobija dosadanju umjetnost, navješćuje joj razor, ne- 
milosrdnu borbu na život i smrt.« Što da kažem o takvim — 
recimo pretjeranim riječima? Nisu one piscu samo izmakle 
nego i češće kaže isto, ako i na razne načine. 

Na strani 16. kaže g. pisac: »Nakon starih Grka, na koje se 
svodi naša umjetnost, čitava 22 stoljeća napora ljudskoga roda, 
intenzivnoga rada milijuna individua, sve je to prošlo uzalud, 
umjetnost se nije maknula s mjesta.« Znalac povijesti umjet- 
nosti i estetike snebiva se i pita se: umotvori Rafaela, Tiziana, 
Murilla etc., zar da su bili uzalud, ne pokazujući ni koraka na- 
pretka prema starim Grcima? Dakako, sam pisac nekoliko re- 
daka niže poriče onu svoju tvrdnju, veleći: »Renesansa je 
(grčki) kult ljudskoga tijela prenijela u slikarstvo, te krasnim 
formama koje je naučila prikazivala veliku ideju tadanjeg vre- 
mena, ideju kršćansko-religioznu. Mi još danas stojimo pora- 
ženi diveći se i poklanjajući se veličini religioznoga zanosa 
koja je stvorila Rafaelove ili Tizianove Madone, Michelange- 
lova Mojsiju i Murillovo »Uzašašće«. A da je to napredak, da 
to »sve nije prošlo uzalud«, to se razabire iz načelne tvrdnje 
g. pisca na str. 27, gdje veli: »treća zapovijest secesije je da 
se umjetnost ima obogatiti u sadržaju, tj. moderna umjetnost 
mora postati nosilac ideja«. Ali opet na strani 21 čitamo ona- 
kvu osudu umjetnosti. prošlih vjekova kadno pisac veli: 
»čemu je ljudstvo toliko stoljeća badava radilo o napretku, 
čemu su međutim legije slikara mazale platno, kad nismo ni za 
milimetar napredovali? Radilo se bez misli, bez cilja.« Ne quid 
nimis! Zar toliki slikari i kipari, talijanski, nizozemski, fran- 
ceski, njemački u prošla četiri vijeka, čije su umotvore potanko 
analizovali u svojim stručnim ocjenama i na temelju takvih 
analiza uvelike pohvalili toliki umni stručnjaci estetičari za- 
padne Evrope, sve to da je bio »rad bez misli, bez cilja?« 

Dakle tolike po Evropi slavne i dragocjene galerije slika i ki- 
pova zar pohranjuju uzaludan rad i bez misli, bez cilja? 


Pak ne samo umjetnost, nego i filozofiju mnogih prošastih 
vjekova osuđuje posve g. Pilar kadno piše (str. 18.) ovako: 
»Još u početku ovoga stoljeća bili su za religioznu filozofiju, 
etiku i praktični moral, alfa i omega Grci: Platon, Aristotel i 
Protagora.« (Nije tako.) »Danas mi znamo da pretežni dio nji- 
hovih filozofijskih misli nije nego razvodnjena filozofija in- 
dijska, egipatska, perzijska.« (Nije tako.) »Mi je (tj. filozo- 
fiju) dakle crpemo na vrelu, mi moderni ljudi  studiramo 
budhističke knjige Vede, sveti Zend, čitave biblioteke klinova 
pisma, sačuvane u opekama, a ne grčko spekulativno gombanje 
misli.« . Sasvim drugačije govore o filozofiji * »biblioteke« . 
stručnih temeljitih djela, a t4, »alimenta :spiritus«, te hrani- 
teljke duha ljudskoga zar da su pusta naklapanja? Favete 
linguis, nemojte onako pisati! Gospodin Pilar u isti red stavlja. 
s Platonom i Aristotelom — pred kojim dosad stručni svijet 
kapu skida — Protagoru, ter i njega s njima osuđuje, a taj 
Protagora, sofista grčki, bijaše gotovo jedne misli sa sadanjim 
g. Pilarom: jer učaše da je čovjek, i to pojedini čovjek, mje- 
rilo svih stvari, a tim je Protagora izrekao načelo »apsolut- 
noga individualnoga subjektivizma«, koje načelo primjenjuje, 
po izjavama g. Pilara, nauka secesionizma na umjetnika 
samoga. Protagorom potaknuti razvoj grčke sofistike, uprav- 
ljene na javni život, dosta je doprinio rasulu grčkoga naroda. 

U pretjeranim ili pače posve neosnovanim, a često me- 
đusobom protuslovnim izrekama g. Pilara vidi se kojim li 
plodom rodi borba proti školi, razumije se ovdje, proti školi 
teorije proti školi znanosti. Ali jamačno će i borba proti 
školama umjetnosti, borba onakva kako je zastupa g. Pilar, 
biti štetna bar kod nas, prema našim današnjim prilikama. 
Dok gotovo sav naš narod vapi »dajte nam škole, škole, škole!«, 
a razumije tuj i škole umjetnosti, nekoliko mladih naših pi- 
saca započinje kod nas borbu proti školama umjetnosti, tj. 
proti školski njegovanim smjerovima umjetnosti, a započinje 


.tu borbu kod nas zato što vidi da to čine stotine ili tisuće tako- 


zvanih secesionista u Beču, Monakovu, Berlinu, Parizu. Ali 
da upotrijebim riječi g. Dežmana (u 1. svesci »Salona«), ko- 

jima on hoće da pobije nas starije književnike — »sve u svoje 
vrijeme«. Zar je ta borba proti školama umjetnosti kod nas 
danas »u svoje vrijeme«? Zapadni veliki narodi imadu svaki 
već viševjekovni umjetnički razvoj, imadu svaki mnogo u- 
mjetničkih škola u obojem smisu te riječi — tj. imadu i mno- 
go tradicionih skupina jednoga umjetničkoga smjera i mno- 
go učilišta umjetničkih više i niže vrsti. U tih naroda još se 
kako tako dade protumačiti nedavni pojav bojnoga poklika 
proti školama umjetničkim (najpače u prvom smislu), pak tuj 
šteta od toga neće biti tolika, jer su to veliki narodi od po 40, 
50 milijuna, u svakom tom narodu goj je umjetnosti već 
dugotrajan, i široko razgranjen i duboko ukorijenjen, te u 
svakom tom narodu znatan pače pretežan dio prokušanih 
umjetnika i stručnih estetičara, pak i odgojeni ukus širega 
općinstva podaje ustuk proti pretjerivanju secesionista. Ali 
kod nas? Narod malena opsega; narod sa sto neprilika koje 
su oni narodi već davno prevladali; narod u kojem se tek od 
dvadesetak godina javlja umjetnički rad slikarski i kiparski: 
kod nas je borba secesionistička danas kud i kamo pretjerana. 
ili, da pravije kažem, nije nikla iz nikakve naše potrebe, nije 
nikla organičkim načinom iz naših prilika, nego je prijesad, 
imitacija iz tuđine, i to imitacija nečega u tuđini, što je ondje 
baš najnovije, najmodernije, i što ondje najviše pravi senza- 
cije, buke. Povijest prosvjete i napose povijest umjetnosti 
nepobitno pokazuje da nije svagda najbolje ono što je naj- 
novije, što je modno. Stručnjaci u povijesti prosvjete dokazali 
su nepobitno da razvoj ljudski u kojem mu drago obziru ne 
ide uvijek naprednim smjerom, nego da ide kadikad nazad- 
nim; ako i jest cjelokupni iliti prosječni smjer ljudskoga raz- 
voja napredak, ipak ima u pojedinim, kraćim ili duljim, raz- 
dobljima nazatka. Dakle nije svagda najnovije ujedno i naj- 
bolje. Zašto dakle da mi prihvatimo iz tuđine baš najnoviju 
novotu? Zar zato što ona laska umjetniku, govoreći mu: 
svaki umjetnik ima apsolutnu individualnu umjetničku slo- 
bodu, te neka ide svojim smjerom bez obzira na išto i na 
ikoga? Ali, gospodo umjetnici naši, koji ste ujedno učitelji 
koje umjetničke struke, zar vi možete, naučajući svoje učenike 
kiparstvu ili slikarstvu, upotrebljavati ono secesionističko na- 

čelo naprama učenicima svojim ter im govoriti: neka svatko 
radi na svoju? Jamačno ćete-odgovoriti da ne možete, jer da 
ono načelo valja istom za gotova umjetnika. Ali ne mogu ni 
pomisliti kako biste učenika učili slikarstvu ili kiparstvu a 
da ga nekoliko godina ne vodite određenim, jednodosljednim 
metodnim načinom i smjerom; pak zar ćete svaki svoje uče- 
nike voditi drugim, možda suprotnim smjerom? Pače, što se 
vašega vlastitoga umjetničkoga razvoja tiče, mislim da pošto 
radite svi u istoj zemlji i u prijateljskoj zajednici, nužno na- 
staje u vas međusobni utjecaj i sporazumijevanje, u kojem 
se naravno pojavlja pretega najznatnije umjetničke osebnosti 
pa tako ćete i nehotice postajati srodniji među sobom po 
ukusu i po smjeru umjetničkom, i tako reći bi neku školu ma- 
lo po malo sastavljali. Ako pak neće nastajati takvo među- 
sobno zbližavanje vaše, ako ćete se u ukusu i smjeru sve to 
više razilaziti: može li to korisno biti u našem malenom na- 
rodu, i to pri počinjanju umjetnosti slikarske i kiparske? Dvo- 
Jim: jer, pobijajući se međusobno u ukusu i smjeru umjet- 
ničkom, ne možete uzgajati ukus općinstva i svojih učenika. 
Račvast kolac u zemlju ne ide, kaže naš narod. Zar će zbilja 
tko tvrditi, da bi u nas postanak recimo onakva šta kakva 
bijaše slavna mletačka škola bio na štetu našemu narodu i 
razvoju slikarstva u nas? Ja mislim da će svatko rasudan 
reći: kamo sreće, ali daleki i daleki su još puti naši do takva 
šta! Naši umjetnici koji u nas Počinju učiti mlađe slikarstvu 
i kiparstvu, jamačno najbolje znadu koliko ustrajno i dugo- 
trajne i potanke i metodne upute te vježbe treba učeniku 
umjetnosti, dok samo prisvoji sigurnu tehničku vještinu; oni 
najbolje znadu da,.ako učenik umjetnosti, još nezrio još ne- 
izučen do kraja, posegne za potpunom samostalnošću, to će 
njegov rad biti vazda kolebljiv, nestalan, nedotjeran. Naši 
umjetnici će sami najbolje znati iz Povijesti slikarstva i ki- 
parstva da je svakom umjetniku od velike koristi ako je 
prošao dobru školu; nadalje, da se originalnost umjetnikova. 
ne da postići ni načelnom zapovijeđu: »budi originalan«, ni 
odlukom osobnom: »ja hoću biti originalan, samostalan«, nego 


oda to stoji do individualnoga dara umjetnikova, a da razvoju 


toga dara treba poticaja i oplođivanja dobrom školom. Sva 

povijest umjetnosti glasno kaže: nije i ne može i ne treba biti 
svaki umjetnik originalan, nego svagda je bilo i sad je i vazda 
će biti i takvih zaslužnih umjetnika koji se ne odlikuju iz- 
vornošću, pa ipak časno vrše svoju zadaću kao čuvaoci i pre- 
davači valjane, ozbiljne, umjetničke tradicije: glasno kaže 
sva povijest umjetnosti da se i pojedinci i narodi razvijaju u 
umjetnosti učeći se jedni od drugih, mlađi od starijih, i da je 
sreća kad mlađi prime od starijih što savršeniju i svojoj na- 
ravi što doličniju nauku umjetničku, ter je onda prema svo- 
joj osebini dalje razvijaju, a da to primanje nije uvijek naj- 
bolje onđa ako nadovezuje na baš najnoviju umjetničku fazu 
tuđu. 

Sad mi je još promotriti način kojim g. Gjalski u I svesci 


»Hrvatskoga salona« zagovara modernu iliti secesionističku | 


struju. Ja kao veliki štovalac velika broja njegovih beletris- 
tičkih umotvora žalim što moram pobijati njegove teorijske 
izjave o umjetničkim načelima, koje su doduše umjerenijim 
načinom izrečene od onih gg. Pilara i Džemana, ali su u jez- 
gri skladne s njihovima. 


Nije tek nova, tek secesionistička, nego je vrlo stara 


nauka ono što zahtijeva g. Gjalski, naime da pojedinac 
umjetnik »ne ima pasti pod apsolutizam jedne odabrane 
škole«. To se odavna razumije. Ali velik je skok od potpune 
neslobode umjetnikove, nametnute mu odabranom školom, 
pak da potpune individualne njegove slobode umjetničke, do 
zahtjeva »na stranu sa školama, svatko neka sa svojim nači- 
nom daje«, kako veli g. Gjalski. Istina, on ipak steže onu slo- 
bodu »zahtjevima, koji su u sferi umjetnosti same«, ali nigdje 
ne kaže koji li su ti zahtjevi koji istječu iz sfere, iz bivstva 
same umjetnosti, ter se njima umjetnik ima pokoravati; pak 
pošto g. Gjalski najodrešitije zahtijeva od umjetnika, neka 
»čuva kao najveću svetinju slobodu svoga uvjerenja, svoje 
misli, svoga ukusa«, to se čini da naprama umjetničkoj indi- 
vidualnosti postaju nemoćni i oni »zahtjevi koji nisu izvan 
sfere njegove umjetnosti«. 

Stara je, a ne tek secesionistička tvrdnja i ono što veli g. 
Gjalski, »da su stari Egipat, Indija, Kina, Bizant, ukočili u- 
mjetnost, učinili je kroz vjekove stereotipnom, kao da umjet- 

nost mora ići uvijek istim stazama«. Ako on dodaje, da »mo- 
derna struja hoće neprekidno razvijanje ljudske duše i ljud- 
ske kulture«, to bih ja primijetio ovako: neprekidan razvoj 

valjda će biti onda, ako mladi nadovežu na starije i usavrše 
njihovu baštinu, a ne onda ako oni naprečac i stubokom po- 
ruše tradiciju pak se povrate k nekome primitivnome pra- 
davnome načinu umjetnosti; ovaj postupak bio bi nazadak 
a ne bi bio neprekidno — napredni razvoj. Nepravo tvrdi pe 
Gjalski da bi, kad bi se sadanji umjetnik držao onih međa 


= umjetnosti koje su osjekli Homer, Fidija, Sofokle, na taj na- 


čin nastala zastaja, smrt umjetnosti — od prilike onako kako 
je bila stagnacija u Egiptu, Kini, Bizantu, Indiji. Znameniti 
franceski estetičar H. Taine i s njim mnogi  raznonarodni 
stručnjaci u svjetskoj povijesti umjetnosti i u estetici priz- 
naju jednoglasice da su Homer, Sofokle, Fidija oplođivali 
kroz vjekove i da oplođuju još danas rad pjesnika i kipara: 
dakle njih ne valja izjednačivati s umjetnicima u Kini, Egip- 


“tu, Indiji, Bizantu: oni su polučili. u razvoju helensštva, koje 


bijaše mnogo vjekova cvijet Arijaca, takve uzore umjetno- 
sti, koji dakako ne u svakom detalju oblikovnom i sadržaj- 
nom, ali u mnogom obziru imaju još i danas, a imat će još 
dugo veliku vrijednost, ter su jedan dokaz tomu da je ljud- 
stvo u vršcima svoga razvoja svagda istoga bivstva. 

; »Moderni pravac — kaže g. Gjalski — neće se držati lije- 
Pih linija grčke umjetnosti i renesanse, nego hoće ići dalje.« 
Kamo dalje? Valjda naprednim razvojem? Ne; g. Gjalski hoće 
i natrag, u onaj stari Egipat i Kinu; zar onamo gdje je »stag- 
nacija ubila umjetnost«? On kaže: »Valja ići dalje jer su lje- 
pota i život i misao beskrajni, pak se nađu i u sferama har- 
monije kakve se javljaju u linijama staroegipatskog umjet- 
nika, u risarijama kineskog rukotvorca.« Zar po sudu g. Gjal- 
skoga moderni umjetnik ima što učiti od ljepote ove, ali ni- 
šta od ljepote Homerove, Sofoklove; Fidijine? Ako prigovorim 
tvrdnji »da je ljepota beskrajna«, neka mi ne podmetne g. 
Gjalski da ja cjepidlačarski hvatam riječi; on kao umjetnik- 
-pisac najbolje zna da izražajna forma mora biti adekvatna 
S mišlju. Ja dakle velim da ljepota nije beskrajna (to se 
može reći šamo o uzvišenosti); jer ljepota je uvijek omeđena, 

zorna, ona svagda ima omeđene oblike simetrije, ili bar pro- 
porcionalnosti, harmonije, bar konačne harmonijske izmir- 
nosti; ako se ljepota i pojavlja u beskonačnom broju indivi- 
" dualnih pojava, ona je ipak u svim istoga bivstva, u svima 
je formama omeđena. Ljepota nije, nego tek uzvišenost jest, 
po pojmu, beskrajna; ali i uzvišenost kad je umjetnost pri- 
kazuje ima omeđene oblike, dakako takve koji duhovnim 
sadržajem svojim podaju i stvaraju dojam »beskrajnoga«. Iz- 
reka »da su ljepota.i život i misao beskrajni«, pogoduje ma- 
glovitosti i bezobličnosti, tj. razoru i negaciji umjetničkoga 
prikazivanja. Život je beskrajan? Makar se život pojavlja u 
neizmjernom broju individualnih načina, u svih se vrše isti 
opći biologijski zakoni, a gdje se oni krše, tu gine život. Misao 
je beskrajna? Misao je zakonima logičkima i estetičnima u- 
pravljana, a kad ih ona ne vrši, onda su u nje posve kratke 
noge, i brzo joj je kraj. »Ljepota se nađe — kaže g. Gjalski — 


i u prirodi samoj, kakva se u hiljadama i hiljadama oblika 


javlja.« Da, ali zato ipak nisu svi oblici u kojima se priroda 
javlja lijepi; ako M pak tvrdite da jesu, ako s panteizmom 
tvrdite da tako rečem pankaliju, onda ste sa Spinozom izbri- 
sali razliku među lijepim i ružnim; pa i razliku među dobrim 
i zlim. Jest, javlja se u prirodi ljepota u bilijunima i biliju- 
nima individua, ali u svih s istim bitnim oblicima, koji se u 
neizmjerno mnogo individualnih kombinacija .mogu ponav- 
ljati. Kolike li nebrojene individualne kombinacije podaje 
ono šest ili sedam spektrovih boja, pa ipak optika s matema- 
tičnom sigurnošću postavlja zakone pod kojima čini neki 
sastav boja — sklad; isto valja za akustiku obzirom na sklad 
zvukova. ć , 

»Ljepota i život i misao beskrajni su — (kaže g. Gjalski, 
ako ga ovdje pravo razumijem) — najviše u modernom čo- 
vjeku, koji je teleskopom i spektroskopom znao .dosegnuti 
najdalje tajne neba, koji je mikroskopom otkrio u jedva vid- 
ljivim tačkama ogromne strane života, koji je po tom i svoje 
misli i svoja čuvstva silno obogatio i proširio i sebe učinio 
neizrečeno više istančanim i individualnijim bićem od svojih 
= predaka.š Lijepo, lijepo! Ali »moderni« čovjek, tj. onaj, po- 
čev od secesije, a to je tek desetak posljednjih godina, svojata 

sebi stečevine svojih pređa bližih i daljih, pak se onda uzno- 
si kako je on neizmjerno istančaniji i individualniji, to će re- 
ći savršeniji od njih, ter se valjda zato ne treba obazirati ni na 
njihovu umjetnost, nego odlazi u — secesiju. Baštinu je po- 
brao od predaka, pak im onda kaže: ja vas ne trebam, ne poz- 
nam više, vi ste neizrečeno nisko ispod mene. Je li tako? A bi 
li se ikad bilo u astronomiji, u biologiji otkrilo ono što S. 
Gjalskoga razložito onoliko uznosi da se u znanosti postu- 
palo po načelima moderne umjetničke struje ili secesije? Da- 
kako da ne bi; kroz vjekove su predavali stariji mlađima svoje 
stečevine, jedni i drugi izučeni školom, pomoću matematike, 
učiteljice neporušnih zakona koji vrijede za svaki i najistan- 
čaniji individuum; samo ovako, tradicijom nastavljana, zako- 
nima logike upravljana, mogla je astronomija malo pomalo 
otkriti tolike tajne svemira. A što je otkrila? Zar je otkrila 
apsolutnu individualnu, nikakvim zakonima nevezanu slobodu 
pojedinih tjelesa nebeskih? Nije, nego je otkrila divnu, sve 
ljudske zakone daleko nadmašujuću pravednu zakonost, koja 
vlada zemljom i svim planetima i suncima i stajačicama zvi- 
jezdama — uza svu njihovu individualnost. Otkrila je sveopći 
zakon gravitacije, po-kojem nijedan kosmički individuum nije 
sam o sebi, nije apsolutno slobodan, nego su svi gravitacijom 
centripetalno k jednome središtu prijedinjeni, održajući ipak, 
centrifugalno, svaki svoju osebinu, pak umjera ovih dviju si- 
la — sile univerzalnosti, sjedinjenosti i sile individualnosti — 
vodi kružnim ili eliptičnim pravilnim gibanjem svaku planetu 
etc. oko skupnoga središta, oko sunca prvoga, drugoga i... 
najvišega stupnja. Dakle kroz neizmjerne daljine, među neiz- 
mjerno mnogim kosmičkim individuumima opstoji jedinstvo u 
mnoštvu, opstoji harmonija. Baš ovaj divni zakonit red cjeline 
čuva i svaku pojedinu planetu, sunce, stajačicu zvijezdu u 
opstanku individualnom; a meteorit koji iskoči iz reda časkom 
poleti sjajan, ali brzo plane i zgasne, kao Ikar. Svako nebesko 
tijelo ide svojim putem, i ne smeta drugomu, ali sva vrše isti 
opći zakon, svako na svoj način. A što teleskop i spektroskop 
otkriva u neizmjerno velikom, isto otkriva mikroskop u neiz- 
mjerno malenom; jedinstvo u mnoštvu, univerzalnost sastav- 


ljenu i sjedinjenu od bezbroja individualnosti. Pak što je još 

otkrio spektroskop? Zar to da je svaka planeta, sunce, sta- 
jačica zvijezda bivstvom posve drugačiji individuum, posve raz- 
ličit od drugih? Nije nego to da su svima kosmičkim tjelesima, 
malim i velikim, gotovo isti sastavni elementi, akoprem su u 
svakomu na osebit način sastavljeni: dakle i po bivstvu je po- 
jedino svezano s općenitim, ako i ima svoju osebitost. 


Kad je tako, kako možete onda astronomiju pozivati u 
pomoć secesionističkome načelu, kojim hoćete pojedinca u- 
mjetnika osamiti, odvezati ga od općih zakona estetičkih i 
etičnih, govoreći mu: »Čuvaj samo svoj ukus, na stranu sa 

. školama«? Zar ne biste, ako vam astronomija služi za analogi- 
ju, imali umjetniku govoriti: »Budi individualan, ali svojom 
individualnošću izvršuj, na svoj individualni način izvršuj 
opće zakone ljepote i dobrote, koji vrijede za sve individuume?« 
Zašto govorite: »Na stranu sa školama« — koje se riječi mogu, 
pače u nas moraju krivo razumjeti prema našim početničkim 
i neurednim prilikama, u kojima je toliko još sklonosti na po- 
vršnost, nemarljivost, neustrajnost? Zašto ne svjetujete radije 
ovako: »Uči ter uči, dugo i savjesno, dok ne izučiš, a onda nas- 
toj vršiti na svoj osobit način opće zakone estetične i posebne 

* zakone. svoje umjetnosti.« Ako vi pustite mlada, pače još ne- 
gotova umjetnika samo centrifugalno, a ne i centripetalno, 
zar neće on, posluhne li vaš svjet, postati meteorit, Ikar? 

Dakle teleskop, spektroskop, mikroskop, ne pute čovjeka 
sadanjega na to da bi nalazio središte i težište i jedino sudište 
svojemu umjetničkom radu u sebi, u svojoj pojedinačnoj sit- 
nini, nego baš zakon opće gravitacije puti ga k središtu sve- 
mirskome, k suncu najvišega stupnja, gdje skupni i opći za- 
kon za sve planete i sunca, i zvijezde, i svaki im atom na- 
lazi ujedinidbu. G. Gjalski kaže umjetniku modernome neka 
se ne drži međa koje su našli Homer, Fidija, Sofokle, Dante, 
»jer ti su živjeli u doba, kad se mislilo da se sve — i sunce i 
zvijezde — kreću oko središta koje čini naša mala zemlja«. 
Tako uzvisuje g. Gjalski Kopernika, što je krivu nauku geo- 
centričnosti uklonio sjajnom istinom heliocentričnosti. Ali zar 
vaša teorija secesije puti umjetnika na heliocentričnost? Ne, 
nego ga natrag još ispod geocentričnosti upućuje na egocen- 
tričnost. Zar vaša teorija secesije određuje umjetniku središte 

oko kojega ima voditi svoj umjetnički put, izvan njega, u uz- 
višenom skupnom centralnom suncu? .Ne, nego ona ga svjetu- 
je neka pravilo i zakon svome umjetničkom radu traži napo- 
kon samo u svojoj individualnosti, a nigdje u nečemu uni- 
verzalnom, dakle ona ga potiskuje u egocentričnost;, a to će re- 
ći u ekscentričnost, pa tako ona radi proti analogiji s astrono- 
mijom, koju g. Gjalski toliko slavi. Svaki čovjek, a navlastito 
umjetnik, pravi umjetnik bogom obdaren, ima biti — po div- 
nom Leibnitzu — tj. ima težiti da postane što jasniji mikroko- 
zam, što jasnije ogledalo makrokozma iliti individualni jav 
univerzalnosti, tj. ogledalo i prikazivalo istine, ljepote i do- 
brote. Istina je čisto, bijelo, apstraktno svjetlo: ljepota je isto 
svjetlo, ali razloženo u milotne, među sobom harmonijske 
boje; dobrota je isto, ali opet ujedinjeno svjetlo, i to svjetlo 
kao energija životvorne blagodatne topline. U povijesnom 
razdoblju estetike i umjetnosti doduše kadšto se iz onoga troj- 
stva — istine, ljepote i dobrote — otima i osamljuje ljepota, 
ter .se sama ona postavlja zadatkom umjetniku. Ali ipak mno- 
gi umni estetičari svjetski raznih vjekova sve do danas — tj. 
do secesionist4, ako ovi doista uče da se umjetnik ne treba 
obazirati na zahtjeve etičke — svezuju ljepotu s dobrotom i 
s istinom tako da ljepotu drže, po duševnom bivstvu njezinu, 
pojavnim simbolom dobrote i istine, ter prema tomu misle 
da je ono što je protuetično također protuestetično. 

Ako povijest opće estetike i povijest pojedinih umjet- 
nosti i njihovih teorija promotrimo, to mislim da se može 
smatrati za razmjerno najuniverzalniju i razmjerno najosno- 
vaniju nauku ona nauka koja uči ovako. Opći pojam iliti opći 


zakon ljepote — koji se može izvršiti na nebrojeno mnogo 
individualnih načina, pa u tom stoji posve dovoljna sloboda 
pojedinca umjetnika — sastavljaju slijedeći oblici: sklad ili- 


ti jedinstvo u mnoštvu, tj. ili simetrija ili proporcionalnost, 


* najpače takozvana proporcionalnost zlatnoga reza (iliti sred- 


nje geometrijske razmjernice) — zatim završni skladni izmir, 
koji razrješuje časovite ili pomjesne disonancije (nesklade) u 
završni sklad — zatim karakterističnost; tj. istinitost u bit- 
nim, a ne u posve uzgrednim i sićušnim osebinama — zatim 
jasnoća, živost i potpunost. Ovi pojavni oblici zajedno sastav- 

ljaju pojavnu formu ljepote, a duševni, misaoni sadržaj, iliti 
ideja, štono se onom formom očituje, ima biti etički vrijedna 
i dostojna. Ovu nauku izvršuju i potvrđuju najizvrsniji i naj- 
priznaniji umotvorci svih vjekova i svih posebnih umjetničkih 
struka, iliti obratno: ona je iz njih apstrakcijom izvedena. 
Zahtjeve ove nauke vlasna je estetika izreći svakomu umjet- 
niku, koje god struke, pak, da mi dopušta vrijeme, ja bih po- 
kušao pokazati kako se prema ovoj nauci opće estetičnoj 
imadu ocjenjivati slike i kipovi u ovoj izložbi. 

Mi stariji književnici hrvatski nadamo se da će se naši 
vrijedni mladi umjetnici slikari i kipari, uza svu umjetničku 
individualnost svakoga pojedinca, daljnjim neumornim stu- 
dijem i radom sve to više ujedinjavati u rješavanju plemenitih 
zadataka koji ih čekaju u hrvatskoj domovini, a da će im ona 
tijekom vremena sve to više podavati te zadatke. To su, da ih 
ukratko obilježim, ovi zadaci. ' 

Naše crkve trebaju umjetničkih religioznih slika i kipova; 
u tom smo mi još daleko, daleko iza naših zapadnih susjeda; 
a religioznih slika i kipova trebaju i naše (zagrebačke) arka- 
de, u čem bi nam imalo primjerom služiti npr. groblje u Inns- 
brucku, gdje stoji dvije do tri tisuće forinti arkadna grobnica 
skupa s krasnim slikarskim ili kiparskim religiozno-umjet- 
ničkim uresom, tako da se cjelokupno groblje doima kao kra- 
sna umjetnička ilustracija uzvišenih biblijskih utjeh4 čovje- 
čanstvu — žalibože su zagrebačke arkade, prema imućstvenim 
prilikama našim, kudikamo prevelike, upriličene za opekara, 
a ne za umjetnika. — Svaki od naših gradova trebao bi npr. 
u svojoj vijećnici (gledajte npr. po Bavarskoj vijećnice posve 
malih gradića) po koju historijsku sliku o znatnim historijskim 
događajima u tom gradu ili okolišu njegovu, pak po koje 
javno kipno poprsje zaslužnih u prošlosti domorodaca svojih. 
Zagreb bi mogao u sebi, u svojim javnim šetalištima sjedinji- 
vati duplikate svih takvih poprsja, pak razmjerno pridono- 
siti za izradbu, ter bi onda trošak, pravedno podijeljen među 
dinjenim silama mogao bi se — sve dakako tijekom vremena 
— namicati trošak za dva-tri velika historijska spomenika u 
stolnom Zagrebu, npr. za spomenik  Zrinskomu Sigetskomu 

i za spomenik o dolasku Hrvata u sadašnju domovinu, koji 
predmet je — po Porfirogenetovo vodeće Petero braće i dvije 
sestre — preizvrstan za plastičnu grupu. Nadalje naša duga 
morska obala, naši toliki otoci, naša Plitvička jezera, pak to- 
liki ini lijepi ili bar veoma obilježni krajevi: koliko li pred- 
meta za okolišne slike hrvatskih umjetnika! Nadalje, najljepši 
i najobilježniji tipovi našega seoskoga svijeta, pa najljepše, 
vrlo slikovite odjeće njihove, pa najljepši starodavni običaji 
Pučki: koliko li građe za genre-slike i za: historije! Osim toga 


pučke pjesme i priče, pak pučka starodavna mitologija — ka- 


ko ju je prof. Nodilo akademičkim Taspravama prikazao — 
podaju obilje osebitih predmeta našemu slikaru i kiparu, te 
bi, bar po sadržaju, a i po idealizovanim tipovima ženskim i 
muškim iz našega puka, mogao naš umjetnik stvoriti nešto 
bar donekle nova; zna se koliko su franceskim i inim svjet- 
skim umjetnicima bili zanimljivi oni osobiti ženski i muški 
tipovi koje je Čermak presadio u svoje slike iz puka u Ko- 
navlina i u Župi kod Dubrovnika. A zar ne bi iz skladanja 
boja u našim pučkim sagovima i vezivima mogao naš slikar 
naći posebnih naših nijans4 u harmonizaciji boj4? A naš u- 
mjetnik arhitekt — koji bi nužno trebao da bude trećim dru- 
gom uz našega slikara i kipara — zar ne bi mogao umjet- 
nički upotrebljavati i dalje razvijati građevne konstruktivne 
i ornamentalne oblike našega puka? L 

Eto preobilna posla za hrvatske umjetnike, posla za mno- 
go desetaka godina, posla koji će se, uza svu razdiobu po 
strukama i uza svu individualnost pojedinaca, jedva moći i 
početi “bez nekoga sporazumka .među umjetnicima našima, 
pod geslom »viribus unitis«. A dakako treba da se općinstvo 
hrvatsko živo odaziva mladoj našoj kiparskoj i slikarskoj 


umjetnosti, ter da joj podaje narodne zadatke, kao što opet . 
treba da se umjetnost domaća odaziva narodnoj duši: onda | 


će se hrvatska misao, hrvatska duša, dakako skladna s uni- 
verzalnom, s opće ljudskom ogledati u tvorevinama hrvatskih 
umjetnika. S dobrom voljom, slogom i organizacijom moglo bi 

se, uza sve naše oskudne i nepovoljne prilike, polučiti . da 
bi se naši mladi umjetnici, voleći s domovinom dijeliti S rom- 
nu materijalnu blagotu no s tuđinom makakvo obilje, u izva- 
danju onih zadataka neprestance usavršavali i svojim umo- 
tvorima sve to više potvrđivali plemenite riječi velikoga Schil- 
lera, riječi izvađene iz dubine ljudskoga srca: »Uz rao 
dragu se privini, u njoj je korijen biću tvome i radu, to drži 
stavno dušom svom, svim srcem.« . 





BILJEŠKE 
STANKO VRAZ 


»Narodne pjesme u Slavoniji«. Članak — potpisan Vrazovim 
pseudonimom Jakob Rešetar iz Cerovca izišao je u I knjizi »Kola«, 
g. 1842. Preštampan je u V knjizi Vrazovih Djela (Zagreb 1887), 
s većim dijelom Vrazovih kritičkih spisa. i : 

»Q. Horatius Flaccus«. Člančić, s potpisom St. Vr., objavljen je 
u 8. knjizi »Kola« g. 1848, u rubrici »Koješta«. Preštampan je u V 
knjizi Vrazovih Djela. : 

>»Sud o slogu«. Izišao je u istoj knjizi »Kola«, u kojoj i člančić 
o Horaciju, s jednakim potpisom. Preštampan u V knjizi Djela. 

»O Dubrovčanima«. To je izvadak iz Vrazova »Dodatka ured-. 
ništva«, objavljenog uz sastavak »Prijateljski dopisi o pravopisu 
Ćirilskim i latinskimi pismeni« (Kolo IV, 1847), u kome je objavlje- 
no dopisivanje između Vuka St. Karadžića i Vjekoslava Babukića. 
Preštampano u V knjizi Djela. 

»Kritičeski pregled« izišao je u V knjizi »Kola«, 1847. u rubrici 
Pregled knjigopisni za g. 1846. Nije preštampan u Vrazovim Djeli- 
ma. gu ; 

O Vrazovoj kritici vidi: Šrepel, O Vrazovoj kritici (Zagreb 1892, 
preštampano iz Vijenca 1888); Drechsler, Stanko Vraz (Zagreb 
1909). Tu su pobilježeni Vrazovi kritički sastavci. 


LJUDEVIT VUKOTINOVIĆ 


»Tri stvari knjiženstva« izišle su u III knjizi »Kola« (1843), u 
rubrici »Pazar«. B 

O Vukotinovićevu književnom i naučnom radu: Torbar, Život 
i djelovanje Ljudevita Vukotinovića (Ljetopis Jug. akad. 12, 1892). . 


DIMITRIJE DEMETER 


»Knjiženstvo ilirsko« objavljeno je u »Danici« g. 1846, potpi- 
sano prvim slovom piščeva prezimena (D): 

Prikaz »Slavjanke« (potpisan: Dr. D. Demeter) izišao u »Dani- 
ci« g. 1874. Almanah »Slavjanka« izišao je.u Budimu g. 1847, a 
izdala ga je srpska omladina. 

Ocjena Bogovićeva »Frankopana« objavljena je u Narodnim 
novinama g. 1856, br. 126-—129 (potpisana: Dr. Demeter). »Franko- 
pan« je izišao g. 1856. 

O Demeteru: Vladimir Mažuranić, Predgovor izdanju »Teute« 
i »Grobničkog polja« (Zagreb 1891). 


ADOLF VEBER TKALČEVIĆ 


Včberova ocjena »Mejrime«, drame Dubrovčanina Matije Ba- 
na, izišla je u »Nevenu« g. 1852, br. 42—46, a preštampana je u IV 
knjizi Veberovih djela (Zagreb 1887). 

O toj ocjeni izišao je u »Nevenu« iste godine članak, potpisan 
s P. (Praus?), »Nekoliko riječi o Mejrimi i o sudu o njoj poneše- 
nom«, a osvrnuo se na nju i sam Matija Ban. I jednome i drugome 
Veber je odgovorio u »Nevenu« (Odgovor P. o Mejrimi. Opaske na 
odgovor Matije Bana o Mejrimi). I ti su odgovori preštampani u 
Djelima IV. »Mejrima« je izišla g. 1849. ' 

Članak »Najnoviji pojavi našega pjesništva« izišao je u časo 
pisu »Književnik« g. 1865. Preštampan je u IV knjizi Veberovih 
Djela. i 

»Cvijeta« Mede Pucića izišla je g. 1865. »Krijesnice« Ivana 
'Trnskoga objavljene su u dvije knjige g. 1862. i 1855, bez oznake 
autora. Sundečićeva »Vršidba« izišla je g. 1861, a »Krvava košulja« 
g. 1864. »Ljeljinke« Josipa Eugena Tomića štampane su 1865. Đuro 
Kovačević izdao je g. 1865. knjigu »Prve pjesme«. 

Na Veberovu ocjenu svoje zbirke osvrnuo se Tomić člankom u 
»Naše gore listu« g. 1865, a Šenoa u »Glasonoši«. Veber je Tomiću 
odgovorio člankom »Odgovor g. Tomiću o Ljeljinkah« u »Naše go- 
re listu« iste godine (v. Veberova Djela IV). 

Veberove književne kritike sabrane su u IV knjizi njegovih 
Djela. O Veberovu životu i rađu v. Franjo Marković, u »Spomen- 
knjizi Matice hrvatske« (1892). O Veberovoj kritici v. Barac »Hr- 
vatska književna kritika«. : 


JANKO JURKOVIĆ 


Članak »Moja o kazalištu« izišao je u »Nevenu« g. 1855, članak. 


»Naši kalendari« u »Pozoru« g. 1862 (br. 50, potpisan J. J.), a »Pi- 
smo nekom mtadom prijatelju o spisateljskom zvanju« u »Pozoru« 
g. 1862 (br. 68 i 69, potpisan J. J.). 

O Jurkovićevu životu i radu vidi članak Augusta Šenoe (u 
ovoj knjizi), te prikaz Franje Markovića (Spomen-knjiga Matice 
hrvatske, 1892). O Jurkovićevoj kritici v. Barac, »Hrvatska knji- 
ževna kritika«. 

AUGUST ŠENOA 


; Članak »Naša književnost« izišao je u »Glasonoši« g. 1865 pre- 
štampan u Sabranim djelima Augusta Šenoe knj. II (Feljtoni i ras- 
prave, Zagreb 1932). — Članak »Naše glumište«, što ga je obećao 
na kraju toga sastavka, nije Šenoa nikada napisao 
O »Hrvatskom kazalištu«. Ras je izišla 
3; prava je izišla u »Pozoru 
jee br. 242—256, uz neke prekide, a preštampana jeu sfureka 
jelima knj. II. Nastala je kao odgovor na napadaje što ih je Šenoa 
doživio zbog svojih kazališnih kritika u »Pozoru«. U njoj se većim 
dijelom iznose propusti i pogreške Dimitrija Demetera (artističkog 
ravnatelja zagrebačkog kazališta), Spire Dimitrovića Kotoranina : 
(službenoga kazališnog prevodioca), te Josipa Freudenreicha (re- 
datelja). Napadaji na Šenou izlazili su u listovima »Domobran« i 
a... O tome potanje: Velimir Deželić, »Spor Dimitrija Deme- 
. i Augusta Šenoe« (Prosvjeta 1904), Barac, »August Šenoa« 
a I 1926). mb vrijeme kad je Šenoa pisao svoje kazališne 
i spomenutu raspravu, bio je na čel iš 
Perdika j elu kazališnoga odbora 
Članak »Marta posadnica« izišao i ij 
. d dni ao je u »Vijencu« g. 1873. - 
oma u »Sabranim djelima« XX (Slike i prikazi, 1934). Bo 
ea izišla je 1872 (u Dubrovniku). Kukuljevićeva pripovijest o 
Pot is o ca asim zoka ocjeni spominje Šenoa, izišla je u 
I »Različitim djelima« (Zagreb 1 
je rađena prema Karamzinu. Mo o Psa gh 
»Janko Jurković« izišao je u »Vijencu« 1 
url z £. 1878, preštampa 
»Sabranim djelima« knj. XX. (Slike i prikazi, Zagreb 1934). čao 
Senoine književne i kazališne ocj i ćih i imni 
1 evn jene, osim kraćih i anonimn 
sastavaka (objavljenih u »Glasonoši« i »Vijencu«) skupljene su Z 
om »Sabranim djelima«, u knjigama: »Feljtoni i rasprave« 
»S ike i prikazi«, »Članci i kritike«, »Kazališna izvješća I« »Kaza- 
lišna Fina li« (sve izašlo u Zagrebu, 1932—1934). : 
O Šenoinom kritičarskom radu: Barac, »A 
$ g ugust Š - 
greb 1926), Barac, »Hrvatska književna kritika«. ud veni bo 
O životu Augusta Šenoe vidi: Franjo Marković, »August Še- 


noa« (Spomen-knjiga Matice hrva i j 
da zan Bija sma), Milan Šenoa, »Moj 


FRANJO MARKOVIĆ 


Članak o »Maksimu Crnojeviću« izišao je u »Vijencu« 1872, a 


a Laze Kostića, o kojoj je riječ, nastala je g. 1863, štampana 


Prikaz Kukuljevićeve drame »Poturica« izišao j ij 
Ž je u »Vijencu« g. 
1873, dok je sama drama objavljena £. 1867. u Zagrebu. ; VE 

Prikaz »Smrti Smail-age Čengijića« izišao je kao predgovor 
pjesmi g. 1876, a popravljen i popunjen drugim dijelom kao a 
govor izdanju od g. 1905. Za ovu knjigu preuzet je tekst izg. 190 , 
Članak u izvješću senjske gimnazije, na koji se Marković u toj 
kritici osvrće, napisao je Carl Seeberger. 


»Predavanje na izložbi hrvatskih umjetnika« održano je u Za- 


grebu g. 1899. i objavljeno u »Vijencu« iste godine. 

O Franji Markoviću v. Vodnik, »Franjo Marković« (»Savreme- 
nik« 1906), Pavletić, »Franjo Marković« (Zagreb 1917). x 

O Markovićevoj kritici v. Barac, »Hrvatska književna kritika«. 





RJEČNIK 
(MANJE POZNATA IMENA, STRANE RIJEČI I IZRAZI) 


Ab excessu — od udaljavanja, tj. nećemo liječiti polazeći od mane, 
nego udaljujući se od nje. 

ab ovo — od jajeta, tj. od početka. 

a defectu — od mane. 

aera Sosiis — novac Sosijima (na glasu knjižari i nakladnici rim- 
ski u doba Horacija). , 

Aganipa — izvor na Helikonu, posvećen muzama. 

albae gallinae filius — sinak bijele kokoši (tj. vidovito čedo). 

Alle Menschen, gross und klein, 

Spinen sich ein Gewebe fein, 

Wo sie mit ihren Scheerenspitzen 

Gar zierlich in der Mitte sitzen. 

Wen nun darein ein Besen fihrt, 

Sagen 'sie, es sei unerhort; 

Man habe den grčssten Palast zerst&rt. — Svi ljudi, veliki i 
mali, ispredu fino tkivo, u kome sa šiljcima svojih škara sjede 
u sredini. Ako sad unutra udari metla, kažu: da je to neču- 
veno. . 

Amphora coepit institui: currente rota cur urceus exit (Horacije, 
Ars poet.) — Počela se graditi amfora: dok se kotač vrti, zašto: 
izlazi krčag? 

Ampullae et sesquipeđalia verba (Hor., Ars poet.) — riječi nadute 
i podrugu stopu dugačke. eia 

Arhiloh — jampski pjesnik s otoka Para. Živio je oko g. 650. pr. n. 
e. Jambi su njegovi bili satirične pjesme, u kojima je oštro. 
napadao svoje protivnike. Sačuvani su samo ulomci. 

Beim Teufel ist der Spiritus, 

Das Phlegma ist gebliebens — Duh je iščeznuo (otišao do vra- 
£a), ostala je flegma. 
Bernauer Agnes — drama Friedricha Hebbela. 
Botta Paul Emil (1802—1870), francuski arheolog, liječnik, diplo- 
mat; istaknuo se kao istraživalac istočnih zemalja i putopisac. 
Brambilla — upravitelj njemačkog kazališta u Zagrebu uoči slo- 


ma apsolutizma. 
Brevitas delectat — Kratkoća je ajeti“ 


breviter — ukratko. 

Car tel est mon plaisir — Jer mi se tako sviđa, jer ja tako hoću. 

Chocholoušek Prokop (1819—1876), češki pripovjedač, autor djela 
»Jug« u kome je uznosio jugoslavenske junake. Prevodili su 


ga u Hrvatskoj naročito pedesetih i šezdesetih godina. 
Consuetudo certissima loguendi magistra, utendumaque plano ser- 
-mone et nummo, cui publica forma est — Navika je najsigur- 
nija učiteljica govorenja, i valja se služiti jasnim govorom kao 
. novcem, koji ima opći oblik. 
Corrige sodes hoc et hoc — Ispravljaj, ako hoćeš, ovo i ono. 
Crasso obducti sensu nit praeter corpora norunt — Prekriveni 
grubim osjećanjem, ne znaju ni za što drugo nego za tjelesa. 
Difficile est satyram non scribere — Teško je ne pisati satiru. 
Dixi: non est verum — Rekao sam: nije istina. 
Dudevant — prezime spisateljice George Sand (autorice romana 
L'Uscocque) po mužu od koga se kasnije rastavila. 
Diiringsfeld Ida (1815—1876), a autorica putopisa »Aus Dalmatien« 
(Prag 1857). 
Ego eum terribiliter refutavi — Strašno sam ga pobio. 
Ein Dichter wire ich geworden, hiittte sich die Sprache nicht 
* uniiberwindlich gezeigt — Bio bih postao pjesnikom da se je- 
zik nije pokazao nesavladljivim. 
Est deus in nobis, agitante calescimus illo. 
Sedibus aetheriis ille venit. (Ovid., Fasti)) — Bog je u nama; 
dok nas on potiče, zanosimo se; on dolazi s eterskih sjedišta, 
Exrempla sunt odiosa — Mrsko je spominjati primjere. 
Favete linguis (Horac.) — Šutite. 
Ficta voluptatis causa sint proxima veris. 
Ne quodcumque volet poscat sibi jabula credi. (Hor., Ars poe- 
tica) ' 

Smišljeno zbog zabave neka bude slično istini, neka komad ne 
traži da mu se vjeruje što on bude htio. 

Fluminensia — knjiga Frana Kurelca, s različitim sastavcima, 
nastala u Rijeci, izišla u Zagrebu 1862. »Đoka« je natpis jedne 
narodne pripovijetke u njoj. 


Format enim natura prius nos int 
us ad omnem 
Fortunarum habitum. (Horac., Ars poetica) — Jer priroda nas 


. unaprijed unutra udešava za svako stanje sreće, 

Galimayer Josefina (1838—1881) proslavila se kao subreta u Brnu 
i Beču svojom živahnošću i duhovitošću. 

Geschmack, Geschmackslehre — ukus, nauka o ukusu. 

Gospodarski list — počeo izlaziti kao »List gospodarski« već 1849 
u izdanju Hrv.-slav, gospodarskoga društva. ' 

Haynau Julius Jakob (1786—1853), austrijski vojskovođa, poznat s 
okrutnosti (Mantova 1848, Arad 1849). 

Herrlossohn Karl (1804—1849), njemačko-češki pisac, rodom iz 
Praga. ko su ga mnogo na hrvatski pedesetih i šezdese- 
tih godina. - 

Hic est — Ovaj je. 

Hipokrena (konjski izvor) — izvor na vrhu Helikona u Beotiji, na- 
stao od Pegazova udarca. 

Hiponakt — jampski pjesnik iz Efeza. Živio oko 550. g. pr.n.e. U 
svojim podrugljivim stihovima stavljao je u zadnjoj stopi mje- 
sto jamba spondej. 

homo grandia professus — čovjek koji obećava velike stvari. 

Humano capiti cervicem si pictor equinam (Horac., Ars poet.) — 
Ako slikar ljudskoj glavi (pridoda) konjsku šiju. 

Ignoti nulla cupido — Što ne poznamo, za tim i ne čeznemo 

in forma — u obliku. 

. In vicum vendentem thus et odores 
et piper et quidquid chartis amicitur ineptis (Horac., Epist.) 
— U ulicu gdje se prodaje tamjan, mirišljave st 
se god zamata u makulaturu. : pa ere 

Isokrat (463 — 338 pr. n. €.), atenski govornik 

nici — miješanje različitih govora i narječja 

noppdiav črdusnallav eivar galendrarov žgyov dadvrov, 

Da komedija bude poukom, to je najteže djelo od svega. 
Le gotit, par le rapport'a V esprit — Ukus u odnosu prema duhu. 

Kiseljak Ivan dr, — profesor fizike i matematike, autor drame 
»Samuil« (Zagreb 1862). 

»Književnik« — naučni časopis (Zagreb 1864) pod vodstvom Va- 
troslava Jagića, s obiljem naučnih rasprava i referata. 

Kvintilijan Fabije M. (85 — 95 n. €.), rimski govornik, peda- 
gog, kritičar. : 

La jamille Benoiton — drama Victoriena Sardoua. 

Ledena palača — roman Rusa Ivana Lažečnikova (1792 — 1869), 
izišao u Moskvi 1835. 

Le fils de Giboyer — drama Emila Augiera. 

Ce pauvre marquis — drama F. Dumanoirea. 

Lerchenfeld — bečko predgrađe. . 

Maletić Đorđe (1916 — 1888), srpski pjesnik, kritičar, književni 
teoretik, kazališni radnik. 

.mob (mobile vulgus) — prosti puk, fukara. 

Montjoye — drama Eugena Feuilleta. 

Musarum sacerdos — svećenik muza. 

mutatis mutandis — kad se izmijeni ono što treba izmijeniti. 

Ne quid nimis — ništa previše (tj. umjereno). 

Nikolić Vladimir .(1829 — 1886), lirik i pripovjedač (Pripovjesti, 
1864. £.). 


Non missura cutem nisi plena cruoris hirudo — Pijavica neće 


ostaviti kožu dok se ne napuni krvi. 
Non omnia possumus omnes — Ne možemo svi sve. 


Nonum prematur in annum (Horac., Ars poet.) — Neka se krije 
devet godina, tj. ono što napišeš 

Nova non sine quodam periculo fingimus — Novo ne stvaramo 
bez neke pogibli. 

Nunc satis est dixisse — Sada je dosta govoreno. 

Obscuritatem sallustianam — Salustijevu nerazumljivost. 

Odi profanum vulgus (Horacije, Carmina) — Mrzim neposvećeni 
puk. i E 

Omnia sunt fluxa atque fragilia — Sve je prolazno i krhko. 


oratio pedestris — običan, prozni govor. 

Picti masculi — tobožnji muškarci (lutke u: tuđim rukama). 

Pictoribus atque poetis ' 
Quidlibet audendi semper fuit aequa potestas (Horac., Ars 
poetica — Slikari i pjesnici imali su uvijek jednaku povlasti- 
cu: odvažiti se na što mu drago. 

pleno 'titulo — punim naslovom. 

»Požeški đak« — pripovijest Miroslava Kraljevića (1832 — 1877), 
izdavača i urednika časopisa »Slavonaca«; pisac ju je izdao 
(1863) s uvjerenjem da je napisao prvi hrvatski roman. 

»Prijatelj puka« — novine za seljaštvo, što su ih g. 1848. pokre- 
nuli napredni hrvatski intelektualci. ' 

Rajković Đuro (1825—1886), srpski književnik i pedagog. U »Ne- 
venu« je g. 1855. i 1856. objavljivao pedagoške članke, pod 
natpisom »Školski ulomci«. 


Rebus in ewcelsis decus est et gloria maior — U uzvišenim je 
stvarima slava i dika veća. 
Rem potenter lectam, provisam — građu snažno izabranu i una- 


prijed promišlj enu. 


Fortius et melius magnas plerumque secat res (Horac., Satire) — 


Šala ponajviše rješava važne stvari jače i bolje nego oštrina. 
Sans la langue, en un mot U auteur le plus divin est toujours, 
quori qu? il fasse, un mechant €ecrivain — Bez jezika je, jed- 
nom riječi, najbožanstveniji autor, ma što radio, uvijek loš 
pisac. a 
sesquipedalia verba — riječ od podrug stope (po Horaciju). 
Si dicentis erunt fortunis absona dicta, 
Romani tollent equites peditesque cachinum (Horac., Ars po- 
etica) — Ako riječi onoga koji govori budu nesuglasne s pri- 
likama, grohotom će se smijati Rimljani, vitezovi i plebejci. 
Sit venia deminut\vo — Neka mi se dopusti, da upotrijebim demi- 


nutiv. ; 
sumpta prudđenter — uzeto razborito. 
suum munus — svoj dar. 


Špor(er) Juro Matić (1796—1881), prethodnik ilirizma, autor ve- 
ćeg broja drama (Kastriota Skenderbeg, Lijek za obijesnu že- 


nu) od kojih se niti jedna nije prikazivala. Radio je na knji- 
' ževnosti sve do smrti, ali bez uspjeha. : 
Terencije (195—159. pr. n. €.), rimski komediograf. 
Tyis dosvije ičedra Jeol ngondiporĐev čJurav dodvarou 
(Hesiod, Djela i dani): Ispred kreposti znoj su postavili be- 
smrtni bogovi. 

Tincta sanguine Lycambeo tela — strijele umočene u krv Li- 
kambovu (Likamb, Tebanac, objesio se sa kćerju Neobulom, 
jer ga je Arhiloh progonio ujedljivim pjesmama, što mu nije 


htio dati kćer za ženu). : . 
Tkalčić Ivan K. (1840—1905), svećenik, zagrebački kanonik, hi- 


storik, pisac »Povjesnice hrvatske« (1861), na koju misli Še- 
noa u svom članku. 

»Tri lipe« — knjiga Janka Jurkovića, sa sastavcima za seljaštvo, 
izašla u dva izdanja (1958, 1861). ' 

Truditur dies die — Jedan dan gura drugi. 

Varietas delectat — promjena je ugodna. ; j 

Vergilije Publije Maron (70—90. pr. n. €), rimski pjesnik, pi- 
sac epa »Eneide«, te »Georgika« (ratarskih pjesama). 

